
ĮŽANGA 


PRADŽIOJE 


Dirbkime kultūrai, kurioje mylimas aštrus protas, darbui 
pasiruošusios rankos ir laimingos širdys. 
Mary Pipher, Reviving Ophelia („Atgimstanti Ofelija“), 1994 


Kadaise Fredas Smithas buvo Konektikuto valstijos Niu Heiveno Ya- 
le'io universiteto studentas. Jis pateikė kursinį darbą, kuriame bu- 
vo išdėstytas keistas sumanymas - verslo planas, kaip iš centrinės 
skirstymo stoties, esančios Tenesio valstijos Memfio mieste, per naktį 
pristatyti siuntinius. Jo profesoriui darbas pasirodė labai nevykęs, 
ir jis įvertino studentą prastu pažymiu. Tačiau tai Fredo Smitho 
nesustabdė. Jis įsteigė vieną iš pelningiausių pasaulio įmonių - „Fe- 
deral Express“ korporaciją. Jo protas turėjo būti aštrus. 

Motina Teresė visą brandų gyvenimą praleido dvokiančiose Kal- 
kutos gatvėse padėdama sergantiesiems ir mirštantiesiems, valy- 
dama vėmalus ir malšindama kaktų karštį, kad tie, kuriuos ji 
slaugydavo, galėtų oriai numirti. Jos rankos turėjo būti pasiruo- 
šusios darbui, o širdis laiminga. 

Mary Pipher skatina mus išbandyti savo jėgas. 

Norėjome, kad šią knygą skaitydami turėtumėte apie ką pagalvo- 
ti. Joje siekėme pateikti jums faktų ir duomenų, teorijų ir idėjų, dau- 
gumai padėjusių sėkmingai pasiekti brandą. Ši knyga parašyta taip, 
kad retkarčiais pralinksmintų. Jei taip neįvyks - atsiprašome. Ji pa- 
rašyta taip, kad sujaudintų iki širdies gelmių. O svarbiausia - ji turė- 
tų paskatinti susimąstyti ir kartu padėti jums ir jūsų šeimai. 

Septintajame dešimtmetyje vykstant žodžio laisvės judėjimui ir 
protestams prieš Vietnamo karą visų mylimas San Francisko žur- 

nalistas Herbas Caenas rėmė jaunus žmones, kiek tik galėjo remti 
kiekvienas, perkopęs tris dešimtis. Tada niekam nekilo abejonių, 
kad protestuotojai tėra sau tokį malonumą leidžianti paauglių karta, 
kuri daugiau neturi ką veikti, tik kelti visuomenėje riaušes, nors 
Vietnamo karo siaubas ir judėjimas už pilietines teises nebuvo nei 
paviršutiniški, nei narciziniai. Tikri dėl tikrų vertybių vykę mūšiai 
lėmė didelius teigiamus Amerikos visuomenės pokyčius. Herbas Ca- 
enas jautė, kad tie septintojo dešimtmečio jaunuoliai yra savaip 
žavūs, nuoširdūs, ir nepabūgo apie tai parašyti. Buvo gera savo 
pusėje turėti bent vieną „suaugusijį“. 

Dabar dutūkstantieji. Baigdami šią knygelę norime jus užtikrin- 
ti, kad jus palaiko daug suaugusiųjų ir kad mes be galo tikime jūsų 
gebėjimu užaugti ir pasaulį paversti geresne vieta sau ir savo vai- 
kams. Mums abiem jau per penkiasdešimt ir mes spaudžiame už 
jus kumščius! 


PADĖKA 


Norime padėkoti Health Communications, Inc. prezidentui Peteriui 
Vegso ir šiuo metu jau išėjusiam į pensiją Gary Seidleriui už pas- 
taruosius šešiolika metų mūsų darbui teiktą paramą. Žodžių ne- 
reikia - viską pasako vien tai, kad turi leidėją, kuris mano, jog gali 
ką nors vertingo parašyti. Peteri ir Gary - jūs nuostabūs. 

Dėkojame redaktoriams Matthew Dieneriui, Lisai Drucker ir Su- 
sanai Tobias už jų neįkainojamą pagalbą, o Kim Weiss ir Mariai 
Konicki už tai, kad nepailsdamos remia mūsų idėjas. Maria, tu — 
auksas. 

Dėkojame mūsų patarėjui nuo 1980 metų Minesotos universite- 
to profesoriui, privačia praktika besiverčiančiam psichologui filo- 
sofijos daktarui Jamesui Maddockui. Mums tikra garbė prašyti jū- 
sų vadovavimo ir paramos. Ir toliau likite dorumo ir išmaningu- 
mo švyturys. 

Dėkojame visiems pastaruosius dvidešimt metų su mumis dir- 
busiems ClearLife/Lifeworks klinikos klientams už tai, kad dėjote į 
mus viltis ir labai stengėtės siekdami savo gyvenimą paversti to- 
kiu, kokio norite. 

Ir galiausiai dėkojame trims savo vaikams, kad užaugo tokie pui- 
kūs ir sumanūs. 


KODĖL TURĖTUMĖTE 
SKAITYTI ŠIĄ KNYGĄ 


Susipažinsite su vidurinės mokyklos istorijos mokytoju, kuris 
įgijo visų, net nusikalsti linkusių, vaikų palankumą, sužavėjo 
Amerikos istorija, nes pats ją mėgo ir, svarbiausia, žinojo, kad 
paaugliams patinka mąstyti, mesti kitiems iššūkį ir patiems į 
jį atsakyti. 

Suprasite, kodėl tie suaugusieji, kurie už kiekvieną menkniekį 
jus giria, ne padeda tapti išmanantiems, o tik trukdo. 
Atrasite, kad visokio amžiaus žmonėms kyla su jausmais 
susijusių sunkumų. 

Suprasite, kad valdyti jausmus yra vienas iš geriausių daly- 
kų, kokį tik galite padaryti. 

Sužinosite, kuo skiriasi stiprus žmogus nuo aukos ar nusikal- 
tėlio. 

Išmoksite gauti tai, ko norite, nerizikuodami pakliūti į kalėjimą. 
Sužinosite, kad sėkmės viršūnėje atsidūrusiems Žmonėms ne 
viskas pavyksta, bet jie niekada nepasiduoda. 

Suprasite, kodėl „be garso rėkti“ nėra taip naudinga, kaip 
pasidalyti savo paslaptimis su suaugusiuoju, kuriuo pasitikite 
(o mes patarsime, kaip tokį suaugusįjį rasti). 

Išsiugdysite visą gyvenimą praversiantį gebėjimą nustatyti 
kraštutinumus, ir tai padės suprasti, kodėl būti visai nepriklau- 
somam taip pat blogai, kaip ir būti bejėgiam, nesavarankiškam 
ar amžinai verkšlenti. 

Suprasite, kad dėl būsimos sveikatos, laimės ir sėkmės abso- 
liučiai būtina išsiaiškinti, ką jūs norite daryti ir kuo norite 
tapti. 

Jums nuo krūtinės nusiris akmuo, kai suprasite, kad nieko 
nėra geriau, kaip išsipasakoti apie „ypač rimtus dalykus“. 


PIRMA DALIS 


KANCČIA IR DVASINIS 
PAKILIMAS, STIPRYBĖ IR 
ŠLOVĖ 


PAPUGA IR GAMTOS MOKSLŲ STUDENTAS IŠ 
APALAČŲ, UŽMIESČIO TEISININKAS, 
SPAUDOS ATSTOVĖ, ŽUDIKAI IR VANDALAS, 
GAILESTINGUMAS CENTRINĖJE PIETŲ 

LOS ANDŽELO DALYJE 


Idealių planų nebūna. Kiekvieną akimirką gali tekti palikti 
laivą ir panirti į nežinomybę. 

Joan Borysenko, A Woman's Journey to God: Finding the Feminine Path 
(„Moters kelionė link Dievo: kaip atrasti moterišką kelią“), 1999 

Įtampos ir konflikto vengimas, pagarba 


PAPŪGA IR GAMTOS MOKSLŲ STUDENTAS Iš APALAČŲ 

Į tarpmiestinį autobusą įlipa jaunuolis. Jo į skiauterę sulipdyti plau- 
kai įvairiaspalviai - žali, violetiniai ir oranžiniai. Apsitaisęs odiniais 
skarmalais. Kojos plikos, basos. Visas kūnas ir veidas privarstyti 
papuošalų, vietoj auskarų - dvi didelės ryškios plunksnos. Jis su- 
drimba į vienintelę laisvą vietą, tiesiai prieš senyvą vyrą. Šis gerus 
šešiolika kilometrų negali nuo vaikino atplėšti akių. Galiausiai jau- 
nuolis susigriebia ir priešais sėdinčiam senukui rėkte išrėkia: „Ko 
spigini! Ar jaunas būdamas niekada nekrėtei kvailysčių?“ Senyvas 
keleivis atšauna tuo pačiu tonu: „Taip, seniai, kai buvau jaunas ir 
tarnavau laivyne, Singapūre nusigėriau ir pasimylėjau su papūga. 
Tai dabar ir svarstau, ar tik nebūsi mano sūnus“. 

Šis anekdotas, metų metus sklandęs internete, iš tiesų yra toks 
senas ir nuvalkiotas, kad turėtume gėdytis jį toliau skleisti. Bet, 
šiaip ar taip, mums ne gėda, nes perskaitę kitą mūsų pamąstymą 
suprasite, kad šis žavus mažas anekdotas aprėpia tokią daugybę 
raidos lygių ir elgesio šeimoje aspektų, jog viskam išsiaiškinti galė- 
tume parengti ištisą universiteto kursą. 

Ar šis pasakojimas - apie visuotines tiesas? Ar visi suaugusieji 
taip pat galvoja apie jaunesnius už save? Ar senyvo vyro atsaky- 
me galėtume išgirsti šilumos ir žaismingumo gaidelę? Jei jaunuolis 
būtų nutaręs atsakyti į sarkastišką senuko pastabą, ar būtume 
pajutę nors truputėlį šilumos, ar tik priešiškumą, ar šiedu vyrai 
galėtų susidraugauti? Ar puolimas - kovinė padėtis, kurią abu 
užėmė, - leistų nors kiek suartėti, ko net neįmanoma įsivaizduo- 
ti, jei abu tyliai ir nemaloniai jausdamiesi sėdėtų ir vienas kito 
neapkęstų? Kuo šis pasakojimas panašus į šeštojo dešimtmečio 
autobiografinį filmą October Sky („Spalio dangus“), kuriame vaiz- 
duojami sudėtingi Homerio Hickamo jaunesniojo ir Vakarų Vir- 
džinijoje gyvenančio angliakasio tėvo santykiai? Šiame filme tė- 
vas, galima sakyti, per ilgai buvo piktas, nusivylęs ir nusišalinęs, 
kai vidurinėje mokykloje besimokantis sūnus užsispyręs siekė iš 
pirmo žvilgsnio neįgyvendinamos svajonės - sukurti nacionali- 
nės mokslo atradimų parodos reikalavimus atitinkantį raketos mo- 

delį. Ar šis humoras nors kiek išmintingas, ar tik piktas ir panie- 
kinantis? Ar stiprus konfliktas yra svarbiausias kuriant nuošir- 
džius santykius, kokių visi ilgimės? 

Na, kaip minėjome, remdamiesi šio nuvalkioto anekdoto tema ir 
eiga parengtume ištisą universiteto kursą. 


UŽMIESČIO TEISININKAS 

„Man atrodo, reikėtų tokios vietos, kur būtų galima nusiųsti vai- 
kus, kai šiems sueina trylika, - tai galėtų būti stovykla, iš kurios 
jie nebūtų išleidžiami, ar darbo namai, - o kai sueitų dvidešimt, jie 
galėtų grįžti namo“. Taip prieš keletą dešimtmečių pareiškė sėk- 
mingai užmiestyje dirbantis advokatas, kuris buvo artimiausias 
mūsų klientų kaimynas. Ar jis pasakė piktai, žiauriai? Sprendžiant 
iš to, kaip rūpinosi paauglėmis dukterimis, iš jų vidinės pusiau- 
svyros ir tėvo akyse suspindusių žiburėlių, nors tai sakant jo bal- 
sas buvo susierzinęs, manome, kad ne. Prieštaringas gyvenimas ir 
tikra meilė visada sykiu, kaip šią mintį glaustai išreiškė Konfuci- 
jus: „Tik iš tiesų doras žmogus moka ir mylėti, ir neapkęsti“. 


GALIAUSIAI SUAUGTI AR NE 

Medicinos mokslų daktarė Lynn Ponton yra dviejų paauglių mer- 
gaičių motina, San Francisko Kalifornijos universiteto vaiko ir pa- 
auglio psichiatrijos profesorė ir knygos The Romance of Risk: Why 
Teenagers Do the Things They Do („Rizikos romantika: kodėl paaug- 
liai taip elgiasi“) autorė. 1999 metų gegužės Newsweek numeryje ji 
rašė: „Išlaikyti vaikus vėžėse reiškia išsaugoti tėvų dalyvavimą, ska- 
tinti vaikus rizikuoti sveikai, bet nepavojingai ir, užuot pamoksla- 
vus, jų klausytis. Tėvai taip pat turi stebėti, kaip patys rizikuoja - 
nes paaugliai tai mato“*. 


Barbara Kantrowitz ir Pat Wingert rašė: 
Dauguma tiriamų vaikų - net tie, kurie mokosi su pagyrimu, - 
sako, kad jaučiasi vis vienišesni ir atitolę, jie neįstengia rasti bendros 


* Barbara Kantrowitz ir Pat Wingert, „How Well Do You Know Your Kids?“, 
Newsweek, 1999 m. gegužės 10 d., 36-40. 

kalbos su tėvais, mokytojais, o kartais net su klasės draugais. Jie 
trokšta, kad jiems vadovautų, o kai nei namie, nei mokykloje negauna 
to, ko jiems reikia, pritampa prie neformalių grupių arba susiranda 
vietą pasaulyje, kur tėvai negali jų pasiekti*. 


O štai dar viena citata: 

Mūsų jaunimas pamėgęs prabangą. Jis nepaiso elgesio taisyklių, 
niekina autoritetą, negerbia vyresniųjų. Šiais laikais vaikai yra ti- 
ronai. Jie jau neatsistoja, kai į kambarį įeina vyresnieji, priešgy- 
niauja tėvams, plepa suaugusiųjų draugijoje, ryte ryja maistą ir 
tyčiojasi iš mokytojų. 

[Šie žodžiai priskiriami Sokratui, gyvenusiam nuo 470 iki 399 
metų prieš Kristų. Kuo daugiau viskas keičiasi, tuo labiau 
panašėja.] 


Radijo ir televizijos vedėjai dažniausiai užduoda tokį klausimą: 
„Ar jums neatrodo, kad dabar vaikams sunkiau augti nei anks- 
čiau?“ Mes atsakome: „Dabar kitaip“. Juk iš istorijos žinome, kad 
prieš daug amžių mušti, kankinti, luošinti ir prievartauti vaikus 
visuomenėje buvo priimtina ir įprasta. Net šiame amžiuje jautė- 
me skaudžius padarinius dėl sunkios vaikų būklės praėjusiais de- 
šimtmečiais. 

Šeštajame dešimtmetyje, kai dauguma motinų visą dieną būdavo 
namie, rimtos bėdos, tokios kaip lytinis smurtas, buvo tokios gė- 
dingos, kad net psichinės sveikatos specialistams tikrovė atrodė per 
daug baisi. Dėl to vaikai buvo palikti tyliai kentėti ir pasmerkti 
neatsikratę savo paslapčių suaugę daryti tą patį savo vaikams. Dau- 
guma Didžiosios depresijos ir Antrojo pasaulinio karo suluošintų 
tėvų taip troško idealaus šeimos gyvenimo užmiestyje, kad vietoj 
jo sukūrė tuščiavidurį išorinį lukštą, kuris paslėpė žmogiškumo 
esmę ir pilnatvę. Galiausiai tai privedė prie visą šalį apėmusio'pasi- 
bjaurėjimo, kurio vis dar neįstengiame atsikratyti. 

Dabar ir tėvams, ir vaikams reikalai gali atrodyti painūs ir sun- 
kūs, bet yra būdų dabartinius sunkumus išspręsti, kaip buvo gali- 


* Ten pat. 

ma išspręsti sunkumus praeityje. Dirbdami su šeimomis sužinojo- 
me, kad daugumai problemų galiausiai randami sprendimai, kai 
įvertinami kraštutinumai ir aptinkama gelmė bei pusiausvyra. Šis 
požiūris ypač svarbus kalbant apie tikslą suaugti. Vaikai nori, kad 
tėvai turėtų drąsos būti tėvais, vaikai nori, kad šalia būtų suaugu- 
sieji, į kuriuos galėtų lygiuotis, o ne nusigręžti. Mes tęsiame ir ap- 
mąstyti pateikiame dar kelis pasakojimus. 


SPAUDOS ATSTOVĖ 

„Pasiunčiau juos po velnių!“ - 1995 metų balandį piktdžiugiavo 
Sandra Hart. Žymią ryšių su visuomene skyriaus vadovę suėmė 
Mineapolio policija, nes manė užtikusi girtą vairuotoją, kuri su- 
stabdžiusi automobilį šalikelėje užmigo ar nualpo. Kai buvo nagri- 
nėjama byla, teisėjas Myronas Greenbergas apgailestaudamas at- 
metė kaltinimą dėl teisinių formalumų. Hart ne sykį buvo suimta 
ir nuteista už tai, kad vairavo neblaivi, bet atkakliai tvirtino, kad 
visa tai įvyko aštuntajame dešimtmetyje. Žinoma, bylos duome- 
nys buvo visai kitokie. Iš tiesų už tai, kad vairavo neblaivi, ji buvo 
suimta 1981, 1983, 1984, 1988, du kartus 1990 ir 1993 metais. 
Komentuodama nenoriai priimtą teisėjo sprendimą ji džiūgavo: „Pa- 
siunčiau juos po velnių! Aš niekada nesigūžiau ir nebijojau. Man 
padėjo du dalykai: Dievas ir teisingumo sistema“. 

Dievas jai padėjo? Gal ji išprotėjo? Naciai manė, kad Dievas jiems 
padeda. Kukluksklanas mano, kad Dievas jiems padeda. Amerikiečiai 
manė, kad Dievas jiems padeda, kai stengėsi su Žeme sulyginti Viet- 
namą. Dabar ši moteris mano, kad Dievas jai padeda. Kai vienas iš 
tėvų kerta vaikui per veidą taip, kad pamėlynuoja akis, dažnai tei- 
sinasi, kad turėjo tai padaryti „paties vaiko labui“. Iš pirmo žvilgs- 
nio kai kuriems Žmonėms gali skambėti įprastai, bet iš tiesų tai 
apgailėtinai neįtikėtina. Jokiu tyrimu, jokia patirtimi ar išmintimi 
nebūtų galima įrodyti tokio elgesio gerumo. Mes, žmonės, turime 
keistą įprotį tikėti, kad viskas, ką darome, yra teisinga vien todėl, 
kad taip padarėme. Dažnai elgiamės taip, tarsi labai savimi grožė- 
tumės. = 

Dauguma turime dar vieną keistą savybę gailėti - užjausti ir gin- 
ti tuos, kurie daro žiaurius ir baisius dalykus. Savo vidumi pajun- 

tame, koks turėtų būti sužalotas žmogus, kad šitaip elgtųsi su ki- 
tais, ir gailestingoji mūsų dalis stengiasi įveikti sveiką protą. 

Kai profesionalų auditorijai, susirinkusiai į pratybas nagrinėti au- 
kos ir nusikaltėlio elgesio motyvų, smulkiai papasakojame Sandros 
Hart istoriją, jie pirmiausia pasijunta sukrėsti ir pasibjauri. Toliau 
bendraujant su auditorija, daugiau klausinėjant ir stengiantis pa- 
žvelgti giliau, visi ima suvokti, kad jų vidinė reakcija į tą patį dalyką 
ne visada tokia pati kaip išorinė. Pavyzdžiui, žmonės, kurie piktinasi 
įstatymais, biurokratais, savo tėvais ar vyriausybe, gali suvokti, kad 
paslapčiomis pritaria šios moters veiksmams. Alkoholikai ar narko- 
manai - taip, yra ir tokių psichologų, psichiatrų, socialinių darbuo- 
tojų ar konsultantų - gali nesąmoningai ginti šią moterį, nes juos 
kamuoja toks pat žalingas įprotis. Žmonės, kuriuos gąsdino ar skau- 
dino smurtaujantys ar jų neprižiūrintys tėvai, gali suvokti norį ją 
nukryžiuoti arba ginti dėl atsiradusios simbolinės baimės vėl būti 
įskaudintiems arba dėl ne ta linkme nukreipto gailesčio. 

Naujausiais duomenimis, 1999 metų gruodį Sandra Hart buvo 
pripažinta kalta dešimtą kartą vairavusi neblaivi (gėda Minesotos 
valstijai, kad taip ilgai vilkino bausmę) ir dutūkstantųjų metų gruodį 
nuteista kalėti. 


GAILESTINGUMAS CENTRINĖJE PIETŲ LOS ANDŽELO DALYJE 

1990 metais iš važiuojančio automobilio buvo nušautas Myrtle 
Faye Rumph sūnus. Neprabėgus nė kelioms valandoms po mirties 
nužudytojo draugai ir giminaičiai susirinko rengti keršto plano. 
Jie laukė ir budėjo visame rajone ir rengėsi nužudyti vaikino žudi- 
kus. Planui sutrukdė Myrtle Faye - ji ramiai pareiškė, kad nekeršys 
už sūnaus mirtį, kad norėtų įamžinti jo atminimą. Be pinigų ir 
valstybės paramos ji padarė viską, ko reikėjo, kad sūnaus atmini- 
mui būtų įsteigtas paauglių centras. Šis centras turėjo būti saugi 
paramą teikianti vieta, kur susirinkę paaugliai galėtų atitolti nuo 
nuolat patiriamų prievartos ir mirties. Pritrūkusi pinigų Myrtle 
Faye pardavė namą ir toliau tęsė centro veiklą. Po penkerių metų į 
jos centrą kasdien rinkdavosi 125 paaugliai, o metų biudžetas siekė 
200 000 JAV dolerių. Apibendrindama ji pasakė: „Nenorėjau lauk- 
ti, kol miestas, apskritis ar vyriausybė skirs lėšų. Tik nuo pačių 

juodaodžių priklauso, ar pakeisime savo likimą. Būtent tai ir sten- 
giuosi daryti“ *. 

Los Angeles Times straipsnio apie Rumph autorius pabrėžė, kad 
jai, kaip paauglių centrą norinčiam steigti žmogui, „buvo būdin- 
gas neįprastas elgesys ir išsilavinimas“ **. Ši moteris turėjo vienuo- 
liktoje klasėje mesti mokyklą, kad padėtų išlaikyti šeimą, į Los An- 
dželą ji atvyko kaip vieniša motina su penkiais doleriais kišenėje. 
Tai tikrai nepaprasta moteris. Mes savo auditorijai jos istoriją skai- 
tome nuo 1995 metų. Kiekvieną sykį norėdami pabaigti turime 
sulaikyti ašaras. Ši moteris - pagarbos vertas pavyzdys mums ir 
visiems mūsų klausytojams. Mes jai ypač dėkingi, nes jos išmintis 
tokia didi, o kuklumas toks nuoširdus, kad esame priversti prisipa- 
žinti, kaip toli dar turime eiti, kad priartėtume prie jos jausmų ir 
išminties. Jei nebūtų žmonių, kurie mums primintų, kokie riboti 
ir beribiai esame, tikrai jaustumės pasiklydę. Myrtle Faye Rumph 
yra vienas iš ryškiausių tikros stiprybės pavyzdžių, apie kuriuos 
skaitome šiuolaikinėje spaudoje. Jos gyvenimas yra ne kas kita, 
kaip kvietimas mums visiems tobulėti. 


ŽUDIKAI IR VANDALAS 

1989 metų rugpjūčio 20 dieną, sekmadienį, šiek tiek po dešimtos 
valandos vakaro Lyle'as ir Erikas Menendezai šaltakraujiškai nu- 
žudė miegančius tėvus. Šaudant, o tai truko ilgokai, jiems pasibai- 
gė šoviniai. Vaikams teko nubėgti į automobilį, vėl užsitaisyti gin- 
klus, kad sugrįžę pribaigtų motiną, kuri ir taip jau buvo mirtinai 
nukraujavusi nuo dauginių šautinių žaizdų. Pirmajame vaikų teisme 
prisiekusieji negalėjo priimti sprendimo, nes advokatė Leslie Ab- 
ramson labai įtikinamai įrodinėjo, kad nuo tėvo rankų broliai ken- 
tė neįtikėtiną smurtą ir todėl tėvų nužudymas yra pateisinamas. 
Dabar vaikai kali iki gyvos galvos, nes per paskutinį teismą teisėjas 
neleido pateikti jų vaikystės istorijos. 


* Miles Corwin, „Mother Turns Grief, Grit to Memorial for Slain Son“, Los Angeles 
Times, 1995 m. spalio 29 d., A27-A28. 


** Ten pat. 

Singapūre gyvenantis amerikietis paauglys Michaelas Faye'us bu- 
vo suimtas už nekilnojamojo turto suniokojimą. Jam buvo skirta 
žiauri smurtinė bausmė - mušimas lazdomis. Iš pradžių Jungtinių 
Amerikos Valstijų žmonės buvo pasipiktinę, bet atlikus apklausą, 
ar jį reikia mušti lazdomis, dauguma amerikiečių atsakė: „Mušti!“ 
Daugumai amerikiečių atrodė, kad mušimas lazdomis barbariškas 
ir nežmoniškas paprotys - mat po tokios bausmės mušamojo ko- 
jos ir užpakalis būna panašūs į žalią maltą mėsą, - bet jie buvo 
tokie bejėgiai ir supykę, kad šiuolaikinis jaunimas Jungtinėse Vals- 
tijose visiškai nerodo pagarbos, jog šiuo atveju leido kitai šaliai už 
juos atlikti juodą darbą. 


Rinkis stiprybe 

Ar kiekvieną galima vadinti kieno nors auka? Žinoma. Vieni esame 
karo, teroristų bombardavimo, kiti vaikų smurto, nepriežiūros, ža- 
ginimo, mušimo ar kitokio namų smurto aukos. Suprantama, visi, 
kurie esame tai patyrę, galime teisėtai vadintis aukomis. Be to, dau- 
guma kentėjome nuo uraganų, žemės drebėjimų, tornadų, potvy- 
nių ar gaisrų. Suprantama, galite pasakyti, kad esate baisaus žemės 
drebėjimo auka. O kur dar siaubingos ligos, tokios kaip vėžys, AIDS, 
neurologiniai sutrikimai ir luošinančios ligos, kurios bet kada gali 
užpulti. Jei sirgote vėžiu, galite pasakyti, kad buvote vėžio auka. 

Tačiau viena yra prisipažinti, kad esate auka, ir visai kas kita prisi- 
imti aukos vaidmenį. Prisipažinti, kad esate nuo ko nors nukentėję, 
reiškia pripažinti dalį savo tikrovės - ir todėl gerai taip daryti dėl savo 
sielos. Visai kas kita yra prisiimti aukos vaidmenį. Taip daryti reiškia 
tapti silpnam, bejėgiam ir kaltinti visus už patirtus sunkumus. Vaidi- 
nantis auką pats nieko nesprendžia ir visada randa paaiškinimų, kodėl 
negali ko nors daryti ar pamėginti. Toks žmogus, užuot aktyviai ėmęsis 
gyvenimo siųstų išbandymų, į viską reaguoja pasyviai. 

Bent dešimtmetį mes sielojomės dėl amerikiečių polinkio painioti 
auką su nusikaltėliu ir prilyginti vieną ar kitą brandžiam ir atsa- 
kingam žmogui. Mūsų manymu, tokia painiava atsirado dėl pa- 
prasčiausio penkerių metų vaikui būdingo mąstymo, kai viskas 
atrodo juoda arba balta. Baisu ir pagalvoti apie penkiamečio protą 
suaugusio Žmogaus kūne. Lyle'as ir Erikas Menendezai neabejoti- 

nai patyrė kokį nors smurtą arba cheminės pusiausvyros sutriki- 
mą, o galir viena, ir kita. Nors spauda apsimesdama kvaila ir igno- 
ruodama akivaizdžius dalykus iš tokių tragedijų padaro sensacijas, 
aišku viena - sveikų šeimų nariai parėję namo vieni kitų nešaudo. 

Pirmojo brolių Menendezų teismo prisiekusieji neabejotinai supai- 
niojo du dalykus: kodėl nusikalstama ir kokią bausmę reikia skirti už 
nusikaltimą. Nekalbėkime vien apie organinius smegenų pažeidimus. 
Galima drąsiai daryti prielaidą, kad dauguma žmonių, kurie žudo, 
žagina, vagia, muša ar griebiasi emocinės prievartos, kuriuo nors me- 
tu vaikystėje buvo smurto ar nepriežiūros aukos. Išeitis aukai - išsi- 
gydyti arba palengvinti skausmingus buvimo auka padarinius - ne- 
tapti nusikaltėliu; nieko gero neišeis, jei nusikaltėlis taps auka. Išeitis 
yra - tapti suaugusiuoju, kuris jaučia atsakomybę. Kitaip tariant, ga- 
lite rinktis: elgsitės kaip Sandra Hart ar kaip Myrtle Faye Rumph? 

Kokia nauda iš visai neapgalvotos amerikiečių nuomonės apie Mi- 
chaelą Faye'ų Singapūre? Mes, suaugusieji, nuviliame vaikus ne- 
būdami su jais, smurtaudami ar vaidindami „draugus“. Kai vaikai 
elgiasi taip, kaip ir reikėtų tikėtis, kai augama be vadovavimo, nirš- 
tame ir imamės kraštutinių priemonių. Kokį paskatų, jausmų ir 
neatsakingumo kratinį tokie tėvai duoda vaikams. Būti paaugliu 
visada reiškė mesti iššūkį, bet dabar atrodo, kad tai tapo dar dides- 
niu iššūkiu nei kada nors anksčiau, nes visi - ir tėvai, ir paaugliai — 
atrodo sutrikę dėl šios asmeninės atsakomybės sąvokos. 


BŪTI AUKA IR NUSIKALTĖLIU AR STIPRIU ŽMOGUMI 

Iš knygos pavadinimo galima spėti, kad yra tokių dalykų, kuriuos 
daro protingi paaugliai. Iki šiol pateiktus pasakojimus ir pavyz- 
džius atrinkome siekdami sukurti likusios knygos dalies nuotaiką. 
Iš pavyzdžių galime matyti, kad nuo senų laikų tarp suaugusiųjų 
ir paauglių tvyro įtampa, į kurią tinkamai reaguodami galime su- 
kurti neįtikėtiną pagarbą ir tarpusavio supratimą. Pavyzdžiai rodo 
ir konkrečius būdus, kaip suaugusieji turėtų padėti paaugliams už- 
augti. Iš jų matome, kas nutinka, kai stiprybė iškraipoma, ir kaip 
mes visi sutrinkame, kai reikia priversti ką nors atsakyti už savo 
veiksmus. O vienas pasakojimas ypač puikiai įrodo, kokių neįtikė- 
tinų dalykų gali nutikti, kai žmogus, turintis mažai priežasčių ti- 

kėtis ar rūpintis, nusprendžia imtis protu nesuvokiamos rizikos, 
nepaisydamas aplinkinių nuomonės. 

Žmonės iš prigimties netobuli. Ir tik dėl mūsų klaidų pasaulyje 
kyla tiek daug skausmo. Būtent dėl klaidų galime patirti nuolan- 
kumą, kuris veda prie dėkingumo, o šis savo ruožtu leidžia išgy- 
venti gailestingumą ir galiausiai tikrą šventumą, kuris atsiranda 
kovojant ir stengiantis įveikti savo pačių ribotumą. Motina Teresė 
sakė: „Būti šventuoju nėra neįprastas dalykas. Šventumas ne kele- 
to žmonių prabanga. Šventumas - tai paprasčiausia pareiga tau ir 
man. Mes dėl to ir sukurti“*. 

Stengtis nevaidinti aukos ir nebūti nusikaltėliu reiškia stengtis 
būti stipriam. Savo knygoje The Soul of Adulthood („Suaugusiojo 
esmė“) rašėme, kad stiprybė be malonės tampa nusikaltimu, o ma- 
lonė be stiprybės įklampina į aukos vaidmenį. Ne tik paauglystėje 
sunku užaugti ir tapti iš tiesų stipriam. Paaugliai šį sunkumą jau- 
čia ypač intensyviai, O tai ir yra vienas iš visuotinių dalykų, siejan- 
čių paauglius su vidutinį amžių pasiekusiais suaugusiaisiais, se- 
nus vyrus ir moteris su mažais vaikais, kūdikius su sergančiaisiais 
nepagydomomis ligomis ir apskritai vienus su kitais. 

Pagrindine šios knygos tema pasirinkome pastangas prisidėti prie 
gailestingųjų ir stipriųjų, nes tai aprėpia viską, dėl ko šiandien tiek 
painiavos ir skausmo kelia buvimas paaugliu, dėl ko šiandien pai- 
nu ir skausminga būti tėvais ir dėl ko yra nuostabu ir šventa būti 
žmogumi. Stiprybė - perdėto optimizmo fantazija, kuri aptinkama 
tik saviugdos knygose. Stiprybė - realus, konkretus ir nesunkiai 
pasiekiamas būvis, tai vidurys tarp buvimo auka ir buvimo nusi- 
kaltėliu. Kaip visai Žmonijos istorijai būdinga, pastangos atrasti sa- 
ve ir rūpintis savimi, kartu atrandant vienam kitą ir rūpinantis 
vienam kitu, yra didžiausias jėgų išbandymas ir aukščiausia viršū- 
nė, kokią tik gali pasiekti žmogus. 

Tėvai, kurie neleidžia sau pamiršti, kad jų paaugliai yra žmonės, 
ir paaugliai, ieškantys padrąsinimo ir derinantys gailestingumą su 
stiprybe, galiausiai bus apdovanoti tokia pagarba ir meile, kokios 
kiekvienas trokšta. 


* Mother Teresa, rež. Ann Petrie ir Jeanette Petrie, 82 min., Petrie Productions, 1985, 


vaizdajuostė. 

Didžiai dvasingi žmonės visada patiria 
aršų vidutinybių priešiškumą. 
Albert Einstein 


*Š skyrių Johnas Frielas parašė vienas. 

Amerikos istorijos pamokos kraštutinumai 
- Įsiminkite 125 datas ir gausite dešimtuką! 

— Ką jis pasakė? 

— Sakė: „Įsiminkite 125 datas ir gausite dešimtuką“. 

— Bet tai... 

— Beprasmybė! 

— Gal tu supainiojai žodžius? 

— Ne. Taip ir norėjau pasakyti - beprasmybė. Bet tai ir beprotybė. 

Kai buvau dešimtoje gimnazijos klasėje, turėjome istorijos moky- 
toją, kuris nelabai išmanė savo dėstomą dalyką - mat buvo futbolo 
treneris ir pagal sutartį dar turėjo dirbti mokytoju, taigi dėstė istori- 
ją. Turbūt nesunku įsivaizduoti tas pamokas. Jis mus mokė pasau- 
lio istorijos. Turėjome vieną iš tų vadovėlių, tarp kurio apiplyšusių 
viršelių buvo nusunkta ir suglausta visa Vakarų pasaulio istorija 
nuo prieš Kristaus gimimą Viduriniuose Rytuose gyvenusių finikie- 
čių, makedoniečių ir egiptiečių iki Antrojo pasaulinio karo! „O var- 
ge! - sušuktų Davidas Lettermanas. — Kaip tai galima padaryti?“ 
Atsakome: labai nuobodžiai ir beveik į nieką nesigilinant. 

Nebūdamas istorikas, mūsų mokytojas daugiausia dėmesio per 
egzaminus skyrė datoms. Semestro viduryje vykusiam egzaminui 
reikėjo prisiminti nuo penkiasdešimties iki septyniasdešimties datų, 
o keliamajam baigiamajam - visas ankstesniąsias ir dar kitas pen- 
kiasdešimt ar septyniasdešimt datų. Aš tam baigiamajam egzaminui 
įsiminiau 125 datas ir parodžiau, ką išmokęs. Koks šaunuolis. Kokie 
niekai. Prabėgus metams - reikėtų pridurti, prabėgus daugeliui me- 
tų — su Linda, jos motina ir mūsų trimis beveik išaugusiais vaikais 
stovėjome prieš Londono Tauerį ir kaip didžiausias specialistas galė- 
jau ištarti: „1066-ieji“. Jie visi nustebę sužiuro į mane. „Hastingso 
mūšis. 1066-ieji. Vilhelmas Užkariautojas“. Šeimynykščiai buvo tokie 
susižavėję. Ir tik tą pačią dieną vėliau pasakiau jiems skaudžią tiesą, 
kad iš visų 125 datų vis dar prisiminiau tik šią vieną. 

Pradėdamas vienuoliktą gimnazijos klasę akis į akį susidūriau su 
įdomiausia asmenybe iš visos mus, išdykėlius, mokiusių mokyto- 
jų kompanijos. Iš pradžių tas vaikinas mus apmulkino. Jis buvo 
aukštas, liesas, atrodė lyg ir išblyškęs, apsivilkęs vilnoniu kostiu- 
mu ir iš pažiūros drovus. Buvau beveik įsitikinęs, kad dauguma 

mano klasės draugų iš pasitenkinimo trynė rankas įsivaizduodami 
naują, nepatyrusį ir jautrų mokytoją, kurį per metus bus galima 
lėtai nukryžiuoti (mokiausi katalikiškoje mokykloje, todėl tuo me- 
tu nukryžiavimas atrodė visai priimtinas žodis). 

Prisistatydamas mokytojas papasakojo, kaip planuoja vesti pa- 
mokas. Jis rašė istorijos daktaro disertaciją. Šiam vyrui be galo 
patiko istorija. Jo specializacija buvo Amerikos istorija, tuo metu 
mes kaip tik jos mokėmės. Norėdamas kuo greičiau pasirodyti, vie- 
nas iš mūsų sunkiausiai besivaldančių ir triukšmingesnių klasės 
draugų pakėlė ranką ir net nelaukęs, kol jam leis kalbėti, išpyški- 
no: „O kaip dėl datų?! Kaip dėl datų?!“ Klasė nuščiuvo. Buvo taip 
tylu, kad galėjai išgirsti skrendančią musę. Niekas negalėjo atitraukti 
akių nuo blyškaus lieso veido klasės priekyje. Dauguma suprato- 
me, kad jis nieko nežinojo apie prieš jį mokiusio mokytojo polinkį į 
datas, todėl kai jo veidu nuslydo mįslingas žvilgsnis, mes akimirksnį 
sulaikėme kvėpavimą. „Datos yra antrarūšio mokslininko aistra!“ Aki- 
mirksnio chaosas. Visi sukluso! Paskui pabiro klausimai ir visi dar 
labiau sutriko. Ką tai reiškia? Kaip mus vertinsite? Ko iš mūsų rei- 
kalausite? 

Dabar jis jau pagautas įkvėpimo tęsė: „Istorija gyva. Tai dina- 
miškas įvykių ir istorijos dalyvių, erų ir kultūrų sąsajų procesas. 
Visa tai galima interpretuoti labai įvairiai. Ir studijuoti istoriją ga- 
lima tūkstančiais įvairiausių būdų. Jums reikės apytiksliai žinoti 
laikotarpį, kad suprastumėte įvykių seką, bet svarbiausia yra ne 
data, o kas tuo laikotarpiu įvyko“. 

O Dieve, pamanėme, šis vyrukas - profesionalas. Kai jis baigė dės- 
tyti savo mokymo filosofiją ir požiūrį į istoriją - o tai užtruko visą 
pamoką, - buvome pasiruošę pačiai sunkiausiai istorijos pamokai. 
Mes tai supratome, bet, šiaip ar taip, nekantriai laukėme pamokos. 
Tas vyras mokėjo daryti stebuklus! Jis turėjo smegenis! Šis moky- 
tojas mūsų dėmesį prikaustė visai paprastai - jis pats be galo mėgo 
Istoriją. 

Kas tą šiltą 1963 metų rudens popietę nutiko visiems tiems datų 
ištroškusiems Marino apygardos šešiolikmečiams? Ogi tas lieknas, 
drovus ir išblyškęs istorikas mus suprato. Mums nerūpėjo kaip. 
Jis surado ryšį su grupe šešiolikmečių ir visiems laikams pakeitė 

mūsų gyvenimą, nes mus suprato, jam rūpėjo, ar mes ko nors 
išmoksime, be to, jis pats žavėjosi istorija. Mokytojui beveik nerei- 
kėjo vadovėlio, jis leido mums ryte ryti šaltinius ir sekti kultūri- 
nius Amerikos istorijos įvykius, skaitant biografijas tų žymių vy- 
rų ir moterų, kurie ir buvo istorija. Jis visai nebijojo, kad apie juos 
sužinosime prieštaringai vertinamų dalykų. 

Mokytojas pradėjo nuo pasakojimo, kaip atsirado mitas apie Ge- 
orge'ą Washingtoną ir vyšnią. Turbūt esate jį girdėję, bet 1963 me- 
tais nė vienas iš mūsų jo nežinojome. Dvasininkas, autorius ir kny- 
gų pardavėjas Masonas Locke'as Weemsas savo perkamiausioje kny- 
goje The Life of George Washington; with Curious Anecdotes, Egually 
Honorable to Himself and Exemplary to His Young Countrymen („Geor- 
ge'o Washingtono gyvenimas; su smalsumą žadinančiais anekdo- 
tais, vienodai pagarbiais jam ir pamokomais jo jauniems tautiečiams“) 
pateikė pirmąjį Amerikos prezidentą šlovinantį pasakojimą. Niekam 
tuo metu nebuvo paslaptis, kad tai šlovinamasis mitas. Vėliau, kaip 
dažnai ilgainiui nutinka, pasakojimas ėmė gyvuoti savarankiškai, 
kol „vieną dieną“, ar bent jau taip atrodė, kiekviena pradinukų mo- 
kytoja Amerikoje pasakojo vaikams šią istoriją, tarsi tai būtų buvusi 
tiesa. Tiesą sakant, 1963 metais dauguma pradinių klasių mokytojų 
turbūt ir manė, kad tai tiesa. 

Vėliau sužinojome, kad Benjaminas Franklinas turėjo nesantuo- 
kinį vaiką, Abrahamas Lincolnas kentėjo nuo sunkios depresijos, o 
Thomas Jeffersonas - daugumos vertinamas kaip vienas iš keturių 
geriausių prezidentų - turėjo ilgai trukusį meilės romaną su viena 
iš savo vergių ir buvo jos vaikų tėvas. Ar mums reikėjo tai žinoti? 
Ar mūsų, nenustygstančių šešiolikmečių, klasei reikėjo tai žinoti? 
Suprantama, taip. Šiam šviesiam žmogui buvo aišku, kad per am- 
žius bus teisingi 60 metais prieš Kristų Cicerono pasakyti Žodžiai: 
„Nežinoti, kas nutiko prieš gimstant, reiškia visiems laikams likti 
vaiku“. Jis suprato, kad mes trokštame pamankštinti smegenis, ir 
tikėjo, kad pajėgsime tai padaryti. To tiesiogiai jis mums nesakė, 
nes iš to nebūtų buvę tiek naudos, kiek metant mums iššūkį ir 
tikintis, kad jį įveiksime. Šio stebuklingo istorijos kurso pabaigoje 
nuostabusis mokytojas pasakė sudie apsišvietusiems mokiniams, 
kurie niekada nemanys, kad istorija nuobodi. 

Tinkamai mokykite vaikus 

Šią istoriją pasakoju kiekvieną sykį dėstydamas Mineapolio Sent 
Polio mokytojams absolventams. Ją paprastai pateikiu pradžioje 
paskaitos, pavadintos „Darbas su asocialių šeimų suaugusiaisiais 
ir vaikais“. Galbūt stebėsitės, kodėl šis pasakojimas tinka tokiai pa- 
skaitai. Man jis atrodo vienas iš tinkamiausių mano pasakoti pa- 
rinktų istorijų, nes išmanymas yra didžiausia dovana, kokią mo- 
kytojas gali duoti vaikui iš sunkios ar smurtaujančios šeimos. Pa- 
sakodamas šią istoriją stengiuosi pabrėžti, kad galų gale pasaulį 
valdys tie vaikai, kurie šį tą žino ir raštu ar žodžiu moka tai per- 
teikti. Visi kiti dirbs „McDonald's“ restoranuose. Gal tai šiek tiek 
perdėta, bet ne per daugiausia. 

Pasaulinio garso antropologė Margaret Mead pasakojo, kad tuo 
metu, kai Jungtinės Amerikos Valstijos ant Hirošimos ir Nagasa- 
kio numetė atomines bombas, ji buvo bebaigianti rašyti knygą. 
Margaret Mead suplėšė rankraštį ir išmetė sakydama, kad pasaulis 
taip drastiškai pasikeitė, jog jos knyga jau niekam nebereikalinga. 
Panašiai nutiko ir kai Minesotos gyventojas Charlesas Lindberghas 
pirmą kartą įveikė Žemės trauką ir vienas perskrido Atlanto van- 
denyną, ir kai Neilas Armstrongas pirmą kartą pastatė koją Mėnu- 
lyje, ir kai su trenksmu nukrito pirmosios Berlyno sienos plytos. 
Savo dainoje „Oysters and Pearls“ („Austrės ir perlai“) Jimmy Buf- 
fettas dainavo, kad Lindberghas „nušluostė traukai nosį“ ir pasau- 
lis visiems laikams pasikeitė. 

Per visą istoriją Mes, Žmonės, kai kuriuos įvykius esame linkę 
laikyti tokiais dideliais, svarbiais ir galingais, kad po jų, atrodo, 
gyvenimas niekada nebebus toks pat. Savo trumpą buvimą šioje 
planetoje žymime, mūsų manymu, svarbiausiais laiką matuojan- 
čiais įvykiais. Tai Hamurabio kodeksas, Jėzaus Kristaus gimimas, 
Gutėnbergo išrasta spausdinimo mašina, žmogaus skrydis per At- 
lantą, atomo galios pažabojimas, pirmasis nusileidimas Mėnulyje, 
gydymui pritaikyta genų inžinerija... Kas toliau? Atvirai kalbant, 
jūs gal žinote geriau už mus. 

Maištauti ar keistis? 

Laikas, kai vaikui dvidešimt keturi ar dvidešimt šeši mėnesiai, vadi- 
ta. Tiesą sakant, prieš gimstant pirmajam vaikui gavau geranoriš- 
ką patarimą: „Džiaukis vaikais, kol maži, nes kuo didesni, tuo sun- 
kiau juos auklėti“. Net būdamas nepatyręs jaunas tėvas girdėjau 
vidinį balsą kuždant: „Neatrodo, kad tai būtų protinga mintis“. 
Pasirodė, kad buvau teisus. Visada į tuos pačius įvykius galima 
reaguoti dvejopai. Kai pirmajam vaikui sukako dveji, galvojau tik 
viena: „Koks puikus amžius!“ Stebėjau, kaip jis stengiasi būti ne- 
priklausomas. Klausiau, kai sakė „ne“, taip visam pasauliui pa- 
reikšdamas, kad suvokia save kaip atskirą Žmogų. Baisieji dveji? 
Ne, tai buvo nuostabieji dveji. 

Anot Jeano Piaget, visų laikų įtakingiausio raidos psichologo, 
tryliktaisiais ir devynioliktaisiais metais keičiamasi tiek pat. Daugu- 
ma paauglių (deja, ne visi) pamažu pereina nuo vadinamosios kon- 
krečių operacijų mąstymo fazės prie formalių operacijų fazės, kuri, be 
kita ko, reiškia gebėjimą daryti prielaidas - klausti: „Kas bus, jei?“ — 
gebėjimą sistemingai mąstyti, gebėjimą daug geriau įsijausti į kitus ir 
patikrinti savo prielaidas, užuot elgusis impulsyviai ar bet kaip. 

Šie pokyčiai apima esminį poreikį abejoti ir svarstyti, ypač abejoti 
dauguma vaikystėje gautų vertybių ir įsitikinimų. Kitaip tariant, ne 
tik normalu, bet būtina, kad paaugliai užduotų tokius klausimus: 
„Ar iš tiesų egzistuoja Dievas?“; „Ar tikrai geras Žmogus gali jausti 
neapykantą?“; „Ar visata begalinė, ar turi ribas?“; „Ar du plius du 
visada lygu keturiems?“; „Ar galiu būti protingas Žmogus ir balsuo- 
ti už politiką, už kurį mano tėvai nieku gyvu nebalsuotų?“; „Ar 
Thomas Jeffersonas tikrai turėjo vaikų su viena iš savo vergių?“ 

Tėvai, kurie atpažins šį besiskleidžiantį savarankišką mąstymą 
kaip ženklą, kad jų paaugliai sveiki, normalūs ir vystosi „pagal 
tvarkaraštį“, džiūgaus ir jaus palengvėjimą, net jei kartais vaikų 
iššūkiai juos erzins. Tėvai, kurie nesupranta, kad tai yra sveika ir 
normalu, nerimaus ir todėl stengsis kontroliuoti ar trukdyti šiam 
nuostabiam etapui ir taip sukels liūdnų padarinių. 

Man penkiasdešimt treji. Užaugau šeštajame ir septintajame de- 
šimtmetyje priemiesčio name maždaug dvidešimt penkios minutės 


33 NUŠLUOSTYK ŽEMĖS TRAUKAI NOSĮ 


kelio į šiaurę nuo San Francisko. Mano vyresnysis brolis, sesuo ir aš 
beveik ištisai žiūrėdavome nespalvotas televizijos laidas. Pirmąjį mū- 
sų televizorių tėvai nusipirko, kai buvau kokių penkerių. Daugumą 
laidų žiūrėdavome kartu su tėvais, kurie šia nauja technologija ža- 
vėjosi kaip ir mes, jei ne labiau. Mano tėvas ir vyresnysis brolis žiū- 
rėdavo Friday Night Fights („Penktadienio vakaro kovas“), visai šei- 
mai patiko laida Your Hit Parade („Tavo populiarių dainų konkur- 
sas“), kai užgniaužę kvapą nekantraudavome pamatyti, kokios dainos 
ar instrumentinė muzika bus išrinkta į savaitės dešimtuką. 

Gal dabar tai kvailai atrodys, bet kai mokiausi pradinėje mokyk- 
loje, viena iš didžiausių nuoskaudų buvo ta, kad mūsų šeima nega- 
lėdavo matyti Mickey Mouse Club („Peliuko Mikio klubo“). Mes gy- 
venome prie pakrantės kalnų, apaugusių sekvojomis, todėl to ka- 
nalo mūsų televizorius nerodė. Kitą dieną po laidos eidavau į 
mokyklą ir girdėdavau artimiausius draugus, džiaugsmingai ap- 
tarinėjančius „Peliuko Mikio klubą“. Stengdavausi įsitraukti, bet 
man akivaizdžiai trūko tam tikros patirties. Buvo aišku, kad norė- 
damas suprasti, apie ką jie kalba, turėjau būti matęs laidą. Visa tai 
buvo šeštojo dešimtmečio kultūros dalis ir todėl tai buvo svarbu. 

Barry Levinsono filmas Avalon („Avalonas“) (1990) yra savo šei- 
mos istorijos garbinimas. Kartu jis yra milžinišką ir negrįžtamą 
įtaką amerikiečių šeimai padariusių televizijos ir užmiesčio gyveni- 
mo testamentas. Pirmą sykį pamatęs šį filmą galiausiai suvokiau, 
kaip stipriai tuo metu mus visus veikė šios dvi kultūros jėgos. Kai 
1954 metais tėvas, motina, brolis, sesuo ir aš patogiai įsitaisyda- 
vome prieš tą mažą televizorių, nekantraudami pamatyti, kuri daina 
bus pirmoji geriausių dainų sąraše, nė vienas net neįtardavome, 
kad mūsų gyvenimas pasikeitė. Gal tik keletas žmonių galėjo nu- 
matyti daugybę pokyčių, kuriuos sukels ta maža dėžė, o paskui 
nuseksime ir mes visi. 

Kokie būsime, daug priklauso nuo istorinės ir kultūrinės terpės, 
kurioje augame. Raidos teoretikas Erikas Eriksonas, suformulavęs 
aštuonis raidos tarpsnius ir įtvirtinęs terminą tapatumo krizė, visą 
gyvenimą tyrinėjo ryšį tarp kultūros ir tapatumo raidos. Jis tur- 
būt pasakytų, kad, užaugę XIX a. pradžioje Amerikos prerijose prie 
žibalinės lempos skaitydami suplyšusias knygas, būtume vienokie 

žmonės ir visai kitokie, užaugę užmiesčio name, kur reguliuojama 
temperatūra, kompiuterio ekrane skaitydami iš interneto parsisiųs- 
dintą informaciją. Jis taip pat pasakytų, kad galų gale žmogus vi- 
sada liks žmogumi ir kad mes visi turime pereiti tam tikrus visuo- 
tinius tarpsnius, kad toliau augtume. 


Nušluostyk traukai nosį 

Charlesas Lindberghas nėra vienintelis traukai nosį nušluostęs did- 
vyris. Martinas Seligmanas, pasaulinio garso psichologas tyrėjas, 
1965 metais kaip jaunas absolventas sukrėtė mokslo pasaulį teig- 
damas, kad šunys (ir pagal ekstrapoliaciją žmonės) gali išmokti 
būti bejėgiai. Norėdami geriau suprasti tokio siūlymo drąsą turė- 
tumėte žinoti, kad tuo metu visa, kas vertė abejoti svarbiausiais 
biheviorizmo teorijos principais, buvo vadinama erezija. Sąvoka 
išmoktas bejėgiškumas tapo svarbiausia Seligmano darbo dalimi ir 
galiausiai padėjo jam sukurti sąvoką „išmoktas optimizmas“. 

Jis nušluostė traukai nosį ir pasirinkdamas tokią poziciją labai 
rizikavo, nes paprastai dauguma naujų dalykų vėliau arba pasitei- 
sina ir tampa populiarūs, arba ne. Savo knygoje Learned Optimism 
(„Išmoktas optimizmas“) jis aprašo, kaip kiti reagavo į jį ir jo tyri- 
mų partnerį Steveną Maierį: 

Bihevioristai taip lengvai nepasidavė. Labai garbingas mūsų 
skyriaus universitete profesorius - jis pats jau dvidešimt metų 
redagavo Journal of Experimental Psychology („Eksperimentinės 
psichologijos žurnalą“) - parašė man raštelį, kad nuo mūsų 
straipsnio rankraščio jam buvo „fiziškai bloga“. Tarptautinėje 
konferencijoje - visuose vyrų tualetuose - mane persekiojo geriausias 
Skinnerio mokinys ir vis tvirtino, kad gyvūnai „...išmoksta tik 
reaguoti“*. 


Seligmanas Steveną Maierį apibūdino kaip „drovų ir darbštų jau- 


nuolį iš pačios Bronkso širdies“, kuris „užaugo skurde ir yra įpra- 


* Martin E. P. Seligman, Learned Optimism: How to Change Your Mind and Your Life, 
New York: Alfred A. Knopf, 1991. 

tęs kovoti“. Pačiam Seligmanui gyvenime teko daug dėl savęs pa- 
kovoti, kova nesiliovė ir darbe. Kiekvieną sykį moksliniuose tyrinė- 
jimuose atsiradus kliūtims ar pasipylus profesinei kritikai, jie su- 
imdavo save į rankas, nusivalydavo purvą ir toliau skindavosi ke- 
lią. Vieną 1999 metų rudens dieną Charlie Gibsonas ir Diane Sa- 
wyeI parengė specialią Good Morning America („Labas rytas, Ameri- 
ka“) laidą, į kurią kaip pagrindinį laidos ekspertą-komentatorių pa- 
kvietė Martiną Seligmaną. Kalbėdamas apie optimizmą, depresiją ir 
išmoktą bejėgiškumą Seligmanas pasakė, kad žmonės, kuriems se- 
kasi, patiria nesėkmių, bet niekada nepasiduoda. 

Graikų mite Dedalas perspėja sūnų Ikarą neskristi per arti saulės, 
nes ji ištirpdys vašką, rišantį žmogaus padarytų sparnų plunks- 
nas. Ikaras buvo pernelyg impulsyvus. Jis per daug priartėjo prie 
saulės ir žuvo. Nepaisydami šio liūdno ir baisaus pasakojimo, žmo- 
nės ir toliau bandė skristi, kol vieną sykį pavyko. Būti paaugliu 
visais laikais reiškia rizikuoti, kristi, nusipurtyti, mokytis iš klaidų 
ir vėl brautis į priekį. Neklysdamas ir nerizikuodamas niekas nie- 
kada nieko nepasiekė nei meilėje, nei darbe. Svarbiausias dalykas 
yra vis protingiau rizikuoti. 

Mes amžiams liksime žmonėmis, bet ne amžinai žiūrėsime ne- 
spalvotą televizorių ir ne amžinai šeštadieniais dviračiais važiuosi- 
me į kiną, kur sumokėję dvidešimt penkis centus pažiūrėsime du 
animacinius, serialą ir du vaidybinius filmus. Laikai keičiasi. Sąly- 
gos keičiasi. Keičiasi informacijos perdavimo ir dalijimosi ja būdai, 
tik žmonės daugiau ar mažiau lieka tokie patys. Kuo daugiau iš- 
moksime iš tų, kurie gyveno prieš mus, tuo daugiau galėsime pra- 
turtinti ateities pasaulį. Broliai Wrightai pirmieji lėktuvu atliko žmo- 
gaus valdomą skrydį. Kai pasirodė Lindberghas, jis jau stovėjo ant 
milžinų pečių. 


KOKAPU IR LABRADORĖ 


Geriau gyventi vieną liūto dieną nei šimtą avies metų. 
Užrašas ant dvidešimties lirų sidabrinės Italijos monetos, 1930 

Kartą gyveno dvidešimties svarų kokapu, vardu Semas, ir geltona 
labradorė retriverė, vardu Abė. Semas ir Abė susipažino, kai jiems 
buvo dveji, o pagal šunų amžių - keturiolika metų. Jie susitiko 
Kanados šiaurės miškuose labai pavojingomis sąlygomis. Semas su 
laukinių kokapu gauja traukė link rajono, vadinamo Labradoru, 
ieškodami geresnių medžioklės plotų. Buvo vėlyvas ruduo, naktys 
labai šaltos, o žemė apklota lengvu sniegu. Visi šunys lygiavosi į 
Semą ir žavėjosi juo, vyriausiu gaujos patinu. 

Kai išgirdo galingos kokapu gaujos letenų dundenimą, labradorė 
Abė irgi žvalgėsi sau naujų medžioklės plotų. Gauja pasirodė miš- 
ko laukymėje ir pasuko Negyvojo Šuns tarpeklio link. Staiga Semo 
įsakymu šunys sustojo, ojis pats ėmė žingsniuoti pirmyn atgal su 
tokia įtampa, kokios Abė anksčiau nebuvo mačiusi. Jis svarstė, ar 
šokti per tarpeklį. Kiti kokapu atrodė susirūpinę. Semas jautė, kad 
jie neturi kitos išeities, nes oras vis blogėjo, o apibėgti aplink tar- 
peklį būtų prireikę dar dviejų dienų. Gaujos vadas žinojo, kad ne 
šiaip sau šis tarpeklis pavadintas Negyvojo Šuns vardu - tik dides- 
ni šunys galėjo jį peršokti. Semui ir kitiems kokapu šokimas per šį 
tarpeklį galėjo prilygti milžiniškam žygdarbiui. 

Abė pamanė: „Nedaryk to, drauguži. Apsiverkčiau iš gailesčio, 
jeigu toks gražus padaras mano akyse nertų tarpeklin“. Vos spėjus 
jai taip pagalvoti, Semas apsisuko, nurisnojo kokius aštuoniolika 
metrų nuo tarpeklio krašto, atsigręžė ir pasileido žaibo greičiu. Akies 
mirksnį jis skrido. Dramatiškai išsilenkęs skriejo oru ir tvirtai šlumš- 
telėjo priekinėmis letenomis kitoje tarpeklio pusėje! Griausmingi ko- 
kapu sveikinimai nuaidėjo taip garsiai, tarsi miškas būtų virtęs olim- 
piniu stadionu. Tada Abė vėl pažvelgė į Semą - šis laižėsi priekines 
letenas. „Oi, jis sužeistas“, — tarė ji. 

Kiti kokapu atrodė sukrėsti ir išsigandę. Semas stovėjo tiesus, žvel- 
gė Į gaują nuo kito tarpeklio krašto ir įsakmiai sulojo: 

— Toliau turėsite eiti be manęs. Svarbiausia gaujai - išlikti. Visada 
taip buvo ir visada taip bus. 

Vieni ėmė inkšti, kiti priešintis. Semas buvo neperkalbamas. Ta- 
da iš miško išlindo Abė ir švelniai, bet tvirtai tarė: 

— Per šį tarpeklį šokinėju kiekvieną rudenį, kartais įsikandusi ką 
tik sumedžiotą grobį. Pirmiausia per jį pernešiu kiekvieną iš jūsų. 


39 KOKAPU IR LABRADORĖ 


Tada išgydysiu Semą. Per dvejus gyvenimo metus nebuvau suti- 
kusi kilnesnio patino. 

Spengiančioje tyloje visos galvos atsigręžė į Semą, o šis susitvar- 
dęs pagalvojo minutėlę, paskui nuolankiu ir galingu balsu tarė: 

— Pradėk. 

Semas stovėjo šalia ir išdidžiai žiūrėjo, kaip Abė per tarpeklį po 
vieną neša jo gaujos šunis. Vado akyse kaupėsi ašaros. Pakėlęs galvą 
jis stebėjo, kaip Abė grakščiai skrenda oru, kaip vakaro saulėje blizga 
jos raumenis dengiantis kailis. Kiekvieną sykį ji su trenksmu tvirtai 
nusileisdavo kitoje tarpeklio pusėje. Semo širdį draskė prieštaringi 
jausmai. Jausdamas palengvėjimą ir viltį dėl savo gaujos saugumo, 
jis negalėjo sulaikyti ašarų ir nejausti apgailestavimo. Tą pačią aki- 
mirką jis suprato, kad žiūrėdamas į šią galingą ir grakščią kitos veis- 
lės patelę jaučia begalinį džiaugsmą. Jos grožį lenkė tik neįtikėtinas 
miklumas ir dosni širdis. „Per dvejus gyvenimo metus nebuvau su- 
tikęs taip užjausti mokančios patelės“, - mintyse tarė Semas. 

Semas su visais atsisveikino. Pakeliui į Labradorą iš gaujos išsi- 
skirs naujas vadas. Semas žinojo, kad taip nutiks savaime. Staiga 
jo sąmonę persmelkė kitados girdėti žodžiai. Jo tėvas sakė, kad vie- 
nintelis būdas tapti tikrai suaugusiu - patirti širdį veriantį nusivy- 
limą, nuolankiai jį priimti ir eiti pirmyn. Jis sakė, kad kiekvienas 
kokapu pajėgia pasiekti tokį egzistencijos lygmenį, bet galima pa- 
sirinkti, ar tai daryti. Dar sakė, kad kiekvienam žemėje per gyveni- 
mą yra skirtas bent vienas labai didelis nusivylimas, o pasirinkti 
galima ne kaip jo išvengti, o kaip įveikti, kai tai nutiks. Dabar Se- 
mas suprato, ką tėvas norėjo pasakyti, ir iš visos širdies buvo dė- 
kingas už pamokymą, nors jam buvo labai liūdna. 

— Abe, - tarė jis su tokia ramybe, kad net nustebo, jog tiek jos 
turi. — Šiaip jau esu įpratęs būti vadu, greitai įveikti sunkumus, 
moku įtikinti kitus, tiesiog žinau, ką reikia kiekvieną akimirką da- 
ryti. Turiu prisipažinti, dabar esu suglumęs. 

— Semai, tą pačią akimirką, kai tave pamačiau, įžvelgiau neapsa- 
komą tavo išskirtinumą. Prisipažinsiu, net man širdis suvirpėjo, - 
pradėjo Abė. Ji būtų paraudusi, jei labradorai retriveriai raustų. — 
Stebėdama tave ir tavo gaują mačiau, kad tavo sprendimai visą 
laiką sutampa su tuo, ką, maniau, matau. 

— Šie sprendimai nebuvo lengvi, Abe. 

— Stebėjau tai, kas vyko, ir pati jaučiau siaubą. Aš irgi neįsivaiz- 
duoju, ką kita buvo galima daryti. Jūs visi būtumėt pasmerkti, jei 
tau būtų nepavykę peršokti per tarpeklį. 

— Taip, nors žiemą mūsų gaurai užauga, kokapu kailis ne toks 
šiltas kaip labradorų. Jei nebūtum padėjusi, mes visi būtume žuvę. 

— Mano pasirodymas reikiamu laiku yra vienas iš tų nepaaiški- 
namų ir nevaldomų pasaulio stebuklų. Sutapimas. Likimas. Sėk- 
mė. Planas iš aukščiau. Sunku tiksliai pasakyti. Tačiau kiekvienas 
iš mūsų privalome rinktis, kaip reaguosime į šiuos likimo vingius. 
Tu galėjai savanaudiškai susirūpinti savo garbe, atsisakyti mano 
pagalbos ir galiausiai parodyti savo gaujai, kad nesi toks vadas, 
kokį jie įsivaizdavo tave esant. 

— Aš svarsčiau visas galimybes. 

— Kiekvienas turėdamas tavo jausmų gelmę ir išmintį taip dary- 
tų. Be to, galėjai nutarti eiti su jais, kai visus po vieną pernešiau per 
tarpeklį. 

— Taip, galvojau ir apie tai. Bet iš ištikimybės man jie būtų bėgę 
lėčiau ir vėl gaujai būtų iškilęs pavojus. 

— Ir vėl tiesą sakai, Semai. 

— Ačiū už komplimentus, panele Abe. Jie gydo šią beveik nepake- 
liamą netektį. (Negalėjo patikėti savo ausimis, kad ką tik ją pavadi- 
no panele Abe. Tai buvo per daug familiaru, bent jau tarp kokapu.) 

Tada Semas tokia pat virpančia širdimi kaip ir Abė pasakė: 

— Aš sužavėtas tavo jėga ir švelnumu, mitrumu, stiprybe ir mo- 
kėjimu užjausti; kokia tu nepakartojama ir graži. (Ir vėl iš jo lūpų 
liejosi tokie žodžiai, kad jis pats sunkiai galėjo patikėti.) 

— Ačiū, Semai, - paprastai atsakė Abė. 

Kaip kartais norint ar nenorint nutinka, jų gyvenimai pakrypo 
netikėta linkme, kur laukė nauji išbandymai. Jie buvo laukinėse 
tolimosios šiaurės platybėse. Semo priekinės letenos sužeistos. Abei 
reikėjo priimti širdį draskantį sprendimą. Ji žinojo, kad Semo gali- 
mybės išgyventi mažėja su kiekviena tyrlaukiuose praleista diena, 
o jeigu nuneštų jį į civilizuotą pasaulį, jai užtektų proto surasti 
medicinos pagalbą, kurios Semui neatidėliotinai reikėjo. Ji taip pat 
žinojo, Kad tokie du ypatingi šunys kaip jie tikriausiai būtų prijau- 

kinti. Abė buvo girdėjusi apie šiuos žmonių polinkius ir, nors bet 
kada būtų galima grįžti į laisvę, ji žinojo, kad atsiradus šuniškam 
prieraišumui būtų sunku tai padaryti. Jei juos priglaustų žiaurus 
zmogus, būtų lengva jį palikti, o jei geras - labai sunku. 

Abė dantimis švelniai sukando Semą, stengdamasi nesužeisti jo 
savo galingais nasrais. Įsitikino, jog laiko jį ganėtinai stipriai, kad 
neišmestų. Pusiausvyrai išlaikyti prireikė daugiau energijos ir su- 
sikaupimo nei kada nors anksčiau. Šalo, o Semas silpo. Po trijų 
sunkios kelionės dienų Semas galiausiai paklausė Abės: 

— Kur traukiame? 

— Į ligoninę. Antraip tu mirsi. 

Semas žinojo. Jis aiškiai suprato, ką Abė darė ir ką jai tai reiškė. 
Jis žinojo, kad nereikia jos versti dar ir jausti kaltę, todėl tepasakė: 

— Mes ištversim. Jaučiu savo kailiu. 

Kai jie nakčiai susirangė kito žvėries apleistame guolyje, Abei bu- 
vo šilčiau ir ji jautėsi stipriau nei kada nors anksčiau. Nuo civiliza- 
cijos ir naujo gyvenimo pradžios juodu teskyrė dvi valandos. Visą 
naktį čia užsnūsdami, čia pabusdami jie žinojo, kad jų susitikimas 
miške viską pakeitė. Nepaisydami skausmo, alkio ir šalčio, jie jau- 
tėsi už viską dėkingi taip, kaip tik galėjo jaustis dėkingi du didvy- 
riški šunys. 


ANTRA DALIS 


SEPTYNI GERIAUSI 
ĮPROČIAI 


TAPK IŠMANANTIS: SAVIVERTĖS NEĮGYSI 
NEI PRIEŠ VEIDRODĮ SAVE ĮTIKINĖDAMAS, 
NEI DUSINAMAS PAGYRIMAIS 


Svarbiausias gyvenimo įvykis yra diena, kai netikėtai 
susiduriame su protu, kuris mus sukrečia. 
Ralph Waldo Emerson, Character („Veikėjas“), 1844 

Laisvės rašytojai iš Long Byčo Vilsono vidurinės 
mokyklos 

1994 metų rudenį jaunutė, ką tik mokslus baigusi dvidešimt trejų 
metų mokytoja Erin Gruwell įžengė į sunkią Long Byčo vidurinės 
mokyklos klasę svarstydama: „Ką mokiniai apie mane galvos? Ar 
neatrodysiu nuo visko nutolusi ar per daug tvarkinga? O visų blo- 
giausia - ar nepamanys, kad esu per jauna ir manęs nereikia paisy- 
ti?“ Klasė buvo pilna mokinių, pavargusių nuo sunkaus gyvenimo - 
tėvų skyrybų, fizinės ar lytinės prievartos, šaudymo iš automobi- 
lių, gaujų ir narkotikų. Kaip mokytoja - ką ir kalbėti, jauna moky- 
toja - gali tikėtis padaryti teigiamą įtaką vaikams, kurie susiduria 
su tokia kasdienybe? 

Dėstydami Mineapolio Sent Polio mokytojams absolventams esa- 
me nutarę visada papasakoti Erin Gruwell ir jos mokinių istoriją. 
Taip darome todėl, kad tai vienas iš mums žinomų įkvepiančių 
pasakojimų apie mokytojos ir grupės tariamai pasmerktų paaug- 
lių sėkmę. Vis dar negalime sulaikyti ašarų žiūrėdami Connie Chung 
ABC Naujienų tiesioginį reportažą apie Erin Gruwell mokinių grupę, 
pasivadinusią Laisvės rašytojais. 

O viskas prasidėjo taip. Pirma, klasė buvo pilna paprasčiausių 
vaikų, kurių dauguma buvo iš blogiausio Long Byčo rajono, tai 
yra dauguma jų iš tiesų buvo pasmerkti. Antra, ši mokytoja turėjo 
puikų išsilavinimą ir tikrai galėjo vaikus daug ko išmokyti. Trečia, 
tai buvo paprasčiausių paauglių klasė, ir tiek. Kitaip sakant, visi 
paaugliai, kad ir kokiomis sąlygomis gyventų, nori būti išmanin- 
gi. Tą akimirką, kai kas nors supranta, kad tai tiesa, jų galimybės 
tapti išmaningiems ima logaritmiškai didėti. Erin Gruwell padarė 
prielaidą, kad jie išmanantys. Ir paskutinis svarbus dalykas - vi- 
siems klasės mokiniams iš pat pradžių labai patiko daryti tai, ką 
darė. Aistra suteikia energijos, kuri varo mechanizmą. O visa kita, 
kaip sakoma, jau praeityje. 

Panelė Gruwell, kaip mokiniai ją meiliai vadino, iš tiesų Vilsono 
vidurinėje mokykloje pradėjo dirbti praktikante prieš metus. Čia ji 
iš vieno mokinio rankų išplėšė rasistinį piešinį, kuriame buvo pavaiz- 
duotas klasės draugas. Įsiutusi dėl piešinyje rodomo nepakantumo 
Ji suriko, kad tai primena žydų genocidą. Kai mokinys nedrąsiai 

paklausė, kas yra genocidas, Erin Gruwell padėjo į šalį vadovėlius 
1r pradėjo mokyti vaikus taip, kad sujaudintų jų širdis. Į daugumą 
klasės vaikų buvo šauta, taikytasi arba jie matė gaujų susišaudy- 
mus. Šie mokiniai nesunkiai galėjo įsivaizduoti genocidą, nes gy- 
vendami neramiuose rajonuose patys buvo patyrę visokiausių trau- 
mų. Mokytoja juos visus nusivedė į Niuporto Byčo pasiturinčiųjų 
rajoną, kuriame gyveno, žiūrėti Steveno Spielbergo „Šindlerio są- 
rašo“. Kino teatre ji pajuto kai kurių žiūrovų nepasitenkinimą. Jie 
buvo priblokšti, kad mokytoja išdrįso atsivesti tokius mokinius. 
Vienas kaimynas jai net pasakė: „Jei jums taip patinka juodieji, tai 
kodėl gi neištekate už beždžionės?“ Vietos laikraštis pirmajame pus- 
lapyje išspausdino ją ginantį straipsnį. 

Erin Gruwell privertė savo mokinius perskaityti Anne Frank die- 
noraštį. Ji pasikvietė genocidą pergyvenusį Žmogų. Jos mokiniai 
perskaitė Zlatos Filipovič knygą Zlata's Diary: A Child's Life in Sa- 
rajevo („Zlatos dienoraštis: vaiko gyvenimas Sarajeve“) apie pen- 
kiolikos metų mergaitės išgyvenimus karo nusiaubtame Sarajeve. 
Vaikai surinko pinigų, kad Filipovič atvyktų pas juos į Kaliforniją. 
Paskui Erin Gruwell mokiniai ėmė rašyti. Ji patarė jiems pradėti 
dienoraščiuose fiksuoti, ką patyrė ir jautė. Nusižiūrėję į septintojo 
dešimtmečio laisvės kovotojus už pilietines teises, jie pasivadino Lais- 
vės rašytojais. Tuo metu, kai Erin Gruwell pradėjo šiuos vaikus 
mokyti, jie negalėjo tikėtis ilgai išgyventi. Jie tarsi buvo atsidūrę 
akligatvyje. Praradę viltį. Pabaigę vidurinę mokyklą 150 jos moki- 
nių nutarė mokytis koledže. Buvo išleistas vaikų dienoraščių iš- 
traukų rinkinys, pavadintas The Freedom Writers Diary: How a Tea- 
cher and 150 Teens Used Writing to Change Themselves and the World 
Arround Them („Laisvės rašytojų dienoraštis: kaip mokytoja ir 150 
paauglių panaudojo rašymą, kad pakeistų save ir aplinkinį pasau- 
li“). Honoraras už knygą buvo paaukotas Pakantumo mokymo 
fondui, kuris buvo įsteigtas finansuoti Laisvės rašytojų studijas. 


Gėda, gėda 

Dabar paprašysime jūsų nusiteikti kitokiems dalykams ir įsivaiz- 
duoti, kad esate valstybinės mokyklos antrokas. Jums sunku per- 
skaityti keletą eilučių skaitinių, iš kurių kartu su kitais klasės drau- 

gais mokotės. Kai artėja jūsų eilė garsiai skaityti, jaučiate, kaip vei- 
dą išpila raudonis, nugara nueina pagaugais, o juodoji gėdos ir pa- 
ralyžiaus duobė ima traukti vis gilyn. Smegenys užsiblokuoja. Mė- 
ginate skaityti, tačiau neišlemenate nė žodžio. Viskas baigta. Mal- 
daujate, kad mokytoja paliktų jus ramybėje ir lieptų skaityti kitam 
vaikui. Dėl nežinomos priežasties - gal ji tą rytą susivaidijo su vy- 
ru, 0 gal dėl to, kad priminėte jai vyresnįjį brolį, kuris ją mažą 
išrėkia: „Bili Torgersonai, tučtuojau žygiuok prie lentos, užsidėk 
nepažangaus mokinio kepurę ir sėdėk kampe penkiolika minučių! 
Tu nė kiek nesistengi!“ 

Pažeminimas nepakeliamas, bet jūs neturite kitos išeities. Neno- 
romis paklūstate, o klasės draugų juokas ir patyčios užgožia net 
jūsų pačių vidinį balsą. Nužingsniuojate ten, užsimaukšlinate aukš- 
tą, smailą gėdos kepurę, nesėkmės ir nemokšiškumo simbolį, ir 
atsisukęs į kampą atsisėdate ant kėdės. Kikenimas nesiliauja, kol 
mokytoja sudrausmina vaikus ir toliau skaito. Jaučiatės, tarsi bū- 
tumėte suskaldytas į gabalus. Sunku įsivaizduoti, ar esate kada 
nors blogiau apie save manęs. Jūsų vienintelė viltis - kad išliksite 
sveikas, kai ši siaubinga diena pagaliau baigsis. 


Ir dar labiau gėda 
1999 metų balandį Oprah Winfrey pakvietė mus į laidą valandą 
pakalbėti apie ankstesniąją knygą „Septynios didžiausios (gerų) tė- 
vų klaidos“. Šiai laidai Oprah darbuotojai surado malonią ir drąsią 
motiną su dukterimi. Moterys buvo pasirengusios pademonstruo- 
ti mūsų knygoje aprašytą pirmąją „klaidą“ - kai su vaikais elgia- 
masi kaip su kūdikiais. Duktė buvo netekėjusi dvidešimtmetė mo- 
teris, pati turinti mažytę dukrytę. Motina paaiškino, kad jos vai- 
kystė buvo skausminga, todėl ji troško, kad dukteriai to niekuo- 
met nereikėtų patirti. Taigi ji viską už savo mergaitę darė leisdama 
šiai tiesiog būti. Kaip jau turbūt atspėjote, duktė teigė, kad geri 
motinos norai neleido jai suaugti. Ji neišmoko savimi pasirūpinti, 
džiaugtis pastangomis, valdyti jausmus, apsisaugoti ir galiausiai 
savarankiškai gyventi. 

Žiūrint į šias dvi mylinčias moteris, taip narsiai besistengiančias 

spręsti tokius keblius santykius, apėmė neapsakomas jausmas. Mo- 
tina labai atvirai pasakė, kad jai vis dar sunku liautis už dukterį 
daryti tuos darbus, su kuriais ši puikiausiai susitvarkytų pati. Ji 
prisipažino sunkiomis dukteriai dienomis vis dar ateinanti į jos na- 
mus skalbti. O duktė papasakojo, kokią depresiją ji patyrė pradėju- 
si studijuoti koledže, kai gyventi be motinos buvo nepakeliama - ji 
tiesiog nebuvo pasiruošusi gyvenimui. Ji ėmė gerti, linksmintis ir 
lytiškai santykiauti, visai negalvodama apie padarinius, nes neži- 
nojo, kad jos veiksmai gali turėti padarinių. 


Tai gyva! 

Mes jau beveik dešimt metų kalbame apie savo vertę pabrėžiančio 
judėjimo trūkumus. Mūsų ką tik pateikti du pavyzdžiai apibūdi- 
na problemos esmę, kaip mes ją suprantame. Judėjimas už savi- 
vertę prasidėjo prieš keletą dešimtmečių kaip protestas prieš siau- 
bingą drausmę, kuri tuo metu buvo įprasta. Tada buvo priimtina 
ir visuotinai pateisinama „pamokyti“ vaikus žeminant, ir visa tai 
buvo daroma „jų pačių labui“. Tiesą sakant, ir Alice Miller ledus 
pralaužusi knyga apie smurtą prieš vaikus buvo pavadinta taip 
pat - For Your Own Good („Tavo paties labui“). Uždėti vaikui nepa- 
žangaus mokinio kepurę ir priversti jį kitų pajuokai sėdėti prieš 
klasę yra neabejotinai žiaurus ir priešiškas vaiko atžvilgiu poel- 
gis, todėl reikėjo sveikinti kiekvieną visuomeninį judėjimą, sie- 
kiantį sustabdyti tokį elgesį. 

Tačiau sunkumų sukėlė tai, kas įvyko vėliau. Savivertės judėji- 
mui pradėjus plėstis, psichologai ir edukologai ėmė laimėti vis 
daugiau stipendijų, vis plačiau tyrinėti ir rašyti vis daugiau straips- 
nių apie savivertę. O tada įvyko kai kas panašaus į „X failus“. Tai, 
kas iš pradžių buvo naudingas hipotetinis sumanymas, staiga įga- 
vo savarankišką gyvenimą ir tapo būtybe, kuri apsigyveno kiek- 
vieno mažo vaiko viduje. „Tai gyva!“ - sušuko mokslininkas Vik- 
toras Frankenšteinas Jameso Whale'io 1931 metų „Frankenštei- 
no“ versijoje, kuri tapo labai populiari dėl stulbinamai pabaisą 
suvaidinusio Boriso Karloffo. Būtent taip kalbėdami apie saviver- 
tę sušuko visų Jungtinių Amerikos Valstijų tėvai, mokytojai ir 
tyrėjai: „Tai gyva!“ 


TAPK IŠMANANTIS: SAVIVERTĖS NEĮGYSI NEI PRIEŠ VEIDRODĮ.... 50 


O blogiausia yra tai, kad ši savivertės sąvoka nėra mūsų viduje ap- 
sigyvenusi būtybė ir jau tikrai nieko nesukelia. Iš tiesų pačiai savivertei 
atsirasti padeda kažkas kita. Savivertė - tai tiesiog apibendrinantis kin- 
tamasis, reiškinį įvardijantis žodis, padedantis mokslininkams leng- 
viau susikalbėti. Pasakyti, jog mažajam Bobiui nesiseka mokytis to- 
dėl, kad jo savivertė menka, yra tas pat, kaip pasakyti, jog mažojo 
Bobio senelis niekaip negali prisiminti, kur pasidėjo dantų protezą, 
todėl, kad jam devyniasdešimt dveji. Nesąmonė! Senelis neprisimena, 
kur pasidėjo dantų protezą, todėl, kad neteko tam tikro skaičiaus sme- 
genų ląstelių, arba todėl, kad jo smegenų kraujo apytaka suprastėjo 
dėl aterosklerozės arba Alcheimerio ligos. Ne visų devyniasdešimtme- 
čių atmintis prasta, o pats amžius neturi niekam įtakos, kaip beveik 
prieš trisdešimt metų įžvalgiai nurodė gerontopsichologai Warneris 
Schaie, Paulas Baltesas ir Johnas Nesselroade'as. 

Iš tiesų mažajam Bobiui gali nesisekti mokytis todėl, kad niekas 
namie jo neskatina ko nors išmokti arba tiesiog nieko nėra namie, 
ir tiek. Galbūt jis prastai mokosi dėl klaidingo įsitikinimo, kad yra 
negabus mokslui. Gali būti ir taip, kad niekas namie nemoka pa- 
tarti, kaip mokytis, ir todėl niekas neprižiūri, kaip jis mokosi. Vai- 
kas gali turėti mokymosi negalią. Jam gali trūkti miego dėl nuola- 
tinių tėvų naktinių barnių. Jis gali per mažai valgyti. Gali sirgti 
kokia nors lėtine liga. Vaikas gali būti paralyžiuotas baimės, nes jo 
tėvai nuolat jį bara ir kritikuoja. 

Ar pastebite skirtumą? Jei sakytume, jog mažajam Bobiui sun- 
kiai sekasi mokytis dėl to, kad jo savivertė menka, tai galėtume 
manyti, kad mokymosi sunkumus galima įveikti keliant savivertę. 
Kaip dažniausiai specialistai tai darydavo? Jie per daug vaikus gir- 
davo ir patardavo sau kartoti, kokie jie nuostabūs. Kaip savo kny- 
goje Dr. Sylvia Rimm's Smart Parenting („Dr. Sylvios Rimm suma- 
nus auklėjimas“) pabrėžia dr. Sylvia Rimm, „vaikai, kurie tampa 
priklausomi nuo dėmesio namie, mokykloje gali jausti dėmesio sto- 
ką“*. Kas nutinka, kai vaikai nieko nemoka, bet yra nuolat skati- 
nami manyti esantys patys šauniausi? Rezultatas yra gėrėjimasis 


* Sylvia Rimm, Dr. Sylvia Rimm's Smart Parenting: How to Parent So Children Will 
Learn, New York: Crown Publishers, 1996, 8. 

savimi, pasipūtimas, neišmanymas ir galiausiai nesėkmės. Nė vie- 
na iš šių savybių nėra naudinga vaiko savivertei. 

Jei sakysime, jog vaikui nesiseka mokytis todėl, kad jis nemoka 
mokytis, tai imsimės mokyti jį mokytis. Kokia neištirta erdvė! Jam 
gali nesisekti mokytis, nes niekas namie jo neskatina mokytis. Jei 
iš tiesų taip yra, tai galėtume arba skatinti žmones namie labiau 
vertinti mokslą, arba vesti pamoką taip, kad mažajam Bobiui iš 
tiesų būtų įdomu ir jam pačiam atrodytų, jog verta ko nors išmok- 
ti. Gal net paprašytume pagalbos tokių žmonių kaip anksčiau ap- 
rašytas istorijos mokytojas. 


Išmanymas ir tikras intymumas: priemonės 
savivertės dilemai išspresti 

Štai paslaptingoji formulė: visiems, kurie jaučia, kad jų savivertė 
maža, padėti gali tik du dalykai ir tik šie dalykai gali pakeisti 
gyvenimą. 


IŠMANYMAS 

Pirmiausia turite tapti išmanantys. Priklausomi nuo darbo? Ne. 
Pelningos 500 darbuotojų įmonės generaliniais direktoriais? Ne. Mo- 
kyklos tarybos pirmininkais? Ne, tiesiog išmanantys. Kiekvienas 
turi visas galimybes tapti išmanantis pagal savo amžių, protines 
galias ir aplinkybes. Pažįstame dvidešimt šešerių metų vyrą, ser- 
gantį Dauno liga. Jo intelekto koeficientas maždaug penkiasdešimt 
penki, bet jis vienas iš labiausiai išmanančių mūsų pažįstamų žmo- 
nių. Ar jį riboja tokie dalykai, kokie neriboja jūsų? Galbūt. 

Mes, šios knygos autoriai, esame sėkmingai dirbantys psichote- 
rapeutai, bet nė vienas niekada netapsime astrofiziku, nes neturi- 
me gabumų, kokių reikia tokiai kvalifikacijai. Johnui patinka skai- 
tyti populiariai parašytus straipsnius apie visatą, bet jis prisipažįs- 
ta, jog jam neužtenka intelekto ir išsilavinimo, kad gerai tokius 
straipsnius suprastų. 

Per visus psichologinės praktikos metus mūsų klientais buvo gy- 
dytojai, teisininkai, santechnikai, genetikai, psichiatrai, elektrikai, 
investicijų bankininkai, mokytojai, darbininkai, buhalteriai, par- 
davėjai, psichologai, namų šeimininkės, nekilnojamojo turto agen- 

tai, bankų kasininkai, studentai, statybininkai, vaikus prižiūrintys 
vyrai. Šį sąrašą būtų galima tęsti be galo. Kad ir kas jie būtų, kad ir 
kaip užsidirbtų pragyvenimui, visada mintyse kartojame: „Šis žmo- 
gus daug geriau už mane išmano...“ Žmonės, kuriems atrodo, kad 
mes dienų dienas sėdime savo kabinete ir klausomės jų bėdų, nieko 
nesupranta. Jei tik tai privačiai dirbantis psichologas kasdien dary- 
tų, jam reikėtų išeiti į pensiją, ir nedelsiant. Žmonės pas mus ateina 
dėl mūsų patirties, bet kiekvienas iš jų yra savo srities Žinovas, už tai 
mes juos labai gerbiame ir vertiname. 

Mes tuos žmones labai vertiname, nes kiekvienas iš jų gerai iš- 
mano kurią nors sritį. O jei vis dar trūksta išmanymo, jie ryžtasi 
pakeisti savo gyvenimą tai pripažindami ir imdamiesi ką nors da- 
ryti, kad taptų išmanantys. Išmanymą jie parodo vien jau tuo, kad 
pripažįsta savo ribotumą! Save vertinti reiškia įveikti savo suvokia- 
mą ribotumą. Dauno liga sergantis vyras įveikė šias ribas valstijos 
senatui duodamas parodymus, ką reiškia būti protiškai neįgaliam. 
Talentingas neurochirurgas, su kuriuo mes dirbome, įveikė savo 
ribotumą: sėdėdamas su Žmona ir vaikais kambaryje ir verkdamas 
jis papasakojo, koks vienišas jautėsi būdamas mažas berniukas. Mū- 
sų pažįstamas nepaprastai talentingas ir sėkmingai dirbantis meist- 
ras įveikė savo suvokiamą ribotumą, kai prabilo apie skaitymo su- 
trikimą, kurį slėpė septyniasdešimt dvejus metus. 

Nacionalinė švietimo taryba laiko ir mokymosi klausimams spręs- 
ti 1994 metais nurodė, kad šalies vaikai mokymuisi skiria tik 41 
procentą mokslo dienos, o 59 procentus laiko užsiima kuo nors 
kitu. Jungtinėse Amerikos Valstijose per ketverius mokslo metus 
vidurinėje mokykloje vidutinis mokinys tokiems dalykams, kaip 
matematika, gamtos mokslai, istorija, skiria apie 1460 valandų. 
Japonijoje moksleiviai tam skiria 3170 valandų, Prancūzijoje - 3280, 
Vokietijoje - 3528. 1993 metų Jungtinių Amerikos Valstijų švieti- 
mo departamento ataskaitoje nurodyta, kad didžioji dauguma ame- 
rikiečių teigia galį „gerai“ arba „labai gerai“ skaityti ir rašyti, nors 
iš tiesų 47 procentai iš jų yra mažaraščiai. 

1992 metais Louisas Harrisas apklausė vidurinės mokyklos ab- 
solventus, baigusius prieš ketverius-aštuonerius metus. 68 pro- 
centai teigė matematiką išmokę gerai ir 65 procentai tėvų vaikų vi- 

durines mokyklas įvertino kaip gerai mokančias matematikos. Kai 
buvo paklausta darbdavių, ar neseniai baigusiems vidurinę mokyk- 
lą užtenka matematikos žinių, tik 22 procentai atsakė „taip“. Dėl 
skaitymo gebėjimų 78 procentai mokinių teigė, kad jie buvo gerai 
išmokyti, 67 procentai tėvų su tuo sutiko ir tik 30 procentų darbda- 
vių tai patvirtino. Dėl rašymo buvo dar blogiau - 66 procentai mo- 
kinių ir 56 procentai tėvų manė, kad mokiniai buvo gerai parengti, 
ir tik 12 procentų darbdavių su tuo sutiko! Jei manote, kad tik versli- 
ninkams atrodo, jog jaunuoliai neparengti, atkreipkite dėmesį, kad 
koledžų ir universitetų darbuotojai taip pat teigė, jog Iš visų neseniai 
vidurines mokyklas baigusiųjų tik 27 procentai gerai mokėjo mate- 
matiką, 33 procentai skaityti ir 18 procentų rašyti*. 

Amerikos mokyklinio amžiaus vaikai paprastai save laiko visame 
pasaulyje pirmaujančiais matematikos ir gamtos mokslų srityje. 
Skaudi tiesa gelia tuomet, kai savo vaikus palyginame su kitų šalių 
vaikais ir jie atsiduria dvyliktoje ar penkioliktoje vietoje. Šis nemalo- 
nus faktas tik dar sykį patvirtina, ką mes sakėme apie neigiamą sa- 
vivertės judėjimo poveikį, kai skatinami kraštutinumai. Kai lauke 
minus dvidešimt, ojūsų krosnis blogai traukia, kokio meistro ieško- 
site: tokio, kuris gerai apie save mano, bet prastai nusimano apie 
krosnis, ar tokio, kuris krosnį pataisytų akies mirksniu? 

Įsivaizduokite, kad esate krosnių meistras, kuris puikiai apie save 
mano, bet nemoka gerai taisyti krosnių. Kviečiamas einate iš vienų 
namų į kitus, bet kiekvieną sykį jums nepavyksta pataisyti kros- 
nies ir namų šeimininkas turi kviesti kitą meistrą atlikti darbo. Jūs 
blogai jaučiatės dėl nesėkmių, todėl prieš eidamas į kitus namus 
žvilgtelite į veidrodį, panašiai kaip Alo Frankeno veikėjas Stiuartas 
Smolis per Saturday Night Live („Šeštadienio vakaro tiesioginę lai- 
dą“), ir sakote sau: „Aš geras, aš šaunus ir, po perkūnais, žmo- 
nėms aš patinku!“ Kiek sykių turi nepavykti ir kiek sykių reikia vėl 
drąsintis, kol galiausiai imsite taip blogai jaustis, kad norėsis tik 
pasislėpti ir numirti. Argi nebūtų protingiau ir veiksmingiau, jei 
palankytumėte tobulinimosi kursus apie krosnių taisymą ar susi- 


* Ši statistika paimta iš Charles Sykes, Dumbing Down Our Kids, St. Martin's Grif- 
fin, New York, 1996. 

rastumėte patyrusį meistrą, kuris leistų padirbėti mokiniu. Argi jū- 
sų savivertei nebūtų geriau, jei nuėjęs taisyti krosnių iš tiesų jas pa- 
taisytumėte? Žinoma, taip. Nėra nė menkiausios abejonės. Tapti 
kurios nors srities specialistu yra vienas iš dviejų svarbiausių dalykų 
ugdant tikrą savivertę. 


PRIĖMIMAS IR PRIKLAUSYMAS 

Antras geras vaistas nuo menkos savivertės — stengtis būti su tais, 
kurie gali jus priimti tokį, koks esate, o ne tokį, kokį norėtų jus maty- 
ti. Turime paminėti, kad tie, su kuriais dažniau būsite, neprivalo jūsų 
nuolat ir nepelnytai girti. Taip darytų tik todėl, kad jaustųsi kalti dėl 
tų pačių savivertės judėjimo trūkumų. Priėmimas ir priklausymas 
yra visai kas kita. Visi sveikos šeimos nariai randa sau vietą, kad ir 
kokie skirtingi būtų. Aukšti, žemi, vyrai, moterys, seni, jauni, puikiai 
mokantys matematiką ir neįstengiantys sudėti trupmenų, meniški, 
garsiai kalbantys, intravertai - visi jie pritampa ir priklauso. 

Kitaip nei perdėtos savivertės žmonės, tie, kurių iš tiesų didelė 
savivertė, puikiai suvokia save ir savo trūkumus. Štai kaip pasa- 
kytų toks žmogus: „Iš tiesų didžiuojuosi piešiniu, kurį nupiešiau 
dailės pamokai. Tai pats geriausias šių metų darbas. Aš taip džiau- 
giuosi, kad mokytoja paskatino ugdyti šiuos gabumus“. Šiek tiek 
vėliau gal išgirsite tą patį žmogų sakant: „Žinai, man taip nesiseka 
matematika, kad kartais net gėda. Aną dieną buvau ūkinių prekių 
parduotuvėje ir stengiausi apskaičiuoti, kiek mano miegamajam 
reikėtų dažų. Man taip nesisekė skaičiuoti, kad pardavėjas turbūt 
palaikė mane iškritusiu iš medžio“. Pasakodamas apie vaikystę tas 
pats Žmogus pasakytų: „Kai augau, tėvai mane puikiai suprato. 
Kad man nesiseka matematika, išaiškėjo gana anksti. Jie mane iš- 
tyrė, samdė mokytoją ir aš šiaip taip išvargau. Tėvai nė karto ne- 
pasakė, kad matematikos mokytis nereikia, nes žinojo, kad šis da- 
lykas bus reikalingas. Kai buvau mažas, dažnai ginčydavomės, bet 
tėvai niekada nevadino manęs kvailiu ir man atrodė, kad esu kaip 
visi —- na, suprantate - lygus šeimos narys. Jiems nereikėjo, kad 
man puikiai sektųsi matematika, ir būtų kvaila, jei jie būtų norėję, 
kad mano seseriai sektųsi dailė. Jie tik siekė, kad mes abu išsiugdy- 
tume įgūdžių, kurių prireiks gyvenime“. 

Jausmas, kad kam nors priklausai, yra vienas iš svarbiausių ir 
stipriausių kiekvieno Žmogaus gyvenime, bet dažniausiai jis išreiš- 
kiamas labai tyliai ir paprastai. Žinoma, būna ypatingų momentų, 
kai dailės parodoje esi pripažįstamas geriausiu ar gauni stipendiją 
studijuoti koledže matematiką. Tada šeimos nariai džiūgauja, svei- 
kina ir švenčia, bet taip nutinka nedažnai. Sveikoje šeimoje priklau- 
symo jausmas juntamas nuolat. Jis išreiškiamas labai paprastai, da- 
lykiškai, ir tai kartu sudėjus sudaro gyvenimo pagrindą. 

Būtent todėl daug metų kartojame, kad svarbiausi gyvenime 
yra maži, kasdieniai įvykiai. Geras filmo režisierius tai žino. Jis 
daug dėmesio skirs žvilgsniui, patapšnojimui per petį, antakio kils- 
telėjimui ar vos pastebimam gerumą reiškiančiam mostui. Tėvas 
pakeliui į garažą praeina pro sūnų, kuris virtuvėje skaito pirmąjį 
rytinio laikraščio puslapį. Lyg tarp kitko tėvas paglosto sūnų, pas- 
kubomis patapšnoja per petį ir, paklausęs: „Kaip sekasi?“, nueina 
į garažą. Įsivaizduokite beribes šios mažos scenos galimybes - kiek 
daug skirtingų dalykų tėvas gali pasakyti sūnui tiesiog pakeisda- 
mas nors vieną šios trumpos frazės smulkmeną. O jei jo balse 
būtų suskambėjusi vos pastebima sarkazmo ar susierzinimo gai- 
delė, tarsi būtų sakęs: „Kaip sekasi? Užuot čia stovėjęs ir mėgavę- 
sis, tu niekam tikęs tinginy, verčiau eitum pjauti žolės, kaip Žža- 
dėjai prieš tris dienas“. 

Kai ilgokai bendraujame su kai kuriais žmonėmis, pradedame jaus- 
ti, ar saugu prie jų atsipalaiduoti. Tai dar vienas būdas suprasti, ar 
jaučiatės priklausantys. Jei jūsų šeimos nariai kritiški ir kimba prie 
kiekvienos smulkmenos, tai po kiek laiko giliai viduje suvoksite, 
kad su jais nesijaučiate saugiai - taip kaip geriausio draugo na- 
muose. Iš pradžių gali būti sunku suprasti, kas tokioje šeimoje vyks- 
ta, bet jei įgusite gerai daryti tai, ką vadiname „stebėjimu ir klau- 
symu“, išmoksite atpažinti pasikartojančius dalykus. Mama klau- 
sia: „Ar šitaip apsirengęs eisi į vakarėlį?“ — „Taip, - atsakysite, — 
šiais laikais dauguma vaikinų į vakarėlius ateina su džinsais ir spor- 
tiniais marškinėliais užsagstoma apykakle“. Kai įstoji į koledžą, tė- 
vas klausia, kodėl tau atrodo, kad nori studijuoti chemiją. Tačiau 
Jis klausia ne šiaip iš smalsumo. Iš balso intonacijos gali spręsti, 
kad tavo pasirinkimas jį nuvylė. Nesupranti kodėl. Neįsivaizduoji, 

kodėl jam tai turėtų rūpėti. Juk tai tavo gyvenimas. Kodėl jie bent 
kartkartėmis negali manęs priimti tokio, koks esu? - klausi savęs. 

Kai šeima ateina pas mus, visada stengiamės padėti jiems pama- 
tyti šiuos „nematomus“ šeimos įpročius. Kai motina ir tėvas pra- 
deda suvokti, kiek neigiamo nusiteikimo ir kritikos patys sukūrė, 
jie pasako, kad visai to nesiekė. Teisinasi tenorėję būti rūpestingi ir 
mylintys tėvai. Tik stengęsi padėti. Tokie buvo jų tėvai, ir jie nieko 
blogo nenorėjo. Jei tėvai neužmirš to ir stengsis, kol galės šiek tiek 
mažiau gintis, galiausiai pripažins, kad leido savo nerimui paimti 
viršų ir kad nėra pateisinimo, jog vaikai visą laiką buvo verčiami 
vaikščioti pirštų galais. Galiausiai įstengs pasakyti, kad dėl tokio 
savo elgesio gailisi. 

Kai žmogus bent devynis mėnesius palanko vieną iš mūsų psi- 
choterapijos grupių, nutinka vienas iš svarbiausių dalykų - sustip- 
rėja priklausymo jausmas. Galite pamanyti, kad devyni mėnesiai 
yra daug, bet kai suprasite, su kokiu plintančiu reiškiniu turime 
reikalų ir kaip giliai jis prasismelkia į mūsų širdis, devyni mėnesiai 
atrodys kaip lašas jūroje. Nors per tiek metų susidūrėme su šimtais 
šį jausmą atrandančių žmonių, kiekvieną sykį, kai žmogus ima 
jaustis priimtas ir priklausantis, atrodo, tarsi prieš akis vyktų ste- 
buklas. Atminkite, kad šis įvykis nesveikinamas varpais, švilpimu, 
fejerverkais, sirenomis, negroja orkestrai, nedainuoja chorai. Jis at- 
siranda žvilgsnyje, akyse, kaip naujas patogumo lygmuo, jis pasi- 
reiškia kaip noras atviriau reikšti jausmus ar atsakyti kitiems gru- 
pės nariams. Tai galima pastebėti mažuose, paprastuose, kasdie- 
niuose dalykuose, kai tai nutinka, žmogus ima gyti taip giliai, kad 
nė neįsivaizduoti neįsivaizdavo, jog tai įmanoma. 


„Išmanymo spąstai“, į kuriuos gali pakliūti paaugliai 
Daug dalykų gali sutrukdyti tapti išmanančiu žmogumi. Čia ap- 
tarsime keletą jų. 


TAPTI IšMANANČIAM NĖRA šŠAUNU 

Penktame skyriuje cituojame paauglę, kuri mielai sutiko papasa- 
koti apie vidurinėje mokykloje patirtus sunkumus. Vienas jų buvo 
vidinė kova tarp begalinio troškimo pritapti prie bendraamžių ir 

noro gerai mokytis. Knygoje Reviving Ophelia („Atgimstanti Ofeli- 
ja“) psichologė Mary Pipher pabrėžia, kad „septintoje, aštuntoje ir 
devintoje klasėje mergaitės ima prasčiau mokytis“. Ji cituoja keletą 
mergaičių, kurios jai sakė: „Bet kuriuo atveju bus blogai. Jei gau- 
siu gerą įvertinimą, draugai pyks. Jei gausiu blogą pažymį, pa- 
skelbs visai mokyklai, kad net aš galiu susimauti“; „Supratau, kad 
draugų netrūks, jei daug sportuosiu. Protingos merginos vadina- 
mos nevykėlėmis“*. 

Kad ir kokio amžiaus būtume, mums svarbi grupė, su kuria save 
lyginame, tačiau paauglystėje tai ypač aktualu. Jei vaikai nors kart- 
kartėmis po mokyklos laukiantį gyvenimą pamatytų jauno žmo- 
gaus akimis, jiems pavyktų peršokti tarpeklį, skiriantį gerą moky- 
mąsi nuo blogo. Žinoma, paaugliui daug lengviau pažvelgti į atei- 
tį, jei motina ir tėvas vertina mokslą, skatina vaikus sekti savo 
pavyzdžiu ir domisi, ko vaikai išmoksta mokykloje. Svarbu prisi- 
minti, kad reikalai gali pasitaisyti - visada yra tokia viltis. Mary 
Pipher cituoja merginą, kuri pasakė: „Mes su draugais nusprendė- 
me, kad gerai mokytis nėra šaunu“, bet pabrėžia, kad jau kitais 
metais, aštuntoje klasėje, ši mergina su draugais nusprendė, kad 
gerai mokytis yra šaunu, o tada taip ir padarė**. 


NĖ NEMANYKITE, KAD NEGALITE TAPTI IŠMANANTYS 
Knygose, laikraščiuose, žurnaluose, filmuose ir televizijos naujie- 
nose - visur gausu įkvepiančių pasakojimų apie vaikus, kurie įvei- 
kę neįtikėtinus sunkumus suaugę daug pasiekė. Neabejojame, kad 
žinojimas apie kitų daug kliūčių įveikusių žmonių gyvenimą pade- 
da mūsų pačių siekiams. Dirbdami sutikome daug žmonių, kurie 
papasakojus apie kito įkvepiantį gyvenimą sušunka: „Bet aš ne toks. 
Aš tik paprastas žmogus“. O mes labai dalykiškai atsakome: „Visi 
paprasti. Tai ir reiškia būti žmogumi“. 


* Mary Pipher, Reviving Ophelia: Saving the Selves of Adolescent Girls, New York: 
Ballantine Books, 1995, 64. 
** Ten pat. 

SAUGOKITĖS DALYKŲ, KURIE IŠSIŪRBIA Iš JŪSŲ ENERGIJĄ 
Kartais sunku nuspręsti, kas blogiau: žiauriu elgesiu ar lepinimu 
ir paikinimu slopinti vaiko valią ir energiją. Psichologiškai ne- 
daug prasmės lyginti šiuos blogo elgesio su vaiku būdus. Galime 
tik patvirtinti, kad kai vaikai auga apsupti turto ir privilegijų, o 
tėvai nė nesivargina leisti jiems pasistengti, rezultatai nedžiugina. 
Yra keletas dalykų, kurie iš žmogaus išsunkia energiją nė nespė- 
jus patikėti, kad visą laiką be vargo gali viską gauti. Stengtis yra 
gerai. 

Wall Street Journal straipsnyje Nancy Ann Jeffrey rašė, kokie 
sunkumai užklupo dešimtajame dešimtmetyje turtus susikrovu- 
sias šeimas. Tėvai vis labiau nerimauja, kad neskirdami dėmesio 
užaugins išpuikusią, savimi besigėrinčią ir per daug privilegijuo- 
tą kartą, kuriai bus svetimas polėkis ir moralinės vertybės. Ponia 
Jeffrey galimybę, kad vieną dieną pasaulį užgrius nevykėlių kar- 
ta, pavadino „nevykėlių griūtimi“, vykusiai išreikšdama tai, kas 
darosi dabartinėse šeimose*. Jei esate įkliuvę į tokius spąstus, ga- 
lite apie tai nė nenutuokti. Jei tai suprasite, galite taip mėgautis 
savo dosnumu, kad nenorėsite nieko keisti. Juk pagaliau, jei tėvai 
negali tam pasipriešinti, kaip galima tikėtis, kad tai padarysite 
jūs. Esant tokiai padėčiai geriausia būtų neužmiršti, kad truputėlį 
paaugus viena iš svarbiausių jūsų užduočių bus patiems atrasti 
dvasią stiprinančios veiklos - pastangų, kurios grąžintų jus į gy- 
venimą. 

Beje, ponia Jeffrey savo straipsnyje mini vieną gerą dalyką. Ji 
cituoja finansų planavimo įstaigos atliktą tyrimą, kiek kišenpini- 
gių kasdien gauna vaikai, kurių tėvai uždirba nuo 100 000 iki 
900 000 JAV dolerių. „Daugiau nei 40 procentų tėvų smulkioms 
išlaidoms vaikams duoda nuo dviejų iki dešimties dolerių per sa- 
vaitę. Daug tėvų reikalauja, kad norėdami gauti pinigų vaikai at- 
liktų namų ruošos darbus, o kai kurie nori, kad vaikai pinigus 
taupytų arba skirtų labdarai. Nedaug tėvų smulkioms išlaidoms 
duoda vaikams nuo dvidešimties iki trisdešimties dolerių per savai- 


* Nancy Ann Jeffrey, „Bratlash“, The Wall Street Journal, perspausdinta Minneapo- 
lis Star Tribune, 2000 m. sausio 22 d., E1-E2. 

tę. Turtingesni tėvai smulkioms išlaidoms neduoda vaikams dau- 
giau pinigų nei tie, kurie uždirba mažiau“*. 


O štai ir rezultatas 

Ir štai paskutinis senas pamokymas apie išmanymą. Kai lankėme 
pradinę mokyklą, mokytojai liepdavo skaitant knygą, laikraštį, žur- 
nalą ar atliekant užduotį visada šalia turėti žodyną. Sakė, kad kai 
reikės papasakoti, ką perskaitėme, bus lengviau prisiminti žodžius. 
Jie taip pat kartodavo, kad tai geriausias būdas užsitikrinti sėkmę 
gyvenime ir darbe. Tada nebuvome tuo įsitikinę, bet darėme kaip 
liepta. Dabar, kai mūsų knygos yra leidžiamos, žinome, kad mo- 
kytojai sakė tiesą. 


* Ten pat, E2. 

Emociškai jūsų smegenys perkaitusios. Na, ne visai. Tik pernelyg 
jautriai reaguojate. Atleiskite už šiuos žodžius, bet jūsų smegenys 
tikrai reaguoja kitaip, nei reaguos po kelerių metų. Neuropsicholo- 
gai atrado, kad dėl brendimo pokyčių paaugliai reaguoja jautriau nei 
prieš paauglystę ar po paauglystės. Patys kartą išgyvenę paauglys- 
tę, dabar skaitome šią informaciją su palengvėjimu. Nuo trylikos iki 
dvidešimties metų ir taip yra ką veikti, todėl suaugusieji nesupras- 
dami ar klaidingai suprasdami tik apsunkina paauglių padėtį. 

Danielis Golemanas yra parašęs puikiausių mokslinių veikalų apie 
jausmus. Būdamas psichologas ir New York Times žurnalistas, jis 
prieš keletą metų parašė nuostabią labai perkamą knygą apie įgū- 
džius, kurių šiuolaikiniams žmonėms trūksta, ir surūšiavo juos, 
pavadindamas emociniu intelektu. Mes ypač džiaugėmės šia knyga, 
nes kaip praktikuojantys psichologai dažnai turime padėti žmo- 
nėms (1) atpažinti savo jausmus, tai yra psichoterapinio darbo su- 
dedamoji dalis. Kai kurie žmonės prašo mūsų pagalbos mokyda- 
miesi aiškiau ir tiksliau (2) išreikšti savo jausmus. Mes taip pat 
galime išmokyti (3) neleisti jausmams nevaldomai išsiveržti, ant- 
raip jie dažniausiai ima žmones valdyti. 


Kaip tai veikia: nesąmoningų gyvenimo taisyklių 
suvokimas 

Manoma, kad gebėjimą atpažinti, reikšti jausmus ir neleisti jiems 
nevaldomai išsiveržti reikia išsiugdyti dar šeimoje. Laikas šeimoje 
nuo gimimo iki dvidešimt vienų metų siejamas su hipnotiniu pro- 
cesu, nes esame neatskiriami nuo šeimos ir kiekvieną dieną gerte 
geriame visas nesąmoningas mus supančio pasaulio taisykles. Kai 
kurie žmonės iš tiesų mano, kad „visada jautėsi vienodai“. Jie taip 
pat įsitikinę, kad neįmanoma persiauklėti ir pakeisti savo jausmus. 
Tačiau mes dirbome su tūkstančiais žmonių, kurie išmoko jausti 
kitaip. Jūs galite išmokti neleisti jausmams nevaldomai prasiverž- 
ti, kad jie neužgautų kitų. 

Pirmiausia pažiūrėkime, kaip šeimoje išmokstama taisyklių. Skai- 
tydami kitus du sakinius, atkreipkite dėmesį, kaip prasiveržę ir ne- 
valdomi jausmai gali sukelti šeimoje sprogimą. Įsivaizduokite, kad 
žiūrite televizorių ar skaitote knygą ir akies krašteliu stebite au- 

tomobilio raktelių ieškančią mamą. Ji įeina į virtuvę, kur tėtis 
tepasi sumuštinį, ir sako: „Norėjau padėkoti, kad šiandien pripy- 
lei benzino. Man tai labai patiko. Beje, gal atsimeni, kur padėjai 
raktelius? Turiu sutvarkyti vieną reikalą“. Matote? Jūs ką tik su- 
sidūrėte su keletu labai svarbių nesąmoningų taisyklių, kaip ben- 
drauti su kitu, ypač su mylimu žmogumi. Visai kitokių taisyklių 
išmoktumėte, jei mama įėjusi į virtuvę suriktų: „Kur, po galais, 
mano rakteliai? Man taip įgriso jų ieškoti kiekvieną sykį, kai tu 
pasiimi mano automobilį. Manai, kad darai man paslaugą... atsi- 
kvošėk! Tikrai ne! Užuot čia rėkusi, pati galiu prisipilti į savo auto- 
mobilį benzino!“ 

Grynai moksliniu požiūriu, būdamas šeimos nariu, žmogus įgy- 
ja neįtikėtinos patirties. Vienas iš įdomiausių dalykų, kokius tik 
įmanoma tyrinėti, - kaip funkcionuoja šeima, nesvarbu, ji palai- 
kanti ar sunki. Štai dar vienas pavyzdys, kaip visiems šeimos na- 
riams perduodamos nesąmoningos gyvenimo taisyklės... 

Įsivaizduokite, kad esate aštuoniolikos mėnesių kūdikis, sėdite aukš- 
toje kėdėje, ramiai čiulpiate sausainį ir susimąstęs stebite, kas vyksta 
aplinkui. Kad geriau įsijaustumėte į mažo vaiko būseną, galite net 
minutėlę padėti knygą į šalį, užsimerkti ir įsivaizduoti viską, kas 
vyksta, kol čiulpiate sausainį. Tėtis svetainėje skaito knygą. Mama 
sėdi netoli jūsų prie stalo ir sprendžia New York Times kryžiažodį. 
Penkiametė sesutė žaidžia ant grindų svetainėje netoli virtuvės, tarp 
tėčio ir jūsų. Ji tyliai čiauška mėgindama kubelius sudėlioti aukš- 
čiau, nei pavyko vakar. Girdite tyliai per radiją skaitomas žinias. 

Gerai. Trumpai atsimerkite - ką dabar galvojate? Ką jaučiate? Kai 
kuriems iš jūsų tai bus pažįstama, o kitiems gali būti taip svetima, 
kad net sunku visa tai įsivaizduoti. Jei pamatėte ryškų vaizdą ar jei 
stengsitės, kol ims sektis geriau, pastebėsite, kad šioje paprastoje 
mūsų apibūdintoje situacijoje galėsite išskirti įvairiausias smulkme- 
nas. Kai kurie iš tiesų įsijaučia į aukštoje kėdėje sėdinčio aštuonioli- 
kos mėnesių kūdikio būseną. Jie ima matyti mažo vaiko akimis. 
Tarsi būtų filmuojama 360 laipsnių kamera, grąžinančia vaizdus 
per kompiuterį. 

Kai gerai išmoksite įsivaizduoti, pastebėsite daug kitų šios aplin- 
kos smulkmenų. Gal mama priėjusi kryžiažodyje ypač sunkią vie- 

tą susirauks taip, kaip tik jai būdinga. Gal akimirką, kai bokštas 
triukšmingai subyrės, jūsų vyresnioji sesutė staiga nutils ir pasa- 
kys ką nors panašaus: „Po galais, nuvirto“. Tada pamatysite susi- 
mąsčiusios sesutės žvilgsnį ir išgirsite ją sakant: „Man reikia pasta- 
tyti platesnį pagrindą ir tik tada taip aukštai sudėlioti kubelius!“ 
Tada iš už laikraščio išnirs tėtės galva, jis pasižiūrės, ką veikia duk- 
tė, ir ją pagirs: „Tau puikiai sekasi išsiaiškinti“. Jūs pamatysite 
kitokį tėtės žvilgsnį - jis atrodys patenkintas ir susidomėjęs. Tada 
prisiminsite, kaip aną dieną kartu su juo ant grindų žaidėte su ku- 
beliais ir jis elgėsi taip pat - dėdamas kubelius vieną ant kito, gar- 
siai kalbėjo. Tėtis garsiai sakė tai, ką galvojo. 

Ar pastebite, kaip subtiliai šeimoje Žmonės vieni kitiems per- 
duoda taisykles? Galbūt dabar galvojate: „Tai buvo labai tolimas 
pavyzdys. Ar visos amerikiečių šeimos taip gyvena?“ Iš dalies bū- 
site teisūs. Ne visos šeimos taip gyvena. Nors galbūt nustebsite, 
kad dauguma taip gyvena. Net jei toks šeimos tipas yra retenybė, 
šiuo pavyzdžiu daug lengviau pademonstruoti, kaip nesąmonin- 
gai mokomasi taisyklių, nei kalbėti apie šeimą, kurios gyvenimas 
chaotiškas. Svarbu iš šių pavyzdžių išmokti tai, ką mes ką tik 
rodėme, nes norėdami išsaugoti savo santykius ir šeimas į mūsų 
psichoterapijos grupes ateina tūkstančiai žmonių. Tai lygiai toks 
pats procesas, kaip stengtis suremontuoti automobilio variklį ar- 
ba neleisti programinei naršyklės įrangai užstrigti kiekvieną sykį, 
kai parsisiųsdinate kokius nors pakeitimus. Negalima pataisyti 
to, kas, jūsų manymu, nesugedę, ir negalima sutaisyti, jei nežinote, 
kaip tai veikia. 

Verta paminėti, kad jau daugiau kaip dvidešimt metų psicholo- 
gas Johnas Gottmanas Vašingtono universitete tyrinėja sutuokti- 
nių nežodinę komunikaciją ir yra nustatęs, jog vieni kitiems siun- 
čiame stiprius signalus šimtais subtilių balso intonacijos, veido iš- 
raiškos, judesių, laikysenos atspalvių. Jis taip įgudo šioje srityje, 
kad dabar skaitydamas šiuos subtilius ženklus, kuriuos mes visą 
dieną siunčiame kitiems, 94 procentų tikslumu gali pasakyti, ar 
santuoka neiširs. Tai išties nuostabus ir jaudinantis dalykas. 

NE DAUGIAU NEI JAUSMAI, BET IR NE MAŽIAU 


JAUSMAI „TIESIOG ATSIRANDA“ 

Tyrinėti Žmogaus jausmus yra vienas iš įdomiausių psichologo sie- 
kių. Kaip savo knygoje Emotional Intelligence („Emocinis intelek- 
tas“) puikiai apibūdino Danielis Golemanas, jausmai yra neuro- 
cheminė reakcija, atsirandanti limbinėje smegenų sistemoje. Tai kar- 
tais vadinama „roplių smegenimis“, nes jausmai „tiesiog atsiran- 
da“ - mes nelabai galime paveikti jų atsiradimą. Roplys tiesiog rea- 
guoja, visai nesusimąstydamas apie padarinius. Barškuolė visai ne- 
galvoja: „Tas žmogus, kuris ant manęs vos neužmynė, yra Abra- 
hamas Lincolnas. Jei įkąsiu, jis gali mirti ir pakeisti žmonijos isto- 
rijos eigą. Gal geriau aš jam nekąsiu!“ Gyvatė tiesiog reaguoja. Ji 
yra tobulai reaguojantis gyvūnas. 

Ir žmonių jausmai „tiesiog atsiranda“. Įsivaizduokite, kad pas 
mus ateina gabi chirurgė, beprarandanti darbą. Ligoninė, kurioje ji 
dirba, atsiuntė mums asmens bylą, kurioje parašyta, kad ši mote- 
ris netekusi kantrybės prapliupdavo ant visų rėkti grasindama su- 
sidoroti. Paklausta, ką mums pasakodama šiuos gėdingus ir skau- 
džius dalykus jaučia, ji galbūt pasakytų: „Šiuo metu nejaučiu nie- 
ko. Jie mano vienaip, o aš kitaip. Aš nieko blogo nepadariau. 
Apskritai pati ketinu juos paduoti į teismą“. Mes žinome, kad psi- 
chologiškai tuo metu nieko nejausti neįmanoma, nes kiekviename 
iš mūsų slypinčios roplio smegenys „tiesiog reaguoja“. Mes įtaria- 
me, kad ji jaučia didelę gėdą (nepatogumą), gal šiek tiek baimės (kas 
jai nutiks), gal jaučiasi truputį vieniša (nes nebendrauja su kolego- 
mis) ir dar, norėdama viską paslėpti ir apsisaugoti (o tai visai su- 
prantamas dalykas), manome, jaučia pyktį. Ar mes ne per daug 
spėliojame? Esame arogantiški? Gal skaitome jos mintis? Ne. Tai 
tik paprastas žŽmogiškas faktas, kad tokiomis aplinkybėmis visi tai 
Jaustume. 

Jei dar geriau norite suprasti, ką parašėme, daugiau dėmesio skir- 
kite tam, kaip patys reaguojate, kai kas nors nutinka staiga ir be 
perspėjimo. Pavyzdžiui, vairuojate (ar važiuojate) greitkeliu šimto 
dvidešimties kilometrų per valandą greičiu ir staiga kaip iš dan- 
gaus prieš jus išnyra agresyviai vairuojamas automobilis. Jūs pri- 

blokšti. Ką reiškia „priblokšti“? Tai reiškia, kad esate susirūpinę, 
susinervinę, išsigandę, išgąsdinti - galite vadinti, kaip norite, visi 
žodžiai reiškia tą patį jausmą. Ką dauguma žmonių teigia jaučian- 
tys, kai patenka į tokią padėtį? Sako, kad yra „įsiutę, pikti, įžeisti, 
sunervinti, susierzinę“ — visi žodžiai reiškia tą patį. Kas teisus? Aiš- 
ku tik viena: jei atkreipsite dėmesį į savo kūną, pastebėsite, kad 
akimirksniu prieš jus greitkelyje atsiradus kitam automobiliui šir- 
dis ima plakti dažniau, pakyla kraujospūdis ir akimirką kvėpuoja- 
te tankiai ir negiliai. Tokia yra reakcija į pribloškiantį įvykį. Ją dar 
galima vadinti baime. 

Kai visa tai stengiamės paaiškinti žmonėms, kuriems reikia neigti 
savo baimės jausmą, jie net supyksta, kad manome, jog jie bijojo. 
Gal jie vaikystėje buvo taip skaudinami, kad užaugti galėjo tik neig- 
dami baimę. Arba prisipažinę suaugusiesiems apie baimę buvo že- 
minami ir kritikuojami, dėl to gali labai bijoti ir gėdytis prisipažinti 
bijantys. Vien įsitikinimas, kad nebijau, nereiškia, jog iš tiesų ne- 
jaučiu baimės. Atminkite, jausmai atsiranda ropliškose smegenyse, 
jų limbinėje sistemoje. Jausmai „tiesiog atsiranda“. 


O TADA PROTINGESNĖS BŪTYBĖS GALVOJA APIE JAUSMUS, 
IŠSKYRUS TUOS ATVEJUS, KAI ELGIASI KAIP ROPLIAI 

Grįžkime prie mūsų pavyzdžio. Tokiam dalykui nutikus greitke- 
lyje, susijaudinate, išsigąstate, o paskui viduje ima virti. Staiga 
užplūsta įniršis. Ką tada daryti? Kaip labiau išsivysčiusi būtybė 
su roplio ir žinduolio smegenimis, su labai gerai išsivysčiusia gal- 
vos smegenų žieve turite daugiau galimybių rinktis. Jei esate emo- 
ciškai intelektualūs, atkreipsite dėmesį, kad buvote priblokšti, su- 
sirūpinę ir išsigandę. Paskui suvoksite, kad norėdami apsisaugoti 
pradedate pykti. Tada pagalvojate: „Norėčiau tą šunsnukį nustumti 
nuo kelio. Kas jis, po velnių, manosi esąs?“ Tada pagalvojate apie 
ateitį: „Bet per stipriai reagavęs galėčiau iš tiesų nustumti jį nuo 
kelio, o tai gali sukelti baisių padarinių jam, man ir dar dievai 
žino kam“. Ir nutariate: „Giliai įkvėpk. Atsipalaiduok. Nusiramink. 
Gerai. Dabar išsuk iš greitosios kelio juostos. Vairuok į vidurinę. 
Duok kvailiui kelią ir tikėkis, kad jis neužsimuš ar neužmuš ko 
nors kito“. 


67 VALDYK JAUSMUS: NELEISK UODEGAI VIZGINTI ŠUNS 


Smegenų žievė pakeičia daug gyvenimo taisyklių ir kiekvienam 
iš mūsų suteikia bendrų įsijautimo į kito padėtį ir socialinės atsa- 
komybės rūpesčių ir pranašumų. Gyvatė išsigąsta ir gindamasi įkan- 
da. Mes išsigąstame ir tada, jei norime, privalome apgalvoti, kokie 
gali būti padariniai ir galimi sprendimo būdai. Jei nutarsime nesi- 
naudoti savo smegenų žieve, teliks „kąsti“ ir tik tada savęs paklausti, 
ką padarėme. Kai kuriomis neatidėliotinomis aplinkybėmis taip elgtis 
tinka. Visais kitais atvejais tai veda tiesiai prie tragedijos, kaip ir 
labai įprastu čia aprašytu namų Žmogžudystės atveju: 


Vyras klausia: „Su kuo užmezgei meilės romaną?“ Būdamas labai 
menko emocinio intelekto, apie žmonos neištikimybę išgirdęs vyras 
nesupranta, kad jaučia baimę, gėdą ir skausmą, todėl iš karto leidžia 
augti pykčiui. Jis paima ginklą ir šauna į žmoną. Šovinys perveria aortą. 
Žmona akimirksniu miršta. Vyras prapliumpa ašaromis, nes suvokia, 
kokį baisų ir negrįžtamą dalyką padarė. Septynerių metų duktė patiria 
šoką, nes visa tai stebėjo pro virtuvės durų plyšį pažadinta garsaus 
tėvų barnio. Manydami, kad tai tik dar vienas šeimos ginčas, kaimynai 
delsė skambinti policijai. Policija į įvykio vietą atvyko dviem minutėmis 
per vėlai, kad sustabdytų šūvį. 


Būtų moksliškai teisinga, jei laikraščių antraštės būtų tokios: , Žmo- 
ną, stebint septynerių metų dukteriai, nužudė jos nesubrendęs vy- 
ras, kuris nutarė negalvoti ir pasinaudoti tik savo mažomis gyva- 
tės smegenimis“. Kaip lengvai išvengiama tragedijos. 


JAUSMAI ATSIRANDA MŪSŲ KŪNE 

Taip, jausmus galima užregistruoti smegenyse, bet jie jaučiami kū- 
ne. Jei jums sunku nustatyti, ką jaučiate, nesistenkite išsiaiškinti. 
Tiesiog nuleiskite akis, giliai įkvėpkite, net, jei įmanoma, užsimer- 
kite ir stebėkite savo kūną. Ar jūsų rankos šaltos ir lipnios? Ar jūsų 
širdis plaka stipriai? Ar kvėpavimas negilus? Ar daigsto pilvą? Šie 
požymiai paprastai reiškia baimę. Ar jūsų raumenys įsitempę ir 
pasiruošę kovai? Ar griežiate dantimis? Ar jausmas pilve panašus į 
deginimą? Tai turbūt pyktis. Ar jaučiatės purvini, palūžę, ar giliai 
iš paširdžių kyla pasibjaurėjimas? Tai gėdos požymiai. 

80 PROCENTŲ JAUSMŲ IŠREIŠKIAME BE ŽODŽIŲ 

Kai stengiatės su kitu žmogumi rasti jausminį ryšį, žodžiai tarsi 
nereikalingi. Ką pamanytumėte, jei abejingai į jus žiūrėdamas, mo- 
notoniškai, be jokios veido išraiškos ir nekeisdamas kūno padėties 
sakyčiau: „Džiaugiuosi, kad užsukote. Jūs mano geriausias drau- 
gas. Aš toks laimingas“. Mano žodžiai sakytų viena, o kūnas — 
kita. Aišku, kodėl tai vadinama kvailinimu. Pranešimas bus toks 
trikdantis. Kartais šeimos gali gyventi labai sklandžiai, bet jei jose 
netinkamai rodomi jausmai arba beveik visai nerodomi, tai suaugę 
vaikai vėliau turės labai pasistengti, kad ištaisytų padarytą žalą, jei 
norės su kitu žmogumi susikurti gerus ir artimus santykius. 


JAUČIAME VISĄ LAIKĄ 

Jausmai „tiesiog atsiranda“ ir jie yra visą laiką. Trijų su puse die- 
nos ClearLife psichoterapijos kurso pradžioje skaitome paskaitą apie 
jausmus. Per paskaitą pasakome, kad jausmai atsiranda, o tada 
primename, kad kiekvienas dalyvis tą dieną, net jei tai truko tik 
akimirksnį, tikriausiai jau patyrė daug pirminių jausmų. Tada pa- 
klausiame žmonių, ar jie prisimena, ką jautė ryte pabudę. Pyktį? 
„Kažkas prieš mane važiavo labai lėtai“. Liūdesį ir baimę? „Kalbėjau 
su žmona ir ji pasakė, kad mūsų draugui ką tik diagnozavo vėžį“. 
Laimę? „Labai džiaugiuosi, kad šį rytą čia atvažiavau ir pasikalbė- 
jau su grupės žmonėmis“. Gėdą? „Kai paminėjote kvailinimą, kad 
sakome viena, o kūno kalba tam nepritaria, man buvo gėda prisi- 
pažinti, kad ir aš taip darau“. 

Jei ką nors nuolat jaučiame, tai visus šiuos jausmus bus daug 
lengviau valdyti. Jums nereikia svarstyti, ar jaučiate ką nors, te- 
reikia jausmus atpažinti. Jei manote, kad kartais nieko nejaučiate 
(kaip žmogaus mirties ar komos atvejais), tai valdyti jausmus bus 
gana sunku. Jei esate labai atsiskyrę, tai yra atitolę nuo jausmų, tai 
jausite, tik nesuprasite to. Kai taip nutinka, tampame savo jausmų 
vergais. Pavyzdžiui, jūsų tėvai siaubingai susipyko, ir tėvas, gra- 
sindamas skyrybomis, trenkęs durimis išėjo iš namų. Motiną apė- 
mė baimė, gėda, pyktis, ji įskaudinta, liūdna, vieniša ir gal net jau- 
čia palengvėjimą, kad bent kol kas barnis baigtas. Jei ji neleis sau 
sąmoningai suprasti šių jausmų, jie gali ją visą užvaldyti. Galbūt 

tuo metu įeisite į kambarį ir paklausite, ar galite pernakvoti pas 
draugę. Ji gali labai supykti, užuot pagalvojusi ir supratusi, jog 
bijo, kad ir jūs jos nepaliktumėte. Kitaip tariant, kai nesuvokiame 
savo jausmų, dažnai elgiamės kaip ropliai. 

Kai susitaikome su mintimi, kad nuolat jaučiame, mums tereikia 
trumpai žvilgtelėti į jausmus. Jei dabar esate labai atitolę nuo savo 
jausmų, prireiks pastangų. Norėdamas suprasti savo jausmus aukš- 
to intelekto žmogus turėtų treniruotis metus ar dar ilgiau. Kai įgu- 
site, jūsų jausmai taps neįtikėtinais sąjungininkais, rodančiais tei- 
singą kelią, ir tarsi tironai nebeskatins jūsų daryti baisius dalykus. 
Padarykite prielaidą, kad jausmai yra, o tada kartkartėmis stenkitės į 
juos atkreipti dėmesį. 


Svarbiausios jausmų pasaulio spalvos, 

jos Visos geros 

Yra daug svarbiausių jausmų sąrašų ir visi jie šiek tiek vienas nuo 
kito skiriasi. Mes savo sąrašu naudojamės jau daugiau kaip dvide- 
šimt metų, ir jis puikiai praverčia mums ir mūsų klientams. Kai 
skaitysite šį sąrašą, turėkite galvoje, kad kiekvienas jausmas, kurį 
jaučia Žmogus, yra geras. Kai kurie jausmai gali būti nemalonūs, 
tačiau „blogų“ jausmų nėra. Yra didelis skirtumas tarp žodžių „blo- 
gas“ ir „nemalonus“. Skausmas nemalonus, bet jo nepajutę kiek- 
vieną sykį susižeistume taip pat ir toje pačioje vietoje. Akivaizdu, 
kad skausmas yra gerai. Liūdesys nemalonus, bet šis jausmas lei- 
džia užsigydyti netekties žaizdas ir todėl yra tarsi psichologinio 
pasaulio imuninė sistema. Akivaizdu, kad liūdesys yra gerai. Čia 
pateikiame jausmų sąrašą ir trumpus apibūdinimus. 


SAUGUMAS / ŠILUMA / PRIKLAUSOMYBĖ 

Šiuos jausmus galėjote jausti net prieš gimdami, jei jūsų motinos 
nėštumas buvo sąlygiškai normalus. Saugumo jausmas iš tiesų 
yra jaučiamas kaip šiluma, nes kai jaučiatės saugiai, periferinės 
kraujagyslės atsipalaiduoja ir prasiplečia, pagerindamos kraujo apy- 
taką rankose ir kojose. Kad gyvenime sektųsi, labai svarbu gebėti 
priklausyti nuo kitų. Priklausomybė virsta problema tik kai tampa 
kraštutinumu - kai žmogus per daug priklausomas arba visai nepri- 

klausomas. Per anksti visai nepriklausomas tapęs vaikas suaugęs 
turės priklausomybės sunkumų, tai gali būti cheminė priklauso- 
mybė, koks nors pripratimas ar per didelė priklausomybė nuo kito 
žmogaus. Tas pats nutiks ir tam vaikui, kuris per ilgai bus laiko- 
mas bejėgiu ir priklausomu. 

Kaip knygoje Take Back Your Kids („Susigrąžinkite vaikus“) pa- 
žymi Sent Polio psichologas Williamas Doherty, tėvai leidžia, kad 
jų santykiai su vaikais pavirstų „paslaugų teikimu“ vaikams „var- 
totojams“*. Sumanūs, pusiausvyros svarbą suprantantys tėvai 
leis vaikams į save remtis, kiek jiems to reikės, bet nebūtinai tiek, 
kiek jie norės. Kiekvienu gyvenimo tarpsniu reikia vienaip ar ki- 
taip išbandyti jėgas, kad užaugtume. Protingi tėvai leidžia vai- 
kams stengtis patiems įveikti sunkumus, užuot viską jiems pa- 
lengvinę. Išmintingi tėvai taip pat supranta, kad vaikai yra vai- 
kai, todėl nereikalauja, kad šie darytų suaugusiesiems būdingus 
dalykus, - pavyzdžiui, klausytųsi apie jų asmenines bėdas, - nes 
tai žlugdytų vaikus. 


PYKTIS 

Pyktis yra būtinas riboms nustatyti ir apsisaugoti. Jis taip pat su- 
teikia pokyčiams reikalingos energijos. Tu stumteli mane, aš su- 
pykstu ir liepiu tau liautis. Tu girtas vairuodamas automobilį už- 
muši mano dukterį, aš taip įsiuntu, kad visoje šalyje pakeičiu įsta- 
tymus dėl neblaivių vairavimo, kaip padarė Candy Lightner per 
organizaciją „Motinos prieš girtus vairuotojus“ (Mothers Against 
Drunk Driving - MADD). Kraštutiniais atvejais įsiūtis prasiveržia 
kaip nekontroliuojamas arba pasyviai agresyvus pyktis, kuris daž- 
nai atrodo kaip pasišlykštėjimą keliantis „gerumas“. Žmonės, ku- 
rie visą laiką stengiasi būti idealiai „geri“, dažnai skundžiasi, kad 
kas nors kitas jų gyvenime nesiliauja šėlti iš pykčio. Tačiau papras- 
tai „atvirai nirštantis“ susiporuoja su „slaptai nirštančiu“. Jei „ge- 
rasis“ nutaria pasimokyti ir pradeda rodyti sveiką pyktį, triukš- 


* William Doherty, Take Back Your Kids: Confident Parenting in Turbulent Times, Notre 
Dame, Ind.: Sorin Books, 2000. 

mingasis dažniausiai gerokai prityla. Kitaip tariant, „gerutis“ iš tiesų 
nėra geras. Jis tik toks atrodo. 

Pyktį paprastai sukelia vienas iš „švelnesnių“ jausmų - įskaudi- 
nimas, gėda arba baimė. Kadangi pyktis reikalingas mums patiems 
apsisaugoti ir riboms nustatyti, jį pajuntame vos iškilus grėsmei. 
Tai labai akivaizdu atsiradus fizinei grėsmei, kai, pavyzdžiui, jums 
kas nors smogia. Supykstate ir tada, kai kyla grėsmė savai esybei, 
tapatumui ir asmeniškumui. Taigi jei kas nors jums „smogs“ emo- 
ciškai, visos mokyklos akivaizdoje puldamas žodžiais, jausite šiek 
tiek gėdos, gal šiek tiek baimės, jūsų jausmai bus užgauti. Tada 
galite supykti. Jei baimė, gėda ir įskaudinimas dideli, galite tiesiog 
įniršti, o tai bus nevaldomas pyktis. Kartais įpykę Žmonės pridaro 
baisių dalykų. 


LIŪUDESYS 

Tai būtiniausias jausmas, kuris leidžia sveikti. Dažniausiai, kai 
verkiate ar liūdite, reikia tik kad kas nors klausytų. Jums nerei- 
kia, kad duotų patarimų ar mokytų. Nei vaikams, nei suaugusie- 
siems nereikia, kad kai jie liūdi, kiti viską sutvarkytų ar juos iš- 
gelbėtų. Šiuo atveju reikia tik tokio žmogaus, kuris pats užtekti- 
nai suaugęs ir moka valdyti savo nemalonius jausmus, kad nesu- 
triktų, nevengtų jūsų ir nesistengtų „viską sutvarkyti“, kad būtų 
geriau. Beveik visuomet kitas Žmogus stengiasi viską už jus su- 
tvarkyti todėl, kad nenori matyti jūsų liūdesio, nes pačiam dėl to 
nepatogu. Liūdesys pats savaime gydo beveik akimirksniu. Pri- 
dursime, kad tyrimais įrodyta, jog gebėjimas verkti padeda išsau- 
goti fizinę ir dvasinę sveikatą. 


DŽIAUGSMAS / MALONUMAS 

Džiaugsmas ir malonumas taip pat padės išlikti fiziškai ir dvasiš- 
kai sveikiems. Jūsų norai parodo, kas esate, ir todėl džiaugsmas 
yra glaudžiai susijęs su jūsų tapatumu. Jei tai, kas jums patinka, 
šeimoje yra nuvertinama arba kritikuojama, bus sunkiau sukurti 
savitą išskirtinį tapatumą, nes kaskart turėsite susilaikyti nuo to, 
ko norite, arba slėpti savo tikrąjį „aš“. Pavyzdžiui, sakydami: „No- 
riu savo kambarį išdažyti mėlynai“ arba „Man patinka detektyvi- 

niai romanai“, parodote, kas iš tiesų esate. Kiti gali paprieštarauti, 
manydami, kad jums reikia pagalbos: „Kodėl nori dažyti mėlynai? 
Mėlyna visai netiks tavo kambariui!“ Iš tiesų jie sako: „Man nepri- 
imtina tai, kas tau kelia dvasią. Todėl man nepriimtina tai, kas tu 
esi“. Jei tokį atsakymą girdėsite kiek dažniau, bematant imsite nykti. 


SKAUSMAS / ĮŽEIDIMAS 

Skausmas perspėja, kad susižeidėte arba netrukus susižeisite, todėl 
šis jausmas taip pat labai svarbus jūsų emocinei ir psichinei sveika- 
tai. Jei šeimoje į skausmą niekas nekreipia dėmesio, jį neigia, men- 
kina ar nuvertina, vaikai nesužino to, kas būtina jų išlikimui. Pa- 
vyzdžiui, jei nekreipsite dėmesio į jums skausmą keliančius santy- 
kius ir rasite pateisinimų su jumis siaubingai besielgiančiam žmo- 
gui, jūsų gyvybei iškils pavojus. Jei augate, kaip mes vadiname, 
skausmą neigiančioje šeimoje, jums bus sunku suvokti, kaip ir ko- 
dėl vis patenkate į skausmingą padėtį. Negausite esminio atsako, 
kuris reikalingas, kad išsivaduotumėte iš skausmo. Jei jūsų ranka 
dega ant karštos viryklės, o jūs neigiate fizinį skausmą, turbūt ne- 
atitrauksite rankos, kol nudegimas pasieks trečią laipsnį. Skaus- 
mas - geras dalykas. Jis jums padeda. 


GEDA 

Gėda verčia būti atsakingiems. Atsakomybė verčia būti kukliems. 
Kuklumas padeda tapti dvasingiems. Dvasingumas suteikia svei- 
kos stiprybės. Vienas iš nusikaltėlį apibūdinančių žodžių yra „be- 
gėdis“. Turėti didelę savivertę nereiškia būti begėdžiu. Tai reiškia, 
kad jaučiate tiek gėdos, kiek reikia. Gėda - tai jausmas, kad turite 
ydų - negerų bruožų, - juk visi žmonės jų turi. Visi žmonės kart- 
kartėmis jaučia gėdą. Šias ydas galite įveikti tik tada, jei nepatogiai 
dėl jų jaučiatės. „Aš nuolat pašiepdavau kitus, man atrodė, kad tai 
šaunu ir juokinga. Bet Džojus Smitas aną dieną mane visiems gir- 
dint taip išbarė, kad vos nemiriau iš gėdos. Jaučiausi siaubingai. Iš 
pradžių labai pykau ant Džojaus, troškau pratrūkti keiksmais ir 
jam atsilyginti, bet truputėlį pagalvojęs supratau, kad keistis reikia 
man, 0 ne jam. Jis buvo teisus“. Tai sveikos gėdos ir sveikos reak- 
cijos pavyzdys. 

Psichologas Gershenas Kaufmanas rašė, kad gėda yra teisės pasi- 
kliauti kitais neigimas, todėl šis jausmas labai susijęs su atsiskyri- 
mu nuo pulko ir savo išskirtinumo jutimu. Gėda dažniausiai ap- 
ima tuomet, kai esate išskiriami kaip blogesni ar geresni už kitus*. 
Žinoma, jei jums nuolat sako, kad esate geresni už kitus, gėdą jau- 
site susiklosčius kitokioms aplinkybėms. Šiuo atveju turbūt tapsi- 
te išdidūs, pasipūtę, sugadinti, gėrėsitės tik savimi, o toks elgesys 
yra priešingas kuklumui ir tikrai stiprybei. 


KALTĖ 

Kaltė leidžia turėti sąžinę, moralinį supratimą, jausmą, kas gerai ir 
kas blogai. Ir kaltė, ir gėda dažnai atsiranda tuo pat metu. Gėda 
reiškia, kad turite ydą, kurią reikia ištaisyti, tokią kaip nevaldomas 
pyktis, kuris kitus skaudina. Kaltė yra susijusi su jūsų elgesiu, ji 
byloja, kad turite ištaisyti savo veiksmus arba blogį. Kad ištaisytu- 
mėte ydą, dėl kurios patyrėte gėdą, jums gali prireikti daug dau- 
giau pastangų ir laiko, nei atitaisyti netinkamą poelgį. Yda yra 
jūsų viduje ir tai yra jūsų dalis. Blogas poelgis yra išorėje. 


BAIMĖ 

Baimė padaro mus išmintingus. Tikras bebaimis elgiasi kvailai. Drą- 
suolis elgiasi taip, kad užgniaužia kvapą, nes žino privaląs taip 
elgtis, nors supranta, kad toks poelgis įvaro daug baimės. Pažiūrė- 
kite pačią filmo Saving the Private Ryan („Gelbstint eilinį Rajaną“) 
pradžią ir viskas paaiškės. Jei apsimesite, kad esate bebaimis, nes 
kai buvote mažas, kiti jus dėl bailumo gėdijo arba nė vienas šeimos 
narys jums girdint neprisipažindavo bijąs, tai ir toliau deginsite 
ranką ant tos pačios viryklės arba nuolat būsite skaudinamas dėl 
tų pačių santykių. 


VIENIŠUMAS 
Argi tai gali būti geras jausmas? Žmonės, kaip vilkai ar beždžionės, 
yra visuomeniniai gyvūnai. Bendraudamos rūšys galėjo išlikti pla- 


* Gershen Kaufman, Shame: The Power of Caring, Cambridge: Schenkman Publi- 


shing Company, 1980. 

netoje ilgiau, nei klajodamos po vieną, atsiskyrusios vienos nuo 
kitų. Nepatogumas gyventi po vieną subūrė mus į grupes ir mes 
išlikome. Neseniai atliktas tyrimas parodė, kad žmonės, aplink ku- 
riuos yra daug kitų galinčių juos paremti, išgyvena ilgiau ir leng- 
viau įveikia sunkias ligas nei emociškai nuo kitų atsiskyrę. Jei su- 
sidomėjote, apie tai daugiau galite pasiskaityti Kalifornijos univer- 
siteto kardiologo Deano Ornisho knygoje Love and Survival („Meilė 
ir išlikimas“). Joje autorius cituoja beveik visus svarbesnius tyri- 
nėjimus, įrodančius, kokį didelį vaidmenį fizinei sveikatai turi mū- 
sų santykiai*. 

Jei jums trūksta pasąmoninių taisyklių, kad būtų įmanoma iš- 
saugoti sudėtingus santykius, tai galiausiai nenorėdami būti įžeisti 
atsitversite siena. Deja, jūsų pastatyta siena neleis bendrauti ir su 
kitais žmonėmis, todėl tapsite vienišesni ir dar labiau atsiskirsite. 
Įsisuksite į neigiamą spiralę ir įstrigsite. Norėdami ištrūkti iš spąs- 
tų turėsite prisipažinti, kokie jūs vieniši, o tada suvokti, kad būti 
vienišam daug blogiau ir skausmingiau, nei būti įskaudintam sten- 
giantis susikurti gerus santykius. 


Svarbiausi jausmus reiškiantys žodžiai 

Saugumas / šiluma / priklausomybė - puiku, patogu, gera, šau- 
nu, jaučiuosi atsipalaidavęs, artimas, intymu, saugu, remiamas, 
globojamas, manęs paiso, jaučiu rūpestį 

Pyktis — pašėlęs, susierzinęs, nusivylęs, įsižeidęs, piktas, apgailestau- 
Jantūs, įtūžęs, įniršęs, priešiškas, pašaipus, jaučiantis apmaudą, iš- 
vestas iš kantrybės, pagiežingas, kerštingas, pasipiktinęs, karin- 
gas, žiaurus, niekšiškas 

Liūdesys - liūdnas, nusiminęs, prislėgtas, blogos nuotaikos, sielvar- 
tingas, graudus, nusivylęs, gedintis, nelinksmas, paniuręs, melan- 
choliškas, jaučiantis širdgėlą 

Džiaugsmas / malonumas - laimingas, patenkintas, džiaugsmin- 
gas, džiugus, maloniai sujaudintas, nurimęs, palaimingas, susiža- 


* Dean Ornish, Love and Survival: The Scientific Basis for the Healing Power of Intima- 


cy, New York: HarperCollins, 1998. 

vėjęs, jaučiantis pasitenkinimą, linksmas, susijaudinęs, euforiškas, 
pašėlęs, išdidus 

Skausmas / įžeidimas - kenčiantis, įžeistas, įskaudintas, sutryptas, 
palūžęs, sielvartaujantis, sužeistas 

Gėda - susigėdęs, sutrikęs, kvailas, neprotingas, bukaprotis, bjaurus, 
diskredituotas, pažemintas, trečias brolis kvailys, balta varna, pa- 
lūžęs, nepadorus, visoks kitoks 

Kaltė — kaltas, besigailįs, smerktinas, atsakingas, „turėčiau“, „nerei- 
kėjo“ 

Baimė - įbaugintas, išgąsdintas, susirūpinęs, susinervinęs, įsitempęs, 
patyręs siaubą ir mirtinai išgąsdintas 

Vienišumas - izoliuotas, vienišas, atskirtas, atstumtas, atsiribojęs, 
vienas, atskiras, tolimas, besišalinantis 


Turėtume atkreipti jūsų dėmesį, kad kai kurie šio sąrašo žodžiai 
gali tikti keliems jausmams apibūdinti, pavyzdžiui, žodį „palūžęs“ 
parašėme ir prie „skausmo“, ir prie „gėdos“. Taip pat jei atkreipsite 
dėmesį į visus įmanomus žodyne esančius žodžius, apibūdinančius 
jausmus, kiekvienas iš jų apims vieną ar daugiau šių pagrindinių 
jausmus apibūdinančių žodžių. Toks sudėtingas jausmas kaip „nu- 
sivylimas“ gali būti kelių jausmų derinys, priklausantis nuo Žmo- 
gaus ir padėties. Vienu atveju tai gali būti liūdesio, gėdos ir pykčio 
derinys. Kitu - skausmo, baimės ir gėdos. 


Jausk, galvok, veik 
Visi jausmai yra normalūs ir sveiki, todėl niekam neleiskite jums 
sakyti kitaip. Jei kas nors pasakys: „Juk tau neliūdna, ar ne?“, atsa- 
kykite: „Taip, man liūdna“. Nepasiduodami šiam gėdijančiam teigi- 
niui veikiau priversite susigėsti tuos, kurie taip pasakė, ir ši gėda 
leis jiems pajusti atsakomybę, nusižeminimą ir tapti stipresniems. 
Savo klientams patariame prisiminti vieną svarbią taisyklę. Dau- 
geliu atvejų kasdienius reikalus geriausia tvarkyti tokia seka: 


Jausk —————>Galvok ———— ——>Veik 

Kaip jau sužinojote, pirmiausia imame jausti. Po kokio nors įvykio 
informacija pasiekia smegenų limbinę sistemą, o tada pasklinda po 
visą smegenų žievę. Jei jums reikia smulkaus neurologinio šio 
reiškinio paaiškinimo, paskaitykite Golemano knygą. Kai kurie 
taip atsiriboja nuo jausmų, kad net nesupranta, ką jaučia. Tuo- 
met jie savo sprendimus grindžia neteisingais jausmų siunčiamais 
duomenimis. Taigi kad ir ką norėdamas ar ketindamas daryti toks 
Žmogus: 


Galvos ———————>Veiks ——————> Ir gal jaus ką nors vėliau 


Tokia strategija gali būti labai gera atsitikus nenumatytam atvejui, 
pavyzdžiui, automobilio avarijai, bet tai prastas būdas artimai su- 
sidraugauti su kitu žmogumi. 

Kai jaučiu, galvoju ir tik tada veikiu - tai tarsi veiktų visi mano 
variklio cilindrai, o ne dalis. Štai pavyzdys. Nesutariate su vaikinu. 
Visos normalios poros nesutaria. Negerai apsimesti, kad konfliktas 
nenormalus. Jis nori, kad draugautumėte tik su juo, bet jūs tam 
dar nepasiruošusi. Jis sako: „Noriu, kad draugautum tik su mani- 
mi. Ankstesnės draugės mane dažnai skaudindavo“. Tai gana įno- 
ringas teiginys, nesvarbu, ar jis teisingas. Galite jausti kaltę, kad 
galbūt užgausite jo jausmus, gėdą, kad esate ne tokia kaip visos, 
nes dar nenorite įsipareigoti, ir baimę, kad nerimaudamas draugas 
gali imti jus kontroliuoti. Galėtumėte reaguoti per stipriai ir baimei 
kalbant jūsų lūpomis piktai arba gindamasi mestelėti, kaip antai: 
„Aš neatsakinga už tavo buvusias drauges. Gyvenime ne visada 
nutinka taip, kaip norime. Tau reikia užaugti!“ Arba galėtumėte 
jausti, galvoti apie tai ir tik tada kalbėti. Pirmiausia turbūt nusira- 
mintumėte, o tada pasakytumėte: „Suprantu, kad anksčiau buvai 
skaudinamas. Tik aš dar nepasiruošusi draugauti vien su tavimi“. 
Koks milžiniškas skirtumas: vienas atsakymas įskaudins abu, kitu 
atsakymu abiem parodysite pagarbą. 

Svarbiausias emocinio intelekto bruožas yra išmokti patirti sa- 
vo jausmus, išgirsti, ką jie mums sako, o tada atitinkamai veikti. 
Kartais jausmai gali būti labai stiprūs. Ištikus panikos priepuo- 
liui, o tai yra perdėta baimė, galite pamanyti, kad mirštate arba 

kraustotės iš proto. Dėl gėdos priepuolio galite jaustis tokie maži 
ir nuo visų atskirti, kad tenorėsite pasislėpti ir išnykti. Kiekvienas 
prieš suaugdamas psichologiškai turi išmokti valdyti jausmus. Tai 
nereiškia, kadjausmus reikia užgniaužti ar neigti. Juos reikia val- 
dyti. Valdyti reiškia jausti, bet neleisti jiems tvarkyti jūsų gyveni- 
mą. Būtent tai norime pasakyti teiginiu, kad šuo turi vizginti uo- 
degą, o ne uodega šunį. 


NUTRAUK TYLĄ: RIKSMAS BE GARSO ATIMA 
LABAI DAUG JEGŲ 


Tai, ką pasakysite, gydys jus. 
Tai, kas liks paslėpta, naikins jus. 
Nežinomas autorius 

Tėvai nepažįsta jūsų 

Nieko keisto, jei jums atrodo, kad tėvai jūsų nepažįsta. Tai vienas iš 
šiuolaikinių šeimų trūkumų. Dauguma tėvų dėl darbo ir kitų vi- 
suomeninių įsipareigojimų retai būna namie, o kai būna, nesugeba 
rasti bendros kalbos su vaikais. Dauguma tėvų, užuot klausęsi, 
pamokslauja. Jau įrodyta, kad pamokslaujant akis į akį mokomas 
žmogus atsiriboja. Tai tinka ir suaugusiesiems, ir paaugliams. Pa- 
mokslavimas turbūt yra pati neveiksmingiausia bendravimo for- 
ma. Šis klausimas taip visiems rūpi, kad net sukūrėme vaizdo me- 
džiagą, mokančią tėvus kalbėtis su vaikais. 

Neseniai atliktas tyrimas Who's Who Among America's High School 
Students („Kas yra kas tarp Amerikos vidurinės mokyklos moki- 
nių“) rodo, kaip mažai dauguma tėvų žino. Į klausimą, ar aukš- 
tesnių klasių mokiniai turi bėdų dėl alkoholio, 41 procentas mo- 
kinių ir 60 procentų mokytojų atsakė „taip“. Ir tik 16 procentų 
geriausiai visoje Amerikoje besimokančių ir į tyrimą įtrauktų mo- 
kinių tėvų tam pritarė! Tik 0,2 procento tėvų, paklaustų, ar jų 
pačių vaikai turi bėdų dėl alkoholio, atsakė teigiamai! Panašūs 
rezultatai gauti ir atlikus apklausą apie apgaudinėjimą. Iš visų 
apklaustų mokytojų 45 procentai manė, kad mokiniai apgaudinė- 
ja, 40 procentų mokinių prisipažino apgaudinėjantys - ir tik 4 pro- 
centai tėvų manė, kad jų vaikai apgaudinėja! Dauguma paauglių, 
su kuriais pastaraisiais metais teko bendrauti, taip pat patvirtino 
šiuos rezultatus. 

1999 metų Newsweek apklausos duomenimis, 90 procentų ame- 
rikiečių teigia, kad tėvai per mažai laiko skiria savo paaugliams 
vaikams. Be to, 47 procentai amerikiečių yra įsitikinę, kad vos ke- 
letas tėvų žino, ką iš tiesų veikia jų paaugliai*. Knygoje Ask the 
Children („Paklauskite vaikų“) Ellen Galinsky teigia, kad 56 pro- 
centai tėvų mano, jog jų vaikai norėtų ilgiau su jais pabūti, nors tai 
patvirtino tik 10-15 procentų vaikų. Akivaizdu, kad vaikai trokšta 
ne ilgiau būti su tėvais, bet su jais laiką leisti taip, kad nereikėtų 


* Barbara Kantrowitz ir Pat Wingert, „How Well Do You Know Your Kids“, New- 
sweck, 1999 m. gegužės 10 d., 36-40. 

skubėti. Paklausti, ar būdami su tėvais turėjo skubėti, 45 procentai 
atsakė, kad taip elgiasi motina, ir 37 procentai - kad tėvas. Maž- 
daug trečdalis apklaustų tėvų manė, kad būdami su vaikais sku- 
ba*. Knygoje „Septynios didžiausios tėvų klaidos“ nuolat pabrėžė- 
me, kaip svarbu tėvams ir vaikams turėti užtektinai „laisvo laiko“, 
kurį būtų galima praleisti kartu: kad galėtų pajusti tarpusavio ry- 
šį, pasidalyti viltimis ir svajonėmis ir išklausyti vieni kitus. Neabe- 
jotinai taip mano ir dauguma vaikų. 

Iškart po 1999 metų balandį Kolorado valstijos Litltono Kolum- 
binos mokykloje įvykusio sušaudymo mes dalyvavome daugybėje 
televizijos ir radijo laidų, prisidėdami prie diskusijų, kaip ir kodėl 
tai įvyko. Kaip psichologai žinome, kad žmonės negali šaltakrau- 
jiškai šaudyti vienas kito nebūdami atsiriboję - tai yra kaip nors 
atsiskyrę nuo savęs ir kitų arba, taip sakant, „atsijungę“. Be to, 
žmogus turi jausti neapsakomą įniršį, kad galėtų suplanuoti ir sa- 
vo mokykloje įvykdyti masines žudynes. Tarp šių vaikų ir jų tėvų 
turėjo būti labai didelis atotrūkis - gal artumo nebuvimas, todėl 
vaikams ilgą laiką atrodė, kad niekas jų nesiklauso ar net neįsten- 
gia klausytis. Mes taip pat svarstėme, kokie tėvai galėjo leisti pa- 
augliams - tos gimnazijos ereliams - nuolat ir be pasigailėjimo er- 
zinti kitus ir tinkamai jų nenubausti, kai mažų mažiausiai reikėjo 
uždrausti jiems lankyti sporto treniruotes. 

Vėliau, 2000 metų kovą, USA Today skaitėme straipsnį, kuriame 
buvo apibendrinama CBS laidos 60 minučių II dalis dėl JAV slapto- 
sios tarnybos atrastų naujų faktų apie paauglius, tąsyk šaudžiu- 
sius į bendramokslius. CBS korespondentas Scottas Pelley teigė, kad 
„dauguma [šių vaikinų] rimtai svarstė savižudybės galimybę, nes, 
anot jų, prie to juos privedė žiaurios patyčios, kurios seniai vyko 
mokykloje“**. Korespondentas taip pat pridūrė, kad dauguma apie 
savo ketinimus kalbėjo su bendraklasiais ir daug paauglių žudikų 


“ Ellen Galinsky, Ask the Children: What America's Children Really Think About Wor- 
king Parents, New York: William Morrow 4 Co., 1999. 

** Peter Johnson, „Secret Service Opens Up in School Shootings Report“, USA To- 
day, 2000 m. kovo 14 d. 

klausinėjami atsakė, jog „nebuvo šalia suaugusiojo, su kuriuo galėtų 
pasitarti“. Mes jau daug metų kartojame tai, bet vis tiek be galo 
liūdna. 


Vienos paauglės blogiausių įpročių sąrašas 

Šių faktų labai sunku klausytis. Tačiau mums įdomu, kaip turėtų 
jaustis žmogus, skausmingai ir tyliai suvokiantis, kad suaugusieji, 
kurie turėtų tave geriausiai pažinti, iš tiesų nepažįsta. Mažo JAV 
Vidurio Vakarų miestelio paauglė pavartojo tokius žodžius: vieni- 
ša, išsigandusi, pikta, sutrikusi. Kai jos paprašėme įvardyti vieną iš 
blogiausių paauglių įpročių, ji rimtai atsakė: „Rėkti be garso“. Po 
kelerių metų, kai jau buvo beišauganti iš paauglystės amžiaus, ji 
parašė mums laišką. Su jos leidimu čia jį ir pateikiame: 


Štai patys blogiausi dalykai, kuriuos dariau paauglystėje. Taip elgėsi 
ir dauguma mano draugų. Pirma, rėkiau be garso - aplinkiniams 
suaugusiesiems nesakiau, ko man iš jų reikia, o reikėjo dvasinės paramos, 
patarimo ir pagalbos; slėpiau, kas mano gyvenime vyksta, tai yra 
nesakiau tiesos, pavyzdžiui, kad „man reikia pagalbos pasirinkti 
tinkamesnes nei dabartinės grupes ir veiklą“. 

Dar riečiau nosį - prireikus neprašiau dvasinės ar fizinės pagalbos, 
maniau esanti pakankamai stipri, kad galėčiau įveikti viską arba mirti 
mūšyje, pavyzdžiui: sirgti klinikine depresija ir nesikreipti pagalbos, 
stengiantis ją įveikti pačiai; nepagrįstai rizikavau, norėdama pačiai 
sau ir pasauliui įrodyti esanti stipri. Trečioji klaida - nekreipiau dė- 
mesio į vidinį balsą, kuris yra sąžinė ir kartais skamba lyg mamos 
balsas ar tėčio susirūpinimas, bet iš tiesų tai mano esmė ir moralė, 
kurioje yra daug išminties, ir tai pridera gerbti... rodyti pagarbą įsi- 
klausant ir suprantant, nes tai kalba tavo širdis ir sąžinė. Tu privalai 
į ją atsižvelgti dėl savo kūno, proto ir sielos. Tai veikia „tavo“ ateitį. 
Dar vieną klaidą dariau, kai dėl kitokio įvaizdžio nekreipiau dėme- 
slO į savo gabumus ir pomėgius, nors tai galima lengvai paaiškinti. 
Pavyzdžiui, įpusėjusi devintą klasę lioviausi groti violončele, nes neži- 
nojau, ką apie tai manys bendraamžiai, norėjau prie jų pritapti. Labai 
to gailiuosi. Ir nors man visada patiko rašyti ir kurti eiles, pradėjusi 
lankyti gimnaziją lioviausi kaip tik tuo metu, kai galėjau klasėje dar 

geriau išmokti rašyti, bet bijojau, kad tai nebus įvertinta labai gerai. 
Man būtų buvusi per didelė rizika pateikti savo kūrybą kitų vertinimui. 
Be to, per daug pasiklioviau draugais ir per mažai šeima - per daug 
tikėjausi bendraamžių paramos. Suaugusiųjų taip pat reikia labai daž- 
nai prašyti pagalbos. Nors kartais, deja, atrodo nepasiekiami, jie yra 
sukaupę daug daugiau patirties ir išminties nei viską pasaulyje išma- 
nantys draugai. Sumanūs suaugusieji turėtų nuolat padėti tapti dar 
labiau nepriklausomiems, stipresniems ir išmintingesniems nei bendra- 
amžiai, kurie pasikliauja tik vieni kitais. 


Kokia išmintinga mergina. Ji dar sakė, kad nors kai kurios jos, 
paauglės, klaidos buvo ypač skausmingos, jai pavyko iš jų pasi- 
mokyti ir pasitaisyti, kiekvienais metais pagerinant savo gyveni- 
mą. Vieną dieną šios merginos gyvenimas apsivertė. Kai ji įsivėlė į 
gana didelę bėdą, direktoriaus pavaduotojas pasižiūrėjo jai į akis ir 
be užuolankų tarė: „Žinai, tau nebūtina taip elgtis“. Jis pasakė taip 
dalykiškai ir įtaigiai, kad, nepaisydama skausmo, vienišumo, pyk- 
čio ir noro gintis, mergina buvo pasiruošusi gyventi kitaip. Ta die- 
na pakeitė visą jos gyvenimą. Susidomėjome, kai ji prisipažino, kad 
Jameso Michenerio romano Journey („Kelionė“) pabaiga jai turi ypa- 
tingą reikšmę. Journey iš tiesų yra Michenerio didesnio darbo Alas- 
ka („Aliaska“) rankraščio dalis. Perskaitę šį Micheneriui nebūdingai 
trumpą romaną supratome, kodėl jis jai tiek daug reiškė. Jei skai- 
tysite, būtinai perskaitykite iki pat galo. 

Jei neturėtume tiek Žinių, šią knygą rašytume kaip iškalbingi 
pasipūtėliai. Būtų lengva pasakyti: „Taip, sunku būti paaugliu. Tai 
tikras Sturm und Drang - sunkumai ir įtampa, apie kuriuos visuo- 
menės tyrinėtojai rašo jau ištisus dešimtmečius. Tiesiog tokie yra 
paaugliai“. Taip pasakyti reiškia sumenkinti mūsų dviejų dešimt- 
mečių praktinį darbą su suaugusiaisiais ir paaugliais, nes „be garso 
rėkia“ ne tik paaugliai. Mes visi dažniau ar rečiau taip elgiamės, ir 
kuo dažniau, tuo daugiau skausmo patiriame. 

Turbūt pagalvosite, koks paauglys gali iš tiesų ilgėtis suaugu- 
siųjų pagalbos. Ir paaugliai, ir vidutinio amžiaus suaugusieji kar- 
tais mano, kad suaugusieji yra „priešai“, paaugliai nenori, kad su- 
augusieji daugiau dalyvautų jų gyvenime, jie nori, kad suaugusieji 

kuo mažiau kištųsi. Tačiau kitą akimirksnį švystelės kitokia min- 
tis, ir pagausite save sakant: „Visi gyvenime turi jaustis saugiai. 
Visiems reikia žinoti, kad kartais gerai į ką nors atsiremti“. Ir vie- 
nu, ir kitu atveju būsite teisūs. 

Nieko tokio, jei norėsite kuo daugiau laisvės, o šiek tiek vėliau 
jausite palengvėjimą, kad negalite turėti visko, ko norite. Tai bū- 
dinga ne tik paaugliams. Tai visų žmonių bruožas. Mes norime vis- 
ko, bet žinome, kad tai mus pražudytų. Įvairaus amžiaus žmonės 
kartais jaučiasi dvilypiai. Norėtumėte suvalgyti dar vieną šokola- 
dinio torto gabalėlį, bet nevalgote. Norėtumėte nueiti pas draugą 
pasilinksminti, bet jaučiate, kad šį vakarą ten bus nemalonumų, 
todėl, kita vertus, nenorite ten eiti. Norėtumėte šiandien paskam- 
binti į darbą ir pasakyti, kad susirgote, bet reikia keltis ir užsidirbti 
pinigų, nes jų labai trūksta. Tai gana lengva suprasti, bet kai pa- 
augliai savo gyvenime patiria dvilypumą, visi sutrinka. Suaugu- 
sieji, negalintys suprasti tokio dvilypumo, paprasčiausiai turi pri- 
siminti savo elgesį ir šiek tiek save patyrinėti. Dvilypumas yra žmo- 
giškumo dalis. 

Paaugliams būdinga tik tai, kad jiems nereikia pasikliauti kitais — 
jiems ypač reikia pasikliauti tėvais ar globėjais. Štai kur šuo pakas- 
tas. Jei reikia pasikliauti tėvais dėl pinigų ar patarimo - viskas ge- 
rai, jei mano tėvai protingi ir patikimi. Ojei ne - nė vieni tėvai nėra 
idealiai protingi ar patikimi, - tai kai kartais man reikės pasikliauti 
tėvais, manysiu, kad negaliu, nes jų fiziškai ar emociškai nėra arba 
dar blogiau - būtent jie mane skaudina. Tokiais atvejais gali atro- 
dyti, kad nėra kitos saugios išeities, kaip tik būnant namie rėkti be 
garso. Mūsų paauglė iš Vidurio Vakarų mėgino pasakyti tėvams, 
kad jai sunku, bet tėvai neįstengė jos išgirsti, nes patys grūmėsi su 
savo bėdomis. | 

Tada kyla sunkumų, kuriuos puikiai apibūdino daugelis paaug- 
lių: „Susidurdamas su sunkumais turėsiu kurti savo taisykles. Kur- 
damas taisykles, neišvengiamai suklysiu, o klaidų padariniai kar- 
tais gali būti labai skaudūs“. Dauguma paauglių spręsdami šią di- 
lemą randa išeitį - jie atidžiau įvertina savo paslaptis ir susiranda 
žmogų, kuriam gali atskleisti visas ar bent dalį paslapčių. 

TURIU PASLAPTĮ 
Visi turime bent vieną didelę paslaptį. Kai kurie turi daugiau. Ilgai- 
niui paslaptys gali keistis arba kauptis, bet jų visada yra. Vienas iš 
apdovanojimų už ilgą psichologų praktikų darbą yra žinojimas, 
kad kiekvienas šios planetos Žmogus giliai viduje nešiojasi tokį da- 
lyką, apie kurį gėdytųsi kitiems prasitarti. Žmonėms nepaprastai 
sunku pasitikėti kitais tiek, kad galėtų atskleisti savo paslaptis, pa- 
lengvinti širdį ir dvasią. 

Paaugliai turi paslapčių kaip ir visi kiti. Per dvidešimt penkerius 
darbo metus iš paauglių išgirdome visas šias paslaptis: 


1. Tėvams labai patinka mano vaikinas, bet aš nelinkusi su juo taip 
artimai bendrauti. Jis mielas, bet man neatrodo tinkamas. Bijau, 
kad nuvilsiu tėvus, jei su juo išsiskirsiu, nes jie atrodo taip juo 
susižavėję. Jaučiuosi emociškai labai prislėgta. 

2. Pastaruosius trejus metus vartoju labai daug alkoholio. Pavyko 
tai visiškai nuslėpti nuo tėvų, nes mokausi tik pačiais geriausiais 
pažymiais, esu moksleivių tarybos narė ir šokėja, todėl negalėčiau 
gerti ar svaigintis narkotikais, ar ne? Klystate. Jie tokie naivūs. Jie 
net neįtaria, kaip esu įklimpusi. Atvirai pasakysiu, ant jų net labai 
pykstu, kad nemato, kokia iš tiesų esu. 

3. Neapkenčiu tėvo. Kartu ir myliu jį, bet jaučiuosi, tarsi būčiau jam 
tuščia vieta, ir tai mane labai trikdo. Norėčiau su juo ką nors veikti, 
bet kai būname kartu, jis nuolat mane taiso ir kritikuodamas 
teisinasi: „Aš prie tavęs kimbu, nes rūpinuosi tavimi. Juk supranti, 
ar ne?“ Jis sako taip graudžiai ir valdingai, kad mane vemti verčia, 
ir niekaip nerandu žodžių pasakyti, ką jaučiu. Jei vis dėlto atvirai 
Jam pasakyčiau, arba jis būtų sugniuždytas, arba imtų mane dar 
labiau kritikuoti, todėl aš tik abejingai šypsausi ir tikiuosi, kad 
vieną dieną tas šleikštulys savaime išnyks. 

4. Mokykloje pažįstu daug vaikų ir esu visų mėgstama. Mano tėvai 
visiems draugams giriasi, kokia aš šauni. Jie didžiuojasi manimi, 
kad esu tokia visuomeniška. Jei tik žinotų, kad kasdien vos 
susilaikau neverkusi. Tik ir laukiu, kad kas nors suprastų, jog esu 
melagė. Turiu tiek daug draugų, bet iš tiesų nė vienas iš jų ir niekas 
iš mano šeimos nežino, kokia nesaugi jaučiuosi ir kokia šiuo metu 

esu pažeidžiama. Jei imčiau ir prisipažinčiau, kaip jaučiuosi, jie 
turbūt taip pašiurptų ir nusiviltų manimi, kad bėgtų kuo toliau. 

5. Niekam negaliu pasakyti, kad pasiturimai užmiestyje gyvenančiai 
šeimai reikia neatidėliotinos pagalbos - iš manęs arba juoktųsi, arba 
manytų, kad esu nevisprotė. Užaugusi norėsiu padėti užmiestyje 
gyvenančioms pasiturinčioms šeimoms, nes matau, kokie tie 
žmonės susvetimėję, vieniši, paviršutiniški ir nuolat susirūpinę. 
Nežinau, kodėl taip jaučiu. Tik suprantu, kad juos reikia gelbėti, ir 
norėčiau būti viena iš tų, kurie tai darys. 

6. Siaubingai bijau tamsos, nors niekas to nežino. Aš labai gėdijuosi. 
Man aštuoniolika, o širdis daužosi, rankos gausiai prakaituoja, 
atsidūrusi tamsoje imu drebėti, ypač jei būnu viena. Aš rūpestingai 
tai slepiu, bet taip bijoti yra siaubinga. 

7. Prieš dvi savaites suplanavau nusižudyti. 

8. Aną savaitgalį mylėjausi su studente, o man tik keturiolika. Dabar 
esu labai sutrikęs. Užsiminiau apie tai keliems draugužiams, bet 
jiems tai pasirodė šaunu. Mėginau paaiškinti, kad dėl to jaučiuosi 
dvejopai - mane apėmusi gėda ir kaltės jausmas, bet nuo to laiko 
apie ją tegalvoju, o jie kikena, šaiposi ir tapšnoja man per petį 
sveikindami. Aš tik norėčiau, kad kas nors suprastų, kaip jaučiuosi. 

9. Mano tėvai labai pykstasi. Kas dvi ar trys savaitės jie pradeda 
bartis apie vienuoliktą valandą vakaro ir barnis smarkėja iki 
maždaug pirmos nakties, o tada prasideda muštynės. Stengiuosi 
užmigti, bet kartu mėginu nemiegoti ir klausausi, ką kalba, nes 
neįsivaizduoju, kas įvyktų, jei jie išsiskirtų. Mano vyresnioji sesuo 
ir aš niekam apie tai neprasitarėme. Mes tik viliamės, kad reikalai 
pasitaisys. Aš neišsimiegu. Jaučiuosi pavargęs. 

10. Nenoriu mokytis koledže. Noriu stoti į profesinę mokyklą, išmokti 
staliaus amato, o tada padirbėti meistro mokiniu, kol puikiai 
išmanysiu šį darbą. Tada gal ir norėsiu mokytis koledže, o gal ir 
ne. Tėvai reikalauja, kad siųsčiau dokumentus į aukštąsias 
mokyklas. Tarsi jiems tai būtų svarbiau nei man. Tai siaubinga. 

Kuo pasitiki? 

Jei pažvelgėte į save ir atradote, kas slypi jūsų viduje, išbandykite 
jėgas - apsidairykite po pasaulį ir pamėginkite nustatyti, kam ga- 
lite patikėti savo paslaptis. Tam reikalingų įgūdžių ir subtilumo 
galima įgyti tik bandant ir klystant, o tai ir kelia didžiausią baimę. 
Jei niekam neatsiversiu, mano paslaptys sugrauš mane, o jei pasi- 
dalysiu jomis ne su tuo žmogumi - galiu būti įskaudintas. Karto- 
jame: rinktis turi ne tik paaugliai. Tai būdinga visiems. 

Įsivaizduokite pasiklydusį arba sužeistą žvėrį, kad ir elnią, at- 
klydusį į jūsų kiemą. Matote, kad jis ištiktas bėdos, bet kai tik 
stengiatės prisiartinti ir jį pašerti arba sugauti ir nuvežti pas vete- 
rinarijos gydytoją, jis kaipmat pabėga. Jis grįžta į mišką, ir jus 
apima neviltis, darosi dėl jo baisu ir liūdna. Kitą rytą žvilgtelite 
pro langą - elnias ir vėl ten. Jis nedrąsiai žengia per kiemą, maty- 
ti, kad bijo, bet turi aiškų tikslą. Tai vaikščiojantis dvilypumo 
įsikūnijimas. Jūsų kieme jis jaučia galimybę saugiai įsitaisyti, bet 
niekas negali patvirtinti, kad bus saugu ir gera, todėl jis protingai 
elgiasi paisydamas savo baimės. Tokį ryškų dvilypumą kuria jo 
svyravimas tarp saugumo ir pavojaus, tarp patogumo ir baimės 
jausmo. 

Stebint įvykių eigą paaiškėja, kad ir jūs, ir elnias - abu atlikdami 
savo vaidmenį valdote tai, kas nutiks. Ar gausite abu tai, ko norite, 
priklausys nuo išminties ir žinojimo, kada eiti pirmyn, kada atsi- 
traukti, nuo jūsų gebėjimo rizikuoti, nuo to, ar sugebėsite lemia- 
mais momentais išlikti ramus ir kantrus. Tą patį galima pasakyti 
apie elnią. Jei visos šios sudedamosios dalys susiderins, jūs ir el- 
nias susidraugausite. Jei taip nutiks, galėsite būti tikri dėl vieno 
dalyko: nė vienas iš jūsų negausite šimto procentų to, ko tikitės, 
nes tokia yra geros draugystės esmė. Tai dviejų savarankiškų bū- 
tybių šokis, kai kiekviena gali nuspręsti - likti ar išeiti. Elnias 
susidraugaus su jumis, bet niekada neleis taip priartėti, kad galė- 
tumėte jį sugauti ir nuvežti pas veterinarą. Jūs susitaikote, kad 
pavyko šį tą pasiekti ir kad elnias pasveiks, nors ne taip puikiai, 
kaip tikėjotės. Visi laimi. 

Draugai 

Tai kuo gi galite pasitikėti? Paaugliai vieni kitiems daug ką išsipa- 
sakoja, ir tai gerai. Gebėjimas atsiverti tiems, kurie patiria panašius 
dalykus, yra tikras gyvenimo patogumo šaltinis. Stanfordo uni- 
versiteto daktaras Davidas Spiegelis tyrė, kaip kovojant su liga svarbi 
draugų parama, todėl jis dirbo su dviem grupėmis moterų, ku- 
rioms buvo diagnozuotos krūties vėžio metastazės. Viena mirtinai 
sergančių moterų grupė buvo gydoma tik įprastu būdu. Kita gru- 
pė, be tradicinio gydymo, du kartus per savaitę rinkdavosi į psi- 
choterapijos grupę. Čia moterys viena su kita dalydavosi skausmu 
ir liūdesiu, džiaugdavosi ir juokaudavo, o tai labai asmeniška, kai 
žinai, jog mirsi. Šios moterys išgyveno dvigubai ilgiau nei kitos 
grupės moterys - trisdešimt septynis mėnesius, palyginti su devy- 
niolika“*. 

Nuo devintojo dešimtmečio pradžios vesdami psichoterapijos gru- 
pes vyrams ir moterims sužinojome vieną dalyką - mes, psichote- 
rapeutai, sukuriame jiems paprastą aplinką ir saugumą, o tai vie- 
nas iš svarbiausių mūsų darbų. Turėdamos galimybę išgyventi vi- 
dutiniškai aštuoniolika mėnesių (vienos išgyvena trumpiau, kitos 
vidutiniškai trejus ketverius metus), moterys patiria panašius jaus- 
mus, kaip jūs su elniu savo kieme. Kiekviena pamažu suvokia, kad 
dalytis jausmais, bėdomis ir asmeninėmis paslaptimis yra saugu. 
Jos taip pat sužino, apie kokius dalykus saugu kalbėtis ir apie ko- 
kius ne. Taip sėdėdamos po keletą valandų per savaitę ir žinoda- 
mos, kodėl viena kitai pasakoja savo gyvenimo smulkmenas, jos 
neįtikėtinai geriau jaučiasi ir tobulėja. Tai iš tiesų nuostabu. 


SUAUGUSIEJI 

Be galo svarbu išsipasakoti draugams. Emocinė izoliacija nuo ben- 
draamžių gali būti skaudžiausias žmogaus patiriamas dalykas. Bet, 
kaip jau minėjome šio skyriaus pradžioje, paaugliai taip pat trokš- 
ta, kad suaugusieji juos suprastų, padėtų jiems ir vestų juos. Savo 


* David J. Spiegel, R. Bloom, H. C. Kraemer ir E. Gottheil, „Effect of Psychosocial 
Treatment on Survival of Patients with Metastatic Breast Cancer“, The Lancet ii 
(1989): 888-891. 

1988 metais parašytoje pirmojoje knygoje Adult Children: The Sec- 
rets of Dysfunctional Families („Suaugę vaikai: nesveikų šeimų pa- 
slaptys“), aiškindami, kaip žmonės pasirenka artimus draugus, ypač 
rimčiau įsimylėti, pasitelkėme taurės įvaizdį. Tiesa tokia: nesąmo- 
ningai pasirenkame tokį partnerį, kuris mums lygus psichinės svei- 
katos ar sutrikimų požiūriu - nesvarbu, ar tuo tikime, ar sąmo- 
ningai to norime. 


Mes visada susiporuojame su emociškai sau lygiais 


Šiedu neištvertų nė antro pasimatymo 


Emocinė sveikata ir partnerio pasirinkimas 

Kai reikia pasirinkti tokius žmones, kuriems galime išsipasakoti, 
labai svarbu žinoti štai ką. Jei esame įklimpę iki ausų ir stengiamės 
išsikapstyti padedami artimiausių draugų, labai tikėtina, kad jie 
bus tokie pat sutrikę kaip ir mes. Gal pasakysite: „Bet juk jie nėra 
taip pat sutrikę“. Gal tai ir tiesa, bet jei jūsų ir jūsų draugo tik 
trečdalis taurės pilna, įtariame, kad akimirksniu abu savo bėdose 
įklimpsite iki ausų. 

Štai klasikinis pavyzdys: sakykime, jūs esate priklausomas nuo 
alkoholio ar narkotikų, o jūsų geriausia draugė jų visai nevartoja, 
bet jaučiasi sutrikusi dėl kitų dalykų. Kai pasigeriate, ji su jumis 
kalbasi. Ji slepia, kad girtas sėdate prie automobilio vairo ir va- 
žiuojate. Ji įkyriai ragina ir maldauja kreiptis į specialistą, bet jums 
protingais žodžiais visai kvailai pasiteisinus, kodėl to nedarote, ji ir 
toliau vargsta su jumis mėnesių mėnesiais. Jei draugė būtų už jus 
sveikesnė, jums girtam išvažiavus, surinktų pagalbos numerį 911 
ir jai užtektų stiprybės prašyti šeimos ir draugų paramos, kad iš- 
tvertų jūsų laikiną pyktį. (Paprastai nuo priklausomybės gydomi 
žmonės sveikdami dėkoja juos „įskundusiems“ draugams, nors 
anksčiau už tai jų baisiai nekentė.) 

Gebėjimas ieškoti kitų, kai kuriose gyvenimo srityse išmintin- 
gesnių ir sumanesnių už mus, yra vienas iš požymių, aiškiai ski- 
riantis sveikus, emociškai stiprius žmones nuo tų, kurie lieka įklimpę 
savo sunkumuose. Mūsų srityje psichoterapeutai, kurie susidūrę 
su sunkesniu atveju vengia prašyti kitų patarimo, yra vertinami 
nepalankiai ir laikomi pavojingais. Nenoras ar nemokėjimas pra- 
šyti išmintingesnių ar išmaningesnių pagalbos seniai yra laikomas 
sunkioje šeimoje užaugusio žmogaus savybe. Taip yra todėl, kad 
tokiose šeimose anksti suprantama, jog niekuo nesaugu pasikliau- 
ti, tik savimi. Tai viena iš tų taisyklių, kurias išmokstame nesąmo- 
ningai ir kuriomis vadovaujamės jau būdami suaugę. Jos veikia 
tarsi bjaurus kompiuterių virusas, asmeninę ir šeimos laimę ar kar- 
Jeros sėkmę darydamos beveik nepasiekiamais dalykais. 

Kaip išraiškingai pasakė mūsų paauglė iš Vidurio Vakarų, būtina 
susirasti suaugusiųjų, kuriems būtų galima išpasakoti savo bėdas. 
Protingesnių ir išmaningesnių už mus išminties negali atstoti jokie 
bendraamžiai. Yra tik vienas sunkumas: tie suaugusieji, kuriems 

galėtume išsipasakoti, ne visada būna šalia. Kad ir kaip bauginamai 
tai kai kuriose šeimose atrodytų, vis tiek verta rizikuoti ir bent 
pabandyti pasikalbėti su tėvais apie tai, ko jums reikia arba kas jus 
trikdo. Atminkite, ne jūsų darbas auginti savo tėvus arba apsimes- 
ti, jog viskas „gerai“, kad apsaugotumėte juos nuo nepatogumo. 
Mes atradome, kad kai tarp tėvų ir vaikų tvyro įtampa, kartais 
tereikia sustoti, pažiūrėti tėvams į akis ir nustatyti kai kurias svar- 
biausias klausymosi taisykles, kad ir tokias: „Tėti, mama, trumpai 
atsisėskit ir paklausykit manęs. Tik paklausykit. Nepalūžkit, negrą- 
žykit iš nevilties rankų, nesakykit, ką man daryti, ir neanalizuokit 
manęs. Man tereikia, kad paklausytumėt“. Kai tokių dalykų moko- 
me suaugusiuosius, jie paprastai užsirašo, ką nori pasakyti, ir pa- 
repetuoja, kad sakydami neprarytų liežuvio. 

Kai kuriose šeimose ypatingos aplinkybės trukdo atsiverti tėvams. 
Jei tikrai stengėtės atkreipti tėvų dėmesį, kaip patarėme, ir nepasie- 
kėte rezultato, išbandykite kitą planą, tai yra susiraskite ką nors 
kitą, su kuo galėtumėte pasikalbėti. Toliau trumpai išvardijame, 
su kokiais tėvais būtų sunku kalbėtis apie rizikingus dalykus. Atmin- 
kite: net jei jūsų tėvams būdingos kurios nors iš išvardytų savy- 
bių, dar nereiškia, kad negalite jais pasikliauti. Kartais užtenka tik 
skirti laiko ir nustatyti svarbiausias klausymosi taisykles. 


Kai kurios tėvų savybės, trukdančios pasipasakoti apie 

rizikingus dalykus 

1. Tėvai, kuriems, atrodo, jūsų reikia labiau nei jums jų. Ši problema 
puikiausiai aprašyta Pat Love knygoje The Emotional Incest Syndrome 
(„Emocinės kraujomaišos sindromas“). 

2. Tėvai, kurie nori, kad jums nereikėtų dėl nieko stengtis ir kad 
niekas nesukeltų skausmo, nes jie patys neišmoko susitaikyti su 
šiais jausmais arba dar nesuprato, kad dalis gyvenimo yra tiesiog 
kupina skausmo. 

3. Tėvai, kuriems visiškai nerūpi (tokių pasitaiko ypač retai). 

4. Tėvai, kurie tokie niekšai, kritikai ar skriaudikai, kad su jais 
neįmanoma pradėti rizikingo pokalbio. 

J. Tėvai, kurie taip priklausomi nuo alkoholio ar narkotikų arba 
taip psichiškai serga, kad jų pačių bėdos užgožia visą gyvenimą, 
nepalikdamos vietos jums. 

KAIP ĮSITIKINTI, AR SAUGU? 

Kad ir su kuo norėtumėte pasikalbėti - su tėvais, mokytoju, mo- 
kyklos socialiniu darbuotoju, treneriu, klebonu ar kunigu, draugo 
tėvais ar kitu suaugusiuoju, - galite elgtis kaip miškų elnias, kuris 
iš pradžių labai nedrąsiai įžengia į jūsų kiemą. Daugelis jūsų jau 
žinote, kaip tai padaryti. Važiuodamas su tėčiu automobiliu galite 
dalykiškai pasakyti: 

— Šįryt skaičiau straipsnį apie namų smurtą. Buvo labai įdomu. 
Ar tu jį skaitei? 

Šachmatų žaidime tai prilygtų pirmam viešam gambitui. Paaug- 
lys, iš tėvo norintis paramos ir patarimo, tokiu atveju „įsitikintų, 
ar saugu“, arba „siųstų žvalgybą“, nes net ir po tokių žodžių po- 
kalbį galima pakreipti įvairiomis kryptimis. Pavyzdžiui, jei jūsų 
tėvas yra geras jausmų ir santykių žinovas, jis taip pat dėl viso 
pikto judės lėtai. Gal atsakys: 

— Taip, skaičiau. Labai gerai parašytas ir iškelta daug svarbių 
klausimų. Kas tau tame straipsnyje patiko? 

— Na, - tęsite jūs, - net neįsivaizdavau, kiek protingų, sumanių ir 
stiprių moterų iš tiesų yra namų smurto aukos. Turbūt tai mane 
nustebino. 

Tėtis atsakys: 

— Taip, tai neturi daug bendro su intelekto koeficientu ar finansi- 
ne padėtimi. Taip atsitinka kur kas dažniau, nei daugumai atrodo. 
Džiaugiuosi, kad vis mažiau gėdijamasi apie tai kalbėti. 

Dabar laikas griebti jautį už ragų: 

— Tai privertė mane susimąstyti apie mano santykius su Filu. 
Na, jis nėra pakėlęs prieš mane rankos, bet kartais greitkelyje taip 
supyksta ant kitų vairuotojų, jog darosi baisu, kad neiškrėstų 
kvailystės. 

Dabar, priešingai, nei darytų dauguma tėvų, tėvo eilė atsiriboti, 
klausytis, patvirtinti, bet nepatarinėti, nepamokslauti ir nesusijau- 
dinti. Jei jis ką nors panašaus darytų, išgąsdintų jus taip, kad tektų 
vėl lįsti miškan. 

- Taip. Aš irgi turėjau tokį draugą. Prireikė daug laiko pripažinti, 
kad man paprasčiausiai buvo baisu su juo važiuoti vienu automo- 
biliu. Ar tau kartais būna baisu? 

— Taip, - atsakysite nedrąsiai. - Kaip tu tada pasielgei su draugu? 

— Išėjo ne taip, kaip tikėjausi. Labai mandagiai paprašiau jo taip 
nedaryti, kai važiuoju su juo automobiliu, nes dėl to labai susiner- 
vindavau. 

— Ir? 

— Jam turbūt buvo labai gėda, nes jis paleido kakarinę, ėmė šauk- 
ti, koks aš skystakošis. 

— Ką tu darei? 

— Keletą dienų jaučiausi sutrikęs, todėl apie tai pasikalbėjau su 
kitais draugais, o galiausiai su tėvais. Paskui nutariau daugiau nie- 
kada nesėsti į jo automobilį. Beje, jis mane erzindavo, kai atsisaky- 
davau su juo važiuoti. Man atrodo, jis taip nieko ir nesuprato, bet 
man tai nerūpėjo. Aš daugiau niekada su juo nevažiavau. Ir jam 
nebebuvo progos mane gąsdinti savo nevaldomu pykčiu. 

— Hm-m, - gal numyksite. 

Patylėjusi pridursite: 

— Ačiū, tėti, aš apie tai pagalvosiu. 

— Nėra už ką, mieloji. 

Atsargumas beveik kaip elnio. Rezultatas niekada nebus 100 pro- 
centų toks, kokio norėjote (idealus atsakymas būtų toks, kuris ne- 
verstų jūsų skirtis su Filu, bet daugiau nepatirtumėte jo pykčio 
priepuolių), nei 100 procentų toks, kokio gal norėjo tėvas (visiškai 
apsaugoti dukterį nuo gyvenimo sunkumų). Tačiau laimite jūs abu. 

Argi gyvenimas neįdomus? Didžiausias prieštaravimas, kad to, 
ko labiausiai reikia mūsų sveikatai, mes labiausiai ir bijome - šiuo 
atveju kam nors atsiverti. Šio prieštaravimo sprendimas gana pa- 
prastas: niekada nepasiduok. 


ĮGYK SVEIKOS STIPRYBĖS: 
ISMOK PAGARBIAI KREIPTI ĮVYKIUS 


Bendraujant su didžiaisiais ir galingaisiais nebus nemandagu 
elgtis išdidžiai, bet nepadoru dėtis ponu bendraujant 

su paprastais žmonėmis. 

Aristotelis, Nikomacho etika, 340 m. pr. Kr. 

Kas būtų, jei surinktumėte grupę „nevykėlių“, kaip kai kurie juos 
pavadintų, imtumėte rimtai į juos žiūrėti ir mokytumėte elgesio 
keitimo taisyklių, kad jie galėtų mokykloje tvirčiau jaustis? Aštun- 
tojo dešimtmečio pradžioje Kalifornijos Visalijos apygardos mokyklų 
direktorius specialiajam ugdymui Harry Rosenbergas vienoje de- 
vynmetėje mokykloje pradėjo neįtikėtiną tyrimą. Jis su konsultan- 
tu psichologų Paulu Graubardu išsirinko ne bet kokią mokyklą. 
Visame rajone tai buvo blogiausios reputacijos mokykla, be to, jos 
rezultatai specialiosios programos mokinius integruojant į įpras- 
tas klases buvo prasčiausi. Iš viso rajono šioje mokykloje daugiau- 
sia mokinių netekdavo teisės lankyti mokyklą, iš jos buvo pašali- 
nama daugiausia mokinių ir čia buvo labiausiai linkstama klijuoti 
vaikams „nepataisomųjų“ etiketes. 

Vienas į tyrimą įtrauktas keturiolikmetis daug baimės įvarė savo 
aštuntos klasės mokytojams ne tik todėl, kad svėrė 90 kilogramų 
ir buvo geriausias mokyklos atletas, bet ir todėl, kad buvo piktas ir 
smurtingas. Jis mušė kitus mokinius, o už tai, kad su lazda kirto 
direktoriui, jam buvo uždrausta keturiasdešimt dienų lankyti mo- 
kyklą. Policija jį suėmė ir skyrė dvejų su puse metų bandomąjį 
laikotarpį už užpuolimą. Kitaip tariant, šiame tyrime dalyvavę vai- 
kai buvo toli gražu ne mokyklos pažibos. Tyrimo pabaigoje šis 
mušeika aštuntokas savo matematikos mokytojui pasakė: „Kai su 
manimi gerai elgiatės, tikrai padedate man mokytis“. Po pamokų 
jis net pasilikdavo paplepėti su mokytojais. 

Aštuntajame dešimtmetyje parodomieji projektai kaip šis apėmė 
visą šalį, tarsi epidemija kilo susižavėjimas naujais psichologijos 
metodais. Jie buvo taikomi namie, klasėse, psichiatrijos ligoninėse, 
kalėjimuose, įmonėse ir visur kitur. Kaip tai vadinosi? Elgesio keiti- 
mas. Nors tokie principai nėra naujiena nuo tada, kai žmogus įgijo 
teisę būti vadinamas homo sapiens, šį taisyklių rinkinį technologine 
revoliucija pavertė psichologo B. F. Skinnerio išrasta geros ar blo- 
gos reputacijos Skinnerio dėžė. 

Jis pasirinko labai paprastą gyvenimo faktą, kad visi gyvi orga- 
nizmai linkę siekti apdovanojimų ir vengti bausmių, ir savo karje- 
rą paskyrė sistemingai stebėti visus veiksnius, atsirandančius žmo- 
nėms ar gyvūnams siekiant apdovanojimų ir vengiant bausmių. 

Dirbdamas šia linkme Skinneris atrado daug nuostabių dalykų, 
kai kurie išjų yra savaime suprantami, o dauguma byloja, kad be 
įrodymų „sveikas protas“, kuriuo vadovaujatės, geriausiu atveju 
gali būti nekenksmingas prietaras, o blogiausiu atveju - bjau- 
riausią griaunamąją galią turintis mitas. Pavyzdžiui, kaip vertin- 
tumėte tai: „Vaikus reikia nuolat bausti, nes gera pyla juos stip- 
rina, moko įveikti priešiškumą ir gerbti tėvus“. Netiesa. Sistemi- 
nis elgesio tyrimas įrodo, kad (1) realūs padariniai (pareisi namo 
per vėlai - rytoj vakare negausi automobilio), kurie (2) taikomi 
nuolat (jokiu būdu negalima pasiduoti verkavimams, maldavi- 
mams, įkyriems prašymams, reikalavimams, manipuliacijoms), 
kai yra (3) mažai apgalvotų taisyklių (o ne begalinis sąrašas ne- 
protingų, smulkių ir nereikšmingų, neįvykdomų taisyklių, su- 
kurtų tik tam, kad visi, įskaitant tėvus, jaustųsi visiškai apgailė- 
tinai), (4) ugdo laimingus vaikus ir paauglius, kurie tikrai gerbia 
ir net myli tėvus. Vaikų plakimas moko juos bijoti ir vengti tėvų, 
verčia vėliau griebtis smurto, moko visada pasiduoti ir klysti, bi- 
joti ir todėl neapkęsti suaugusiųjų, taip paruošiant juos visą gy- 
venimą trunkančiai kančiai. 

Dabar tai akivaizdu, nors prieš keletą dešimtmečių niekas to ne- 
suprato. Iš klientų pasakojimų sužinome, kad dar daug tėvų sten- 
giasi užauginti vaikus žiauriai juos bausdami, ne išimtis ir psicho- 
logai, puikiai mokantys teoriją, bet niekaip neįstengiantys jos pri- 
taikyti kasdieniame gyvenime. Kaip tik todėl socialiniai mokslai gali 
būti labai naudingi, net jei kartais atrodo nuobodūs. Galbūt di- 
džiausias Skinnerio indėlis į šią psichologijos kryptį buvo akcenta- 
vimas, kad žmonės turi elgtis sistemingai, jei nori, kad jų elgesio 
keitimo pastangos duotų laukiamų rezultatų. Toks uolumo pripa- 
žinimas ilgai žavėjo daugumą žmonių vien todėl, kad buvo labai 
veiksmingas. Kituose keliuose paragrafuose trumpai papasakosi- 
me apie svarbiausius dalykus rengiant tokią programą. Skaityda- 
mi pagalvokite, kaip tai galite pritaikyti, kad sveikai valdytumėte 
savo pasaulį. 

AIŠKIAI APIBRĖŽKITE ELGESĮ 

Elgtis sistemingai reiškia aiškiai apibrėžti elgesį, kurį norite keisti. 
Vien tai gali būti tikras iššūkis. Juk negalite pasakyti: „Noriu, kad 
matematikos mokytojas geriau su manimi elgtųsi“, nes tai neap- 
čiuopiamas tikslas, kurio niekas neįstengs išmatuoti ir todėl niekas 
negalės nuolat skirti už tai apdovanojimų. Tai, kas, jūsų manymu, 
yra „geriau“, dažnai jūsų mokytojui ar kitiems mokiniams gali 
atrodyti visai netinkama. Tai labai miglota. Jei norite, kad mate- 
matikos mokytojas su jumis elgtųsi geriau, turėsite apibrėžti.žodį 
„geriau“. Sėkmingai dirbantys vadybininkai ir vadovai šią taisyklę 
puikiai pritaiko darbe - jei jų darbuotojai nežinos, ko iš jų tikimasi, 
jie negalės gerai dirbti, o dėl to bus kaltas tik vadovas. Todėl pasa- 
kę: „Norėčiau, kad kas kelintą dieną prieš baigiantis pamokai ma- 
tematikos mokytojas pažiūrėtų į mane, man į akis ir pasisveikintų“, 
būsite daug arčiau tikslo. 


ĮVERTINKITE PRADINĮ ELGESĮ 

Tai iš pirmo žvilgsnio varginanti, bet absoliučiai būtina pradžia. Ne- 
turintiems kantrybės ar dar nepasiruošusiems brandžiam sistemi- 
niam mąstymui reikės įdėti daug pastangų. Prieš bandydami keisti 
elgesį, turite sužinoti, ar dažnai toks elgesys pasitaiko savaime. Tai 
ypač svarbu tuomet, kai tai jau nebe problema, nors jums vis dar 
atrodo priešingai. Gerai ištirtas faktas, kad mokykloje bėdos prida- 
rantiems vaikams visiems laikams prilimpa „triukšmadarių“ etike- 
tė. Net ir tada, kai šie beveik neatpažįstamai pasikeičia, mokytojai 
vis tiek laiko juos triukšmadariais. Tą patį galima pasakyti ir apie 
suaugusiuosius. Reikia daug laiko ir kartojimosi, kad suaugusiojo 
elgesio pokyčiai būtų nuolat pripažįstami ir vertinami. 

Patyrinėję, kaip jūsų mokytojas iš ryto sveikinasi, galite labai 
nustebti - atrasti, kad kartkartėmis jis iš tiesų pasižiūri jums į akis, 
nors dažniau būna susiraukęs ir paniuręs. Be galo svarbu įvertinti 
pradinį elgesį. Jei norėsite pakeisti mokytojo reakciją, turėsite suži- 
noti, ar dažnai pageidaujamas elgesys pasitaiko savaime. Jei toks 
elgesys mokytojui nebūdingas, po vienos ar dviejų savaičių pradi- 
nio elgesio stebėjimo bus tikrai aišku. Žinosite ir tai, ar toks elgesys 
pasirodo kaip jaunas mėnulis. 

NUSTATYKITE VEIKSMINGUS REZULTATUS 

Štai čia dauguma žmonių sužlugdo savo pačių parengtą elgesio 
keitimo programą. Veiksmingus rezultatus reikia nustatyti ban- 
dymais. Rezultatas yra veiksmingas, jei sustiprina prieš tai buvusį 
elgesį, kitaip tariant, jei padeda - tai padeda, jei ne - liaukitės juo 
rėmęsi. Nėra taip paprasta, kaip atrodo. Suaugusieji ir paaugliai 
labai greitai padaro prielaidą, kad kas nors juos skatina, nors iš 
tiesų taip nėra. Jei esate išlepinti, leidžiate sau daug malonumų ir 
kiekvienas jūsų noras akimirksniu patenkinamas, pinigai turbūt 
nebus veiksminga skatinimo priemonė. Jei jūsų algebros mokyto- 
jui iš tiesų labai rūpi, ką kiti mano apie jį ir jo gebėjimą mokyti, tai 
jis gali jaustis paskatintas, jei priėję pasakysite: „Matau, kad esate 
tikrai geras algebros mokytojas. Kartais elgiuosi taip, lyg man nie- 
kas nerūpėtų, bet man labai sunku suprasti. Norėjau paklausti, ar 
galėtumėte man paaiškinti po pamokų“. Nustatyti, kokie rezulta- 
tai iš tikrųjų bus veiksmingi, yra sunkiausia dalis, reikalaujanti 
kūrybiškumo ir emocinio intelekto. 


SKATINKITE IR ĮVERTINKITE POKYČIUS 

Užbaigę paruošiamąjį darbą, būsite pasirengę keisti pasirinktą elgesį. 
Vieno iš didžiausių JAV universitetų studentai atliko klasikinį audi- 
torijos eksperimentą - kai kurie jį pavadintų išdaiga. Daugelį metų jį 
kartojo kiti išdykę studentai. Svarbiausia šiame eksperimente yra 
tai, kad dėstytojams iš tiesų rūpi, ką apie juos mano studentai. Dės- 
tytojams nelengva kasdien rengtis paskaitoms, o dar sunkiau kiek- 
vieną dieną stovėti prieš auditoriją ir Žinoti, kad iki pat semestro 
pabaigos studentai tave vertins ir kad nuo to priklausys tavo darbas 
ir gyvenimas. Net jei dėstytojų darbas nuo to ir nepriklauso, daugu- 
mai tai iš tiesų rūpi, nes tokia yra žmogaus prigimtis. 

Kad suprastumėte šį studentų eksperimentą, jums reikia žinoti 
dar vieną dalyką, kurį Skinneris pavadino formavimu (shaping). Dau- 
guma Žmonių, nors ne nuolat taiko šį veiksmą, žino, kaip tai vei- 
kia. Tyrimo pradžioje Skinneris įleido žiurkę į dėžę, ant kurios sie- 
nelės įtaisyta svirtelė maistui įsipilti. Tada jis pradėjo žiurkės elgesį 
kreipti vis arčiau tikslo, kad ši paspaustų svirtelę ir gautų maisto. 
Pasinaudodamas tik žiurkėms būdingais veiksmais - bėgioti, pa- 

sisukti, pasistiebti ir tyrinėti liečiant letenomis - iš pradžių Skinneris 
paduodavo maisto, vos tik žiurkė atsisukdavo į sienelę, kur buvo 
svirtelė. Kai žiurkė įgudo tai daryti, jis apdovanodavo ją maistu tik 
tada, kai ši per keletą centimetrų prisiartindavo prie svirtelės. Paskui 
žiurkę apdovanodavo, kai ši pasistiebdavo ant užpakalinių kojų ir 
pauostydavo svirtelę. Tada žiurkė toliau tyrinėdama galiausiai pati 
paspaudė svirtelę ir iš karto gavo maisto. Nuo to akimirksnio gyvū- 
nas žinojo, kad norėdamas gauti maisto turi paspausti svirtelę. 

Formavimas - labai protingas sumanymas. Gyvūnų dresuotojai 
taiko tokį patį metodą, kad jūrų muziejuje jūrų liūtai ir delfinai 
išmoktų atlikti nuostabius triukus. Galbūt ir patys tai esate išban- 
dę dresuodami šunį. Skinneris taip šioje srityje įgudo, kad net gavo 
atlikti keletą eksperimentinių projektų - išmokyti balandžius nu- 
kreipti JAV oro pajėgų raketas į taikinį snapu baksnojant į taikinio 
nuotrauką, rodomą per vaizdo kamerą! 

Neabejojame, kad rasite, kur pritaikyti formavimą. O studentai 
stengėsi nuosekliai kreipti profesoriaus elgesį taip, kad eksperi- 
mento pabaigoje jis mokytų nejudėdamas, iš vieno auditorijos 
kampo! Taigi taikydami tokią pačią mūsų apibūdintą eigą, stu- 
dentai nusprendė, kad profesoriaus apdovanojimas bus didelis su- 
sidomėjimas jo žodžiais. Kiekvieną sykį, kai profesorius bent cen- 
timetrą pajudėdavo link studentų pasirinkto kampo, jie pakelda- 
vo galvas ir klausydavosi jo Žodžių, užsirašinėdavo ir atrodydavo 
susidomėję. Bet kai jis pajudėdavo kita kryptimi, studentai apsi- 
mesdavo nuobodžiaujantys, imdavo piešti sąsiuviniuose ir žiūrė- 
davo į šalis arba žemyn. 

Nereikia nė sakyti, kad netrukus profesorius beveik ištisai pa- 
skaitą skaitydavo tik iš vieno auditorijos kampo, kas be galo džiu- 
gino studentus! Kaip jau minėjome, daugelį metų visoje šalyje psi- 
chologijos studentai kopijavo šį auditorijos eksperimentą. Bet visų 
svarbiausia yra sugalvoti, kaip tinkamai pasinaudoti šia elgesio for- 
mavimo technika ir užtikrinti, kad ji būtų taikoma etiškai. 

Kai nutarsite, kaip apdovanosite savo mokytoją už tai, kad nu- 
sišypsojęs pasakys „labas rytas“, turėsite to laikytis ir skaičiuoti, 
kiek kartų per savaitę ar mėnesį mokytojas pasielgs taip, kaip 
norite. Apdovanoti mokytoją galite šypsena arba pasakydami ką 

nors palankaus ar pagiriamo, pavyzdžiui: „Man patinka šis kak- 
laraištis“ arba „Aną dieną jūsų pamoka buvo labai aiški. Vakar 
man daug lengviau sekėsi spręsti matematikos uždavinius“. Jei 
dabar skaitydami sau bumbate, kad tai tik būdas padlaižiauti, 
patariame susirasti žurnalą Psychology Today, kuriame aprašytas 
projektas Visalijos mokykloje. Iš tiesų nuostabu, kokie stiprūs ir 
laimingi jautėsi tie mokiniai, supratę, kad jie iš tiesų gali valdyti 
mokytojo elgesį. 


PASINAUDODAMI ŽINIOMIS, PAGERINKITE SAVO GYVENIMĄ 
Harry Rosenbergas ir Paulas Graubardas būrį „sunkių“ septintų- 
devintų klasių mokinių mokydami šios labai veiksmingos techni- 
kos pasiekė neįtikėtinų rezultatų. Žodį „sunkūs“ rašome kabutėse, 
nes vienas iš svarbiausių bihevioristinių principų yra neklijuoti žmo- 
nėms etikečių. Tikras bihevioristas niekada nepasakytų, kad kuris 
nors vaikas yra nepilnametis nusikaltėlis. Jis pasakytų, kad visiems 
vaikams reikia to paties, kad ir kur jie gyventų - turtingųjų ar 
vargingųjų rajone: pagarbos, dėmesio, drabužių ir taip toliau. Jis 
pridurtų, kad toks vaikas nemoka elgtis taip, kad visiems priimti- 
nu būdu gautų tai, ko nori, todėl mūsų darbas yra išmokyti jį taip 
elgtis. Būtent tai Rosenbergas ir Graubardas darė, ir jiems pavyko 
beveik nepriekaištingai. 

Nėra idealios technikos ir vieno sprendimo visiems svarbiausiems 
socialiniams sunkumams spręsti. Su malonumu pasakysime, kad 
nuo septintojo dešimtmečio biheviorizmu buvo per daug remia- 
masi ir jis per daug giriamas. Kita vertus, dauguma žmonių jau- 
čiasi sutrikę dėl jų gyvenime įsivyravusio chaoso. Kai reikia kaip 
nors paveikti savo gyvenimą, jie jaučiasi bejėgiai. Turėdami tai gal- 
voje pasakysime, kad gal vertėtų nupūsti dulkes nuo senos techni- 
kos, kuri kai kam iš mūsų gali padėti patenkinti savo poreikius 
socialiai priimtinais būdais, užuot smurtavus ar skaudinus kitus. 
Jei bandysite pasinaudoti šia technika, net jei susirasite mokytoją, 
kuris padės parengti parodomąjį projektą, pagalvokite apie visas 
Jos pritaikymo galimybes. Pagalvokite apie visus būdus, kaip galė- 
tumėte pritaikyti tai, apie ką rašėme, kad padėtumėte sau ar moks- 
lo draugams pagerinti gyvenimą. Pagalvokite, kaip pasikeistų gy- 

venimas, jei manytume, kad mums paprasčiausiai reikia išmokti 
naujų įgūdžių, užuot laikius save amžinais nevykėliais ir atstum- 
taisiais. 

Tik įsivaizduokite, kaip viskas pasikeistų namie, jei išsiaiškintu- 
mėte, kas skatina jūsų tėvų elgesį, ir teigiamai pasinaudoję žinio- 
mis pagerintumėte tarpusavio santykius. Jei išsirinktumėte nors 
vieną dalyką - susitvarkyti savo kambarį, išvalyti vonią, patikrinti 
paštą, išnešti šiukšles ar pašerti šunį, - o tada tai darytumėte nuo- 
lat, neprašyti ir nesigirdami, kad tai darote, užtikriname - tėvai im- 
tų elgtis neatpažįstamai. Jums reikėtų išsirinkti keletą tėvų elgesio 
bruožų, kuriuos norėtumėte valdyti, pavyzdžiui: kiek sykių tėvai 
turėtų jus pagirti ar nusišypsoti. Pirmiausia reikėtų atlikti pradinį 
įvertinimą. Pradėjus nuolat tai daryti reikėtų skaičiuoti toliau. Pa- 
sijustumėte visai kaip Visalijos mokyklos mokiniai Kalifornijoje. 
Atlikdami iš anksto apgalvotus veiksmus, jūs kontroliuotumėte tai, 
kas nutiks. 

Naudojimasis tokiu sisteminiu požiūriu suteikia žmonėms stip- 
rybės. Jei bent minutėlę padarysite prielaidą, kad paprastai mes 
visi norime tų pačių dalykų, tik kai kurie nemokame jų tinkamais 
būdais pasiekti, tai paėmę vairą į savo rankas, rodydami iniciatyvą, 
suprasdami, kad patys galite valdyti ir kontroliuoti savo aplinką, jau- 
sitės daug stipresni, nei būdami įstrigę aukos ar nusikaltėlio vaid- 
menyje. Prisiminkite Myrtle Faye Rumph iš centrinės pietų Los An- 
dželo dalies. Dauguma sėkmingai dirbančių suaugusiųjų, kuriuos 
mums teko konsultuoti, turi su stiprybe susijusių sunkumų, nes 
dar neišsiaiškino, kaip ji veikia. Jie arba ima tai, ko nori ir kada 
nori, kol visi artimi Žmonės juos palieka (nusikaltėliai), arba taip 
bijo pasirodyti kvailai ar būti sukritikuoti ar nemylimi, kad beveik 
niekada nesiekia to, ko nori ar ko jiems reikia (aukos). 

Aukos vaidmenyje įstrigę suaugusieji dažnai aplenkia veiksmin- 
gus ir paprastus sprendimus, pasirinkdami tokį elgesį, kuris dar 
labiau pablogina reikalus. Kartais geriausias sprendimas yra kreip- 
tis į aukštesnius organus, pavyzdžiui, į policiją ar teismą. Kartais 
daug protingiau arba nesiskųsti, arba ieškoti abiem šalims priimti- 
no sprendimo. Jei, pavyzdžiui, kilo nesutarimų tarp jūsų ir kraus- 
tymo paslaugų įmonės, galite paduoti įmonę į teismą, bet tokiu 

atveju ieškinio vertė turėtų būti labai didelė, kad teismo išlaidos 
neviršytų laimėtos naudos. Suaugusieji, su kuriais vaikystėje buvo 
blogai elgiamasi, turi polinkį pyktis dėl kiekvieno menkniekio. Be- 
je, tai vienas iš dažniausių požymių, rodančių, kad žmogus augo 
nedarnioje šeimoje. Tokiose šeimose augantys paaugliai paprastai 
elgiasi taip pat. 


Keletas pasiūlymų, kaip būti stipriam 

Šiame skyriuje pateiksime keletą pasiūlymų ir stipraus žmogaus 
elgesio pavyzdžių. Siūlome tai puikiai žinodami, kad vienam žmo- 
gui, patekusiam į vienokią padėtį, jie gali būti labai veiksmingi ir 
visai netikti patekusiam į kitokią padėtį ar kitam žmogui. Kitaip 
tariant, nėra paprastos, visais atvejais tinkamos formulės, kaip būti 
sveikai stipriam. Taip pat būna aplinkybių, kai stiprus Žmogus 
nuo neveiksmingo gali skirtis tik išvaizda, žvilgsniu, ištartu žo- 
džiu, balso intonacija, pasitikėjimu savimi, jaučiamu kalbant, ir 
taip toliau. Daug priklauso nuo to, kaip tai atliksite, būtent todėl 
labai svarbu mokytis iš vyresnio, protingesnio ir labiau patyrusio 
žmogaus. 


STIPRYBĖ NAMIE, MOKYKLOJE AR DARBE 

Vieną 1999 metų lapkričio rytą laidoje Good Morning America („La- 
bas rytas, Amerika“) vadybos konsultantė Charlotte Beers pasida- 
lijo išmintimi. Tiksliau sakant, ji pateikė tris puikius būdus, kaip 
pasiekti sėkmę darbe, ypač įmonėse, kur lengva likti nepastebėtam 
ir silpnam. Kol skaitysite, kokie tie trys būdai, pagalvokite, kodėl 
mums atrodo, kad šie pasiūlymai puikiai tinka žmonėms, norin- 
tiems būti stipriems aplinkoje, kur vertinamas išmanymas. Taip pat 
norėtume, kad pamąstytumėte, kaip šiuos tris dalykus būtų galima 
pritaikyti šeimoje, tarp draugų, klasėje ar mokyklos taryboje. 


Kalbėkite 

Jei esi šešėlyje, tai ir liksi šešėlyje! Tai ne apie intravertus ir ekstra- 
vertus. Sėkmingai dirbantys intravertai (beje, daugumos 500 ge- 
riausiai dirbančių įmonių generaliniai direktoriai yra intravertai) 
moka reikšti savo mintis. Ar galite įsivaizduoti Billą Gatesą tylintį? 

Čia kalbame apie tai, kad kiti turi jus pastebėti. Reikia ištiesti kaklą. 
Reikia įsitikinti, ar turite balsą. 

Pavyzdžiui, straipsnyje apie Visalijos tyrimą Rosenbergas ir Grau- 
bardas pasakojo apie šeštokę, vardu Pegė. Nors mergaitė buvo pa- 
traukli ir protinga, kiti vaikai ją nuolat erzindavo. Psichologai pa- 
dėjo Pegei sukurti elgesio keitimo programą, kad įstengtų pakeisti 
kitų mokinių požiūrį. Jie paprašė mergaitės išsirinkti tris moki- 
nius, su kuriais norėtų draugauti, o tada pamokė ją, ką reikia da- 
ryti. Vėliau Pegė pasakojo: „Jei Doris pasakydavo ką nors blogo, aš 
nekreipdavau į ją dėmesio. Bet kai tik ji man pasakydavo ką nors 
malonaus, aš padėdavau jai atlikti užduotis, pagirdavau arba atsi- 
sėdusi paprašydavau kartu su manimi ką nors veikti“*. Pegės lai- 
mėjimai buvo pavadinti „ypač puikiais“. 

Buvo atlikta be galo daug tyrimų, tokių kaip Deborah Tannen 
darbas, pavadintas You Just Don't Understand („Tu tiesiog nesu- 
pranti“), kuriame aprašoma, kaip moterys ir vyrai bendrauja dar- 
be. Dauguma tyrimų įrodo, kad per susirinkimus vyrai elgiasi ag- 
resyviau ir atkakliau. Jie pašoka ir išpoškina, ką mano, net jei per- 
traukia kitą kalbėtoją. Vyrai dažniau ir ilgiau neužleidžia tribūnos. 
Jie tiesiog yra pranašesni. Moterys per susirinkimus ne tokios ag- 
resyvios. Jos bijo užgauti kitus, todėl taip dažnai nepertraukia ir 
apskritai yra linkusios elgtis mandagiau nei vyrai. O visa tai reiš- 
kia, kad norinčios darbe prasimušti moterys turi išmokti, kaip įgyti 
stiprybės. Tai visai nereiškia, kad jos turi būti tokios pat agresyvios 
kaip vyrai. Tai tiesiog reiškia, kad moterys turi rasti būdų, kad 
būtų išgirstos, pareikalauti dėmesio, išsikovoti teisę kalbėti ir nesi- 
liauti kalbėjusios tol, kol pasakys viską, ką norėjo. 

Ši kova dėl teisės būti išgirstam būdinga ne tik moterims. Dau- 
gumai mūsų, gal net didesnei daliai, sunku grupėje elgtis tvirtai, 
daryti įtaką (t. y. rodyti stiprybę) ir reikšti savo mintis bei norus. 
Jei prie viso to dar pridėsite drovumą, tai atlikti bus dar sunkiau. 
Tačiau kiekvieno žmogaus - vyro ar moters, drovuolio ar akiplė- 
šos, intraverto ar ekstraverto - pareiga yra kovoti už save. 


* Farnum Gray, Paul S. Graubard ir Harry Rosenberg, „Little Brother Is Changing 
You“, Psychology Today, 1974 m. kovas, 42-46. 

Tapkite vienos srities žinovu 

Kuo didesnė organizacija ir sudėtingesnės užduotys, tuo didesnė 
tikimybė, kad atsiras tokio darbo, kuris liks nepadarytas. Tiesiog 
tokia sistemų prigimtis. Jei grupėje jūs vienintelis mokate tiksliai 
braižyti arba todėl, kad jau seniai tai mokate, arba todėl, kad nuta- 
rėte paprašyti ko nors padėti jums tapti šios srities žinovu, tai ga- 
lite sakyti, kad turite sritį, kuri priklauso tik jums. Grupėje daug 
lengviau susikurti tapatumą ar turėti savo vietą, jei galite susirasti 
nišą, kuri būtų vienintelė. 


Turėkite nenumaldomo smalsumo 

Mums šis patarimas patinka. Gal žinote, o gal ir ne, kokios savy- 
bės būdingos užaugusiems alkoholikų šeimoje, bet viena iš jų yra 
„baimė atrodyti kvailai“, ji veda prie tvirto įsitikinimo, kad „geriau 
tai padarysiu pats“. Gal tai atrodo kaip nepriklausomybės požy- 
mis, bet iš tiesų tai nesveika gėda: „Jei reikės klausti žmonių, kaip 
ką nors padaryti ar kur rasti, jie pamanys, kad esu silpnas“. 

Alkoholikų ar smurtautojų šeimose užaugę mūsų klientai pasa- 
koja su tuo susijusius skaudžius, net juokingus atvejus. Vienas 
vyras prisiminė dieną, kai ūkinių prekių parduotuvėje stovėjo prie- 
šais daugybę eilių kabliukų ir kaiščių, svarstydamas, kurie tiktų 
tvirtinti prie gelžbetonio sienos. Prabėgus kone amžinybei, jis išsi- 
rinko kaištį ir nusipirko. Kai niekaip nepavyko jo pritvirtinti, su- 
prato, kad reikia kitokio. Pabrukęs uodegą grįžo į parduotuvę ir 
sukaupęs visą drąsą paklausė vadybininko, kokio kaiščio jam rei- 
kėtų. Vadybininkas apsidžiaugė, kad gali padėti, ir po kelių minu- 
čių šis vyras jau buvo pakeliui į namus. 

Žmogus sakė, kad po šio įvykio jo gyvenimas ėmė keistis, nes 
norėdamas pamatyti, kaip kiti tokiais atvejais elgiasi, jis ėmė ste- 
bėti žmones, ypač tuos, kuriems sekasi. Prisipažinęs, kad anks- 
čiau to niekada nepastebėdavo, nes į tokį elgesį nekreipdavo dė- 
mesio, dabar pamatė, kad jo pažįstami, sėkmingiausiai dirbantys 
ir stipriausi Žmonės, visą laiką užduodavo klausimus. Vėliau šis 
vyras prisipažino turėjęs labai pasistengti ir pakeisti visus anks- 
tesnius įsitikinimus, susijusius su priklausomybe, stiprybe, sėk- 
me ir gėda. 

Jo seni įsitikinimai reiškė, kad jei klaus ar prašys pagalbos, tai (1) 
greičiausiai bus pažemintas, nes taip su juo elgėsi tėvas, kai jis bu- 
vo mažas. Geriausiu atveju (2) turės pripažinti, kad laikinai atsi- 
dūrė laipteliu žemiau, o tai gali būti palaikyta silpnumo požymiu, 
arba (3) turės sutikti su tuo, kad buvo priklausomas nuo kitų, 
nors dar mažas būdamas sau prisiekė niekada nuo nieko nepri- 
klausyti. Jis negalėjo pasikliauti šeima, kad ji sukurtų jam saugų 
gyvenimą tada, tai kodėl turėtų kuo nors pasikliauti dabar? Jei jus 
visa tai jaudina ir trikdo, paprašysime kiek laiko nepaisyti šių daž- 
niausiai pasitaikančių klaidingų įsitikinimų, dėl kurių žmonės nuolat 
jaučiasi suvaržyti, nelaimingi, taigi ir bejėgiai. 

Mūsų klientas mintyse ėmė kurti naujas taisykles: (1) aš ne- 
teisingai įsitikinau, nes kai buvau vaikas, daugiau šeimoje netu- 
rėjau iš ko mokytis. Visai suprantama, kad tuo tikėjau, nes ma- 
no šeimoje su siaubą keliančiu tėvu tik taip ir buvo galima gyventi. 
(2) Kai pasižiūriu į aplinkinius išmaningus žmones ir tuos, ku- 
riems sekasi, matau, kad jie nuolat klausinėja, laikinai leisdami 
sau būti pažeidžiamiems ir „vienu laipteliu“ žemesniems. Tai vie- 
nintelis būdas gauti informacijos, o informacija ir žinios galiau- 
siai yra stiprybė. Be to, matau, kad tie žmonės, kuriuos dabar 
stebiu, (3) visai nekaltai, atvirai ir vaikiškai domisi pasauliu. Jie 
nuoširdžiai nori žinoti, kaip kitiems viskas atrodo, kaip jie spren- 
džia problemas, jie domisi kitų žmonių išradimais ir kūriniais. 
Kai jie nuoširdžiai domisi kitais, (4) matau, kaip žmones prie jų 
traukia. Prie tokių žmonių kaip mes, kai esame atviri ir domi- 
mės kitais. Todėl (5) dabar žinau, kad klausdamas ir turėdamas 
nenumaldomo smalsumo galiu veiksmingiau dirbti, daugiau iš- 
manyti ir būti stipresnis. 


STIPRYBĖ ROMANTIŠKAI DRAUGAUJANT 

„Mano vaikinas labai geras. Man net nemalonu sakyti, kad jis per 
geras. Pavyzdžiui, nuolat kartoja: „Kad ir ką norėtum veikti, man 
tiks“ ir „Man vis vien. Man lengva įtikti“. Aš pykstu, o įpykusi 
jaučiuosi kalta, nes jis niekad neatsako tuo pačiu. Prieš šį buvęs 
vaikinas mane gąsdino. Tokio tikrai nenoriu, bet ir su šiuo vaikinu 
nieko neišeina“. 

Artimai bendraujant labai svarbu turėti stiprybės, o su pačiais 
artimiausiais žmonėmis jos reikia labiausiai. Iš tiesų palaikant ro- 
mantiškus santykius stengtis pasiekti jėgos pusiausvyrą yra taip 
svarbu, kad iš to net galima nuspėti, ar pora neišsiskirs. Jei vienas 
žmogus turi nuolat dominuoti, tai iš tiesų meilei nėra jokio pagrin- 
do, nes pagal apibrėžimą meilė turi būti abipusė. Santykių, kai vie- 
nas Žmogus nuolat nusileidžia kitam, energija - pati svarbiausia 
gyvybinė jėga - pamažu gęsta ir tarp Žmonių nelieka jokio artu- 
mo. Jei kada nors gyvenime esate patyrę kurį nors kraštutinumą, 
o daugumai tai pažįstama, tai žinote, kad neatrodo normalu, kai 
visada būna taip, kaip norite, ar kai be perstojo turite kitam nusi- 
leisti. Mūsų nuolatinės pastangos išlaikyti jėgos pusiausvyrą nelei- 
džia santykiams išblėsti. 

— Šįvakar noriu eiti į kiną. 

— Na ir užsimanei. Visai neturiu nuotaikos eiti į kiną. Norėčiau 
pasėdėti pas Sju. Šiandien ten renkasi mūsų draugai žiūrėti vaizda- 
juosčių. 

— Pastaruoju metu su jais praleidau tiek daug laiko, kad visai 
nepabuvome dviese. 

— Bet Pam ir Dženifer beveik visą kiek liko vasarą praleis su mo- 
tina. Nematysiu jų iki rugpjūčio. 

— Juk mateisi su jomis vakar! Ir jau atsisveikinai! 

— Žinau, bet labai noriu eiti pas Sju žiūrėti vaizdajuosčių. 

— O aš nenoriu. 

Dabar šis pokalbis pasiekė pusiausvyrą, bet lakūnai sakytų, kad 
Jis jau netenka greičio. Kad išlaikytų greitį, vienas arba kitas turės 
nusileisti; arba abu turės tam skirti dar daugiau energijos, kol at- 
mosfera taip įkais, kad nori nenori reikės rasti sprendimą. 

— Tu labai linkęs savintis! Nori, kad priklausyčiau vien tau! 

— Gal juokauji! Kam man to reikia? Tu savanaudė ir rūpiniesi tik 
savimi! Net galva neneša, kokia tu egoistė. Visada turi būti tavo 
viršus! 

— Šit kaip! Turbūt juokauji! 

— Tu nori eiti pas Sju ne atsisveikinti su Pam ir Dženifer! Viskas 
tiesiog turi būti taip, kaip tu nori! Tavo tėvai malonūs, bet jie 
tave lepina! 

— Gerai! Gana! Nepradėk įžeidinėti mano šeimos! Aš išeinu! 

— Puiku! Smagiai praleisk vakarą! 

— Būtinai! - Ji trenkia durimis ir nulekia prie automobilio. 

— Kokia mulkė! - murma jis sau. - Man reikia nuo jos pailsėti. 


Tokį bendravimą galima laikyti visai normaliu. Tai gali būti žen- 
klas, kad santykiai dar kurį laiką tęsis; arba gali reikšti, kad santy- 
kiai beveik nutraukti. Šiaip jau čia nedaug pasakyta, ką vertėtų 
žinoti. Ar ji išlepinta? Jei taip, ar ji pasiruošusi dar šiek tiek subręs- 
ti? Ar jis linkęs savintis ir todėl jam jos reikia? Jei taip, ar jis pasi- 
ruošęs dar šiek tiek subręsti? Ar jiems abiem reikia labiau subręsti, 
ar tik šiek tiek pailsėti vienam nuo kito, - erdvės, kad galėtų pabūti 
atskirai, - o šis nesutarimas kaip tik tai ir suteikia? 

Artimi santykiai susideda iš tūkstančių derybų, panašių į šias, 
kai susikerta ar sutampa jūsų ir partnerio poreikiai ir jūs arba dar 
labiau suartėjate, arba priartinate santykių pabaigą. Neprarandant 
stiprybės reikia išlaikyti santykių pusiausvyrą ir gebėjimą susitar- 
ti bei gerbti partnerio stiprybę. Gebėjimas rodyti sveiką, aiškų, ne- 
smurtinį pyktį būtinas ištvermingiems santykiams. Gebėjimas tar- 
tis, nusileisti ir pripažinti partnerio poreikius bei norus taip pat yra 
svarbus. Jei stengsitės išlaikyti vidinę šių savybių pusiausvyrą ir 
pusiausvyrą su kitu žmogumi, tai bus vienas iš keleto dalykų, ku- 
rie padeda sukurti sveikus santykius. 


STIPRYBĖ SUSIDRAUGAUTI IR PRITAPTI 

Vienas iš svarbiausių įgūdžių, kurių vaikai įgyja šeimoje, yra mo- 
kėjimas pritapti ir sutarti su kitais žmonėmis. Šia tema malonu 
rašyti, nes užtenka konkrečios tyrinėjimo medžiagos, kurią paren- 
gė tokie psichologai kaip Johnas Gottmanas iš Vašingtono univer- 
siteto, Stevenas Asheris iš Ilinojaus universiteto, Bernardo Carducci 
iš Indianos Pietryčių universiteto ir Johnas Lochmanas iš Duke uni- 
versiteto, tyrinėdami, kaip vaikai išmoksta pritapti. Mes taip pat 
žinome, kaip vaikus išmokyti, jei jie dar neišmoko namie. Kitaip 
tariant, šis įgūdis išmokomas. Kai tik įrodoma, kad ko nors galima 
išmokti, tai reiškia, kad esate įstrigę ne visiems laikams. Tai pa- 
prasčiausias sunkumas, kuriam jau surastas sprendimas. 

Iš pirmo žvilgsnio puikiai prie kitų pritampantys vaikai iš tėvų 
yra išmokę įgūdžių, kuriuos Danielis Golemanas įtraukė į emoci- 
nio intelekto apibrėžimą. (1) Šie vaikai domisi kitais vaikais, užuot 
per daug rūpinęsi savimi ar savo veikla. Jie užduoda kitiems vai- 
kams klausimus ir kreipia dėmesį į tai, ką kiti sako ir daro. Jie kaip 
įmanydami stengiasi kitiems vaikams pasakyti ką nors malonaus. 
Juk iš tiesų giliai viduje visiems malonu kartkartėmis išgirsti kom- 
plimentų. (2) Šie vaikai suvokia savo jausmus ir stengiasi, kad jie 
netyčia nesutrukdytų bendrauti. (3) Jie taip pat puikiai moka spręsti 
konfliktus - numalšina ginčus, užuot dar labiau juos įkaitinę. Mes 
visi pažįstame žmonių, kurie puikiai moka tai daryti neatrodyda- 
mi ištižę ar silpni. Tereikia jaustis atsakingam už bendravimą ir 
padėsite nuslopinti įsiplieskiantį nesutarimą. Galite pasakyti ką nors 
panašaus: „Taip, suprantu, ką nori pasakyti. Man dabar aišku“ 
arba „Galime eiti į filmą, kurį šiandien nori žiūrėti tu, bet rytoj 
eisime į tą, kurį nori pamatyti Bobas. Gerai?“ 

Kaip jau turbūt atspėjote, tokie vaikai (4) į viską žiūri labiau teigia- 
mai nei tie, kurie sunkiau pritampa. Šeimoje skausmą patiriantis 
vaikas dažnai išmoksta apsisaugoti nuo labai realios grėsmės - žodi- 
nės arba fizinės. Dėl to dauguma dalykų atrodo grėsmingesni, nei 
yra iš tiesų. Pavyzdžiui, kai perpildytoje parduotuvėje kas nors ne- 
tyčia į jus atsitrenkia, tai ar visada taip nutinka todėl, kad kiti ne- 
mandagūs, ar kartais taip nutinka todėl, kad kiti nemandagūs, ar 
dažniausiai todėl, kad aplinkui tiek daug pirkėjų, jog tas žmogus 
nepastebėjo jūsų ir visai nenorėjo atsitrenkti? Tai, kaip jūs supranta- 
te kitų elgesį, gali turėti daug reikšmės tam, kaip mokykloje pritap- 
site prie vaikų. Visalijos tyrime vaikai labai taikliai galėjo apibūdinti 
neigiamą mokytojo elgesį, bet juos reikėjo išmokyti atskirti teigia- 
mą, nes jie mokytojo pagyrimus vis palaikydavo pasityčiojimu! 

Be galo svarbu išmokti išsiugdyti sveiką stiprybę bendraujant, 
todėl mums labai malonu per psichoterapijos seansus stebėti, kaip 
kitijos įgyja. Iš klinikinės praktikos žinome, kad dalykai, aprašomi 
psichologijos vadovėliuose, yra teisingi: net ypač stiprų socialinį 
nerimą jaučiantys Žmonės gali įveikti save, jei nori drąsiai stoti 
prieš vis sudėtingesnes socialines situacijas ir bendraudami išmokti 


|] 


„amato paslapčių“. 


NEBIJOK TO, KAS RIMTA: | 
KAI KURIE DALYKAI PER DIDELI SLEPTI 


Dažnai drąsos išbandymas yra ne numirti, 0 gyventi. 
Vittorio Alfieri, Oreste („Orestas“), IV, 1785 

Klausytis geriau, nei pamokslauti 

„Turi daugiau mokytis! Argi nenori įstoti į gerą koledžą? Gal nori 
supelyti dirbdamas nieko vertą darbą, kaip mano netikėlis dėdė? Jo 
intelekto koeficientas beveik genijaus, bet vaikystėje galvoje vėjai 
švilpė, todėl ir prasitrynė mokykloje, praslankiojo, iš visų juokėsi, 
o dabar — pažiūrėk į jį! Tikras nevykėlis! Jei neskirsi daugiau laiko 
mokslui, užaugęs būsi niekas, visai kaip jis. Ei! Žiūrėk į mane, kai su 
tavim kalbu! Žiūrėk į mane! Kodėl tu taip elgiesi? Kodėl visada krei- 
pi akis šalin, kai su tavim kalbu? Tai ir turiu galvoje. Tu net negali 
žiūrėti man į akis, kai su tavimi kalbu. Dabar klausykis manęs! 
Atkreipk dėmesį!“ 

Kas galėtų, o juo labiau norėtų klausytis tokios tirados? Ypač 
kai iš tėvo burnos plūsta tokie žeminantys žodžiai? Giliai viduje 
jis gal nuoširdžiai bijo, kad netaptumėte nevykėliu, ir jo ketinimai 
gali būti labai geri, bet jo žodžiai tokie apgailėtini. Jei norėtų pada- 
ryti iš jūsų nevykėlį, geresnio būdo už tokį pamokslavimą nesu- 
galvotum. Dar yra kitas pamokslavimo būdas, ne toks atvirai 
skausmingas. Tačiau kad ir koks būtų, pamokslavimas retai pa- 
deda pasiekti norimą rezultatą. Šiuo atveju tėvas galėtų kalbėti ir 
kalbėti ramiu, beveik monotonišku balsu, kol jūsų akys taps stik- 
linės, susigūšite kėdėje ir nesiliausite meldęsis, kad kas nors nu- 
trauktų tą monologą. 

Pamokslavimas akis į akį nė kiek nepadeda. Įdomu, kad šio ne- 
veiksmingo būdo griebiasi tėvai kalbėdami su vaikais, vaikai su 
tėvais, tėvai su kitais suaugusiaisiais, 0 paaugliai vieni su kitais, 
ypač tuomet, kai vieni dėl kitų susirūpinę. Nors buvo įrodyta, kad 
tai pats neveiksmingiausias būdas padėti ko nors išmokti, žmonės 
dažniausiai šitaip stengiasi kištis į kito gyvenimą. 

Turėdami tai galvoje ir rašydami šį skyrių, savęs vis klausėme: 
„Kaip galime visa tai jums perteikti nepamokslaudami?“ Būti tė- 
vais ne visada sunku, bet kai prireikia padėti vaikams išlaikant pu- 
siausvyrą įveikti gyvenimo sunkumus, būti tėvais labai sunku. 
Kadangi turime svarbios informacijos, kurios reikia kiekvienam, 
kad galėtų susidoroti su tais „rimtais dalykais“, tai ir norėtume 
pradėti nuo jos. 

KOKIĄ REIKŠMĘ GALI TURĖTI GĖDA IR BAIMĖ 

Svarbu, kad skaitydami šį skyrių turėtumėte galvoje, kokį vaid- 
menį sprendžiant rimtus reikalus kartu turi baimė (susirūpinimas, 
nerimas, nervinimasis, siaubas ir t. t.) ir gėda (nepatogumas, jaus- 
mas, kad esi palūžęs, pilnas ydų ar blogas, kad esi geresnis ar blo- 
gesnis už kitus). Vienas mūsų kolega daug metų buvo įnikęs į al- 
koholį, bet, kaip jau turbūt įsivaizduojate, jam buvo labai sunku 
pripažinti turint šią bėdą. Jis vis sau kartojo, kad yra padėties šei- 
mininkas, kad jis psichoterapeutas ir todėl negali būti labai pri- 
klausomas, kad kartais per daug geria tik dėl streso, kurį kelia ne- 
pakenčiamas viršininkas, nesklandumai šeimoje ar įtampa, kad tu- 
ri aprūpinti šeimą. Jis daug metų neįstengė pripažinti, kad po vi- 
sais šiais protingais pasiteisinimais siaubo inde telkšojo didžiulė gė- 
dos bala. 

Jis gėdijosi pripažinti, kad turi ydą — kad yra palūžęs ir dėl to 
skiriasi nuo visų su juo dirbančių psichoterapeutų. Neprotingoji jo 
dalis iš pačių gelmių šnibždėjo: „Jei prisipažinsi, kad turi bėdą, visi 
psichoterapeutai tave negyvai užjuoks. Būsi nevykėlis. Pribaigtas. 
Niekas“. Kita jo dalis bijojo, kad žmona, vaikai, draugai ir kolegos 
nepaliktų jo vieno: „Tave ne tik negyvai užjuoks, tu liksi vienui 
vienas. Jie nenorės su tavimi turėti reikalų. Jie lieps išsikraustyti iš 
namų ir turėsi vienas gyventi šiaurės miškų trobelėje, kur mirsi 
nuo šalčio ir bado“. Jis bijojo ir įsivaizduojamos bausmės: „Jie atims 
iš manęs darbo licenciją. Jie mane paduos į teismą, kad pats turė- 
damas tokių trūkumų dirbau psichologu. Jie neleis man pasima- 
tyti su vaikais, nes aš netinkamas būti tėvu“. 

Dabar galbūt skaitydami sau sakote: „Per toli nuvažiavo. Pažįstu 
keletą suaugusiųjų, kurie turėjo tokių bėdų, ir abejoju, ar jie kada 
nors taip jautėsi“. Klystate. Mūsų nesąmoninga primityvioji dalis nėra 
protinga. Ji nelogiška. Kai baimė ir gėda mus užvaldo, pasąmonė 
gali neįtikėtinai mus paveikti. Skaitydami apie baisias tragedijas, 
kai žmonės nusižudo ar kai nužudo kitus šeimos narius, galite 
būti beveik tikri, kad pirmiausia ta primityvioji dalis paėmė viršų, 
O tada įvyko tragedija. 

Štai toks vidinis pokalbis gali vesti arba prie asmenybės augimo, 
arba prie tragedijos: 

Turiu paslaptį ----- > dėl to jaučiu baimę ir gėdą ----> sau kartoju, 
kad su niekuo negaliu apie tai pasikalbėti ----- > nutariu susitvarkyti 
pats ----- > nutariu slėpti ----- > kai tik pradedamas pokalbis šia 
tema, aš susigėstu, pakeičiu temą, nutylu ir t. t. -—---- > kuo labiau 
slepiu, tuo giliau tai įauga į mano sąmonę ----- > slepiu toliau ---> 
nepatogumas didėja ----- > daugiau tverti nebegaliu, turiu ką nors 
daryti, taigi arba ----- > 

(a) su kuo nors apie tai pasikalbu 

arba 

(b) darau ką nors tokio, dėl ko teks labai pasigailėti 


Žmogaus gyvenimo paradoksas - tai, ką labiausiai bijome dary- 
ti, dažniausiai neapsakomai pakeičia mūsų gyvenimą į gerąją pusę. 
Neofroidistinės asmenybės teorijos atstovai tai pavadino „neu- 
rotiniu paradoksu“. Kai nutariame būti sveiki, (1) išsikalbame ir 
(2) išsprendžiame savo bėdas, o kai sergame, tai (3) savo sunkumus 
išreiškiame elgesiu. Ir dar viena šio reikalo pusė - ką slepiame, ima- 
me rodyti elgesiu. Prisipažinti sau, kad turi bėdų, ir paskui kitam 
žmogui apie jas pasipasakoti, yra labai galingi žingsniai imantis 
atsakomybės už savo gyvenimą. 


IŠ KUR ATSIRANDA „RIMTI DALYKAI“ 
1988 metais išleista mūsų pirmoji knyga Adult Children: The Secrets 
of Dysfunctional Families („Suaugę vaikai: nesveikų šeimų paslap- 
tys“) vis dar reguliariai perkama ir iš dalies, manome, dėl to, kad 
stengėmės joje suprantamai paaiškinti, kaip ir kodėl neveikia šei- 
mos sistema ir kas tada nutinka. Dabartiniai tyrimų rezultatai apie 
gydymo sėkmę rodo, kad prie savo gydymo prisidedantys žmonės 
pasveiksta geriau ir greičiau nei tie, kurie neprisideda. Norėdami 
sau padėti, turite Žinoti savo sunkumų priežastis. Turėdami tai 
galvoje pamanėme, kad bus naudinga trumpai apibūdinti svarbes- 
nius dalykus, kurių ieško psichologai ir vidaus ligų gydytojai, steng- 
damiesi padėti išsiaiškinti, kas kamuoja pacientus. 

Kaip ir visa kam, kas Žmogiška, elgesiui įtakos turi biologinės 
priežastys. Tai yra ką paveldėjote iš tėvų, kas jums nutiko tuo 
metu, kai augote gimdoje, ir visi kiti biologiniai veiksniai, darę 

jums įtaką po gimimo. Pavyzdžiui, gal paveldėjote labai ramų 
charakterį, ramiai leidote laiką motinos gimdoje, vaikystė praėjo 
įprastai, o vėliau paauglystėje buvote paveikti cheminių medžia- 
gų, kurios gerokai padidino jūsų aktyvumą ir sukėlė įtampą. Tik 
nuo jūsų pačių, jūsų vidaus ligų gydytojo ir psichologo priklau- 
sys, ar bus nustatyta, kas kelia šią įtampą, o tai ne visada lengva, 
kaip gali pasirodyti. 

Ar jūsų geras draugas visada buvo viskuo nepatenkintas, nusi- 
vylęs gyvenimu? O gal dabar jis jaučiasi dar blogiau nei anksčiau? 
Ar taip nutiko todėl, kad jis tapo paaugliu, o šiam laikotarpiui bū- 
dingi dideli pokyčiai? O gal jis labiau viskuo nusivylęs, nei papras- 
tai tikimasi iš paauglio? Ar jis vartoja alkoholį, narkotikus? Gal 
pakeitė dietą? Gal paslapčia vartoja steroidus? Ar padidėjo jo skyd- 
liaukė? Gal pasikeitė cukraus kiekis kraujyje? Galima tyrinėti ir 
vardyti daugybę biologinių prielaidų, ir kai jau ima atrodyti, kad 
išsiaiškinai, turi atkreipti dėmesį į nebiologinius veiksnius, apie ku- 
riuos mes daugiau rašysime kitame skyriuje. 


SMEGENŲ BIOLOGIJA 

Supratome, kad mūsų klientams ypač pravartu susipažinti su sme- 
genų biologija. Per daugybę darbo metų sutikome be galo daug 
žmonių, kurie vienu ar kitu gyvenimo tarpsniu buvo gydomi vais- 
tais nuo depresijos ar ko nors kito, bet net neįsivaizdavo, kaip šis 
procesas susijęs su smegenų chemija ar kaip juos veikė vaistai. Iš 
patirties žinome, kad žmonėms tai paaiškinti labai naudinga. Su- 
pažindinti su smegenų biologija galime mes arba psichiatras, pas 
kurį siunčiame savo klientus. Kiek žinome, dar nebuvo žmogaus, 
kuris nepriklausomai nuo amžiaus ir išsilavinimo nepajėgtų to 
suprasti. 

Neuropsichologai, fiziologijos psichologai, psichobiologai ir kiti — 
visi sako, kad žinios apie smegenis taip sparčiai keičiasi, jog jie 
vos spėja viską laiku sužinoti. Nepaisant to, keletą pagrindinių 
dalykų svarbu žinoti visiems, jei kada nors patiems ar artimie- 
siems būtų įtarta biologinių priežasčių sukelta liga, tokia kaip 
depresija. 

Dendritai 


> Elektrinis impulsas 


Aksonas 


Elektrinis 


> 


impulsas 


Išskiriamas 


mediatorius 


< Sinapsė 


Periferinis nervo 


galas mediatoriui 


Neuronai, sinapsė ir mediatoriai 


Svarbiausia nervų sistemos dalis yra nervinė ląstelė (neuronas), 
kurios funkcija yra elektrocheminiais impulsais perduoti informa- 
ciją po visą kūną. Kai pakeliate ranką pasikasyti galvos, visą šį pro- 
cesą nuo pradžios iki galo valdo neuronai. Elektrinis impulsas ke- 
liauja ilga neurono alkūne (aksonu), o tada turi peršokti erdvę (si- 
napsę arba neuronų sandūrą) ir patekti į kito neurono trumpuosius 
pluoštus (dendritus). Kai išskiriama cheminė medžiaga (mediato- 
rius), elektrinis impulsas peršoka per sandūrą ir prisitvirtina ant 


117 NEBIJOK TO, KAS RIMTA: KAI KURIE DALYKAI PER DIDELI SLĖPTI 


dendritų periferinio nervo galo. Dėl to dendritų membranos tampa 
pralaidesnės ir leidžia tekėti teigiamiems ir neigiamiems jonams, 
kurie sukuria elektros įkrovą, keliaujančią neurono aksonu į kitą 
neuroną. Neuronai praleidžia pagal principą „visi arba nė vieno“ — 
t. y. nervas arba turi užtektinai dopamino ar serotonino, ar kokios 
kitos medžiagos, reikalingos veiklai, arba neturi. Dalinio pralaidu- 
mo nebūna. Nervai neturi reostato ar jungiklio nervų veiklai prislo- 
pinti. Mūsų klientai sako, kad tai žinoti jiems ypač naudinga sten- 
giantis suprasti, kaip ir kodėl jų vartojami vaistai padeda arba ne. 

Jei ant dendritų turite užtektinai dopamino, serotonino, norepi- 
nefrino ar kokios nors kitos medžiagos (žmogaus organizme yra 
labai daug skirtingų mediatorių - dar viena jų grupė yra endorfi- 
nai), tai elektrinis impulsas prasidės ir nervas bus pralaidus. Jei šių 
medžiagų turite beveik užtektinai, bet šiek tiek trūksta, nervas bus 
visai nepralaidus. Jei jūsų organizme nebus gaminama užtektinai 
vieno iš šių mediatorių, ta jūsų smegenų dalis susirgs depresija, tai 
yra toje jūsų smegenų pusėje sumažės elektrinis aktyvumas. Štai 
ir pasakėme viską. Kitaip tariant, žmogus, sergantis klinikine dep- 
resija dėl kokios nors rūšies mediatorių stokos, nė kiek nesiskiria 
nuo žmogaus, kurio organizmas negamina pakankamai insulino, 
ir todėl jis serga diabetu, arba nuo žmogaus, kurio organizmas 
negamina užtektinai fermentų, reikalingų virškinti pienui, ir su- 
valgius ledų jam pučia pilvą. 

Taigi stokojantiems informacijos žmonėms depresija kartais atro- 
do tarsi išskirtinė ar keista išprotėjimo forma, o ne kokios nors rū- 
šies cheminės medžiagos stoka. Čia mūsų apibūdinta depresija yra 
nei daugiau, nei mažiau, o tik fizinis sutrikimas. Kiekvienas žmogus 
turi bent vieną, o kartais keletą akivaizdžių fizinių sutrikimų. Jeijūs 
ar jus supantys žmonės klaidingai įsitikinę, kad kažkur yra idealus 
žmogus, tai patariame gauti pripažinto universiteto diplomą vien 
tam, kad įgytumėte visapusiškesnį išsilavinimą biologijos, psicholo- 
gijos ir kitose su šiomis susijusiose srityse. Tada tikrai susigėsite su- 
pratę, kiek mažai žinojote. Normalu, kad žmonės turi fizinių trūku- 
mų, ir tik dėl jų kiekvienas esame išskirtinis ir įdomus. 

Žinoma, žmonės turi ir kitokių fizinių sutrikimų, kurie gali nei- 
giamai veikti elgesį. Sutrikimai, susiję su augimo hormonais, gali 

sukelti sunkių padarinių. Žmonės, kuriems nustatytas dėmesio sto- 
kos sindromas, turi nesunkiai atpažįstamų smegenų struktūros ir 
funkcijų skirtumų. Dar yra grupė vaikų, kurių besilaukdamos mo- 
tinos vartojo alkoholį ar rijo kitokius skysčius ar vaistus, veikian- 
čius vaisiaus vystymąsi, dėl to vėliau galėjo atsirasti elgesio sutri- 
kimų. Jei jūs ar jūsų artimieji stengiatės įveikti sunkumus, ku- 
riuos galbūt sukėlė biologinės priežastys, tikimės, kad, turėdami 
galvoje visas šias galimybes, nutarsite pasidaryti reikiamus tyri- 
mus, kad būtų nustatyta tikra diagnozė ir paskirtas gydymas. 


ŠEIMYNINĖS PRIEŽASTYS 

Grįžkime prie jūsų draugo, kuris pastaruoju metu irzlesnis nei įpras- 
tai. Kokios nebiologinės priežastys galėtų turėti įtakos tokiai bjauriai 
nuotaikai? Ar jo tėvai dažnai barasi? Gal motina pasakoja jam apie 
savo asmenines bėdas? Ar jo tėvo dažnai nebūna namie, kad jam 
atrodo, jog visai jo neturi? Ar tėvai linkę kontroliuoti ir kritikuoti? 
Ar jie išglebę ir viską leidžia? Gal jis bijo dėl to, kad jam mokykloje 
nesiseka taip gerai, kaip visi iš jo tikisi? Bet kuri iš šių priežasčių arba 
visos kartu gali padaryti žmogų piktą ar net įtūžusį. 

Šeimos yra nepaprastai sudėtingos ir todėl be galo įdomu jas tir- 
ti, dirbti su jomis ir būti jų dalimi. Ypač įdomu, kad daugelis daly- 
kų, kurie vyksta šeimose, yra užmaskuoti, paslėpti, nesąmoningi. 
Kadangi sudėtinga būti šeimos dalimi ir kadangi kasdien turime 
tiek daug visko padaryti ir išmokti, dauguma dalykų turi vykti už 
sąmonės ribų. Jei pasąmonėje neįstengtume visko sutalpinti, mū- 
sų smegenis ištiktų trumpasis jungimas. Kai kas nors jus pagarbiai 
ir pagrįstai kritikuoja, ar nepradedate akimirksniu gintis („Taip. 
Bet aną dieną tu padarei dar blogiau“ arba „Aš to nedariau!“)? Jei 
taip nutinka, sąmoningai nutariate gintis ar taip elgiatės automa- 
tiškai? Kai kurie į pagrįstą kritiką atsako nė kiek nesigindami, pa- 
vyzdžiui: „O! Net nesuvokiau, kad taip padariau. Labai atsiprašau, 
Jei jus įžeidžiau“. 

Augustas Napier ir Carlas Whitakeris parašė knygą apie šeimos 
psichoterapijos patirtį ir pavadino labai intriguojamai - The Fami- 
ly Crucible („Šeimos išbandymas“), nes šeima būtent ir yra sun- 
kus išbandymas. Čia yra visos gyvenimo taisyklės, kurių turime 

išmokti prieš palikdami tėvus. Štai kai kurios šių taisyklių ir įpro- 
čių grupės: 


B 


Perfekcionizmas - neužmirškite kraštutinumų. Tikėtis išma- 
nymo - gerai. Tikėdamiesi tobulumo verčiate kitus jaustis apgailė- 
tinai, būti nusivylusius, prislėgtus arba piktus. 

Griežti įsitikinimai ir taisyklių sistemos - religija yra geras dalykas. 
Nei griežta religija, nei kas nors panašaus nėra gerai. Medis, kuris 
vėjo pučiamas linksta, - ištveria. Nelankstus medis lūžta. 

Taisyklė „Nekalbėti“ — nemalonios temos paliekamos nuošalyje 
vien tam, kad galėtų skverbtis vis giliau į šeimos vidų, kur galiausiai 
taip pakenkia, kad šeima susiskaldo arba visai išyra. Paslaptys gali 
labai paveikti šeimos narius. 

Nemokėjimas nustatyti ar reikšti jausmus - skaitykite ketvirtą 
skyrių. 

Trikampis — mama klausia jūsų, kaip sekasi broliui. Tėtis jums 
pasakoja apie savo bėdas su mama. Sesuo prašo, kad nueitumėte 
pas tėtį ir jam ką nors pasakytumėte. Trikampiai visada verčia 
šeimos narius jaustis susijusius, bet keistu būdu. 

Dvigubos blogybės - blogai, jei darysi, ir blogai, jei ne. Liepiu 
sutvarkyti garažą. Tu pradedi jį tvarkyti. Aš paklausiu, ar baigei 
ruošti namų darbus. Tu užbėgi į viršų ruošti namų darbų ir gauni 
pylos, kad nepabaigei tvarkyti garažo. 

Įpainiojimas — kiekvieno reikalai yra visų reikalai. Motina liūdi, 
tai ir tau liūdna. Tėvas grąžo rankas, dejuoja ir nerimauja, kol 
grįžti namo - laiku, kaip ir buvai žadėjusi. Jis nesako, kad nerimavo, 
bet tu nujauti. Tėvas rėkia ant brolio, ir tu jautiesi kalta. Visi 
įsipainioję į kitų gyvenimą. Užuot rūpinęsi savimi ir darę prielaidą, 
kad su kiekvienu iš jūsų viskas gerai, jūs gniuždote kitus tuo, kas 
atrodo meilė, bet iš tiesų nėra. 

Fizinė prievarta ar nepriežiūra - plekštelėjimas, spyris, kirtis, 
mušimas, badas, vertimas valgyti, nepasirūpinimas tinkama 
gydytojo ir dantisto pagalba, tinkamų drabužių ar pastogės 
neparūpinimas, leidimas ar skatinimas vartoti narkotikus ar 
alkoholį ir persidirbimas - visa tai yra fizinio smurto ar nepriežiūros 
formos. 

9.  Emocinė prievarta ir nepriežiūra - per didelis kaltinimas, peikimas, 
gėdijimas, pravardžiavimas, nuvertinimas, lyginimas, siautėjimas, 
žeminimas, erzinimas, pajuoka, juokimasis, įkyrus raginimas, 
žodinis puolimas, begalinis moralizavimas, perdėtas saugojimas, 
lepinimas, elgimasis kaip su kūdikiu, jūsų tikrovės neigimas („tu 
gi taip nesijauti“), nemokėjimas nustatyti ribų ar pasakyti, kas 
galima ir kas ne, nesiklausymas ar negirdėjimas, ką sakote, 
nuolatinis mokyklos renginių vengimas, nesidomėjimas, ko 
mokotės, dėl darbo ar kitos veiklos negalėjimas būti kartu ir leidimas 
jums pačiam viskam vadovauti yra emocinio smurto ir nepriežiūros 
formos. 

10. Lytinė prievarta ir nepriežiūra - manoma, kad 28 procentai visų 
mergaičių ir 17 procentų visų berniukų, iki jiems sukaks dvidešimt 
vieni, bent kartą patirs fizinę lytinę prievartą, pakliuvę į rankas 
bent penkeriais metais vyresniems žmonėms. Beveik pusė atvejų, 
kai tokia prievarta patiriama savo namuose ir šį nusikaltimą daro 
gerai pažįstami žmonės. Dar yra daug nefizinės lytinės prievartos 
ir nepriežiūros formų, tokių kaip netinkamas apsinuoginimas, 
nepadorus anekdotas ar kai viskas pakreipiama lytine linkme, kai 
apie mylėjimąsi kalbama pernelyg droviai, kai į lytinius santykius 
žiūrima kaip į purvinus ir blogus ar kai į tave ar ką nors kitą 
žiūrima geidulingai. 

11. Svetimos kaltės išpirkimo prievarta - kai tėtis muša brolį, tu taip 
pat kenti. Iš pradžių sielvartauji, matydamas, kaip smurtaujama 
prieš brolį, o vėliau sielvartauji, svarstydamas, ar kitą sykį taip 
nenutiks tau. Jei tau taip niekada nenutiks, teks ištverti „išgyve- 
nusiojo kaltę“, kokią patyrė žmonės po genocido, sukdami galvą, 
kodėl jų pasigailėjo, ir jausdamiesi kalti dėl mirusiųjų. 


Idealių šeimų nebūna. Visos šeimos turi pranašumų ir trūkumų. 
Savęs atradimo tikslas yra ne paversti tėvus, brolius ar seseris de- 
monais, o suprasti, kaip tu veiki jų elgesį, ir tada pakeisti tuos savo 
bruožus, kuriuos norėtum keisti, arba tiesiog džiaugtis dėl tų sa- 
vybių, kurių nereikia keisti. 

Žmonės tikrai kreipiasi pagalbos: depresija 

Įprasta, kad Žmonės laukia tol, kol įpusėja krizė, ir tik tada kreipia- 
si pagalbos. Taip daro daugelis. Yra ir laimingųjų, kurie žino, kad 
pagalbos reikia prašyti dar prieš kylant krizei. Šiaip ar taip; protin- 
giau šauktis pagalbos trečią kartą panyrant po vandeniu, nei nu- 
skęsti. 

Daugiau nei vienam amerikiečiui iš penkių gresia kada nors su- 
sirgti kokios nors rūšies depresija. Daugiau nei vienas iš dvidešim- 
ties amerikiečių kiekvienais metais patiria depresiją. Depresija yra 
vienas iš dažniausiai pasitaikančių ir sunkiausių psichinės sveika- 
tos sutrikimų, kuriuos patiria šiuolaikiniai žmonės. Net dauguma 
pas mus į psichoterapiją ateinančių suaugusiųjų, kad ir kokio aukšto 
profesinio išsilavinimo jie būtų, ne visai aiškiai įsivaizduoja, kaip 
atrodo depresija ir kas ją sukelia. Depresijos simptomai nėra tik 
liūdesys ir bloga nuotaika - ja sergantys žmonės gali būti irzlūs ir 
pikti, pavargę ir sudirgę, jie negali apsispręsti, jaučiasi „nevykė- 
liai“, patekę į „aklavietę“, valgantys per daug arba per mažai, mie- 
gantys per daug arba per mažai ir nesidomintys tais dalykais, ku- 
rie anksčiau patiko. Kiekvienam savo pacientui liepiame užpildyti 
Minesotos asmenybės įvertinimo klausimyną (Minnesota Multip- 
hasic Personality Inventory, MMPI-II), nes jis paprastai padeda nu- 
statyti depresiją, net jei kitomis priemonėmis nepavyksta to pada- 
ryti. Kartais depresija gali būti ypač slapta. 

Depresiją gali sukelti daugybė dalykų. Pirmiausia biologinės prie- 
žastys, kurios susideda iš genetinių priežasčių, paveldėto polinkio 
turėti per mažai kai kurių mediatorių, siunčiančių signalus iš vie- 
nos nervinės ląstelės į kitą, kaip rašėme anksčiau. Jūs taip pat gali- 
te susirgti depresija, jei niekam nė kiek nerūpi, ką sakote ar darote. 
Psichologas Martinas Seligmanas nustatė, kad mes iš tiesų galime 
išmokti būti bejėgiai, o išmoktas bejėgiškumas dažnai veda prie dep- 
resijos. Kai kurie žmonės buvo išmokyti būti „labai geri“, o tai tarsi 
reiškia, kad pyktis apskritai yra blogis. Mes žinome, kad tinkamai 
išreikštas pyktis yra geras ir sveikas jausmas. Manyti, kad „geras 
berniukas ar gera mergaitė niekada nepyksta“, yra dviguba klaida, 
nes visi žmonės kartais pyksta. Toks klaidingas manymas kartais 
priverčia mus laikyti pyktį savyje ir net nukreipti jį prieš save taip, 

tarsi kūnas atsisakytų savo audinių, o tai sukelia depresiją. Depre- 
siją gali sukelti net tai, kaip žmonės šeimoje galvoja. Jei manote, 
kad visi tik ir taikosi jus nuskriausti, kad pasaulis iš esmės yra 
bloga vieta gyventi, kad viskas, ką darote, bus nesvarbu, kad nie- 
kada gyvenime negalėsite gauti to, ko norite ar ko jums reikia, tai 
šios priežastys taip pat gali sukelti depresiją. 

Štai kaip vienas paauglys įveikė depresiją. Keletą mėnesių Vilja- 
mo elgesyje buvo galima pastebėti daugumą depresijos simptomų. 
Tėvai galiausiai jo paklausė, kaip jam sekasi. Jie nerimaudami svars- 
tė, kaip pradėti pokalbį, nes kai kurie požymiai buvo būdingi žmo- 
gui, kuris stengiasi atsikratyti cheminės priklausomybės, įveikti 
mokymosi sutrikimus ar paprasčiausią paauglystėje kylantį sun- 
kumą pritapti mokykloje. Galiausiai jie nutarė tik atsainiai paklausti, 
kaip jam sekasi: 

— Tai kaip reikalai, Viljamai? 

— Ai... gerai. Turbūt. 

— Atrodo, turi bėdų. 

— Ką? Kodėl taip manot? 

— Pastaruoju metu atrodai atsiribojęs, lyg visų šalintumeisi. 

— Ai, tik mokykloje labai užsiėmęs. Daug namų darbų užduoda. 

— A, - nutęsė tėvai. - Na, neužmiršk — jei norėsi pasikalbėti, mes 
šalia. 

— Gerai, - atsakė jis ir nuėjo į savo kambarį skambinti draugams. 

Tą kartą buvo pasakyta gana daug, tėvai pasėjo sėklą. Viljamo 
tėvai priminė sūnui du dalykus: (1) kad jie jį stebi ir rūpinasi juo ir 
(2) kad sujjais galima pasikalbėti, bet kol kas jie nespaus jo to dary- 
ti. Viljamas jautė, tarsi jo bėdos būtų labiau priartėjusios ir pradė- 
jusios jį spausti, nors tuo pat metu atrodė didesnės ir sunkiau val- 
domos. Jis net nesuprato, kad į viską ėmė neigiamai žiūrėti, kol 
vieną sykį draugai apie jo į pokalbį įterptą pastabą pasakė: „Tai 
Viljamas. Pražūties balsas“. Po kelių dienų klasėje diskutuojant apie 
aplinką Viljamas mestelėjo neigiamą pastabą. („Neatrodo, kad kam 
nors iš tiesų rūpėtų, kas nutiks šiai planetai“) Viljamas pastebėjo, 
kad mokytoja akimirką stabtelėjo, prieš tęsdama pokalbį, ir kad 
išgirdusi jo atsakymą ji susirūpino ir/ar suglumo. Jis jautėsi sutri- 

kęs, beveik atskleistas, bet nevisiškai. Viljamas suprato, kad jam 
vis sunkiau slėpti tai, kas jį graužia. 

Vieną vakarą jis viešėjo pas geriausią draugą ir sukaupęs visą 
drąsą prakalbo apie tai, kaip jaučiasi. 

— Frankai, ar ir tau kartais būna labai bloga? Tu visada tokios 
pakilios nuotaikos. 

Jis manė, kad Frankas ims juoktis, pasijus priblokštas arba iš- 
bėgs iš kambario, bet Frankas nervingai padvejojo ir atsakė: 

— Taip, kartais. Pernai tėvai spauste spaudė prie mokslų ir tai 
mane gerokai slėgė. 

— Aš nepastebėjau. 

— Buvau gerai paslėpęs. Maniau, pats susitvarkysiu. 

— Ir pavyko? 

— Ne visai. Galiausiai nuėjau pas poną Petersoną ir su juo pasikal- 
bėjau. Tiesą sakant, tai labai padėjo. 

— Nieko apie tai nežinojau. Kaip tas ponas Petersonas? 

— Iš tiesų visai nieko vyrukas. Jis išklausė. Nepamokslavo. Do- 
mėjosi, kas, mano manymu, galėtų padėti. Nežinau. Paprasčiau- 
siai buvo gera pasikalbėti su suaugusiuoju. 

— Ar padėjo? 

- Manau, taip. Pamėtėjo keletą idėjų, kaip geriau bendrauti su 
tėvais. Buvo gera žinoti, kad, be tėvų, yra žmogus, su kuriuo 
galiu pasikalbėti. Na, aš myliu tėvus, (bet iš dalies ir jie prisidėjo, 
kad jausčiausi taip blogai. Net neįsivaizdavau, kaip su jais apie tai 
kalbėtis. 

Jie abu minutėlę patylėjo, o tada Frankas pasiteiravo: 

— O kodėl paklausei? 

Viljamas sunkiai nurijo seiles ir atsakė: 

— Tik galvojau... ar... aš... pastaruoju metu ir tau atrodžiau nei- 
glamai į viską žiūrintis? 

Jis metė nervingą žvilgsnį į Franką, tikėdamasis išvysti įsivaiz- 
duojamą reakciją, bet ir vėl jos nebuvo. 

- Atvirai pasakius, pastaruoju metu iš tiesų atrodei prastai nusi- 
teikęs. Man tai netrukdė, tik svarsčiau, kas vyksta. Nekaip pasiju- 
tau, kai anądien visi tave erzino vadindami pražūties balsu. 

— Taip, buvo bjauru. 

Viljamas sėdėjo prie Franko stalo, dabar jis grįžo prie kompiute- 
rinio žaidimo. 

— Gal ir aš nueisiu pasikalbėti su ponu Petersonu. 

— Blogiau nebus. Jis šaunus vyrukas. 

Kitą dieną Viljamas neskubėjo į mokyklos socialinio pedagogo 
kabinetą. Jis per daug bijojo ir gėdijosi. Vaikinas keletą sykių pra- 
ėjo pro kabinetą, kaip koks reaktyvinis naikintuvas F-18 pakilda- 
mas bombarduoti, tik jo šoviniai buvo nervingi žvilgsniai, šaudo- 
mi į uždarytas pono Petersono kabineto duris. Praėjus keturioms 
su puse savaitės po šio trumpo pokalbio su Franku, Viljamas ati- 
darė duris ir įžengė į mažą pono Petersono laukiamąjį. Po kelių 
minučių ponas Petersonas išlydėjo mokinį ir Viljamas susitarė su 
juo susitikti kitą dieną. 

Jautėsi taip, tarsi būtų peršokęs Didįjį kanjoną. Jam gerokai pa- 
lengvėjo. Prie pietų stalo tą dieną Viljamas lyg tarp kitko užsiminė, 
kad susitarė su ponu Petersonu „pasikalbėti apie kai kuriuos mo- 
kyklinius reikalus“. Jo tėvai pasakė esą patenkinti, kad jis taip nu- 
sprendęs, ir nesileisdami į ilgas šnekas pridūrė, kad kartais papra- 
šyti kitų pagalbos prireikia daug drąsos ir kad taip dažniausiai el- 
giasi išmaningi Žmonės. Viljamui to užteko, kad pasijustų geriau. 

Po keleto susitikimų ponas Petersonas pasakė, kad įtaria kliniki- 
nę depresiją ir norėtų nusiųsti Viljamą pas psichologą. Viljamui 
prireikė sukaupti dar daugiau drąsos, kad apie tai pasikalbėtų su 
tėvais. Šiems palengvėjo ir jie liepė Viljamui susitarti dėl susitiki- 
mo, ojei reikės pagalbos - jie mielai prisidės. Viljamas nuėjo į pir- 
mą konsultaciją. Jį konsultavęs psichologas pasakė, kad vaikinui 
ryškūs visi depresijos požymiai, ir pasiūlė kreiptis į psichiatrą dėl 
vaistų. Psichologas taip pat nepagailėjo laiko paaiškinti Viljamui, 
kaip veikia mediatoriai ir antidepresantai, kad Viljamas suprastų, 
ką ir kodėl psichiatras daro. 

Psichiatras pripažino Viljamui depresiją ir paprašė vaikino kurį 
laiką pavartoti antidepresantus, kad įsitikintų, ar jie padeda. Iš pra- 
džių Viljamas nenorėjo, bet vėliau suprato, kad vaistus reikės tik 
išbandyti, o ne gerti visą gyvenimą, todėl galiausiai sutiko. Jis dar 
sykį susitarė dėl konsultacijos su psichologu pasikalbėti apie kitus 
nebiologinius dalykus, kurie gali aštrinti depresiją, pavyzdžiui: kaip 

blogai jis kartais jausdavosi, kai neįstengdavo patenkinti tėvų lū- 
kesčių. Psichologas įtarė, kad Viljamas labai pyko ant tėvų, jog šie 
jį vertė mokytis, bet iškart nieko nesakė. 

Prie tokių antidepresantų kaip prozakas ar paksilis nepripranta- 
ma, nors to nebūtų galima pasakyti apie raminamuosius ksanaksą 
ir valiumą. Daug žinome atvejų, kai pokyčiai, kuriuos žmonės pa- 
stebi, yra nedideli, bet kartu labai svarbūs. Kai kurie sako, kad jau- 
čia, tarsi nuo galvos kas būtų nutraukęs šydą, kad gali ryškiau 
matyti. Kitiems atrodo, kad kas nors nuėmė naštą ar kad nuslinko 
tamsus debesis. Dažnai žmonės sako taip: „Aš kaip ir visada susi- 
duriu su tais pačiais kasdieniais sunkumais, bet kas rytą išeidamas 
pro duris nebemanau, kad jie nepakeliami. Sunkumai atrodo įvei- 
kiami. Nemanau, kad jie nevaldomi, milžiniški ir grėsmingi“. 

Žmonės dažnai sako ir taip: „Nenoriu savo sunkumų slopinti 
vaistais“, bet tai nesusipratimas. Antidepresantai - tai ne alkoholis 
ar marihuana, kurie tikrai slopina mūsų sunkumus, kad nereikėtų 
jų spręsti. Antidepresantai netrukdo įveikti bėdų. Priešingai, suma- 
žindami iš depresijos kylantį paralyžiaus jausmą, jie leidžia įveikti 
sunkumus. Todėl, kaip siūloma mokslinėse knygose, geriausias bū- 
das gydyti depresiją yra vaistų ir psichoterapijos derinimas. 

Galiausiai tai padarė ir Viljamas. Po kelių mėnesių vėl apie tai 
kalbėdamas su Franku jis susimąstęs pasakė: 

— Tiesiog neįtikėtina, kaip pasikeitė mano gyvenimas nuo tada, 
kai pirmą sykį tau apie tai užsiminiau. Aš labai džiaugiuosi. Buvo 
tikrai blogai. 

Frankas dalykiškai atsakė: 

— Ir aš džiaugiuosi. Atrodai daug laimingesnis. 


ATRASK TAPATUMĄ; 
PRADEK BESĄLYGISKAI PAKLUSDAMAS 
IR RASK SAVO KELIĄ 


Apskritai žmonės, kurie būdami penkiolikos-septyniolikos metų 
nė karto nekūrė sistemos, kurioje jų gyvenimo planai būtų 
didžiosios svajonės ar reformos dalis, arba kurie pirmąkart 
susidūrę su materialiu pasauliu nepaaukojo fantastinių idėjų 
dėl suaugusiųjų naujų interesų, nėra patys produktyviausi... 
todėl (paauglio) aistros ir jo didybės manija yra tikras 
pasiruošimas asmeniniam kūrybiškumui. 

Jean Piaget, The Mental Development of the Child 

(„Psichinė vaiko raida“), 1940 

Esu paauglys ir niekas kitas 


1. 


m 


Aš jūsų kaimynė - ta mergaitė, kuri gyvena šalia ir kiekvieną 
rytą eidama į mokyklą pasisveikina. Manau, kad tokie malonūs 
žmonės kaip jūs be galo nustebtų, jei žinotų, kas vyksta mano 
viduje. Aš irgi geras žmogus, bet kartais pagalvoju arba pridarau 
tokių dalykų, kuriems, mano manymu, jūs nepritartumėte. 

Man septyniolika. Kai pradėsiu gyventi savarankiškai, norėčiau 
padėti sergantiems žmonėms pasveikti. Mano tėvas mirė vėžiu, 
kai man buvo trylika. Kai žaidžiu beisbolą, man labai jo trūksta 
tarp sirgalių. 

Man keturiolika. Mokausi tik pačiais geriausiais pažymiais. 
Norėčiau vargingesniuose rajonuose gyvenančius vaikus pamokyti, 
kaip pradėti savo verslą. 

Geriu beveik kasdien. Man patinka jausmas, kai būnu girtas. 
Pradingsta nerimas. Kažkur giliai viduje trokštu, kad man sektųsi 
taip pat gerai kaip ir tiems vaikinams, kurių, sakau, neapkenčiu. 
Įdomu, ar man pavyktų. 

Mano tėvas sako mažajam broliui: „Franko kambarys visada toks 
tvarkingas ir švarus. Kodėl tu negalėtum būti labiau į jį panašus?“ 
Negaliu pakęsti, kai tėvas taip sako. Džefui nereikia būti tokiam 
kaip aš. Jei tik tėvas žinotų, kaip žaviuosi broliu, nes jam patinka 
skaityti. Aš skaitau tik dėl gero pažymio, o ne todėl, kad man 
patiktų. Jaučiuosi lyg nesavas. 

Man patinka mąstyti ir svarstyti. Kartais vairuodama galvoju, 
kaip atrodytų pasaulis, jei įstengtume pagaminti tiek maisto, kad 
visiškai įveiktume badą. Nors tai būtų sudėtinga. Kartu nereikia 
pamiršti, kad ši bėda labai įvairiapusė. | 

Tėvai varo mane iš proto. Jie prisigalvoję visokių taisyklių, pareigų, 
reikalavimų ir nurodymų. Trokštu tik vieno - kad jie liautųsi mane 
nuolat raginę. Žinau, kad privalau padaryti kai kuriuos dalykus, 
bet nejau turiu daryti viską? 

Aš nepritampu. 

Aš puikus. Aš stiprus. Aš kietas. Visiems patinku. Niekas manęs 
nepažįsta. 


10. Aš vis pjaustausi skustuvais, peiliais ir sąvaržėlėmis. Niekaip 


negaliu liautis. 

11. Ašišsinešdinsiu, kai tik galėsiu tai padaryti. Čia tikras beprotmamis. 

12. Man patinka mano darbas, į kurį einu po pamokų. Jaučiuosi 
svarbus ir naudingas, nors iš tiesų pinigų man visai nereikia. 

13. Džiaugiuosi savo gyvenimu. Man patinka mano mokykla, 
draugai, šeima. 

14. Jaučiuosi kaltas, kad turiu viską, ką turiu. Mano vidinis balsas 
šnibžda, kad norėdamas suaugti turėsiu patirti skausmo, bet man 
patogu taip, kaip yra dabar, net per daug patogu. 

15. Jaučiuosi labiau suaugusi nei kiti klasės draugai. Esu rimtesnė. 
Kartais jie atrodo tokie paviršutiniški. Jų gyvenimas toks nereikš- 
mingas. 

16. Pradėjusi mokytis gimnazijoje praregėjau ir supratau - jei noriu 
ko nors pasiekti, turiu pasiraitoti rankoves. Taigi ėmiau rimčiau 
žiūrėti į pamokas. Kai kuriems pasirodžiau keista, bet daugumai 
tai nerūpėjo. Jie per daug susirūpinę savimi, kad galvotų apie mane. 


Kodėl reikia pradėti ieškoti 

Vieni tėvai supranta, kaip paauglys turėtų gyventi. Kitiems sun- 
ku tai padaryti. Dauguma tėvų yra pusiaukelėje. O paauglys turi 
atlikti svarbiausią gyvenimo užduotį - nusistatyti esmines savy- 
bes. Dauguma jų nesikeis visą gyvenimą, o kai kurios bus būdin- 
gos tik vieną dešimtmetį ar ilgiau. Ši užduotis yra paini todėl, kad 
skrupulingai neištyrinėjęs to, ko išmoko iš tėvų, paauglys nega- 
lės suaugti. 

Pradėti reikia nuo aiškinimosi, kas mes buvome „maži“. Šis tarps- 
nis baigiasi, kai peršokame per pakankamai daug kliūčių, kad iš 
tiesų būtume „dideli“. Kliūtys yra svarbiausia. Erikas Eriksonas 
didesniąją gyvenimo dalį skyrė šioms kliūtims tyrinėti. Dirbda- 
mas šį darbą jis atrado garsųjį terminą tapatumo krizė. Tapatumo 
krizė yra vienas iš tarpsnių, kurį turi pereiti visi, kad galėtų tęsti 
kelionę ir peršokti į kitą langelį. Apimti tapatumo krizės siekiame 
artumo, vėliau, visą gyvenimą ėmę, stengiamės nors kai ką grą- 
žinti, o prieš mirtį mėginame viską sudėti. Prieš šią tapatumo kri- 
zę susiduriame su kliūtimis ieškodami pasitikėjimo ir vilties, kad 
būtume atskiri, bet vis tiek susiję, norėdami daryti įtaką įvykiams 
ir tapti išmaningi. 

Saujelė žmonių dvidešimtajame amžiuje iš esmės pakeitė mūsų su- 
pratimą apie žmogaus raidą. Vienas jų - Sigmundas Freudas. Kitas - 
Jeanas Piaget. Remdamasis Freudo darbu ir jį pralenkdamas, Erikas 
Eriksonas turbūt padarė daugiau padėdamas mums suprasti savo 
jausmų ir asmenybės raidą nei kas nors kitas per pastaruosius šimtą 
metų. Freudas daugiau ar mažiau tvirtino, kad mūsų raida remiasi 
lytiniais santykiais ir mirtimi. Eriksonas teigė, kad daug svarbiau 
tai, kaip mes visi derame formuodami visuomenę: 


Galima sakyti, kad asmenybė vystosi tarpsniais, kuriuos sąlygoja 
Žmogaus organizmo pasiruošimas eiti pirmyn, žinoti ir bendrauti vis 
platesniu socialiniu spinduliu, pradedant blankiu motinos ir baigiant 
visos žmonijos įsivaizdavimu. 


Koks nuostabus ir vis dar neprarandantis aktualumo požiūris. Gy- 
venimo pradžioje kaip mažyčiai žmogučiai esame visiškai priklau- 
somi ir neįstengiame atskirti savęs nuo tėvų. Kūdikis žinda moti- 
nos krūtį ir net neįsivaizduoja, kad jis ir motina yra atskiri. Jis 
alkanas verkia, ir atsiranda pieno. Visa, ką kūdikis aprėpia, yra jis 
pats. Vieną dieną jis pravirksta, pagalvoja apie pieną, bet jo neatsi- 
randa. Motina užsiėmusi. „Palauk nors truputėlį! - sako kūdikis. — 
Kai anksčiau įsivaizduodavau pieną, jo atsirasdavo. Maniau, kad 
mano fantazijos buvo tas pats, kas tikrovė - maniau, kad man 
tereikia panorėti ko nors ir tai atsiras! Še kad nori. Palauk. Aš galiu 
tai ištverti. Galiu kelias sekundes palaukti. Palaukti minutę! Galiu, 
ir tiek! Galiu laukti!“ Staiga kūdikis supranta, kad jis ir motina yra 
atskiri, kad namie yra du skirtingi žmonės. „Kaip viskas greitai 
keičiasi!“ 

Šis gebėjimas laukti pamažu perauga į vieną svarbiausių emo- 
cinių Žmogaus įgūdžių - gebėjimą palaukti pasitenkinimo. Kartu 
su šiuo gebėjimu išsivysto kita mūsų dalis, kuri kasdien gali gy- 
venti tikrovėje - vidinis „aš“. Be šios dalies žmogus panašus į lau- 
kinį gyvulį, kuris reaguoja tik į primityvius poreikius ir impul- 
sus. Augant su mumis vyksta dar daugiau visokių dalykų, netgi 
pirmaisiais gyvenimo mėnesiais. Eriksono indėlis į psichologiją 
yra sisteminis apibūdinimas, kas veda prie tapatumo krizės ir kas 

būna po jos. Kitaip tariant, visa tai, kas nutinka prieš tapatumo 
krizę ir kas apibūdinta šiame skyriuje, yra kelių, vedančių į suau- 
gusiojo pasaulį, žemėlapis. 

Skaitydami pastraipą po pastraipos pasistenkite neužmiršti, kad 
kiekvienas tarpsnis remiasi prieš tai buvusiais tarpsniais išsiugdyta 
stiprybe ir kad kiekviename naujame tarpsnyje išlieka ankstesnia- 
jame patirti sunkumai, tik įgiję kitokią formą. Pavyzdžiui, kai dvi- 
metis stengiasi tapti savarankiškas, jis sako „ne“ ir taip išreiškia 
besiskleidžiantį troškimą tapti nepriklausomas. Toks pat troški- 
mas tapti nepriklausomam atsiranda ir sulaukus septyniolikos: 
„Šoksiu nuo keltuvo“ arba „Šią vasarą noriu vykti į Meksiką dirbti 
savanoriu“. Kadangi šis savarankiškumas priklauso nuo to, kokie 
buvo ankstesnieji tarpsniai, tai taip pat reiškia, kad „galiu atitrūkti 
nuo šeimos tik tuomet, jei žinau - kad ir kas nutiktų, galėsiu į ją 
grįžti“. Išmintingi tėvai tai žino, o laimingi paaugliai aiškiai jaučia 
savo šeimoje. 


PASITIKĖTI AR NE —- NUO GIMIMO IKI AŠTUONIOLIKOS MĖNESIŲ 
Jei mano poreikiai visai neblogai tenkinami, jei esu maitinamas, 
man keičiamos sauskelnės, mane paima ant rankų, kalbina, žai- 
džia su manimi, sukuria man saugią aplinką ir taisykles, jei galiu 
užtektinai dalykų numatyti ir man leidžiama su žmonėmis arti- 
mai susidraugauti - prie jų prisirišti, - tai kai man bus vieni su 
puse, būsiu išsiugdęs gana stiprų pasitikėjimo jausmą, kad pasau- 
lis — visai gera vieta. Jei manimi nuolat nesirūpinama, jei namie 
tvyro įtampa, jei ant manęs rėkia, dar blogiau - mane muša, jei 
mane ilgai palieka vieną, nežaidžia su manimi, neima ant rankų ir 
nemyluoja, tai aš suprasiu, kad pasaulis nesaugus, ir mano pasi- 
tikėjimas bei viltis bus labai pažeisti. 

Baigiantis pirmajam tarpsniui, man kartais leidžiama šiek tiek 
nusivilti, kaip kūdikiui iš ankstesnio skyriaus, kad pasitikėjimo jaus- 
mas būtų sustiprintas, nes tai bus tikras pasitikėjimas, o ne įsivaiz- 
duojamas. Juk jei man visada duotų viską, ko įsivaizduoju norįs ar 
ko man reikia, tai užaugęs būčiau gana nelaimingas Žemės gyven- 
tojas. Būčiau kandus, piktas ir nuolat nusivilčiau, kad gyvenimas 
ne toks, kokio noriu. Ar galėtumėte įsivaizduoti suaugusią moterį, 

kuri tryptų kojomis ir reikalautų, ko nori ir kada tik nori — tuoj 
pat! Ar galite įsivaizduoti, kaip tokią moterį pavadintume? Ogi ka- 
lėjimo įname. 

Iš viso to turbūt matote, kad ne taip jau lengva išmokti pasitikė- 
jimo. Turime gauti, ko mums reikia, bet tikrasis poreikis yra ne 
visada gauti, ko norime. Ar tik ne „Rolling Stones“ yra parašę šia 
tema keletą dainų? 

Mūsų pažįstama puiki motina pasakojo, kaip jos aštuoniolikos 
mėnesių sūnus praleido pirmąsias dienas darželyje. Ji svarstė, ar 
gerai elgiasi, kai stipriai apkabinusi ir pasakiusi, kad grįš po dviejų 
valandų, palieka jį ir laiminga nueina prie automobilio, nors maty- 
dama sūnaus nepasitenkinimą jaučiasi kalta. Ji sakė, kad kai ku- 
rios motinos vis grįžta nuraminti vaikų. Ji taip pat pastebėjo, kad 
kuo dažniau kitos motinos grįžta, tuo labiau jų vaikai ožiuojasi. Ji 
manė, kad geriau elgtis aiškiai ir tvirtai, bet norėjo sužinoti, ką apie 
tai manome. Pasakėme jai, kad elgiasi tinkamai. 

Mes taip pat žinojome, kad ji jautri ir mylinti motina, kad nuolat 
tenkina mažojo sūnaus poreikius. Būtent todėl po kelių savaičių ji 
galėjo mums pranešti, kad sūnus kiekvieną savaitę trumpai palie- 
kamas darželyje puikiai leidžia laiką. Ji pasakė: „Auginti vaiką - 
tikras išbandymas. Dažniausiai reikia stengtis nepulti į kraštuti- 
numus. Kai ko nors per daug ar per mažai -irjau kyla sunkumų“. 
Kai dirbame su suaugusiaisiais, kurių vaikystė nebuvo normali, 
pirmiausia pradedame mokyti pasitikėjimo, nes tai pirma, su kuo 
susiduriame vos gimę. 


BŪTI SAVARANKIŠKAM AR GĖDYTIS IR DVEJOTI - 

NUO AŠTUONIOLIKOS MĖNESIŲ IKI TREJŲ METŲ 

Tai ne „baisieji dveji“ „Tai „Nuostabieji dveji“. Maždaug tuo metu, kai 
vaikui sueina dveji, ir tėvai, ir vaikai vieni kitiems padėdami ima 
suvokti, kad ateis diena, kai abipusiu susitarimu jie išsiskirs. Tai ne- 
atsitiks artimiausiu metu, bet dabar atsiranda miglotas suvokimas, 
kad taip ir turės būti. „Savarankiškumas“ reiškia, kad gali būti vie- 
nas, net kai kiti tavęs prašo būti kartu. Kai visi, atrodo, šėlte šėlsta iš 
nerimo sukeltos neapykantos, savarankiškas žmogus gali sakyti: 
„Aš nenoriu iš šio Žmogaus atimti pilietinių teisių vien todėl, kad jis 

iš Etiopijos, Alabamos, Pekino ar Ekvadoro, Irako ar Nebraskos“. 
Savarankiškas žmogus gali pasakyti: „Mane kamuoja įtarimas, kad 
visata iš tiesų yra sulenkta ir apsukta aplink save, ir aš įsitikinsiu, ar 
ši spėlionė bent kiek pagrįsta, net jei visi manys, kad aš kvailys“. 
Savarankiškas žmogus gali pasakyti: „Kodėl nesiliaujat šaipęsi iš Su- 
zanos? Ji daug įdomesnė, nei visi leidžiate sau matyti“. 

Eriksonas priėjo labai įdomią išvadą: norėdami būti tikrai savaran- 
kiški turime žinoti, kad galime pasikliauti savo namais kaip pagrin- 
du. Kitaip tariant, norėdami būti savarankiški turime būti priklauso- 
mi. Šiek tiek pagalvokite apie tai. Tai vienas iš esminių žmogaus 
patirties prieštaravimų, kurį stiprūs Žmonės įpina į savo gyvenimo 
audinį. Stipriems žmonėms reikia kitų, jie vertina kitus, gerbia juos 
ir rūpinasi. Jie pasikliauja kitų išmintimi, o savąja dalijasi. Jie remia- 
si kitais, kai gyvenimas tampa per sunkus, ir leidžia kitiems remtis 
jais. Jie mano: kad ir kokie blogi laikai ateitų, galiausiai gyvenimas 
vis tiek bus jiems palankus, jei tik jie išmoks nusileisti. 

Žmonės, kurie dar neišmoko būti stiprūs, mano, kad jiems ne- 
reikia kitų. Jie net supyksta, kai kas pasako, kad gali ateiti diena, 
kai prireiks kitų, ir dažniausiai rūpinasi kitais, tarsi stengtųsi juos 
„papirkti“. Jie netampa išmaningesni, nes bijo mokytis iš kitų 
išminties. Jie leidžia kitiems remtis jais, bet niekada nesiremia ki- 
tais. Jie mano: kad ir koks geras gyvenimas būtų dabar, viskas 
bematant subyrės. Įdomiausia, kad tapti tikrai stipriu žmogumi 
gali išmokti kiekvienas bet kada, iki pat mirties. Tai paties žmo- 
gaus pasirinkimas. Įvyksta tikras stebuklas, kai žmonės nutaria 
tapti stiprūs. Tai paprasta kaip ir visi patys svarbiausi dalykai. 
Bendraudami su mylinčiais žmonėmis ir būdami mylimi šeimos 
ir draugų, stiprūs Žmonės sužino, kad gyvenime svarbiausi daly- 
kai yra patys paprasčiausi. 

Anksti neišmokus savarankiškumo, į gyvenimą žiūrima jaučiant 
gėdą, nepatogumą ir abejojant savimi. Jei mėginantį tapti atskiru 
žmogumi mažą vaiką tėvai sustabdo sakydami „ne“ arba vilioda- 
mi į aptverto sodo saugų kampą pažiūrėti į gėlytes, jis pradės ma- 
nyti, kad jo valia bloga. Jo valia liepia eiti į pasaulį ir jį atrasti, o 
taip darydamas jis turi atrasti save. Protingi tėvai nori, kad vaikas 
tai darytų, bet jie saugumo sumetimais būna šalia, kad vaiko gy- 

vybei neiškiltų pavojus, pavyzdžiui, jis neišbėgtų į gatvę, kur jį gali 
partrenkti automobilis. Perdėtai bijantys tėvai nenori, kad vaikas 
per daug tyrinėtų pasaulį, jų nerimas toks didelis, kad jie painioja, 
kada vaikas turi pabūti savarankiškas ir kada tėvai turi įsikišti. 

Dėl to atsiradusi gėda ir abejonės atrodo taip: kartais stengiuosi be 
tėvų išeiti į pasaulį arba stengiuosi galvoti kitaip nei tėvai. Kai taip 
padarau, kiti, nuo kurių vis dar priklauso mano gyvenimas, sako, kad 
negaliu taip daryti, kad mano valia bloga. Todėl leidžiuosi įtikinamas 
ir jaučiuosi esąs blogas. Aš atsisakau savo ketinimų. Aš geras berniu- 
kas, bet neturiu valios. Jaučiuosi nepajėgus. Kiti vaikai eina į pasaulį ir 
atranda tai, kas ten yra, o aš ne. Nežinau kodėl. Jaučiuosi gerai tik 
tuomet, kai būnu tarsi prilipęs prie tėvų, bet iš tiesų ir tada nesijaučiu 
gerai. Esu toks sutrikęs. 

Arba: Aš maištauju, reikšdamas savo valią, kad ir kas nutiktų, bet 
man niekas nepadeda ir aiškiai nepasako, kas galima, o ko ne, todėl 
savo valią reiškiu taip, kad kiti nenori su manimi būti. Todėl išėjęs į 
pasaulį jaučiu gėdą ir abejones. Esu įstrigęs. Kad ir kur eičiau, vis tiek 
darau blogai. 


Ar matote, kaip viskas susiraizgę? Šią raizgalynę būtų lengva iš- 
narplioti, jei tėvai šiek tiek atlaisvintų kietus gniaužtus. Beje, tai 
svarbiausias dalykas. Jei vaiko tėvai visai liautųsi rūpinęsi, jis vis 
tiek nerastų išeities, jausdamas tokią pat gėdą, nes niekas nerodytų 
jam kelio. Viskas, ko reikia, - šiek tiek atlaisvinti kietus gniaužtus. 
Tada vaikas jaus, kad yra vedamas ir saugomas, kai nori reikšti 
savo valią ir tyrinėti pasaulį. Šis tarpsnis yra būtent toks. Geri, 
sveiki, stiprūs tėvai nebijo, kad vaikai supyks ant jų už tai, jog 
sukurs geras ir normalias taisykles. Geri, sveiki ir stiprūs tėvai taip 
pat nebijo, kad vaikai atras pasaulį. 


INICIATYVA AR KALTĖ - NUO TREJŲ IKI ŠEŠERIŲ METŲ 

Iniciatyva reiškia įvykių pradėjimą. Tai reiškia, kad reikia tarsi per- 
žengti save, pavyzdžiui, atskleisti savo paslaptis žmogui, kuriuo 
pasitikima, arba, norint gauti vaidmenį pjesėje, dalyvauti konkur- 
se. Tai reiškia „inicijuoti ką nors“, pradėti ką nors. Kai nueinate į 
garažą ir pradedate pjauti dviejų metrų pločio ir keturių metrų il- 

gio plokštę pusiau, imatės iniciatyvos - nesvarbu, jums dešimt metų 
ar šimtas. Kai kreipiatės dėl darbo ar dėl studijų universitete, taip 
pat imatės iniciatyvos. Kai pakviečiate ką nors į pasimatymą, įsto- 
jate į kokią nors organizaciją ar pasisiūlote savanoriškai atlikti kla- 
sės užduotį - taip pat imatės iniciatyvos. Jei dalyvausite konkurse, 
norėdami gauti vaidmenį pjesėje, ojūsų šeima pasakys, kad kvailai 
elgiatės — jausite kaltę ir gėdą, kad padarėte ką nors blogo ir kad 
esate kvailas. 

Jei pradėsite pjauti tą dviejų ir keturių metrų plokštę ir kas nors 
pasakys, kad visai nesistengiate išmokti, kaip reikia pjauti medį, 
jausite, kad elgiatės blogai, net jei darysite labai gerai. Jei paduosite 
dokumentus stoti į universitetą kitame mieste, o tėvai pasakys, 
kad dėl to bus sugniuždyti, jausitės blogai - kalti ir susigėdę. Kar- 
tais labai naudinga jausti kaltę, kai, pavyzdžiui, norėdami kam 
nors smogti stabtelite, nes taip pasielgę jaustumėtės kalti. Kaltė ge- 
rai tuomet, kai padeda išsiugdyti sveiką sąmoningumą. Stokodami 
sveikos kaltės, būtumėte asocialūs. Tačiau kai jaučiatės kalti imda- 
miesi geros iniciatyvos, kaltė paralyžiuoja. 

Tėvai padeda vaikams pereiti šį tarpsnį taip pat, kaip ir įveikti 
ankstesnius tarpsnius - tai yra gerokai atlaisvindami virvelę, kad 
vaikai patys galėtų tyrinėti, palikdami jiems laisvę ką nors savo 
valia pradėti, bet sukurdami ganėtinai saugias sąlygas, kad vaikai 
nepadarytų ko nors blogo sau ar kitiems. Tėvai taip pat moko vai- 
kus patys imdamiesi iniciatyvos. Jei matote, kaip motina ar tėvas 
skambina ieškodami geriausių stovyklavimo įrangos parduotuvių, 
tai ko nors prireikus taip pat būsite labiau linkę pasiklausti, jei ne- 
žinosite, kur rasti. Bet jei nuolat girdite tėvą su motina dejuojant, 
kad niekaip neranda tinkamos stovyklavimo įrangos ir kad net ne- 
įsivaizduoja, kur ieškoti, ir tai viskas, ką matote juos darančius, 
tai, žinoma, išmoksite nesiimti iniciatyvos. 

Įmonė „Nike“ iniciatyvą šlovino šūkiu „Tiesiog imk ir daryk!“ 
Šiek tiek apie tai pagalvoję pamatysite, kaip susijęs gebėjimas tie- 
siog imti ir daryti su anksčiau įgytu pasitikėjimu ir savarankišku- 
mu. Kad berniukas prieitų prie mergaitės ir pakviestų į pasimaty- 
mą, reikia tikėjimo, kad gyvenimas vis tiek bus geras, net jei ne 
visada gausi, ko nori. Jei žinome, kad yra žmonių, kuriais galime 

pasikliauti, tai taip rizikuoti neatrodo neįmanomas dalykas. Jei esa- 
me pakankamai savarankiški, o ne paralyžiuoti baimės, jausime, 
kad kartkartėmis galime surizikuoti vieni, o būtent tai ir darome, 
kai kviečiame ką nors į pasimatymą. 

O dabar įsivaizduok, kad kvieti į pasimatymą merginą, su kuria 
jau seniai labai nori artimiau susidraugauti ir esi jai neabejingas. 
Įsivaizduok, kad ji mandagiai atsisako ir švelniai paaiškina jau drau- 
gaujanti su kitu. Dar įsivaizduok, kad dėl to jautiesi palūžęs. Tėvai, 
pastebėję, koks tu nuliūdęs, paklausia, kas nutiko, ir tu jiems pasi- 
pasakoji. Jei tėvai, užuot teisę ar daliję patarimus, moka klausytis 
ir palaiko tave, jausiesi geriau. Jausiesi mylimas ir palaikomas, o 
tai palengvins atstūmimo skausmą. Ateityje bus lengviau pakvies- 
ti į pasimatymą kitą merginą. Įsivaizduok, kaip jaustumeisi, jei 
tavo tėvams nerūpėtų, jei jie neklaustų ar net nepastebėtų, kaip 
jautiesi. Ir dar blogiau - įsivaizduok, kad jie pultų tave kritikuoti, 
kaip tau galėjo į galvą šauti, kad kas nors norėtų su tavimi drau- 
gauti, arba tėvai patys jaustųsi įskaudinti ar nuliūdinti, nes nega- 
lėtų susitaikyti su mintimi, kad jų vaikas auga. O dėl iniciatyvos - 
ar jau pradedi suprasti, kaip svarbu remtis savo šeima? 

Dirbdami su suaugusiaisiais, kuriems sunku imtis iniciatyvos, 
atrandame, kad arba juos paralyžiuoja labai stiprus nesveikos kal- 
tės jausmas (priešingas sveikai kaltei), arba augant už juos tiek 
daug buvo daroma, kad jie net neišmoko ko nors imtis patys. Taigi 
viena iš mūsų nurodytų septynių gerų tėvų daromų blogiausių 
klaidų yra „elgtis su vaikais kaip su kūdikiais“, tai yra tėvai paver- 
čia vaikus infantiliais neleisdami jiems nė piršto pajudinti - ir vis- 
kas tik iš geriausių norų, kad vaikų gyvenimas būtų ne toks skaus- 
mingas kaip jų. Kartais žmonių jaučiamą nesveiką kaltę galima 
apibūdinti kaip kieno nors gailėjimąsi ar užuojautą. Deja, tokie jaus- 
mai kyla manant, kad dauguma žmonių yra labai trapūs, lengvai 
palūžtantys, gležni, nors taip iš tikrųjų nėra. Tai ypač sunku su- 
prasti tiems, kurie neišsivaduoja iš žiaurių santykių. Jie žino, kad 
turi palikti skriaudiką, bet bijo įžeisti jo jausmus, todėl toliau gy- 
vena kartu. Ironiška, kad tie, kurie su mumis žiauriai elgiasi, var- 
gu ar kada atsižvelgia į mūsų jausmus. Kartais reikia „tiesiog imti ir 
padaryti!“ 

IŠMANYMAS AR MENKAVERTIŠKUMAS - MAŽDAUG NUO 
ŠEŠERIŲ IKI AŠTUONIOLIKOS METŲ 

Išmaningas žmogus išsiugdo įgūdžius, kurių reikia norint išlikti tam 
tikroje visuomenėje. Prieš keliolika tūkstančių metų šie įgūdžiai gal 
būtų buvę tokie: kaip iš medžių ir akmenų susiręsti pastogę, kaip 
tykoti laukinių žvėrių, kaip užkurti laužą ar pasidaryti ieties antga- 
lį. Šiandien reikia išmokti bendrauti raštu ir žodžiu, naudotis kom- 
piuteriu ir matematikos žiniomis. Visais laikais išmaningam žmo- 
gui reikėjo ir reikės socialinių ir politinių įgūdžių - tai yra mokėti 
sutarti su kitais kartu tenkinant ir savo poreikius. 

Kaip smulkiai aptarėme ketvirtame skyriuje, savigarba atsiran- 
da, kai esi išmaningas ir kai šalia yra žmonių, kurie eina dėl tavęs 
iš proto. Kadangi kiekvienas paveldime skirtingus gabumus, ne- 
būtina išmanyti visas sritis. Mums tereikia išsiugdyti svarbiau- 
sius įgūdžius, reikalingus išgyventi savo kultūroje, ir dar bent 
vieną ypatingą gebėjimą, iš kurio galėtume pragyventi. Tie ypa- 
tingi gebėjimai yra kad ir tokie: kaip tapti mašinistu, dailide ar 
baldžiumi, kirpėju, fiziku, gydytoju, mokytoju, medžioklės va- 
dovu ar dar kuo nors. 

Dar reikia pridėti emocinį išmanymą: kaip sugyventi su kitais, 
kaip paprašyti, ko reikia ar ko norime, kaip priklausyti grupei, 
kaip vadovauti, kaip sekti, o kai reikia — vadovautis nurodymais. 
Visa tai menkniekis, palyginti su emocinio intelekto branduoliu, 
susidedančiu iš dviejų dalių: kaip palaukti pasitenkinimo ir kaip 
įsijausti į kitų padėtį (kaip atpažinti kito jausmus iš nekalbinių žen- 
klų, kaip naudojantis patirtimi suprasti kitų jausmus ir t. t.). Dėl 
nemokėjimo palaukti ir su tuo susijusio nemokėjimo iškęsti nusi- 
vylimo vieni kitiems pridarome daugiausia žalos, pradedant namų 
smurtu ir baigiant vagystėmis, žmogžudystėmis. 

Maždaug nuo šešerių metų mokykloje ar namie turime išsiug- 
dyti visus šiuos nuostabius įgūdžius. Kai kuriems vaikams sun- 
kiau tai padaryti, nes didžiąją dalį šių įgūdžių privalėtų įgyti na- 
mie, o ne mokykloje. Pastaruosius maždaug penkiolika metų tė- 
vai taip užsiėmę, kad vis daugiau savo tėviškos atsakomybės 
perkelia ant mokytojų pečių. Mokytojai paprasčiausiai neturi lai- 
ko klasėje būti tėvais, nes jų darbas - mokyti. Jei tavo padėtis to- 

kia pati, tau reikėtų paprašyti tėvų skirti tau daugiau laiko ir dė- 
mesio. Jei jie vis tiek negalės tau duoti to, ko reikia, tai turėsi iš- 
mokti kur nors kitur. 

Apskritai socialinių, politinių įgūdžių ir emocinio intelekto gali- 
ma išmokti ne namie. Šiuo atveju svarbu nepatekti į padėtį, kai 
aklas veda aklą, kaip dažnai daugumai mūsų nutinka. Jei esame ne 
sykį nuvilti tėvų, bus sunku mokytis iš kitų suaugusiųjų. Atrodys 
daug saugiau susirasti kitų vaikų, iš kurių būtų galima mokytis. 
Daugeliu panašių atvejų nebūtinai išmoksime blogų dalykų, tik 
nesužinosime visko, ko reikia. Pavyzdžiui, mokėti įsijausti reiškia 
gebėti pasijusti kito kailyje. Jeigu draugas skęsta alkoholio ar nar- 
kotikų liūne, galite susitapatinti ir jausti tokią pat gėdą ir baimę dėl 
to, kas bus, kai kiti sužinos ir reikės ieškotis pagalbos. Šiuo atveju 
galite skatinti draugą patį pamėginti išbristi iš bėdos. Tuo pat metu 
įvairiose situacijose slėpsite draugo elgesį. Jei jūsų gebėjimas įsi- 
jausti būtų stipresnis, pagrįstas tiesiogine patirtimi, nes galbūt pats 
buvote susidūręs su tokia pat bėda, elgtumėtės kiek kitaip. Jūs ne- 
paliktumėte draugo ir jį remtumėte, bet turbūt nedangstytumėte 
jo ir neskatintumėte, kad pats kapstytųsi, nes tikrai žinotumėte, 
jog tai menkai padeda. 

Kad suaugę būtumėte socialiai ir politiškai išmaningesni, niekas 
kitas nepadės geriau kaip suaugusiųjų, kuriais pasitikite, pamoky- 
mai, parama ir vadovavimas. Jei namie tokių suaugusiųjų nėra, gali 
būti sunku juos rasti, bet verta bandyti, kol rasit. Užtikriname jus. 


TAPATUMAS AR SUMAIŠTIS DĖL TAPATUMO - NUO TRYLIKOS 
IKI DVIDEŠIMT PENKERIŲ AR DAUGIAU METŲ 
Daug metų galvojome apie šį amžiaus tarpsnį. Eriksonas iš pra- 
džių buvo nurodęs, kad šis laikotarpis turi tęstis nuo dvylikos iki 
aštuoniolikos metų. Mes apytiksliai apskaičiavome ir pailginome 
šį laikotarpį, nes jaunuoliai ilgiau mokosi ir ilgiau būna priklauso- 
mi nuo šeimos. Šiaip ar taip, jei vaikas išmoko pasitikėti, būti sava- 
rankiškas, iniciatyvus ir išmaningas, tai jis jau pasiruošęs atlikti 
„didžiąją užduotį“ - aiškintis, kuo nori tapti. 

Šio skyriaus pavadinime žodžiai „besąlygiškai paklusdamas“ reiš- 
kia, kad kai esame maži ir mūsų išlikimas visiškai priklauso nuo 

šeimos, mes tėvų žodžius linkę priimti beveik kaip šventus. Žemė 
apvali? Iš čia neatrodo apvali, bet gerai, sutinku. Judaizmas, katali- 
kybė, budizmas, daoizmas arba protestantizmas yra vienintelė ir 
tikroji religija? Gerai. Sutinku. Dauguma Žmonių negalima pasiti- 
kėti? Dauguma žmonių galima pasitikėti? Gerai. Respublikonai, de- 
mokratai arba nepriklausomieji yra demonai? Gerai. Atostogauti 
norime vykti prie vandenyno, į kalnus, dykumą, Europą, Meksiką 
arba į Kanadą? Puiku. Mūsų įsitikinimu, būti homoseksualiam yra 
nuodėmė? Mūsų įsitikinimu, homoseksualūs žmonės yra biologi- 
nis nukrypimas? Man vis tiek. 

Pažintinės raidos teorijoje Jeanas Piaget atrado ir susistemino duo- 
menis, kad įžengdami į paauglystę dauguma vaikų taip pat prade- 
da naujo mąstymo pakopą, vadinamą formaliomis operacijomis (for- 
mal operations). Tuo pat metu, kai pradedame suprasti, kuo tapsi- 
me suaugę, įgyjame naują mąstymo būdą, kuris nepaprastomis 
priemonėmis padeda ieškoti tapatumo. Formalios operacijos pade- 
da daryti prielaidas, sistemiškai mąstyti, stipriau ir tiksliau pabrėžti 
esminius dalykus ir abstrakčiai mąstyti, užuot mąsčius labai kon- 
krečiai. Visai suprantama, kad šiuo metu pradėsite klausti ir abejo- 
ti. Beje, gebėjimas klausti ir abejoti yra didžiausias mūsų įsivaiz- 
duojamas pagyrimas pasaulio kūrėjui. Labiau pasigilinus, žmonės 
yra tokie stebuklingi dėl gebėjimo mintimis peržengti savo fizines 
ribas ir poreikio Žinoti bei suprasti. 

Staiga tėvai atsisuka ir vietoj apsisnarglėjusio dvimečio, sakan- 
čio: „Ne, pasiimsiu pats“, išgirsta keturiolikmetį, abejojantį: „Tėti, 
man neatrodo, kad visi demokratai arba nepriklausomieji yra de- 
monai“. Žinoma, ir į dvimečio, ir į šį naują valios ir savarankišku- 
mo reiškimą galima reaguoti dvejopai. Galima apstulbti, nuliūsti ir 
nedelsiant imtis energingų veiksmų visiškai suvaldyti vaiko elgesį. 
Galima reaguoti ir kitaip - maloniai nustebti ir džiaugsmingai su- 
sijaudinti. Tada labai aiškiai, lėtai, švelniai ir apgalvotai stengtis 
nustatyti ribas — gerokai praplėsti erdvę, kad vaikas ar paauglys 
galėtų laisvai judėti, bet ne per daug, kad tiesiogine ar perkeltine 
prasme nepalįstų po automobiliu. 

Ieškodamas tapatumo žmogus galiausiai turi atsakyti į klausi- 
mą: kas aš esu? Šis klausimas apima tai, kokie dalykai jums bus 

įdomiausi mokykloje, kuo tikėsite, kaip galiausiai užsidirbsite pra- 
gyvenimui, kokį gyvenimo stilių pasirinksite, su kuo draugausite 
ir ką vertinsite. Tai tik ieškojimas ir nieko daugiau. Jūs nujausite, 
kur ieškoti, bet tikrai nežinosite. Šiuo atveju taip pat reiškia, kad, 
turėdami nuojautą, tiksliai nežinosite, ko ieškote. Kaip mus mokė 
Eriksonas, tapatumo krizės ištiktą žmogų gali apimti viena iš trijų 
pagrindinių būsenų: 


1. 


Moratoriumas - tai ieškojimo laikotarpis. Vaikai turi klausinėti, 
abejoti ir išsimatuoti įvairius batus. Tai padės rimčiau žiūrėti į 
mokyklą ir atlikti darbus, lyg būtumėte praktikantai ir savanoriai. 
Naudinga vasaromis susirasti darbą ir įgyti įvairesnės gyvenimo 
patirties. Ypač gerai turėti tokius mokytojus, kuriems patinka 
mokyti, kurie pasunkina jūsų darbą ir žino, kad galite išmokti, nes 
tada tikrai išmoksite. Gerai turėti tėvus, kurie vertina pastangas ir 
nebijo, kad užaugsite ir būsite ne toks kaip jie. 

Išankstinis apsisprendimas - štai su kuo susiduria tie, kurie neiš- 
gyvena ieškojimo laikotarpio. Dažnai atrodo, tarsi jie turėtų gerą, 
aiškią suaugusiojo pasaulėžiūrą, bet nepanašu, kad būtų kada ste- 
bėjęsi, abejoję ir išsimatavę skirtingus batus. Tokia tapatumo kri- 
zės išeitis paviršutiniškai žiūrint atrodo labai gera, ypač tiems tė- 
vams ir vaikams, kurie bijo užaugti. Dažnai tėvai, mokytojai ir 
dvasininkai, matydami vaikus, įstrigusius šioje išankstinio apsi- 
sprendimo būsenoje, jaučia palengvėjimą, nes apimti tokios būse- 
nos vaikai niekada niekuo nesuabejos. Jei geriau apie tai pagalvo- 
tumėte, atrodytų baugoka, kad, neturėdami užtektinai gyvenimo 
patirties, vaikai tariasi atradę tapatumą. Juk renkantis gyvenimo 
partnerį ar karjerą gerai būtų padraugauti su keletu partnerių ar 
išbandyti keletą skirtingų darbų. 

Sutrikimas - jei neišgyvename ankstesnių būsenų, jei neturime 
paramos ir išteklių, reikalingų paauglystei įveikti, kyla neigiamų 
padarinių, kuriuos Eriksonas pavadino sutrikusiu arba išsklaidytu 
tapatumu. Šios būsenos apimtas paauglys arba suaugusysis gali 
būti panašus į ieškantįjį, bet iš tiesų jis nežino, ko griebtis. 
Puldinėjančiam nuo vieno darbo prie kito, nuo vienos specialybės 
koledže prie kitos, nuo vienos draugės prie kitos trūksta 

moratoriumo būsenos savybių — krypties ir pastangų. Ši būsena 
slepia didelį susirūpinimą, kuris paralyžiuoja, 0 per moratoriumo 
būseną susirūpinimas suteikia energijos. Dėl savo tapatumo 
sutrikusiam Žmogui reikia nekintančio, tvirto pasaulio su aiškiai 
nubrėžtomis ribomis, ir jam savo tapatumą gali padėti atrasti vienas 
iš tėvų, pagalbininkas ar psichoterapeutas — pastovus, tvirtas, 
griežtas ir patikimas Žmogus. 


TURĖK SVAJONĘ 

Martinas Lutheris Kingas jaunesnysis įamžino kvietimą turėti sva- 
jonę. Kaip citavome šio skyriaus pradžioje, Jeanas Piaget taip pat 
palaimino jaunystės idealizmą. Mūsų svajonės remiasi asmenine 
patirtimi, kuri yra vienintelė ir vertinga, kad ir ką kiti sakytų. Daug 
gydytojų užaugo su chroniškai sergančiais tėvais ir dar vaikystėje 
prisiekė padaryti ką nors, kad palengvintų kitų kančias. Po anks- 
tyvųjų Steveno Spielbergo filmų „Poltergeistas“ ir „E. T.“ visi šau- 
kė, kad filmuose vaizduojamas pasiturinčių šeimų, gyvenančių už- 
miesčiuose, gyvenimo būdas yra lygiai toks pats, koks supo reži- 
sierių. Taigi jis užmiesčius parodė kaip vieną iš keliolikos mūsų 
visuomenės ir kultūros požymių. Dar asmeniškesnis buvo vaiduok- 
liškas siaubas filme „Poltergeistas“ —- pavyzdžiui, už lango siūbuo- 
janti medžio šaka galiausiai išdaužia stiklą ir mėgina pulti - būda- 
mas vaikas jis kaip tik to bijojo ir jam vaidenosi košmarai. Psicho- 
logas pasakytų, kad režisierius įveikė šią baimę, įpindamas ją į sa- 
vo filmus. 

Spielbergui pradėjus kurti vėliau „Oskaru“ apdovanotą nespal- 
votą „Šindlerio sąrašą“, šedevrą apie genocidą, žmonės abejojo, ar 
režisierius įstengs filmą sėkmingai baigti. Paskui kaip įprasta buvo 
susimąstyta, kad jis, būdamas žydas, turbūt sprendžia savo paties 
sunkumus, kylančius pasaulyje, kur į žydus vis dar šnairuojama. 
Atidžiai ir nuodugniai patyrinėję jo filmus, atrastume nuostabų 
temų rutuliojimą ir didėjančią brandą, o tai yra ne kas kita, kaip 
tapatumo atradimo procesas, kurį režisierius rodo visam pasau- 
liui. Jis visą laiką kūrė iš savo patirties, kol vieną dieną pabaigė 
„Šindlerio sąrašą“. Galime tik spėlioti, ką visa tai jam reiškė - kaip 

Antrame skyriuje minėjome psichologą Martiną Seligmaną ir jo 
darbą apie išmoktą bejėgiškumą. Dr. Seligmanas, buvęs Ameri- 
kos psichologų asociacijos prezidentas, turbūt yra vienas iš nuo- 
stabiausių šios šalies žmonių. Kai jam buvo trylika, jo keturias- 
dešimt devynerių metų tėvą ištiko trys insultai ir jis „visam laikui 
liko paralyžiuotas liūdesio malonėje ir, kad ir kaip keistai tai skam- 
bėtų, euforijoje. Jis buvo fiziškai ir emociškai bejėgis“*. Seligma- 
nas toliau rašo: „Taip susipažinau su kančia, kurią sukelia bejė- 
giškumas. Visą laiką, iki pat mirties, matydamas tėvą tokios bū- 
senos, po keleto metų pasirinkau profesiją. Jo beviltiškumas kurstė 
mano energiją“**. Seligmanas didžiąją gyvenimo dalį skyrė iš- 
moktam bejėgiškumui ir išmoktam optimizmui tyrinėti. Kaip mi- 
nėjome anksčiau, būtent jis pasakė, kad laimės kūdikiams ne visa- 
da sekasi, jie tik nepasiduoda. 

Tapatumo ieškojimas panašus į drąsos ir tikėjimo kaupimą ruo- 
šiantis juodžiausią naktį šokti per įskilusį ledą, viliantis, kad gylis 
siekia tik tris, o ne tris tūkstančius pėdų. Ieškoti yra sunku, skaus- 
minga ir kartu džiaugsminga. Retkarčiais ieškojimas baugina tė- 
vus, išgąsdins ir tave. Po keleto metų nepaliaujamo ieškojimo vieną 
dieną pabusi ir suprasi, kad esi apglėbęs gyvenimą su viskuo, ko jis 
vertas - ir visas jis tavo. 


* Martin E. P. Seligman, Learned Optimism: How to Change Your Mind and Your Life, 
New York: Alfred A. Knopf, 1991, 18. 
** Ten pat. 

IŠMOK NUSTATYTI KRAŠTUTINUMUS: 
TAI VISAPUSIŠKAS ĮGŪDIS 


Mūsų pojūčiai nesiekia jokio kraštutinumo... 

per didelis nuotolis ar per didelis artumas trukdo matyti, 
per ilga ar per trumpa kalba tampa miglota, 

per daug tiesos mus apstulbina“. 

Blaise Pascal, Pensėes („Mintys“), 1670 


* Vertė Anicetas Tamošaitis SJ.: Blaise Pascal, Mintys, Vilnius: Aidai, 1997, 30. 

Visapusiškas įgūdis 

Įsivaizduokite matuoklį su rodykle, ne apvalų, o tiesų ir ilgą. Jis 
sužymėtas: viename gale parašyta „niekada“, kitame - „visada“. 
Vidurinėje dalyje, kuri užima beveik trečdalį prietaiso, parašyta „kar- 
tais“. Rodyklė gali netrukdoma judėti pirmyn ir atgal nuo vieno 
krašto prie kito. Mūsų, besivystančių žmonių, užduotis yra steng- 
tis kiek įmanoma plačiau išlaikyti rodyklę viduryje, nepamirštant, 
kad idealaus atvejo nebūna. Tikslas yra šią užduotį atlikti kaip įma- 
noma geriau, turint galvoje, nuo ko pradedame, ir neužmirštant, 
kad jei tai darytume idealiai, nebūtume Žmonės. 


Niekada Kartais Visada 


Beveik visi klientai, su kuriais kada nors teko dirbti, žino, kokiu 
svarbiu laikome įgūdį nustatyti kraštutinumus. Kad ir kas būtumė- 
me - tėvai, norintys patarimo, kaip geriau auklėti vaikus, savo 
nelaimes besistengiantys įveikti Žmonės, nemokantys susivaldyti 
areštuotieji, sveikstantys alkoholikai ir narkomanai, norintys ge- 
riau vadovauti darbuotojams įmonių vadovai, siekiantys išmokti 
veiksmingiau dirbti mokytojai ar psichologai, - visada grįžtame 
prie to, kaip svarbu nustatyti kraštutinumus. Atradome, kad kuo 
didesnė bėda kamuoja, tuo svarbiau tai padaryti. 

Gebėjimą išvengti kraštutinumų mes vadiname visapusišku įgū- 
džiu, nes jis neabejotinai naudingas ir plačiai pritaikomas įvairaus 
amžiaus Žmonėms visose kultūrose ir tikėjimuose. Yra keletas ap- 
linkybių, kai gebėjimas nustatyti kraštutinumus ir vidurį beveik 
nereikalingas — kai iškyla gyvybės ar mirties klausimas. Turbūt 
pastebėjote, kad kituose šios knygos skyriuose jau minėjome kraš- 
tutinumus ir vidurį. Dabar norime tiesiogiai į tai atkreipti dėmesį. 

ĮKASKITE Į ŽEMĘ MIETUS 

Kai tik prireikia ką nors išspręsti ar kai mūsų klientai jaučiasi sutri- 
kę, nežinodami, kas „gerai“ ar kas „normalu“, pirmiausia prašome 
(1) ant popieriaus lapo nubrėžti liniją ir ją suskirstyti dalimis. 


ii fi ii I 


Nuolat prašantis Niekada neprašantis 
Bejėgis Gebantis apsiginti 
Verksnys Stiprus 


Tada paprašome (2) pateikti po kelis pavyzdžius, nes dažnai žmo- 
nės abstrakčiai supranta, bet jiems sunku išreikšti konkrečiais ir 
tikroviškais žodžiais. Kartais paklausiame: „Kaip sužinoti, kad žmo- 
gui nuolat ko nors reikia, kad jis bejėgis ir verksnys?“ Galbūt atsa- 
kytumėte: „Pernai turėjau draugą, kuris pats nesugebėdavo nieko 
nuspręsti, o kai reikalai pakrypdavo ne taip, kaip norėdavo, imda- 
vo dejuoti, vaitoti ir skųstis visiems, kurie tik jo klausydavosi. Jis 
prašydavo pagalbos dėl dalykų, kuriuos būdamas tokio amžiaus 
pats galėtų padaryti, pavyzdžiui: išrašyti čekį arba užpildyti pra- 
šymą. Su juo buvo tikras vargas“. 

Tada paklausiame: „O kaip atrodytų Žmogus, kuriam nieko nerei- 
kia?“ Vienas paauglys atsakė taip: „Mano dėdė toks. Jis ne tik neklau- 
sia kelio, bet ir neprašo pagalbos skaičiuodamas mokesčius, remon- 
tuodamas automobilį ar dirbdamas kompiuteriu. Vargšelis ištisus du 
savaitgalius prasėdėjo prie sugedusio kompiuterio. Pirmadienį po pie- 
tų, jam išėjus į darbą, neišsikentęs šešiolikmetis sūnus paskambino į 
„Compag“ ir iškvietė techninę tarnybą, o ši viską sutvarkė per trisde- 
šimt penkias minutes! Koks laiko švaistymas“. Tas pats paauglys pa- 
teikė kitą pavyzdį apibūdindamas savo motiną. Ji tokia moteris, kuri 
„Visiems leidžia jai guostis ir prašyti patarimo - žmonės jai skambina 
ištisai: ir dieną, ir naktį, - bet ji dievagojasi neturinti nė vieno, ant 
kurio peties pati galėtų išsiverkti užgriuvus bėdoms. Iš tiesų tokių 
Žmonių yra, tik ji vengia kitiems pasirodyti pažeidžiama“. 

UŽPILDYKITE VIDURĮ 

Tada paprašome užpildyti vidurį. Klientas gali pasakyti: „Hm. Vi- 
durį. Na, gal tai būtų žmogus, kuris yra atviras kitiems, na, žino- 
te, kuris kartkartėmis leidžia sau būti pažeidžiamam, bet gali pasi- 
kliauti savimi ir būti nepriklausomas. Prireikus jis paprašytų pa- 
galbos, nors neatrodytų bejėgis ir nepajėgus. Jis galėtų ir norėtų 
padėti kitiems, bet ne visada. Ne ištisomis dienomis ir naktimis. Jis 
turėtų nuosaikias ribas, kiek imti iš kitų ir kiek duoti. Pažiūrėkim. 
Na, kas dar? Jis mokėtų įsijausti į kito padėtį ir leistų kitiems tapti 
artimiems ir džiaugtis tuo. Jis turbūt atrodytų stiprus, bet kartu 
mielas ir atviras“. 


iii LET ii 


Nuolat prašantis Niekada neprašantis 
Bejėgis Abipusiškai priklausomas  Gebantis apsiginti 
Verksnys Stiprus 


Kaip tik dabar mes brūkštelėsime žodžius „abipusiškai priklauso- 
mas“ ir pasakysime savo klientui, kad, nustatydamas kraštutinu- 
mus ir rasdamas vidurį, jis puikiai atliko užduotį. Kai žmonės daug 
kartų atlieka šią užduotį, sako, kad ima po truputį keistis. Pavyz- 
džiui, kai draugas jus užgauna, galbūt jaučiatės įskaudintas, bet 
nedarote iš musės dramblio. Pavyzdžiui: „Kai Bobas pasakė, esą aš 
kvailys, kad draugauju su Kete, jaučiausi labai blogai. Man nepati- 
ko jo Žodžiai, bet, manau, vis tiek galime likti draugai. Aš pats 
labai džiaugiuosi, kad draugauju su Kete“. Kai žmonės ima skirti 
kraštutinumus ir jų vidurį, jie į viską pradeda reaguoti išlaikydami 
pusiausvyrą. Gyvenimo sunkumai ima mažiau varginti, žmonės 
ima mažiau skaudinti save ir kitus. 

Kai matysite tik juoda arba balta ar atitinkamais žodžiais įvardy- 
site, kiekvienas įvykis atrodys kaip jaudinantis žinių laidos pasa- 
kojimas. Tai gali sukelti daug dramatiškumo ir perdėto susijaudi- 
nimo. Dažnai Žmonės pasirinkdami kraštutinumus jaučiasi kupini 

energijos. Žinoma, jei manysite, kad vidutiniam amerikiečiui trūksta 
proto suvokti gyvenimo subtilumą ir turiningumą, tai rinktis kraš- 
tutinumus būtų teisinga. Nors kai kuriems atrodo, kad į gyvenime 
nutinkančius dalykus reaguoti išlaikant pusiausvyrą ir atstumą 
yra nuobodu, iš tikrųjų tai net nepanašu į tiesą. Juk pagalvojus 
apie kraštutinius atsakymus į galvą iš karto ateina žodžiai „neap- 
galvotas“, „šiurkštus“, „nesubtilus“, „karštakošis“, „gėdingas“, „ne- 
diplomatiškas“, „netaktiškas“, „blogų manierų“, „nemeniškas“ ir 
„nuobodus“. 

Tik įsivaizduokite, kiek reikia pastangų ir atkaklumo užtektinai 
išmanyti dailę, muziką, astrofiziką, kad iš tiesų mokėtum suprasti 
paveikslą, simfoniją ar visatos įvykį prieš milijonus šviesmečių. Ga- 
lite visai pagrįstai ginčytis, kad norint tai suprasti visai nereikia 
išsilavinimo. Būtent todėl tame sakinyje mes pridėjome žodžius 
„Iš tiesų“. Prisiminkite, kad išsilavinimas - toks pat jausmų lavi- 
nimas, pavyzdžiui, mokantis atskirti ir įvertinti skirtingų kavos 
rūšių skonį arba skirtingų atogrąžų gėlių kvapą.Viena yra prie 
„McDonald's“ langelio nusipirkti dvi valandas išgulėjusį sudžiū- 
vusį mMėsainį ir lekiant greitkeliu jį suryti ir visai kas kita atsisėsti 
gatvės kavinėje Paryžiuje ir iš lėto mėgautis rūpestingai paruoš- 
tais ir meniškai patiektais pietumis, kai vakarą užpildo mielas po- 
kalbis ir gera draugija. Jei nors truputėlį mokate valdyti savo su- 
sierzinimą, dauguma paryžiečių jums pasakytų, kad ne visi ame- 
rikiečiai bjaurūs. 


ĮVAIROVĖ - GYVENIMO PRIESKONIS 

Kadangi svarbu mokėti atskirti kraštutinumų ribas ir rasti vidurį, 
pateiksime dar keletą pavyzdžių. Patariame to pasimokyti ir paieš- 
koti savų pavyzdžių. Kuo dažniau šią taisyklę taikysite, tuo ge- 
riau. O dėl šio įgūdžio, įvairovė - tikrai gyvenimo prieskonis. 


Viską leidžiantis ir palaidas ar griežtas auklėjimas 

Gal nustebsite sužinoję, jog dauguma mūsų pažįstamų paauglių, 
kad ir kaip nebūtų linkę prisipažinti, norėtų turėti tėvus, kurie moka 
būti tėvais. Suaugusiesiems, auklėtiems be jokių pareigų, taisyklių 
ir su jais siejamų lūkesčių, labai sunku rasti vietą pasaulyje. Viskas 


IŠMOK NUSTATYTI KRAŠTUTINUMUS: TAI VISAPUSIŠKAS ĮGŪDIS 148 


jiems atrodo neteisinga ir per sunku, o tai reiškia, kad jie ypač su- 
luošinti. Paaugliai, kuriems tėvai leidžia daryti viską, ko tik užsi- 
nori, sako, kad tai panašu į užmaskuotą nesirūpinimą, ir mes su 
tuo sutinkame. 

Kita vertus, suaugusieji, auklėti griežtų ir nelanksčių tėvų, yra 
labai reiklūs sau ir kitiems ir jiems dažniausiai sunku suprasti, kuo 
iš tiesų nori tapti „užaugę“. Jiems taip pat sunku pasiekti gyveni- 
me sėkmę ir džiaugsmą. Paaugliams reikia ne tik keleto pastovių 
taisyklių ir atsakomybės, bet ir daug erdvės gyvenimo galimybėms 
ištirti ir nustatyti. 


Tyliai pykti, raukytis, būti pasyviai agresyviam, nekalbėti ar 
atvirai šėlti, smurtauti ir daužyti 

Apie tai jau esame rašę skyriuje apie jausmus, bet verta dar sykį 
priminti. Pyktis yra normalus, geras jausmas, kai apsaugo mus ir 
leidžia iš esmės ką nors keisti. Jis paprastai naudingas, kai yra aiš- 
kus, atviras ir atitinka padėtį bei yra valdomas (nesvarbu, garsus ar 
tylus). Nevaldomas pyktis (nesvarbu, garsus ar tylus) griauna. Kai 
patempiate lūpą, nekreipiate dėmesio, nekalbate su kuo nors ištisas 
dienas, stengdamiesi tą žmogų nubausti, vartote akis ir rodote gri- 
masas — visa tai pykčio, pasibjaurėjimo ar paniekos formos, kurios 
labai griauna. 

Kartais juokinga ir pikta girdėti tėvus pasakojant, kaip jų paaug- 
liai varto akis ir dūsauja. Svarbu, kad žinotumėte, jog kol užaugsi- 
te, jums reikės. išmokti pykti sveikai, nesvarbu, jūsų tėvai šėlsta 
pasyviai ar aktyviai ir ar moka sveikai reikšti pyktį. Antraip pada- 
riniai gali būti per dideli. 


Religinis ar dvasinis mokymas: laisvas, nesamas ar 

griežtas ir nepajudinamas 

Religinės ar dvasinės organizacijos turėtų padėti išreikšti dvasinius 
įsitikinimus bendruomenėje, kuri suartintų jus su kitais ir išlaiky- 
tų drauge. Religija turėtų padėti pakilti virš žmogaus ribotumo. Ji 
turėtų padėti išryškėti tam, ką turite geriausia. Dauguma žmonių 
jaučiasi priblokšti, jie bjaurisi, kad religijos sukelia tiek neapykan- 
tos ir smurto, ir tiesa jų pusėje. Pavyzdžiui, nemažai mūsų pažįs- 

tamų, save laikančių katalikais, gėdijasi dėl dalykų, kuriuos žmo- 
nės daro prisidengdami Jėzaus vardu. Jėzus mokė pakantumo, at- 
laidumo ir supratimo, kad pagalba ir meilė vienas kitam yra svar- 
biau už smulkmeniškas taisykles. Jei jis būtų gyvenęs šiais laikais, 
turbūt būtų buvęs nukryžiuotas dar greičiau. 

Kad ir kokią religiją jūsų šeimos nariai išpažintų - žydų, katali- 
kų, musulmonų, hinduistų, budistų, būtų svyruojantys, ateistai 
ar tikėtų kokį nors visas religijas vienijantį naujųjų laikų mišinį, — 
iš savo patirties įsitikinome, kad žmonėms reikia atrasti tikėjimo 
pusiausvyrą. Ypač svarbu, kaip jie išreiškia tikėjimą ir kaip jį per- 
duoda vaikams. Kartkartėmis vien tam, kad išliktumėte budrūs, 
verta užduoti sau tokį klausimą: „Kaip Dievas, kurį aš tikiu, teistų 
du tokius žmones: tą, kuris visą gyvenimą stengėsi išsiaiškinti, bet 
niekada nebuvo įsitikinęs Dievo buvimu, nors kitus mylėjo, gerbė, 
buvo jiems geras ir teisingas, ir tą, kuris išpažino religiją, aktyviai 
dalyvavo religiniuose renginiuose, bet su kitais elgėsi negarbingai, 
žiauriai ir beveik jų neužjautė?“ 


Per daug padėti kitiems ar rūpintis tik savimi 

Rasti vidurį - viena iš didžiausių ir labiausiai apdovanojamų gyve- 
nimo užduočių. Jei padėsite visiems, išskyrus save, greitai pasiju- 
site išsunktas. Galiausiai niekam, įskaitant save, niekuo negalėsite 
padėti. Jei liksite per toli kitoje pusėje, tapsite savimi besigėrinčiu, 
tuščiu ir labai vienišu žmogumi, net jei įstengsite apsupti save to- 
kiais žmonėmis, kurie gėrėsis jūsų vidinį pasaulį dengiančiu kiau- 
tu. Paprastas tokio kraštutinumo pavyzdys yra žmogus, kuris nieko 
sau neperka, ir žmogus, kuris perka tik sau. 

Žmonės, kuriems pavyksta likti viduryje, dažniausiai yra užjau- 
čiantys, bet ne sentimentalūs. Jie yra patyrę daug gyvenimo sun- 
kumų ir nuolankiai bei garbingai juos ištvėrę. Jie nelinkę elgtis su 
kitais kaip su kūdikiais ir jiems nepatinka būti nemaloniems ar 
žiauriems. Jei neblaivus išvažiuotumėte iš tokio žmogaus namų, 
Jis paskambintų policijai ir melstųsi, kad jus suimtų, kol dar pats 
neužsimušėte ar neužmušėte ko nors kito. Tokie žmonės visa širdi- 
mi palaikys jus, kai jausite pyktį ir gėdą, ir jei reikės, padės ištverti 
krizę. Tokiu tikrovės jutimo ir užuojautos deriniu geriausiai išreiš- 

kiama tikra meilė, kokią tik įmanoma įsivaizduoti. Mes manome, 
kad būtent ji leidžia visoms pasaulio motinoms teresėms ir toms, 
kurios gyvena greta jūsų, daryti tai, ką jos daro. 


Mažai ar per daug rizikuoti 

Dauguma dalykų, kuriuos gyvenime laikome savaime supranta- 
mais, buvo suprasti ar pasiekti per didelę riziką. Prieš tūkstančius 
metų žmogus įlipo į kažkokią transporto priemonę ir pradėjo ke- 
lionę po plačiąsias jūras. Jis galbūt numirė mėgindamas tai atlikti, 
bet pirmasis mėginimas paskatino kitus ir galiausiai... na, visa kita 
yra tikra istorija. Kai filosofai ir mokslininkai pirmą sykį užsiminė, 
kad visa ko centras yra Saulė, o ne Žemė, jų amžininkus ir Bažny- 
čios vadovus šis teiginys taip pritrenkė, kad išjudino pagrindą po 
kojomis, o šią teoriją rėmusieji buvo ištremti iš visuomenės ar net 
nuteisti myriop. 

Pokyčiai yra viena iš keleto visatos konstantų, bet tai vienas iš 
labiausiai bauginančių dalykų. Kai raidos psichologas Jeanas Pia- 
get apibrėžė intelektą kaip organizmo gebėjimą prisitaikyti prie ap- 
linkos, jis sakė, kad pokyčiai yra konstanta ir kad mūsų, protingų 
būtybių, uždavinys yra prisitaikyti prie šių pokyčių. Oras Kalifor- 
nijoje toks nekintamai švelnus, kad net pamirštame apie kartais čia 
pasitaikančius potvynius, pasėlius sunaikinančius nenuspėjamus 
šalčius ir, suprantama, žemės drebėjimus. Vos tik pagalvojame, 
kad viskas mūsų rankose, gyvenimas iškrečia pokštą. Gyvenimas 
visada įdomus todėl, kad neteikia to, ką galėtų teikti, arba todėl, ką 
šiuo metu teikia. 

Jei nebūtume rizikavę, vis dar mirtume nuo juodosios mirties. 
Vis dar laikytume save visatos centru, užuot žinoję, kad gyvena- 
me mažytėje planetoje, radusioje sau vietą Paukščių Tako pakraš- 
tyje, paprastoje galaktikoje tarp milijonų, išsibarsčiusių po visatos 
pakraščius. Žmonės, kurie vis dar bijo rizikos ir tiesos, net nenori 
tuo patikėti. O be reikalo, nes dėl viso to galime pajusti nusižemini- 
mą - o tai didžiausio dvasingumo pamatas. 

Žinoti, kada rizikuoti, yra taip pat svarbu, kaip ir žinoti, kada 
geriau nerizikuoti. Paaugliai garsėja polinkiu rizikuoti. Jei tai lai- 
kysime faktu, tada reikės paklausti: „Ar stengsitės kartkartėmis 

smarkiai surizikuoti? Jei bandysite, tai ar rasite žmonių, tikėkimės - 
tėvus, o jei ne juos, tai gal ką nors kitą, o jei nieko kito, tai tik patį 
gyvenimą, kuris sustabdytų jus, kad nenuklystumėte per toli?“ Jei 
taip rizikuosite tik sulaukę trisdešimties, tai neabejotinai būsite svei- 
ki, laimingi ir gal net pasiturintys tiek, kiek jums reikšminga. At- 
minkite, kad niekada nerizikuoti gali būti taip pat rimta, kaip ir 
rizikuoti per dažnai ar per drąsiai. Nerizikuoti reiškia negyventi. 
Galite per nelaimingą atsitikimą mirti savo pačių namuose, nors nė 
kojos iš jų nekeliate bijodami nelaimingo atsitikimo. 


Nenumaldomai valyti ir tvarkyti ar būti baisiu nevala 
Ar visų paauglių kambarius galima pavadinti stichinės nelaimės 
vieta? Ne visų. Ar visus juos pasmerktų Sveikatos taryba? Kai ku- 
riuos. Ar prieš įeidami į paauglio kambarį turite užsidėti dujokau- 
kes? Ne visada. Ar kai kurie paaugliai nenumaldomai švarinasi ir 
tvarkosi? Taip. Ar gali ištikti didelės bėdos, jei būsi baisus nevala? 
Žinoma, gali. Jei dėl tavo nevalyvumo kambarys visada atrodo 
kaip stichinės nelaimės zona, gali būti sunku rasti savo namų dar- 
bus, ką ir kalbėti apie jų atlikimą. Gali vilkėti tokiais purvinais dra- 
bužiais, kad žmonės ne tik nenorės šalia tavęs būti, bet gali kilti 
rimtų higienos problemų. Taip pat turėtum pagalvoti, kad palikęs 
tėvų namus su kuo nors gyvensi. Iš to gali kilti didelė įtampa. 
Buvimas be galo be krašto tvarkingu žmogumi arba švaruoliu 
turi pranašumų, bet taip pat ir trūkumų. Tiems, kurie iš tiesų ne- 
įstengia susivaldyti, gali būti diagnozuotas jausmų sutrikimas: toks 
žmogus matydamas netvarką jaučia didelį susirūpinimą arba per- 
dėtai bijo purvo ir bakterijų. Jei jums dar nėra taip blogai, kad būtų 
galima diagnozuoti įkyriųjų priklausomybių sutrikimą (obsessive- 
compulsive disorder, OCD), galite turėti užtektinai bėdų, gadinančių 
gyvenimą jums ir aplinkiniams. Prisiminkite, kad turite iš visų jė- 
gų stengtis rodyklę išlaikyti prietaiso centre. Tvarka ir švara yra 
geras ir būtinas dalykas, jei tik to siekdami nesunaudosite per daug 
savo laiko ir energijos, kad dienos pabaigoje iš jūsų jau nieko nebe- 
liks. Kartais daug svarbiau pirmumą teikti kitiems dalykams nei 
švarai ir tvarkai, jei tik tai nesukelia dvasinio ar fizinio pavojaus 
sveikatai. 

Tik darbas be jokių malonumų ar visiškas nesugebėjimas skirti 
jėgų darbui 

Amerikiečiai yra vieni iš sunkiausiai dirbančių Žemės gyventojų. 
Dėl tokio didelio darbo krūvio juos kamuoja nemažai sunkumų. 
Amerikiečių vaikai taip pat skaudžiai kenčia dėl to, kad tėvai labai 
daug dirba, arba kai kuriais atvejais dėl to, kiek valandų jie patys 
dirba prieš pamokas ir po pamokų. Kai kuriose šeimose, kur darbas 
pervertinamas, beveik visi pluša nuo aušros iki vėlyvos nakties. 
Kai kurie tokius vadina ne žmonėmis, o dirbančiomis būtybėmis. 
Tačiau kad ir kaip juos vadintume, kad ir kokia būtų tokio persi- 
dirbimo priežastis, daugumai tai kainuoja nemažai jėgų. 

Šeštame skyriuje minėjome, kad amerikiečių šeimose juntamas 
didelis atitrūkimas, o Litltono tragedija - tik vienas tragiškas pa- 
vyzdys. Kaip visa tai galėjo vykti tėvų panosėj ir kaip niekas to 
nepastebėjo ir nieko nepaklausė? Mūsų atsakymas buvo ir tebėra - 
to nebūtų atsitikę šeimose, kurių nariai jaučiasi emociškai susiję. 
Dylanas Kleboldas važinėjo BMW ir gyveno ištaigingame name, 
taigi viskas turėjo būti gerai, ar ne? Kaip mes jau du dešimtmečius 
kartojame: „Turtingas nebūtinai yra laimingas“. Buvo surastos 
vaizdajuostės, kurias Kleboldas ir Harrisas įrašė prieš mirtį. Patei- 
kiame (mūsų išskirta kitu šriftu) 1999 metų gruodžio 13 dienos 
ABCNews.com reportažo ištrauką: 


Vienoje vaizdajuostėje berniukai numato, kokios mintys suksis jų 
tėvų galvose. „Jei tik būtume juos nutvėrę anksčiau ar radę šią 
vaizdajuostę“, - taip Kleboldas įsivaizdavo sakančius savo tėvus. 
„Jei tik būtume apieškoję jų kambarį, - pridūrė Harrisas. - Jei tik 
būtume visko išklausinėję“. Abu berniukai taip pat kalbėjo, kaip 
lengva buvo nepastebėtiems parengti puolimą. Kleboldas prisiminė, 
kaip kartą motina pamatė iš jo sportinio krepšio kyšančią ginklo 
rankeną ir pamanė, kad tai dujų pistoletas. Dažnai cituojami 
Harriso žodžiai, kad vieną dieną jų planas vos neiškilo viešumon, 
kai ginklų parduotuvės darbuotojas paskambino į jo namus ir 
telefono ragelį pakėlusiam tėvui pasakė: „Jau atvežė užsakytas 
apkabas“. Tačiau, kaip teigia Time, tėvas atsakė neužsakęs jokių 

šovinių apkabų ir net nepaklausė, gal pardavėjas supainiojo 
telefono numerį“. 


Mes būtume paklausę ginklų parduotuvės darbuotojo, kam skir- 
tos šovinių apkabos, kas jas užsakė ir kodėl. Tada būtume pasikal- 
bėję su vaikais ir prisikasę iki pačios esmės, kad ir ką jie būtų su- 
manę. Žiniasklaidos atstovai, kurie atrodo tokie protingi ir gerai 
išsilavinę, nutikus panašiems dalykams turi keistą įprotį apsimesti 
kvaili. Kai kurie tvirtino, kad šių vaikų šeimos „buvo normalios“. 
Tai neįmanoma, jei anksčiau minėti Kleboldo ir Harriso žodžiai ati- 
tinka tiesą. Jei taip, jie rodo visišką nesirūpinimą vaikais. 

Atitrūkimas nuo šeimos dėl persidirbimo ar kitokių priežasčių 
kaip ir nerimtas požiūris į darbą gali sukelti gyvybei pavojingų 
padarinių. Nors turtas neužtikrina sveikatos, turint užtektinai 
pinigų būtiniausiems dalykams ir šiek tiek santaupų nenumaty- 
tiems gyvenimo atvejams savaime jaučiamas didelis palengvėji- 
mas. Išmokę džiaugtis darbu ir galiausiai prisiimti atsakomybę 
už fizinius poreikius, vaikai įgyja tokių įgūdžių, kurie bus jiems 
reikalingi visą gyvenimą. Vaikai, iš kurių nereikalaujama atlikti 
namų ruošos darbus ar atsakomybės, ruošiami dideliems gyve- 
nimo nusivylimams, vargui ir paralyžiui. Tik keletas dalykų at- 
dumi tebėra kūdikis, neįstengiantis dirbti, tesėti, ką prižadėjęs, ar 
pasirūpinti savimi. 


Nuolat verkti ar niekada neverkti 

Beveik viską pasakėme skyriuje apie jausmus, bet norime paminėti 
dar sykį, nes daugelį tai vis dar trikdo. Kai liejame liūdesio ašaras, o 
ne plauname iš akių dulkes, mūsų smegenyse vyksta cheminė re- 
akcija ir pasikeičia kraujo sudėtis. Tai anksčiau buvusiame Sent 
Polio Ramsey medicinos centre įrodė dr. Robertas Frey'us**. Kai 
verkiame, iš tiesų sveikstame. Kai kurie dalykai yra gydomi ir tai- 
somi. Jei žmogus niekada arba beveik niekada nelieja ašarų - tai 


* Iš ABCNews.com 1999 m. gruodžio 13 d. reportažo. 


** Robert Frey, asmeninis bendravimas,1987. 

emocinio šiurkštumo ženklas, o bet koks šiurkštumas yra nesvel- 
kas. Žmonės pajėgūs verkti dėl tam tikrų priežasčių. Liūdesys yra 
„gydantis jausmas“. 

Jei esate toks liūdnas ir perdėtai jautrus, kad nesiliaujate raudojęs 
arba pravirkstate dėl menkniekio, tai reiškia, kad kai kas ne taip. 
Gyvenime yra daug progų liūdėti, todėl mes ir galime verkti, bet 
begalinis liūdesys gali rodyti, kad daug kas negerai. Galite patirti 
vieną tragediją po kitos. Tie dalykai, kuriuos kiti vadina sunku- 
mais ir jėgų išbandymu, jums gali atrodyti tragedija. Gali būti išsi- 
derinusi jūsų smegenų chemija, o taip gali nutikti sergant klinikine 
depresija. Iš tiesų galite jaustis kaltas ar piktas ir nemokėti šių jaus- 
mų valdyti. Jūs galite būti įpainiotas į kitų reikalus ir įsijausti į 
kito šeimos nario jausmus, pavyzdžiui, motinos ar tėvo. Galų gale 
jūs galbūt neišmokote valdyti jausmų, todėl jie dažniausiai nesu- 
tramdomi liejasi per kraštus. 


Visada gyventi pagal taisykles ar beveik niekada 

nepaisyti taisyklių 

Paaugliai garsėja taisyklių laužymu ir ribų išbandymu. Iki tam 
tikros ribos tai yra gerai. Kaip jau pastebėjote, norint tapti sava- 
rankiškam ir galiausiai nepriklausomam nuo šeimos, reikia šiek 
tiek maištauti. Tačiau tyrimai rodo, kad paaugliai, kurie turėjo bė- 
dų, susijusių su priklausomybe nuo alkoholio ar narkotikų, su pa- 
mokų nelankymu ar įstatymų pažeidimais, ir suaugę sunkiau įsi- 
tvirtina gyvenime - dažniau išsituokia, linksta į alkoholizmą, ne- 
tenka darbo, dažniau pažeidžia įstatymus ir taip toliau. Iš to gali- 
me daryti išvadą, kad yra nematoma riba, kurios geriau neper- 
žengti. Galų gale jūsų pasirinkimas, ar eiti per šią ribą, priklausys 
nuo to, ką šeimoje išmiokote apie savigarbą ir kitų gerbimą ir kiek 
jaučiatės šeimos remiami. 

Ši skalė labai panaši į rizikos skalę. Jei nė vienas nelaužytume 
taisyklių, tai vis dar gyventume viduramžiais ar dar blogiau; bet 
jei visi nė kiek nesilaikytų taisyklių, būtų baisiau nei „Musių val- 
dove“. Mūsų šalies valdymo forma išsitenka tarp šių dviejų kraš- 
tutinumų. JAV Konstitucija buvo sukurta aiškiai įsisąmoninus du 
dalykus: kad žmonės klysta ir kad laikai keičiasi - todėl ji buvo 

parašyta taip, kad būtų galima papildyti. Geras pavyzdys yra al- 
koholio draudimas. Šį įstatymą patvirtinę amerikiečiai suprato, kad 
visuomeninis eksperimentas nepavyko, ir balsavo prieš jį. 

Geriems sveiko proto žmonėms kartais netgi būtina laužyti tai- 
sykles, užuot laukus Konstitucijos pakeitimo. Jei reikalas labai svar- 
bus, galite tiesiog pažeisti įstatymą dėl savo moralinių įsitikinimų, 
taip, beje, nutinka daug rečiau, nei norėtųsi tikėti. Lawrence'as Kohl- 
bergas iš Harvardo tyrė septintojo dešimtmečio žodžio laisvės judė- 
jimo ir Vietnamo karo protestų pagrindinių veikėjų moralines el- 
gesio priežastis ir nustatė, kad nors jų išorinis elgesys dažnai su- 
tapdavo, buvo galima išskirti dvi grupes. Vieni (1) veikė skatinami 
aukštų moralinių siekių ir dėl to gerbė pačią įstatymų kūrimo sis- 
temą, nors prieš ją protestavo. Jie dažnai nuolankiai priimdavo baus- 
mes, skirtas už taisyklių laužymą. Kiti (2) protestavo iš keršto, 
stengdamiesi per visuomenę ir visuomenines institucijas išlieti tė- 
vams jaučiamą pyktį, jie gėrėjosi savimi, buvo savanaudžiai, trokš- 
tantys žiniasklaidos dėmesio ir nelinko prisiimti atsakomybės už 
savo veiksmų padarinius. Šiai grupei Kohlbergas priskyrė patį že- 
miausią moralinės argumentacijos lygmenį. 

Tie, kurie visada stengiasi laikytis taisyklių, pakliūva į kitokius 
spąstus. Prieš daug metų tokį Žmogų gal būtų pavadinę „geručiu“, 
bet kad ir kaip tokius Žmones vadintume, besąlygiškas paklusimas 
taisyklėms gali labai apsunkinti gyvenimą. Kraštutinumo pavyz- 
dys yra įvykiai nacistinėje Vokietijoje. Stengdamasis suprasti, kaip 
apskritai galėjo įvykti toks dalykas kaip genocidas, Stanley Milg- 
ramas po Antrojo pasaulinio karo atliko daug eksperimentų, kurie 
sukrėtė psichologų bendriją. Jis nustatė, kad dauguma jo ištirtų 
aukštųjų mokyklų studentų, kad ir kokie jie būtų nepriklausomi, 
apsišvietę, maištingi ar humaniški, suvokdami, ką daro, kitame 
kambaryje sėdinčius kolegas kankino be galo skausmingu elek- 
tros šoku, nes „eksperimentuotojas, koledžo profesorius ir psi- 
chologas, liepė jiems tai daryti ir universitetas buvo tokią užduotį 
patvirtinęs“ *. 


* Stanley Milgram, „Behavioral Study of Obedience“, Journal of Personality and 
Social Psychology 67 (1963): 371-378. 

Milgramas tyrinėjo paklusnumą vyresnybei. Buvo sunku suvokti 
faktą, kad protingi, pasiturintys amerikiečiai kaip ir visi kiti linkę 
pasiduoti vadovų spaudimui. Tuo buvo taip sunku patikėti, kad 
tyrimą nepaliaujamai kartojo su kitais žmonėmis, bet rezultatai 
visada buvo tokie patys. Tiriamieji sėdėdavo ir spausdavo mygtu- 
kus, žinodami, kad kitus žmones kankina elektros šoku (iš tiesų 
kitame kambaryje rėkdavo aktoriai), nes autoritetingas asmuo ra- 
gindavo tęsti. Jei dabar visa tai skaitydami sakote sau: „Aš niekada 
taip žiauriai ir kvailai nesielgčiau“, pagalvokite apie tai geriau. Už- 
tikriname jus, kad susiklosčius atitinkamoms aplinkybėms dauguma 
žmonių padaro tokių dalykų, kuriais vėliau patys baisisi. 


Niekada nesvajoti ar svajoti nuolat 

Štai ir vėl. Jei žmonės nesvajotų, mes vis dar būtume istorijos pra- 
džioje. Kai sėdėdami žvelgiate pro langą ir negirdite nė vieno jums 
sakomo žodžio, jūsų pasąmonė dirba viršvalandžius. Tai lyg ir Žžai- 
dimas, kaip įvardija Piaget, kai jūsų protas kuria vaizdus, fantazi- 
jas ir scenarijus. Būdami taip atsiriboję žmonės išsprendžia daug 
sunkumų, todėl gali būti tikras trūkumas niekada neskirti laiko 
svajonėms. 

Svajojant taip pat galima išvengti skausmingų jausmų ar būse- 
nos. Vaikai, gyvenantys labai konfliktiškose šeimose, kur girtau- 
jama ar fiziškai ir lytiškai smurtaujama, linkę dažniau atitrūkti 
nuo tikrovės, o svajonės yra vienas įš būdų tai padaryti. Per daug 
metų į mus kreipėsi nemažai Žmonių, ieškodami pagalbos po ant- 
ros ar trečios avarijos, kurią sukėlė, nes vairuodami užsimiršo. (Vai- 
ruodami mes visi kartkartėmis svajojame, tačiau tai nereiškia, kad 
per daug atsiribojame.) 


Nesuvaldomai taupyti ar nesuvaldomai išlaidauti 

Svarbiausias žodis yra „nesuvaldomai“. Dauguma amerikiečių per 
mažai taupo, o išlaidauti gana populiaru. Pinigų ar kitų išteklių 
taupymas yra apgalvoto ir suplanuoto gyvenimo dalis. Kartais nau- 
dinga kaupti energiją, pinigus, laiką ir visokias kitokias atsargas. 
Taupyti kaip Skrudžas iš Dickenso A Christmas Carol („Kalėdų gies- 
mės“) reiškia atsiskirti nuo gyvenimo, gerai, kad bent aplankiusios 

dvasios jį galėjo išgelbėti. Tokį centų skaičiavimą dažniausiai lemia 
perdėta mūsų nevaldomų dalykų baimė, vienas iš kurių yra pats 
gyvenimas. Kitaip tariant, toks elgesys dažnai atspindi paprasčiau- 
sią tikėjimo, vilties ir pasitikėjimo stoką. 

Panašiai nesuvaldomas išlaidavimas, daugeliu atvejų vadinamas 
priklausomybe, gali sužlugdyti šeimą ir ne tik dėl daugkarčių ban- 
krotų. Kai žmonės per daug sužaloti, - mes visi esame šiek tiek 
pažeisti, - jiems, anot Roberto Bly, atsiranda „tuštuma sieloje“. Pri- 
klausomybė - tai vienas iš būdų tą tuštumą kaip nors užpildyti. 
Vieni laikinai prageria savo vienišumą, sielos tuštumą ar baimę. 
Kiti tuos skausmingus jausmus numaldo valgydami. Treti išlai- 
dauja iki užsimiršimo. Kiekviena priklausomybė, paprastai prasi- 
dėjusi kaip geras ir smagus dalykas, neilgai trukus veda į pražūtį. 

Pastumti rodyklę į vidurį reiškia apgalvoti savo veiksmus, bet 
nebūti šykščiam. Kartais tenka paaukoti saugumą dėl naudos atei- 
tyje (pavyzdžiui, rizikuoti apskaičiuojant). Energijos irgi nereikia 
taupyti; juk kokia iš jos nauda, jei ji visai nenaudojama? Energiją 
reikia taupyti ir naudoti subalansuotai, protingai. 


Būti auka ar skriaudiku 

Kai kiti mus nuolat skaudina, neišsigydysime, jei pradėsime skau- 
dinti kitus, nors dauguma mūsų taip elgiasi. Prietaiso rodyklė ne- 
trukdoma svyra nuo vieno galo prie kito: kai ant tėvo šaukia virši- 
ninkas, tėvas šaukia ant motinos, motina šaukia ant tavęs, o tu 
šauki ant šuns. Leisti kitiems nuolat mus skaudinti yra sudedamo- 
Ji dalis sindromo, kurį Freudas pavadino neuroze. Vėliau neurozė 
tapo žinoma kaip abipusė priklausomybė. Jei dažnai skaudinate 
kitus, tai esate įžeidėjas, nusikaltėlis ar skriaudikas. 

Vaistas nuo šių abiejų kraštutinumų, kaip jau minėjome anks- 
čiau, gali būti stiprybė, kuri apibūdinama kaip gailestingumas, oru- 
mas, pagarba ir pripažinimas gelmės, kurią galima pasiekti tik pa- 
tyrus ir pripažinus netekties skausmą. 

PABAIGOJE 

Šį skyrių norėtume baigti citata, kurią vartojome dviejose ankstes- 
nėse knygose, nes ji puikiai perteikia, kokie paprasti ir kartu sudė- 
tingi yra Žmonės ir kaip svarbu gyvenime peržengti priešybių ri- 
bas. Citata paimta iš mūsų mėgstamiausios vidurinėje mokykloje 
skaitytos Johno Steinbecko knygos Cannery Row („Konservų eilė“): 


Jo gyventojai, kaip kažkas pasakė, yra prostitutės, sąvadautojai, lošėjai 
ir kalės vaikai, ir taip kalbėjo apie juos visus. Bet jei žmogus žvilgtelėtų 
pro kitą rakto skylutę, pamanytų, kad ten gyvena tik šventieji, angelai 
ir kankiniai*. 


* John Steinbeck, Cannery Row, New York: Viking Press, 1945. 

Per atkaklumą sraigė pasiekė laivą. 
C. H. Spurgeon, Salt Cellars („Druskos rūsiai“), 1889 

Tęsiame pasakojimą. Kitą rytą pabudusi Abė atsargiai pakėlė Semą. 
Jai seko jėgos, bet nenorėjo suklysti, kai jie buvo taip arti tikslo. Po 
kelių valandų keliautojai pasiekė miško laukymę, tik šį kartą joje 
išvydo automobilius. Paėjėję keliu jie pamatė pastatus. Artinantis 
prie vieno namo, išėjo moteris. Atrodė, kad juda link jų, todėl Abė 
greitai apsisuko ir pasislėpė už medžių. Ji paguldė Semą ir abu iš 
už medžių stebėjo, ką daro moteris. Ji kažką dėjo į indą ir švilpė. 
Staiga didelis vokiečių aviganis pasirodė iš už kito pastato, pripuolė 
prie indo ir ėmė ėsti. Moteris meiliai patapšnojo jam per galvą, o 
šuo pavizgino uodegą. 

— Semai, man neatrodo labai grėsmingai. 

— Taip, man regis, laikas susirasti pastogę. 

Iš tiesų viskas buvo paprasta. Jie giliai įkvėpė, išlindo iš už me- 
džio ir patraukė link moters ir šuns. Semas šlubčiojo, bet šį kelio 
galą norėjo nueiti pats. Šuo nurijo paskutinį kąsnį, pakėlė akis nuo 
dubens ir pamatęs juos artinantis pavizgino uodegą. Moteris pa- 
žvelgė į Semą ir Abę - vienas šlubas, abu apspurę, sušalę, išvargę ir 
alkani — ji vos neapsiverkė. Šunys jautė nuo moters sklindančią 
šilumą ir užuojautą. Jie lengviau atsikvėpė. 

Moteris artinosi prie šunų atsargiai, baimindamasi, kad jie gali 
būti pikti, o šie vizgino uodegas, kaip tik sugebėjo. Moteris pri- 
klaupė ir paglostė Abei galvą. Tada pažvelgė į Semą ir tarė: 

— O tu, vargšeli. Aš tau padėsiu. 

Taip pasakiusi ji paėmė Semą ant rankų ir apčiupinėjo jo prieki- 
nes kojas. Semas viauktelėjo iš skausmo. 

— Tave reikia tučtuojau vežti pas veterinarą. Kojas turi peršviesti, 
pasakė ji rimtai. - Bet pirmiausia turbūt abu norit ėsti ir lakti. 

Taip tarusi ji nusivedė šunis į namus, pripylė dubenėlius vandens 
ir padėjo juos ant grindų. Semas ir Abė ilgai ilgai lakė. Paskui mo- 
teris padėjo dar du dubenėlius su trinta mėsa. Šunys maistą aki- 
mirksniu sudorojo. 

Tačiau išsekimas darė savo. Abė nutipeno į kambario kampą, su- 
sirietė į kamuoliuką ant saulės įkaitinto kilimėlio ir užsnūdo. Se- 
mas nušlubčiojęs susiraitė šalia jos, galvą padėjo taip, kad remtųsi 
į Abės letenas, ir taip pat užsnūdo. 

— Na, - tarė moteris vokiečių aviganiui, kuris susiradęs vietelę 

šalia šeimininkės kantriai stebėjo, kas čia dedasi, - atrodo, veterina- 
ras palauks. Šiedu, matyt, turėtų ką papasakoti. 

Vokiečių aviganis meiliai pažvelgė moteriai į akis ir pavizgino 
uodegą. Ši geraširdiškai nusišypsojo, vėl paglostė jam galvą ir pa- 
sakė: 

— Tu toks geras šuo. 

Semas ir Abė miegojo kone visą dieną. Apie ketvirtą valandą po 
pietų jie jau buvo išsibudinę ir moteris galėjo įsikelti juos į automo- 
bilį ir nuvežti pas gydytoją, iki kurio kabineto tebuvo penkios mi- 
nutės kelio. Veterinaras nustatė, kad Semo ir Abės vidaus organai 
visiškai sveiki. Jis stebėjosi, nes per visus darbo metus nebuvo gir- 
dėjęs tokios stiprios širdies ir plaučių. Semo priekinės letenos buvo 
lūžusios. Veterinaras sakė, kad kaulai sugytų ir be operacijos, bet 
kadangi kokapu įpratę pašokti į viršų, kopti ir šokinėti, būtų ge- 
riau padaryti operaciją. Jis užmigdė Semą, sukabino kaulus ir tvir- 
tai sutvarstė kojas. Veterinaras labai nustebo pamatęs Semą, pabu- 
dusį po narkozės daug greičiau, nei tikėjosi, ir ne mažiau vizginan- 
tį uodegą. 

— Šiedu šunys kažkuo ypatingi, - tarė jis iš nustebimo kraipyda- 
mas galvą. - Jie turi kažkokį tvirtą pagrindą. Lyg ir dvasingumo. 

Moteris pritarė. Ji jau buvo nusprendusi, ką darys su šunimis. 
Moteris pažinojo du žmones Minesotoje, kurie galėtų būti idealūs 
šių šunų šeimininkai. Taigi ji parsivežė Semą su Abe į namus, čia 
Jie vėl susiraitė ir užmigo. Moteris paskambino į Jungtines Valsti- 
jas. Po keleto dienų į jos kiemą įsuko automobilis ir išlipo vyras su 
moterimi. Semas ir Abė vizgindami uodegas pribėgo su jais pasi- 
sveikinti. Semas nėrė šalin ir, kaip kokapu patinai įpratę, netrukus 
grįžo svečiams pasirodyti su nauju žaislu dantyse. Šie žvilgtelėjo į 
Semą su Abe, tada vienas į kitą, į moterį ir pasakė: 

— Šiedu šunys tikrai žavūs. 

Viskas buvo taip paprasta. Vyras su moterimi įkėlė šunis į auto- 
mobilį ir patenkinti nuvairavo Minesotos link. Parvykę jie įleido 
šunis į namus, kad šie ištyrinėtų aplinką. Išbėgę į terasą, už kurios 
buvo miškas, abu šunys sukluso. Ąžuolų ir visų miško gyvūnų 
kvapai užvaldė jų uoslę. Tolėliau kramsnodama lapus ganėsi nedi- 
delė elnių banda. Virš galvų skrisdamos į pietus žiemoti gageno 

žąsys. Medžiuose ir kairėje, ir dešinėje, ir tiesiai prieš juos karstėsi 
voverės. Voverių buvo pilna visur. Aplink girdėjosi lojantys šunys. 
Semas sušnibždėjo Abei: „Pasaulyje būna ir blogesnių vietų“. Abė 
pritariamai linktelėjo. 

Šunys sugrįžo vidun ir susirado vyrą. Šis sėdėjo prie stalo ir kaž- 
ką spausdino nešiojamuoju kompiuteriu. Semas ir Abė tyliai įslin- 
ko į darbo kambarį ir pritūpė greta vyro. Šis akimirksnį apsidairė ir 
prieš baigdamas darbą meiliai paglostė jiems galvas. Abė žvilgtelėjo 
į Semą, šis į Abę, tada vėl abu sužiuro į kompiuterio ekraną. Semas 
prabilo: 

— Kas ten ekrane parašyta? Kažkas apie prekes naminiams gyvū- 
nams? 

— Taip, Semai, tai kažkokia vieta, kur galima užsisakyti gyvū- 
nams maisto ir kitokių reikmenų. Štai, jei prikišiu snukį arčiau 
ekrano... palauk... štai taip, dabar padėjau galvą ant jo rankos ir 
viską puikiai matau. 

Vyras pasilenkė ir žvilgtelėjo į didelę gelsvą labradorės galvą, pa- 
dėtą ant jo rankos, pasidžiaugė Abės prieraišumu ir vėl paglostė jai 
galvą sakydamas: 

— Tu tokia gerutė, Abe. 

Dabar Abė puikiai galėjo viską skaityti ekrane. Ji tik stebėjo vyrą, 
spaudantį klaviatūros mygtukus ir duodantį komandas, po kurių 
ekrane atsirasdavo vis kitokių žodžių ir vaizdų. Informacija keitėsi — 
nuo prekių gyvūnams prie politinių kandidatų, svarbiausių nau- 
Jienų. Paskui paspaudus vieną mygtuką ekranas aptemo. Vyras 
pakilo ir nuėjo į svetainę. 

- Semai, atrodo, dabar jau mokėčiau naudotis šituo, - pasakė 
Abė. 

- Bet, Abe, kaip spaudyti mygtukus, mes gi neturim pirštų, o tik 
letenas. 

Abė sugrįžo. 

— Suprantu. Bet visada galima rasti išeitį. Prisimeni, pats svarstei, 
kaip pasielgti ten, prie Negyvojo Šuns tarpeklio. Visada yra išeitis, 
jei tik nori būti ganėtinai lankstus. 

Staiga Semą tarsi kas užbūrė. 

- Ganėtinai lankstus. Štai kur raktas! Mums reikia ko nors lanks- 

taus, bet ir stipraus, kad galėtume prisitvirtinti prie letenų, o tada 
spaudyti klaviatūros mygtukus! 

— Semai, tai nuostabu! 

— Ačiū, panele Abe, bet tai tavo pasąmonė dirbo viršvalandžius. 
Raktas buvo frazė „ganėtinai lankstus“. 

— Ar tikrai manai, kad pasąmonė taip dirba? - paklausė Abė. 

Semas atsakė: 

— Ne, ne visą laiką, bet, man atrodo, ji taip dirba ganėtinai ilgai, 
kad šiuo atveju būtų verta tai siūlyti kaip hipotezę. 

— Na, Semai, tu tebesi nuolankus jaunas kokapu gaujos vadas. 
Tu kilniai pasielgei įvertindamas mano nuopelnus kartu ieškant 
išeities. 

Semas pavizgino uodegą ir lyžtelėjo panelei Abei snukį. Jie susi- 
rado garažą, kuriame buvo įvairiausių įrankių, vielų, varinių 
vamzdžių, drobės, senų pirštinių ir, be kita ko, klijų. Niekas tiks- 
liai nežino, kaip jie tai padarė, bet kai po keleto valandų iš ten 
išlindo, abu nešėsi po keistai atrodančių pirštinių porą. Vėliau pra- 
sidėjo serijinė tokių pirštinių gamyba Minesotos šunims, o ši vals- 
tija pagal raštingumą, atrodo, yra antroji pasaulyje po Airijos. 
Kaip jau turbūt atspėjote, tai buvo šunų pirštinės, skirtos darbui 
su kompiuteriu. 

— Abe! 

— Ką! 

— Aš jau prisijungiau! Paskubėk! Greičiau! 

Semas jau buvo įjungęs kompiuterį ir naršė po internetą. 

— Semai, mačiau, kaip jis spaudė šį ženklą... taip... tą su juodu 
labradoru, kuris laiko iškėlęs leteną. Kas čia? - paklausė Abė. 

— „Lycos“. Pažiūrėkim, kas nutiks. 

Semas paspaudė ženklą ir ekrane atsirado tuščias langas, į kurį 
Jis įrašė žodį „labradoras“. Tada paspaudė „Enter“. Atsirado ilgas 
su labradorais susijusių interneto svetainių sąrašas. Ten buvo ir 
labradorai retriveriai, ir Labradoro kraštas Kanadoje. Semas tarė: 

— Abe, man regis, atradome tai, ką visą likusį savo gyvenimą čia, 
Minesotoje, turime veikti. 

Abė susidomėjo: 

— Ką, Semai? Visą dieną žaisti internete? 

Ji droviai pavizgino uodegos galiuką, o tada tarsi nesidomėdama 
tuo, ką jis pasakė, ėmė žiūrėti pro langą, tikėdamasi Semą nuste- 
binti. 

Semas vos nesulojo: 

— Abe! Tau nerūpi mano idėja? Abe! Kas tau nutiko šią popietę? 

Jis iš tiesų buvo susirūpinęs, kad ji prarado susidomėjimą. 

Abė vėl pavizgino uodegos galiuką, tada pašoko ant visų keturių 
ir atsigręžė į Semą, kuris tupėjo ant kėdės, padėjęs letenas ant kla- 
viatūros. 

— Semai! Suprantu, ką sakai. Ir tai puiki idėja! 

Dabar Semas buvo priblokštas. Kaip ji galėjo tiksliai žinoti, ką jis 
norėjo pasakyti? Gal ji nežino. Abė vėl prabilo: 

— Tu manai, kad mums reikėtų interneto svetainės, kurioje rašy- 
tume apie savo gyvenimą tolimojoje šiaurėje prieš tai, kaip buvo- 
me prijaukinti. Tada turėtume susieti ten įgytą išmintį su nauja 
išmintimi, įgyta čia, civilizacijoje. Ar tai turėjai galvoje, Semai? 

Semas buvo apstulbęs, bet ir susijaudinęs. 

— Taip, Abe! Būtent apie tai ir galvojau! Tu ne tik stipri, grakšti, 
užjaučianti ir graži - tu pasižymi skvarbia ir nepakartojama nuo- 
jauta. | 

Abę vėl būtų išmušęs raudonis, jei labradorės raustų. 

- Manau, mums reikia šį reikalą rimtai apsvarstyti. 

— Ir man taip atrodo, Semai. Manau, mes iš tiesų galėtume tapti 
rašytojais, jei taip uoliai stengtumės, kaip ir siekdami visų kitų 
dalykų. 

Semas pavizgino uodegą ir vėl palaižė jai snukį. Jie susiraitė abu, 
apšviesti vakarėjančios saulės, ir užsnūdo. 

Kai Abė pabudo, Semas jau nemiegojo. Jis buvo atsargiai iš šiukšlių 
dėžės išsitraukęs keletą servetėlių ir pradėjęs dantimis smulkinti, 
švelniai stumdamas į kampą po stalu. 

— Semai, - sulojo ji. - Ką darai? 

Semas nerūpestingai atsakė: 

- Kokapu guolį. O ką, manei, aš veikiu? 

— Kokapu guolį? Kas tai? 

— Tai tokia vieta, kur laukiniai mano veislės šunys miega, - pa- 
aiškino Semas. — Mes negalim išeiti į lauką, kur galėčiau panaudoti 

lapus ir samanas, bet atradau, kad šios servetėlės taip pat puiki 
medžiaga guoliui. Kaip manai? 

— Manau, kad tu labai išradingas, Semai. 

— Kaip tau atrodo, jie pyks? 

— Suradę po stalu krūvą suplėšytų servetėlių? 


— Taip. 
— Manau, jiems tai nepatiks. 
— Bet... — burbtelėjo Semas, - tai mano instinktas, toks pats, 


kaip jiems rūpintis savo vaikais. Nežinau, ar įstengsiu liautis taip 
elgęsis. 

— Gal ir neįstengsi. Bet ar gali kaip nors valdytis? Tu toks gražus. 
Jei labai neįsijausi, gal jie nieko tau ir nesakys. 

— Pasistengsiu. Štai. Šiaip ar taip, guolį jau pasidariau. Apie ką 
mes kalbėjomės? 

— Apie galimą naują veiklą čia, - pasakė Abė. 

Semas atsigręžė ir Žvilgtelėjo į ją. 

— Semai, argi ne nuostabu, kad gyvenime pasikartojantys daly- 
kai tokie žavūs? Kad kartais uždaręs vienas duris gali atidaryti ki- 
tas? Svarbiausia, kad prieš praverdamas kitas duris turi rizikuoti 
uždaryti anas, net nežinodamas, ar kitos atsidarys. Tai tarsi juo- 
džiausią naktį šokti nuo uolos, nežinant, ar gylis trys ar trys tūks- 
tančiai pėdų. Pagalvok apie tai. 

Semas pridūrė: 

— Aš galvoju. Galvoju, kas būtų nutikę, jei... na... Žinai... jei ne- 
būtume susitikę. 

— Nebūtume, kur dabar esame, jei nebūtume visko kaip tik taip 
nusprendę, - pasakė Abė. 

— Ar supranti, Abe, kad tik mūsų tikėjimas padėjo visa tai ištver- 
ti? Juk kiekvieną akimirką galėjome viską mesti, bet taip nepadarė- 
me. Galėjome viską sugadinti pačioje pabaigoje. Kai pirmą kartą 
susidūrėme su civilizacija, galėjome leisti baimei valdyti mūsų veiks- 
mus, užuot pasikliovę išmintimi ir tikėjimu. Galėjome aukštai iš- 
kelti uodegas ir sugrįžti į laukus... 

— Kur tu nežinia ar būtum išgyvenęs, - rimtai pridūrė Abė. 

— Gal ir būčiau. Veterinaras sakė, kad būčiau. Girdėjau jį taip 
sakant. 

— Tiesa. Būtum išgyvenęs arba visą gyvenimą kasdien silpęs ir 
daręsis vis didesniu luošiu. Būtų prasidėjęs artritas. Ir būtų labai 
gaila. 

— Bet mes būtume buvę laukuose, kur ir yra mūsų vieta. 

— Taip, Semai, gyvenime kartais reikia vienus dalykus iškeisti į ki- 
tus. Turbūt svarbu tai, kaip tvarkaisi su tuo, kas tau duota. Ar paste- 
bėjai, kad kiekvieną rytą atsikėlęs pasirąžai kaip aš ištiesdamas prieki- 
nes letenas ir nuleisdamas galvą? Tada visai kitaip nei aš atsistoji ir 
gana ilgai laikai ištiesęs kairę užpakalinę leteną. Kodėl taip darai? 

— Būdamas mažas šuniukas ją susilaužiau. Koja sugijo, bet liko 
ne tokia lanksti. 

— Ar dėl to nebūtum šokęs per Negyvojo Šuns tarpeklį? 

— Ne, bet kai peršokau, ji dar labiau sustingo. Iš tiesų ta koja 
gaivina mano atmintį - primena vaikystę, tai, kas gyvenime svar- 
bu ir kas ne ir kiek toli nuėjau gyvenimo keliu. 

— Tai tu nesigaili to? 

— Dėl to tapau toks, koks esu dabar, - ramiai atsakė Semas. 

- Taip, esame tuo, kas esame dabar, Semai. Gyvename Minesoto- 
je. Prijaukinti. Pradėjome patį įdomiausią gyvenimą, kokio vos prieš 
kelis trumpus mėnesius nė vienas nė įsivaizduoti neįsivaizdavome. 
Jei tą dieną būtume pasukę atgal į mišką, gal irgi būtume išgyvenę 
ir taip pat būtų buvę gerai. 

— Taip, Abe. Bet šis gyvenimas bus ypatingas. Jaučiu tai savo 
kailiu. 

— Tikiu, Semai. Tikiu. 

— Abe, ar kada atkreipei dėmesį į tuos žodžius ant sienos virš 
stalo? Štai ten, dešinėje. 

— Ne, o kas ten parašyta? 

Jie abu tupėjo užvertę galvas, žvelgė į sieną ir tyliai sau skaitė, 
mąstydami apie akimirkas, visiems laikams pakeitusias jų gyveni- 
mą. Abiejų šunų akių kampučiuose rinkosi ašaros. O ant sienos 
buvo parašyta: 


Būtybėms paprastai nepasiseka, kai būna beveik pasiekusios, ko 
trokšta, todėl norėdami išvengti nesėkmių pabaigai skirkite tiek 
pat dėmesio kaip ir pradžiai. 

LAO TSU, TAO TE CHING, VI a. pr. Kr. 

Kas bijo klausti, gėdijasi mokytis. 
Danų patarlė 

Neseniai mūsų draugas papasakojo tokį nutikimą. Į jo biurą atėjo 
dvidešimt trejų metų vaikinas pasikalbėti dėl darbo. Jis norėjo įsi- 
darbinti žemiausio lygio programuotoju. Mūsų draugas pokalbio 
pradžioje paklausė vaikino apie jo išsilavinimą ir patirtį. Po aki- 
vaizdžiai per trumpo atsakymo jaunuolis tęsė: „Ar kada ketinote 
išplėsti verslą pasitelkdami internetinę sąskaitų mokėjimo sistemą? 
Mano tėvas nuolat skundžiasi, kai ateina laikas apmokėti sąskai- 
tas. Garantuoju, tai būtų puikus verslas. Turiu daug su tuo susiju- 
sių idėjų“. 

Mūsų draugas pamanė: „Na, šis jaunuolis jau imasi iniciatyvos, 
bet jis prastai atsakė į mano klausimą apie patirtį ir išsilavinimą, be 
to, jis nėra smulkiai ištyrinėjęs nei mūsų verslo, nei rinkos. Tai gera 
mintis, bet (1) jau ir taip pilna visokių „com“, skirtų sąskaitoms ap- 
mokėti, ir (2) tai niekaip nesiderina su mūsų verslo planu - mes kuria- 
me programas smulkiajam verslui pagal vartotojo užsakymus. Na, dar 
truputėlį pratęsiu pokalbį, kad jis nesijaustų labai sugėdintas, o tada 
kuo maloniau ir greičiau jį iš čia išprašysiu". 

Funkcija, kurią kai kurie vadina „paauglišku maištu“, arba jos 
tikslas yra išstumti paauglį į pasaulį — ne taip toli, kad nutrūktų 
saitai, jungiantys su šeima, bet gana toli, kad paauglys galėtų tapti 
savimi. Tapę savimi galėsite kurti savo idėjas. Kai kurios iš jų bus 
naujos jei ne Žmonijai, tai bent jums. Bet kurti idėjas neturint nei 
pagrindo po kojomis, nei su šiomis idėjomis susijusio išmanymo 
yra visai nerimta arba tiesiog grandioziška. 

Mums yra tekę dirbti su suaugusiaisiais, kurie stengėsi apeiti šią 
svarbią pakopą - remiantis savo žiniomis susikurti pagrindą. Jie 
buvo įsitikinę, kad turi gerą idėją ir todėl neprivalo mokytis, tik 
visus kitus išmokyti savo idėjų. Po kurio laiko niekas nenorėjo jų 
klausytis, nes jų idėjos nebuvo labai geros. Apie anksčiau vykusius 
ar atrastus dalykus, tokius kaip istorija, matematika, gamtos moks- 
lai, dailė, poezija, kaip remontuoti automobilio variklį, kaip statyti 
namą, kaip interpretuoti ir suprasti didžiuosius literatūros kūri- 
nius, reikia nusimanyti todėl, kad (1) nereikėtų antrą kartą išradi- 
nėti dviračio manant, jog kuriate ką nors naujo ir kvapą gniau- 
žiančio, ir todėl, kad (2) įgytumėte išminties, jautrumo, supratimo 
ir išeidami iš namų į pasaulį jaustumėtės susiję su visa žmonija. 

Kaip tapti labiau išmanančiam 
Norėdami įvertinti savo išmanymą, galite naudotis įvairiausiomis 
priemonėmis, tokiomis kaip pažymiai, standartizuoti testai, įgū- 
džių tikrinimo sąrašai ir taip toliau. Vieniems šie dalykai puikiai 
tiks; kitiems jie bus per daug formalūs - per daug primins mokyk- 
lą. Mes siūlome kitokį, labai naudingą būdą - nuolat turėti po ranka 
užrašų knygutę ir rašiklį (arba skaitmeninę užrašų knygutę, jei 
tokią turite). Kai tik pagaunate save galvojant: „Kad taip mokė- 
čiau...“ arba „Paslapčiomis pavydžiu jai, nes ji moka...“, užsirašy- 
kite. Žinome, kad beveik visi suaugusieji norėtų ką nors mokėti. 
Dauguma tokius norus puoselėja ištisus dešimtmečius. Tokias min- 
tis gerai kur nors užsirašyti, nes tada turėsite trokštamų žinių ar 
įgūdžių sąrašą. Kitaip tariant, degsite aistra, nes ji kils iš jūsų sie- 
los, širdies, o ne iš kitų, sprendžiančių, ką jums reikėtų daryti. 
Dauguma iš tiesų gyvena pykdami iš nevilties, nes kam nors gy- 
venime pavyko juos įtikinti, kad tai, ko jie nori, nepavyks ar never- 
ta nė pradėti. Daugumoje savo knygų stengėmės pabrėžti, kad ne- 
pakliūti į šiuos spąstus reiškia išvengti tragedijos. Jei ant didelio 
popieriaus lapo nupiešite didelį ratą ir pavadinsite jį - „Visi įgū- 
džiai, atostogos, interesai ir išmanymas, kurie kada nors egzistavo 
ar egzistuos“, tai, žinoma, turėsite begalinės talpos indą. Paėmę mi- 
lijardus genetinių derinių ir sumaišę, galėtumėte padvigubinti, jei 
"begalybę įmanoma padvigubinti. Sukant galvą dėl pomėgių ir iš- 
manymo, negalima iš anksto riboti pasirinkimo galimybių. 


Suraskite ir susisiekite su tokiu žmogumi, kuris 
žino ir moka tai, ką jūs norite žinoti ir mokėti 

Dalį šio darbo galite atlikti skaitydami apie kitus, bet vėliau beveik 
būtina surasti gyvenantį, kvėpuojantį žmogų, iš kurio galėtumėte 
mokytis. Atvirai kalbant, mokykla visai nebloga vieta, jei jūsų sva- 
Jonėms reikalingi mokytojo turimi įgūdžiai ir žinios, bet iš tiesų tai 
gali būti bet kas: kaimynas, giminaitis arba - norite tikėkite, norite 
ne - koks nors jūsų rajono gyventojas, apie kurį tik skaitėte. Galite 
Jiems paskambinti arba parašyti ir prisipažinti, kaip žavitės tuo, ką 
Jie padarė, ir kaip norėtumėte su jais apie tai pasikalbėti. Jei para- 
šysite laišką, labai tikėtina, kad toks žmogus bent sykį panorės su 

jumis susitikti. Verslininkai, sėkmingai ar savarankiškai dirban- 
tys Žmonės, tokie kaip dailininkai ir rašytojai, labai mėgsta kal- 
bėti apie savo laimėjimus, ypač jaunuoliams, kuriuos gali paska- 
tinti ar globoti. Jei sykį su tokiu žmogumi susitiksite ir viskas 
klosis gerai, atsiras dar daugiau galimybių dažniau susitikti ir 
sulaukti pagalbos. 

Gal skambės nenatūraliai, jei pasakysime, kad taip elgiasi ne tik 
protingi paaugliai, bet ir apskritai protingi žmonės. Dauguma pa- 
auglių ir jaunuolių pasiekia kritinį tašką tuomet, kai nusprendžia, 
kad jų noras „ką nors daryti su savo gyvenimu“ yra didesnis už 
baiminimąsi, ką pasakys šeima ir draugai. Kartais dar labiau truk- 
do baimė ir kaltė, kad reikės palikti draugus ir šeimą perkeltine 
arba tiesiogine prasme. Visai natūralu jausti stiprų ryšį su grupe 
tą pačią mokyklą lankančių draugų. Taip pat natūralu palikti na- 
mus, draugus ir „išeiti laimės ieškoti“ arba „pasaulio pamatyti“. 
Kad paaugliui sektųsi, jis turi išmokti gedėti netekęs to, kas buvo, 
ir džiaugtis tuo, kas gali būti. Jei sutiksite apie tai pagalvoti šiek 
tiek kitaip, tai tikrai išauš diena, kai rimtai pažiūrėsite į save ir savo 
svajones. 

Štai kokį laišką Mineapolio programinę įrangą kuriančios įmo- 
nės generaliniam direktoriui parašė mūsų septyniolikmetis klien- 
tas. Perskaitykite jį ir remkitės juo rašydami savo laišką. 


Gerbiamasis pone Jornada, 

kai praėjusį savaitgalį Minneapolis Tribune verslo puslapyje per- 
skaičiau straipsnį apie Jus, taip susižavėjau Jūsų programinę įran- 
gą kuriančia komanda ir Jūsų elgesiu su darbuotojais, kad privalė- 
jau Jums parašyti ir tai pasakyti. Truputėlį programuoju, kiek pats 
esu išmokęs. Supratau, kad Jūsų darbas mane labiausiai domina. 

Man septyniolika, esu Moundsview vidurinės mokyklos vienuo- 
liktokas. Mano tėvai, keletas draugų ir vienas mokytojas kaip įma- 
nydami man padeda, visokeriopai remia ir skatina. Dabar turiu 
užduotį pasikalbėti su kokiu nors žmogumi apie jo darbą, ir nors 
suprantu, kad Jūs labai užsiėmęs, man būtų didelė garbė, jei galė- 
tumėte man skirti keletą minučių. Mokykla man leido tai daryti bet 
kurią darbo dieną, kada Jums patogu. 

Iš anksto dėkoju, kad perskaitėte mano laišką, ir tikiuosi, kad galėsite 
su manimi susitikti. 

Pagarbiai, 

William McIntyre 


Beje, tai nebuvo nei pirmas jo laiškas, nei pirmas susitikimas, bet 
būtent šis davė daug naudos. Kai tik vaikinas atsimušdavo į sieną, 
tėvas imdavo pasakoti apie savo nusivylimus ir apie tai, kiek sykių 
pradėjo ir baigė karjerą, vis skatino pamėginti dar sykį. Kai tik sū- 
nus jautėsi nusivylęs ir nugalėtas, tėvas protingai, nepamokslau- 
damas padėdavo grįžti į vėžes. Tai buvo tikra sėkmė. Po pokalbio 
vaikinas gavo darbą vasarai. Nors darbas jo nesužavėjo, vaikinu- 
kas atsidūrė pačiame programavimo įmonės centre. Visai nesvar- 
bu, ką jis ten veikė. Jis viską į save sugėrė, paskui sugrįžo prašyti 
darbo kitą ir dar kitą vasarą. Pradėjo rengti rimtus projektus. Jam 
buvo. skirta daugiau darbo... ir... na... visa kita jau praeityje. 

Ar Žmogus stiprus tol, kol ne vienas? 
Robert Browning, Columbe's Birthday 
(„Kolumbo gimtadienis“), 1844 

Kaip jaučiatės su artimu žmogumi? 

Šiedu toliau pateikiami sąrašai yra iš dviejų pirmųjų mūsų knygų. 
Vis dar gauname malonių apie jas atsiliepiančiųjų laiškų. Savo kny- 
gose rašome, kaip sveikai Žmogus turėtų jaustis su kuo nors drau- 
gaudamas ir kaip priešingu atveju. Daugelis mums sakė, kad šiedu 
sąrašai padėjo įvertinti, ar reikia keisti santykius, išsiskirti ar ben- 
drauti kaip anksčiau. Kiti sakė, kad vien žvilgtelėję į sąrašus jie ėmė 
geriau suvokti savo jausmus. Kai kuriems buvo sunku pasakyti, 
ar apskritai jaučia šiuos jausmus, kai kalbama apie artimus santy- 
kius. 


Sveikas artumas Nesveikas artumas 
pilnatvės jausmas desperatiškas 
linksmas baisus 
išmanantis keliantis nerimą 
susidomėjęs atstumtas 
stiprus piktas 

aiškus sutrikęs 

patogus paliktas 

taikus išsekęs 
patenkintas nematomas 
dėkingas kontroliuojamas 
laimingas išnaudojamas 
džiugiai susijaudinęs manipuliuojamas 
pasitikintis tuščias 

buvimas atskirai vienišumas 
Jausmas, kad esi kartu netekęs savęs 


KĄ REIKIA ŽINOTI APIE ĮTŪŽĮ 

Norėdami padėti klientams, turintiems bėdų dėl pykčio ir įtūžio, 
paprastai duodame tokį patarimą. Jie sako, kad iš pradžių labai 
sunku susieti „švelnesnius“ jausmus, tokius kaip baimė, gėda ir 
įžeidimas, su „stipresniais“ pykčio ir įtūžio jausmais. Jie taip pat 
prisipažįsta, kad įstengę tai susieti patiria mažiau sunkumų ne lai- 
ku prasiveržus pykčiui. 

LT-U-Ž- LS 
Baimė Įžeidimas Gėda 


Galime net raštu užtikrinti, kad jei pykstate, tai prieš akimirką jau- 
tėte vieną iš šių jausmų. Ar kas nors ką tik iš tavęs pasišaipė prieš 
visas mergaites ir norėtum jį prismaugti? Kodėl? Todėl, kad tave 
sugėdijo, pažemino, atrodei kvailas, vertas pasigailėjimo, silpnas, 
bukaprotis, jauteisi pasibjaurėtinai - kitaip tariant, jautei gėdą. Gal 
tavo motina ką tik pasakė, kad neleis eiti į draugės vakarėlį, nes ten 
nebus suaugusiųjų, ir tu be galo ant jos niršti? Kodėl? Nes bijai, kad 
tavo vaikinas nesusidomėtų kita mergina, jei tavęs ten nebus. 


JAUSMŲ PRIEPUOLIAI 

Kartais jausmai gali būti tokie stiprūs, kad atrodys nesuvaldomi. 
Kai taip nutinka, labai naudinga išmokti įvardyti tai, kas vyksta. 
Gal girdėjote ką nors sakant, kad patyrė panikos priepuolį. Panikos 
priepuolis — tai taip išaugusi baimė (susirūpinimas), kad atrodo 
esanti didesnė, nei įstengsite suvaldyti. Iš tiesų ją suvaldyti galima. 
Jei atkreipsite dėmesį į tai, kas vyksta, galite visai tinkamai su to- 
kia baime susidoroti. Tik įsivaizduokite skalę, apie kurią rašėme 
anksčiau, ir palyginkite ją su lėktuvo droseliu. Kai jūsų susirūpini- 
mas ypač sustiprėja, giliai įkvėpkite ir pasakykite sau: „Tai tik bai- 
mės priepuolis. Nieko blogo nenutiks“. Jei reikia išmokti atsipalai- 
duoti, būtinai įsigykite atsipalaiduoti skirtą įrašą ar paieškokite bio- 
loginės informacijos ir treniruokitės. Tada bus daug lengviau grą- 
žinti droselį į vidurį, kur baimės priepuolis sumažės. Kartais pani- 
kos priepuoliai gali kartotis taip dažnai, kad iš pat pradžių juos 
įveikti gali padėti tik vaistai. Kartais tokie priepuoliai siejami su 
depresija, jie mažėja įveikiant šią ligą. 

Kaip jau turbūt atspėjote, tokiu pačiu būdu, kokį aprašėme, gali- 
ma patirti kiekvieno jausmo priepuolį. Jei kada nors pasakojote 
labai asmeniškus dalykus grupei žmonių, tai visiems išsiskirsčius 
pakeliui į namus galbūt jus ištiko gėdos priepuolis. Galbūt atrodė, 
kad buvote dėmesio centre, tarsi visi būtų į jus težiūrėję ir apie jus 
tekalbėję, norėjosi iš ten bėgti ir daugiau su tais žmonėmis nebesu- 
sitikti. Tokį patį jausmą galite patirti, jei prieš visus mokykloje ne- 

pavyks pasakyti kalbos ar jei kas nors prieš visą klasę jus paže- 
mins. Tokiomis aplinkybėmis jausti gėdą normalu. Jei jausite, kad 
gėda per daug užvaldo, prisiminkite, kad tai tik gėdos priepuolis ir 
kad jį ištversite. Taip pat prisiminkite, kad greičiausiai gėdos prie- 
puolis įveikiamas su kuo nors kalbantis - susiejant save su kuo 
nors, - nes gėda yra jausmas, kad esi kitoks ir kad nepriklausai prie 
kitų. Kalbėdamiesi atkurkite priklausymo jausmą ir didelė gėda pa- 
sidarys vidutinė arba visai išnyks. 


JAUSMŲ ANTPLŪDIS 

Po vieno ar abiejų partnerių patirto jausmų antplūdžio, anot Gott- 
mano, būna tik griovimas. Gottmanas moko žmones nusiraminti 
ir nuraminti vienas kitą, o prasidėjus jausmų antplūdžiui atidėti 
ginčą ar nemalonų pokalbį. 

Jausmų antplūdis labai panašus į jausmų priepuolius. Penktame 
skyriuje minėjome, kad Vašingtono universiteto psichologas Joh- 
nas Gottmanas 94 procentų tikslumu gali nustatyti, ar santuoka 
nenutrūks. Vienas iš svarbiausių laimingos santuokos požymių 
yra mokėjimas nusiraminti, kai apima nemalonūs jausmai. Kitas 
požymis yra mokėjimas padėti savo partneriui nusiraminti. Kai žmo- 
nėms prastai sekasi aiškintis jausmus ir nusiraminti, labai tikėtina, 
kad jie dažnai išgyvens jausmų antplūdžius. Jūsų jausmai prasi- 
verš, kai bus tokie stiprūs, kad negalėsite normaliai mąstyti ir no- 
rėsite arba pasišalinti, arba pulti ir įskaudinti kitą žmogų. Tada 
pasirodys visi psichologinio susijaudinimo požymiai: greitai plaks 
širdis, pakils kraujospūdis, pagreitės kvėpavimas ir įsitemps rau- 
menys. Taip pat atrodys, kad negalite nusiraminti. Kitaip tariant, 
ne jūs valdysite jausmus, o jie jus. 

Knygoje The Soul of Adulthood („Suaugusiojo esmė“) rašėme: „Jau 
seniai savo klientams sakome, kad jie bus pakeliui į normalų suau- 
gusiojo gyvenimą, kai, užuot skaudinę kitus, leidę kitiems save 
skaudinti arba skaudinę save, verčiau rinksis vienišumą“. Viena iš 
svarbiausių užduočių, kurią privalai atlikti nuo paauglystės iki ket- 
virtos dešimties vidurio, yra išmokti tai padaryti. Galime beveik 
užtikrinti, kad nemokantys to padaryti žmonės, siekdami įveikti 
nemalonius jausmus, blogai elgsis su savimi ir kitais. 

JAUSMAI, KAS JUOS SUKELIA 

Manome, kad būtų naudinga pateikti dar kelis pagrindinių jausmų 
ir juos sukeliančių aplinkybių pavyzdžius. Jei kada nors buvote 
sutrikę dėl to, ką jaučiate arba kodėl jaučiate, gali būti naudinga 


peržiūrėti šį skyrių. 


Aš supykstu, kai... 


Aš liūdžiu, kai... 


Aš laimingas, kai... 


Aš įskaudintas, kai... 


Man gėda, kai... 


Bijau, kai... 


tu lendi į mano dienoraštį arba stalčius. 
išgąsdini mane. 

ką nors įžeidi dėl rasės. 

meluoji man. 

draugas išsikrausto gyventi kitur. 
baigiasi mūsų atostogos. 

matau ką nors kenčiantį dėl skurdo. 
manau, kad reikės nutraukti mūsų 
draugystę. 

man įėjus į kambarį, pakeli galvą ir 
pasakai: „Labas“. 

gerai parašau testą. 

prasideda vasaros atostogos. 

būnu su tavimi. 

mane paverti pajuokos objektu. 
kritikuoji mane. 

apgaudinėji mane. 

nuvili mane. 

per vaidinimą užmirštu žodžius. 

tėvai neturi man laiko. 

tu kritikuoji mane. 

suvokiu, kad turiu ieškoti profesionalo 
pagalbos. 

tu vis dar pykdamas trenki durimis ir 
išeini iš namų. 

manau, kad neišlaikysiu to paties anglų 
kalbos lygio. 

armijoje tarnaujantis brolis išsiunčiamas į 
karą. 

antrame aukšte įsijungia gaisro signalizacija. 

Jaučiuosi kaltas, kai... nuviliu tave. 
vagiu pinigus iš mamos piniginės. 
rėkiu ant tavęs ir tavo akyse matau 
baimę bei skausmą. 
stengiuosi priversti tave daryti tai, ko 
nenori. 


Jaučiuosi vienišas, kai... visi išeina iš namų, o aš turiu pasilikti. 
tėvai neturi man laiko. 
mano įsitikinimai vienokie, o draugų 
kitokie. 
tu nutrauki mūsų santykius. 

Draugystė, tas šventas ryšys, 

tampa dar šventesnis ištikus nelaimei. 
John Dryden, The Hind and the Panther 
(„Stirna ir pantera“), III, 1687 

Kuo pasitiki? 

Ant tuščio balto A4 formato (21 cm x 27 cm) popieriaus lapo pieštu- 
ku nubrėžkite didelį apskritimą taip, kad jis užpildytų beveik visą 
lapą. To didelio apskritimo centre nupieškite dviejų su puse ar pen- 
kių centimetrų skersmens mažesnį apskritimą. Pavadinkite jį „aš“. 
Štai ir jūs - pačiame savo pasaulio centre, kuris kol kas tuščias. Kita 
užduoties dalis nelengva, galbūt reikės ne sykį mėginti, kol galėsite 
galutinai nutarti, kaip užbaigti piešinį. Jūs turite sukurti savo pa- 
saulio žemėlapį brėždami įvairaus dydžio apskritimus, nevienodai 
nutolusius nuo centro (jūsų) pagal tai, kokie šiuo metu stiprūs ar 
svarbūs jūsų ryšiai. Tai reikia atlikti taip, kaip iš tiesų yra, o ne kaip 
norėtumėte, kad būtų. Kitaip tariant, jums reikia būti labai atvi- 
riems sau. Būtent tai ir gali apsunkinti užduotį. 


() Pusbrolis Bobas () 


Dėdė Bobas Teta Ana 


Tėvas 


() Erina Kiti giminaičiai 


() (5 () Bradas () 


() Ponas Džeksonas 
Brolis 


Sesuo 


5 
O) () Vaikinai 

Paveikslėlyje matote, kaip šią užduotį pirmą sykį atliko vienas 
paauglys. Kairėje ir aplink apskritimą, pavadintą „aš“, Gregas nu- 
piešė keturis vienodo dydžio apskritimus, reiškiančius jo tėvą, mo- 
tiną, brolį ir seserį. Tolėliau dešinėje nubraižė šiek tiek mažesnį ap- 
skritimą, reiškiantį jo draugę Eriną. Šalia jos tik truputėlį mažesnis 
apskritimas reiškia geriausią draugą Bradą. Dar šiek tiek tolėliau 
yra apskritimai, vaizduojantys grupę draugų, su kuriais jis pralei- 
džia daugiausia laiko. Kiti Grego nupiešti apskritimai yra prie jo 
pasaulio krašto. Vieniems lengviau pirmiausia rasti vietą artimiau- 
siems žmonėms, tada tolimiausiems ir tada tiems, kurie vidutiniš- 
kai svarbūs. Taigi krašte Gregas skyrė vietą Žmonėms, kurie jo 
gyvenime mažiausiai svarbūs. Beje, stengiantis susidaryti bendrą 
artumo vaizdą, šie tolimesni santykiai yra labai svarbūs ir atlie- 
kant užduotį apie juos reikia rimtai pagalvoti. Kartais Žmonės su- 
menkina santykių reikšmę, „nes jie nelabai artimi“. Primygtinai 
prašome taip nedaryti. Jie yra svarbūs. 

Šioje vietoje Gregas stabtelėjo ir suprato, kad viskas painiojasi, 
galvoje tarsi dideliu greičiu skriejančiame lipdinyje sukasi žmonių 
veidai. „O ką daryti su giminėmis?“ - pagalvojo jis. Skrandyje pa- 
juto lengvą maudimą, beveik nepastebimai padažnėjo kvėpavimas. 
„Ar tai susijaudinimas?“ — svarstė jis. Taip. Atlikdami šį pratimą 
visi, išskyrus asocialius asmenis, neišvengiamai turės prisipažinti, 
kad kas nors nebus toks svarbus, kaip „turėtų būti“. Juk „geras 
vaikinas“ turėtų manyti, kad sesuo jam artima. Jis „turėtų“ jos 
apskritimą nupiešti netoli centro. Gregas gana ilgai sau visa tai 
aiškinosi, kol galiausiai ryžosi piešti žemėlapį. Jis net krūptelėjo, 
kai dėdę Bobą vaizduojantį apskritimą nubraižė nutolusį maždaug 
septyniais aštuntadaliais nuo centro ir išorinių savo apskritimo ri- 
bų. Pusbrolį Bobą ir tetą Aną vaizduojančius apskritimus ten pat 
nupiešti buvo lengviau. 

„Gerai, - atsiduso Gregas. - Kitus giminaičius galiu pavaizduoti 
vienu apskritimu“. Jis nupiešė vieną apskritimą ir pavadino jį „kiti 
giminaičiai/šeima“. Tada jam į galvą šovė dar viena mintis: „O kaip 
ponas Džeksonas? Jam pasakoju tokius asmeniškus dalykus kaip 
niekam kitam“. Akimirką pasvarstęs poną Džeksoną įkurdino šalia 
šeimos, bet šiek tiek toliau. 

Paskui reikia atsilošti kėdėje ir pagalvoti apie atliktą darbą, padėti 
jį į šalį ir palikti ramybėje, vėl pagalvoti ir tai, ką norėtum, pakeisti. 
Tada pasižiūrėti į kiekvieną Žmogų ir paklausti savęs: jei pjausty- 
čiausi, jei manyčiau, kad esu beviltiškai priklausomas nuo mari- 
huanos, jei rimtai galvočiau apie savižudybę, su kuriais žmonėmis 
galėčiau apie tai pasikalbėti? Vis žiūrėk į piešinį. O dabar paklausk 
savęs štai ko: jei tokie dalykai su manimi dėtųsi dabar, kuriam 
žmogui (ar žmonėms) tai pasakyčiau? Tai ir yra dienos klausimas. 
Atversk kortas ir pasakyk, kuo pasitiki. 

Turėk galvoje, kad tavo nupieštas vaizdas gali labai skirtis nuo 
kitų. Šią užduotį atlikusi Šeron pamatė, kad lieka daug laisvos vie- 
tos. Iš tiesų jos piešinyje buvo tik ji pati, brolis, motina ir keletas 
bendraklasių prie apskritimo ribų. Skirtumas tarp jos apskritimo 
ir Grego buvo stulbinantis. Atliekant šį pratimą viltį žadina tai, kad 
tiksliai ir sąžiningai nustačius kamuojančias bėdas būna žengtas 
tik pirmas viso proceso žingsnis. Mes dirbome su šimtais žmonių, 
kurių žemėlapiai buvo panašūs į Šeron, ir jiems visiems pavyko 
pastūmėti pokyčius teigiama linkme ir susirasti daug juos remian- 
čių žmonių. Pokyčiai visada galimi. Tačiau visada galima rinktis, keisti 
ką nors ar ne. Toliau Šeron turėjo patikėti šiais teigiamais faktais ir 
nuolat pildyti tuščias vietas apskritime. 


Keistenybės ir visa kita? 
Kalbant apie emocinę paramą, bendravimas su žmonėmis, kuriems 
patinka jūsų keistenybės ir kurie jas vertina, labai skiriasi nuo ben- 
dravimo su tais, kurie nieko nežino apie jūsų keistenybes ir nori 
tikėti, kad jų neturite. Taip pat manome, kad labai svarbu išmokti 
atskirti tuos, kurie tave myli besąlygiškai, ir tuos, kurie tik paken- 
čia tavo nevykusį elgesį. Gal skirtingomis aplinkybėmis esate gir- 
dėję apie Žmones, kurie nesikišdami skatina netinkamą elgesį. Visai 
nereiškia, kad žmogus tave besąlygiškai myli, jei nebaudžia už be- 
protišką ar kvailą elgesį. Tai reiškia, kad tas abejotinas žmogus taip 
bijo prarasti tavo draugystę ar meilę ir/ar bijo, kad esi toks trapus 
ir silpnas, jog net neįsivaizduoja, kaip galėtų tave tinkamai nu- 
bausti už nederamą elgesį. 

Pavyzdžiui, jei beveik visada pasakai draugams, kad kur nors 

būsi tam tikru laiku, ir beveik niekada ten nepasirodai, tikimės, 
kad galiausiai žmonės ką nors planuodami tavęs nė neprisimins. 
Tavo draugai liausis darę tau paslaugą nuolat tavęs laukdami, keis- 
dami savo planus ar vėluodami į filmus ir koncertus tik todėl, kad 
tu neateini. Jei tavo draugas sakys: „Eina velniop tie baigiamieji 
egzaminai! Varom šį savaitgalį slidinėti. Šiek tiek pasimokysim sek- 
madienio vakare“, tau visai neprivaloma manyti, kad tai puiki min- 
tis, ir tau tikrai nebūtina ten važiuoti. Draugystė, kuri neatlaiko 
nuomonių ar interesų skirtumų, neverta dėmesio. 

Ką reiškia būti su žmonėmis, kuriems patinka tavo keistenybės ir 
visa kita? Geriau būtų paklausti - kaip su jais jautiesi? Jautiesi 
saugiai. Jautiesi patogiai. Jautiesi gerai. Ar kartkartėmis reikia pa- 
siaiškinti jiems? Taip. Geras draugas ne visada bus pašonėje, kad 
galėtų padėti, nes tai neįmanoma. Geras draugas taip pat turės ir 
savo gyvenimą. Bus tokių akimirkų, kai negalės tau padėti. Be to, 
geras draugas neleis, kad su juo blogai elgtumeisi ar jo nepaisy- 
tum. Jei su geru draugu imsi blogai elgtis, jis leis jūsų santykiams 
kurį laiką atvėsti. Jei taip elgsiesi su tėvais, tau turbūt reikės aiš- 
kintis dažniau, nei norėtum. Kad ir kiek reikėtų kovoti su tėvais dėl 
valdžios, namų ruošos darbų ir kad laiku grįžtum namo, galų gale 
dėl tave taisančio tėvų elgesio ir jų nustatytų ribų nesijausi paže- 
mintas - tik atrodys, kad tu jiems rūpi. 

Emocinės sveikatos ir stiprybės pagrindas yra gebėjimas susirasti 
žmonių, kuriais galėtum pasitikėti ir su kuriais galėtum pasidalyti 
didžiausiomis paslaptimis. Tai neskubant galima išmokti bent iki 
trisdešimties. Kuo greičiau pradėsi, tuo greičiau sužinosi, kaip to- 
kių Žmonių ieškoti. 

Didžiausias dorybės įrodymas yra turėti neribotą galią ir 
nepiktnaudžiauti ja. 

T. B. Macaulay, The Life and Writings of Addison 

(„Adisono gyvenimas ir kūryba“), 1843 

Pastaruoju metu žmonės labai sutrikę, nes nežino, kas iš tiesų yra 
stiprybė. Gailimės nusikaltėlių ir smerkiame aukas. Kai kas nors 
mus pačius paverčia aukomis, stengiamės nusikalsti, kad atkeršy- 
tume. Nekeista, kad esate sutrikę. Norėdami jums padėti pajusti, 
kur yra vidurys, pradėsime nuo keleto apibrėžimų. Sent Polio psi- 
chologai Jamesas Maddockas ir Noelis Larsonas rašė: 


Stiprybė - tai gebėjimas daryti įtaką. Stiprybė - gyvenimo energija, 
tiesiogine ir perkeltine prasme kylanti į viršų ir užimanti pasaulio erd- 
vę. Kontrolę galima paprasčiausiai apibūdinti kaip atvirkštinę stipry- 
bei, tai yra kaip galėjimą suvaržyti ar reguliuoti įtaką. Kontrolė yra 
gyvenimo apribojimas, pripažintas kaip neišvengiamas visos egzisten- 
cijos ribotumas. Mūsų manymu, stiprybė ir kontrolė yra tarpusavyje 
susijusios sąvokos, kurias geriausiai galima suprasti tik vieną šalia 
kitos. Taip apibrėžus iš jų įtampos atsiranda gilesnė reikšmė ir šiuos 
terminus galima sujungti į vieną dialektinį žodžių junginį stiprybė/ 
kontrolė“. 


Stiprybė ir kontrolė priklausomai nuo padėties ir išraiškos gali būti 
ir geras, ir blogas dalykas. Jei priversi mane už tave balsuoti pa- 
grasinęs sulaužyti man kojas, tai būsi stiprus, bet ne toks, kokiu 
mes žavimės. Jei aš palaikau tavo siekius, nes mane smarkiai pa- 
veikė tavo žodžių išmintis ir veiksmų drąsa, tai jau kalbame apie 
kitokią stiprybę. 

Jei vis lįsi į mano spintą ir, nepaisydamas mano priešinimosi, 
skolinsiesi mano drabužius, tai po kurio laiko jausiuosi bejėgis. Jei 
bijodamas prarasti tavo draugystę nė kiek nesipriešinsiu tokiam 
kišimuisi ir nė karto nepasakysiu „ne“, tai akivaizdžiai leisiu tau 
būti daug stipresniam už mane. 

Jei susirasiu daugiau draugų, kad tu nebūtum vienintelis mano 
draugas, tai aš taip pat padidinsiu savo įtaką mūsų santykiams. Jei 
draugystei trūksta pusiausvyros, daugiau valdžios turi tas, ku- 
riam draugystės mažiau reikia ar kuris mažiau jos nori. 


* James W. Maddock ir Noel R. Larson, Incestuous Families: An Ecological Approach 
to Understanding and Treatment, New York: W. W. Norton 4 Co., 1995, 55. 

KELSI KUMŠČIUS? UŽMIRŠK TAI! 

Į mūsų psichoterapijos seansus ateina ir tokių Žmonių, kuriuos 
galima pavadinti kietais riešutėliais. Kadangi manome, kad žmo- 
gaus elgesys visada turi priežastį, privalome savęs paklausti: „Kaip 
ta „kietuolio“ išorė padeda žmogui?“ Viskas paaiškėja geriau jį pa- 
žinus. Kad ir kas jis būtų - jaunas ar senas, vyras ar moteris, kau- 
kazietis ar azijietis, afrikietis ar amerikietis, apsimeta esąs „kietas“ 
tik norėdamas apsisaugoti. Ir suaugusieji, ir paaugliai dažnai pai- 
nioja „kietumą“ su sveika stiprybe. „Kietas“ Žmogus gali būti stip- 
rus ir gauti, ko nori, priversdamas kitus nepatogiai jaustis, bet daž- 
niausiai nešiodamas „kietuolio“ kaukę labai sunkiai gauna iš kitų 
tai, ko jam reikia. Labai malonu per psichoterapijos seansus matyti, 
kaip Žmonės pamažu ima pasitikėti ir pyktis po truputį mažėja. O 
tuo pačiu metu dar smagiau stebėti, kaip jie įgyja tikros stiprybės. 

Septyniolikmetis Tomas turi draugą Edą, kuris visaip stengiasi jį 
įtraukti į kuo didesnį ginčą. Dėl nežinomos priežasties Edas klai- 
dingai mano, kad geriausias būdas jausti su kuo nors ryšį yra nuolat 
diskutuoti ir ginčytis. Kad ir kokia būtų tema, Edui visada pavyks- 
ta sukelti ginčą. Tomas sako: 

— Kokia nuostabi diena! Oras toks švarus ir gaivus, dangus toks 
mėlynas. | 

Edas jį pertraukia: 

— Na, ne visai mėlynas. Gal labiau šviesiai mėlynas. 

Tomas sako: 

— Man labai patiko tas filmas. 

Užuot klausęs, kas draugui patiko, ir tęsęs pokalbį, Edas priešta- 
rauja: 

— Man nepatiko. Man jis atrodė per daug paviršutiniškas. Net 
negaliu patikėti, kad tau jis galėjo patikti. Kas tau pasidarė? 

Taip beveik ir sužlunga jų bendravimas. 

Tomas nutarė, kad jų draugystė turi būti kitokia. Jis sukaupęs 
drąsą įstengė Edui taktiškai pasakyti, kad norėtų, jog šis mažiau 
ginčytųsi. O Edas tik dar nuožmiau puolė įrodinėti, kad jis nė kiek 
nesiginčija. Edas sakė, kad jam tiesiog patinka kritiškai mąstyti ir 
analizuoti ir kad jis visada manęs, jog Tomas elgiasi kaip ištižėlis, 
kai reikia dėl ko nors pasukti galvą. Tomas jautėsi sutrikęs. Iš pra- 

džių jam atrodė, kad turi tik dvi išeitis - arba toliau su tuo taiksty- 
tis, arba nutraukti draugystę, bet Tomas įgijo šiek tiek emocinio 
intelekto. Jis ėmė suprasti, kad gali būti ir tarpinė išeitis. Tomas 
pastebėjo irgi vaidinęs savo vaidmenį: prarydavo jauką, o kabliu- 
kui perrėžus žandą imdavo skųstis. Keletą dienų apie tai pagalvo- 
jęs, Tomas nutarė, kad verta pabandyti elgtis kitaip. Edui pradėjus 
ką nors kritikuoti, užuot pasitraukęs, jis nutarė įsitraukti. 

Stebėdami tai, kas įvyko, galėtumėte pasakyti, kad atsivėrė dan- 
gus ir juos abu palietė Dievo ranka. Vieną rytą pakeliui į mokyklą 
Tomas prabilo: 

— Buvau sukrėstas ir pasibjaurėjęs, kai aną vakarą pasklido tas 
gandas apie mokytoją, lytiškai tvirkinusį vaikus mūsų senojoje de- 
vynmetėje. Vien pagalvojus apie tai mane nupurto. 

Stengdamasis pasirodyti, koks jis šaunus ir kad kraupūs dalykai 
jo nestebina, Edas atsakė: 

— Tu per daug jautrus. Tai vyksta nuolat. Kartais pasaulis atro- 
do bjauri vieta. Nurimk, drauguži. 

Užuot ėmęs gintis, suabejojęs Edo jautrumu ir pakurstęs ginčą, 
Tomas, įsitraukdamas, užuot pasitraukęs, leido pokalbiui virsti abi- 
pusiu: 

- Taip, suprantu, ką nori pasakyti. 

Tomas truputėlį patylėjo ir tęsė: 

— Įdomu, kas atsitinka Žmogui, kad ima tvirkinti vaikus? 

Nuostabu. Tomas pritarė Edui nesutikdamas su juo. Tada jis ėmė 
valdyti pokalbį (tai yra pasitelkė stiprybę) apeidamas galimą pavo- 
Jingą vietą. 

Akimirką Edas buvo priblokštas. Kaip visažinis, dabar turėjo staiga 
sugalvoti pusėtinai skambantį atsakymą. 

- Ak... Jis turbūt iškrypęs šunsnukis. Tiesiog iškrypęs šunsnu- 
kis. 

Tai buvo nelabai vykęs atsakymas, bet Tomas nekreipė dėmesio. 
Jis stengėsi apsaugoti Edo orumą neskatindamas tolesnių susirė- 
mimų. 

— Taip. Jis turėjo būti iškrypęs šunsnukis. 

Tomas patylėjo minutėlę ir tęsė: 

— Įdomu, kaip žmonės tampa tokiais iškrypėliais? 

Jis kreipė pokalbį nuo kovos lauko prie pokalbio srities. Edas darėsi 
vis tylesnis. Į paviršių veržėsi nerimas, kuris paprastai būdingas 
tiems, kurie per daug linkę į gynybą. Tomas tai jautė, todėl nelau- 
kė atsakymo. Jis nenorėjo, kad Edas jaustųsi dar blogiau. 

— Aš tik svarsčiau, gal jį mažą kas nors tvirkino ar mušė? Manai, 
taip galėjo būti? 

Jis stengėsi padėti Edui išsisukti iš padėties. 

Edas tarė: 

— Gal ir taip. Nežinau. Gal. 

Tai buvo meistriškas pasikalbėjimas. Įtempta ir grėsminga at- 
mosfera automobilyje per kelias sekundes sušvelnėjo ir nurimo, o 
viskas pasikeitė tik todėl, kad Tomas nutarė parodyti sveiką stipry- 
bę, užuot tapęs Edo bauginimo auka ir pats stengęsis atsilyginda- 
mas priversti Edą nepatogiai jaustis. Nekeldamas kumščių ir neko- 
vodamas su Edu, Tomas nutarė veiksmingai bendrauti su konflik- 
tišku žmogumi. 


Veiksmingi būdai bendrauti su konfliktiškais žmonėmis 


Kritiškas, gintis ir kovoti Patvirtink nesutikdamas ir tęsk 
kviečiantis teiginys pokalbį 

„Tau patiko tas filmas? „Taip, iš tiesų jis man be galo pati- 
Kas tau pasidarė?“ ko. Argi tai ne nuostabu? Man nė 


į galvą neatėjo, kad kada išgirsiu 
save tai sakant". 


„Tu visada visur vėluoji“. „Man tikrai sunku atvykti laiku. 
Bet aš stengiuosi. Šią savaitę ketu- 
ris kartus iš septynių nepavėlavau, 
nes savo kišenėje nešiojuosi rašte- 
lį, kad neužmirščiau“. 


„Taip, matau. Man be galo patinka 
„Na, dangus ne visai mėlynas. tokios dienos kaip ši! Kokia nuo- 
Jis šiek tiek blyškus“. stabi diena!“ 

„Išsigandai, kai tas polici- „Taip, kai išsigąstu, mano reakcija 
jos automobilis prašvilpė būna šiek tiek stipresnė nei daugu- 
pro mus? O aš ne“. mos. Net mano pediatras į tai buvo 


atkreipęs dėmesį, kai buvau kūdikis. 
Argi ne įdomu, kad žmonės tokie 
skirtingi?“ 


Gebėjimas sušvelninti tokį bendravimą yra viena iš svarbiausių emo- 
cinio intelekto savybių. Šis bruožas dažnai nubrėžia ribą tarp tų, 
kurie vidutiniškai prisitaikę gyvenime ir kuriems vidutiniškai se- 
kasi, ir tų, kuriems viskas klojasi puikiai. Tai taip pat svarbiausia 
sveikos stiprybės dalis, kurią, manome, ką tik pademonstravome. 
Lygiai taip pat svarbu mokėti civilizuotai kalbėtis. Mes dirbame su 
daugybe didelių ir mažų įmonių, kurių vadovai mums nuolat pri- 
mena, kad bendrauti neišmokusiems jaunuoliams daug sunkiau 
gauti darbą ar būti paaukštintiems. Net jei iš pradžių sekasi nekaip, 
kuo dažniau kalbėsite, kaip siūlėme, tuo geresnis bus jūsų likęs 
gyvenimas. 


16 

Mes taip menkai tepažįstame save, 

kad daugelis tariasi mirsią, bildami sveiki, 

ir daugelis mano esą sveiki, būdami arti mirties". 
Blaise Pascal, Pensėes („Mintys“), XXV, 1670 


* Vertė Anicetas Tamošaitis SJ: Blaise Pascal. Mintys. Vilnius: Aidai, 1997, 62-63. 

Paaugliai, kaip ir visi kiti, gali lengvai patirti sunkumų. Tie dalykai, 
kurie mums, autoriams, atrodo rimti, ir tie, kurie jums atrodo rim- 
ti, gali skirtis. Mes tiesiog norime visiems pasakyti, kad šiame ir 
aštuntame skyriuje išvardyti sunkumai patys lengvai neišsispren- 
džia. Todėl dažnai prireikia aplinkinių arba tiesiog profesionalų pa- 
galbos. Mes taip pat perspėjame savo klientus, kad akimirksniu su- 
sitvarkyti su sunkumais neįmanoma. Spręsti daugumą bėdų reiškia 
ką nors keisti, o pokyčiai užtrunka, nes senus įpročius reikia pakeis- 
ti naujais. Dar nė vienas atsisėdęs į automobilį ir pavartęs pavarų 
dėžės instrukciją nepradėjo lengvai važiuoti. Norėdami išmokti vie- 
nu metu spausti ir atleisti sankabos ir akceleratoriaus pedalus, turite 
skirti laiko ir pastangų. Ir dar vienas svarbus dalykas - radę drąsos 
prisipažinti, kad turite rimtų bėdų, būkite budrūs, kad nepaaštrin- 
tumėte diagnozės. Nors kai kurie alkoholikai neigia turį bėdą, kol 
numiršta, ne visi tie, kurie per daug geria, yra alkoholikai. 


Priklausomybės 
Vaikui tapus paaugliu būtų gerai, jei tėvai pasakytų jam ką nors 
panašaus: „Žinome, kad paauglystėje bandysi gerti ar vartoti che- 
mikalus. Norime, kad įsimintum tris dalykus. Pirma, apsvaigęs ne- 
vairuok jokios transporto priemonės ir nesėsk į automobilį, jei vai- 
ruotojas apsvaigęs. Jei matysi, kad kas nors panašaus tuoj įvyks, 
paskambink arba mums, arba išsikviesk taksi ir mes pasirūpinsi- 
me tavimi. Nesupyksim. Antra, nepilnamečiams savo namuose gerti 
alkoholį draudžiame. Tai draudžia įstatymas, tai netinkama, o šiuo- 
laikinėje mėgstančioje bylinėtis visuomenėje paprasčiausiai kvaila. 
Jei tu ar kas nors, ką pasikviesi ar įsileisi į namus, vartos alkoholį, 
imsimės atitinkamų veiksmų. Trečia, priklausomybė daugumai 
žmonių yra gyvenimo faktas. Taip nutinka net patiems geriau- 
siems. Jei matysime, kad skęsti priklausomybės liūne, nepaliksime 
tavęs. Pasieksime tave, ištiesime ranką ir švelniai, bet tvirtai pasi- 
rūpinsime, kad būtum išgydytas. Nėra jokios priežasties, dėl kurios 
dvidešimt pirmajame amžiuje Amerikoje kas nors negydomas kentėtų 
nuo priklausomybės“. 

Jei jūsų tėvai jums to nepasakė, patariame nukopijuoti šį para- 
grafą ir paduoti jiems. Jei reikia, tėvai gali jųms jį perskaityti gar- 

siai, žodis po žodžio. Nebus nenatūralu, jei nuoširdžiai norės tai 
pasakyti. Kartais žmogui trukdo tik tai, kad neranda tinkamų žo- 
džių. Nebijokite jiems padėti. 

Mes ne sykį buvome maloniai nustebinti, sužinoję, kiek daug pa- 
auglių ir jaunuolių atėjo į mūsų psichoterapijos seansus, kai savo 
tėvams pasakė: „Mama, tėte, turiu bėdų. Ar galėčiau nueiti pas psi- 
chologą?“ Dažnai per pirmąjį susitikimą jie mums pasisako, kad yra 
paskendę narkotikuose ar alkoholyje, bet nemoka įveikti padarinių, 
kurie kils, kai prisipažins. Kartais bijo, kad tėvai supyks arba juos 
apims baimė, kaltė, gėda, ims kaltinti save, o kartais gali nutikti dar 
blogesnių dalykų Apie dideles bėdas kur kas lengviau kalbėtis su 
žmogumi, kuris pakankamai suaugęs, kad galėtų klausytis tavęs, 
užuot susirūpinęs savo susijaudinimu ir nepatogumu dėl to, ką sa- 
kai. Tokiais atvejais susiradus objektyvesnį sąjungininką, tokį kaip 
psichologas, gali būti daug lengviau pasisakyti ir tėvams. 

Jei manote, kad turite bėdų dėl priklausomybės, galite paklausti 
savęs, kiek jaučiate šių požymių ar simptomų: 


1. Susirūpinimas - kai galvojama, kaip suvartoti vis daugiau, ir veikla 
bei gyvenimas planuojami siejant su vartojimu. 

2. Padidėjęs toleravimas - norėdami pasiekti poveikį turite išgerti vis 
daugiau ir vis daugiau galite išgerti ir neatrodyti apsvaigę. Dažnai 
Žmonės giriasi, kiek daug pajėgia išgerti ar suvartoti. 99,9 procento 
atvejų besigiriantis Žmogus jau yra alkoholikas arba narkomanas. 

3. Nesivaldymas - kai sakote, kad šį vakarą vartosite mažiau nei 
paprastai, o tada pergudraujate save, kad galėtumėte nesilaikyti 
pažado. Ir dar - tai paprastai pritrenkianti žinia suaugusiesiems, 
su kuriais mes dirbame: jei kada nors bandėte mesti griebdamiesi 
vaistų ar kaip nors kitaip prisiversdami, tai prisipažinote, kad tai 
problema. Nepriklausantiems nuo svaigalų žmonėms net į galvą 
neateina mintis liautis vartojus ar vartoti mažiau, nes pirmiausia 
jiems tai nesunku padaryti. Norėtum vartoti mažiau ar liautis 
vartojęs tik tuomet, jei tai būtų bėda. 

4. Nuotaikų svyravimas - kartais nuotaikos kinta. Manome, kad 
tai būdingiau paaugliams nei suaugusiesiems. Žmonės, kurie 
pamažu pripranta prie kokių nors svaigalų, nuotaikų svyravi- 

mus jaučia dažniau nei paprastai. Jei aplinkiniams esate tikra rakštis 
ir nuolat vartojate nuotaiką veikiančius chemikalus, apsvarstykite 
tikimybę, kad kažkas jus spaudžia iš vidaus į išorę, O ne iš išorės į 
vidų. 

5. Slėpimasis / gėda - dirbome su be galo daug šeimų, kuriose vienas 
iš tėvų ir vienas paauglys yra alkoholikai. Visi tai „paslapčia“ Žino, 
bet niekas nenori nieko sakyti, nes visiems gėda ir visi bijo. Nors 
tuo metu, kai tai vyksta, nėra nieko juokingo, per keletą metų 
pasveikusios šeimos prisipažįsta, kokiomis keistomis ir dažnai 
juokingomis aplinkybėmis gyveno. Du alkoholikai gali nusišypsoti 
ir iš nuostabos pakraipyti galvą prisiminę, kaip abu naktį sėlindavo 
į gėrimų spintelę keletą sykių pasistiprinti iš viskio butelio ir vis 
pastebėdavo, kad butelis tuštėja greičiau, nei turėtų, nes ir kitas 
šeimos narys paslapčia daro tą patį. Oi, tie painūs mūsų mezgami 
tinklai. 


Valgymo sutrikimai 

Anoreksija ir bulimija yra gyvybei pavojingos ligos, jos turi nesu- 
valdomų, į ritualus panašių bruožų, būdingų ir priklausomybei 
nuo svaigalų. Mes gyvename kultūroje, kuri skatina valgymo su- 
trikimus, nes, viena vertus, pabrėžia persivalgymą, o kita vertus - 
netikrovišką fizinę išvaizdą. Tai baisi lazda su dviem galais. Nuo 
šių sutrikimų daugiau kenčia merginos ir moterys, bet ir vyrai 
nėra jiems atsparūs. Baimė ir gėda, kai dėl bulimijos nevaldomai 
valgoma ir paleidžia vidurius, dažnai trukdo žmogui ieškoti pagal- 
bos. Sergant anoreksija atsiranda tvirtas troškimas kontroliuoti savo 
valgymą, kartu jaučiamas ir netiesioginis atsisakymas gyventi, todėl 
atsisakymas valgyti yra gyvybei pavojingiausia ir viena iš sun- 
kiausiai gydomų ligų. Žmonės gali mirti ir nuo anoreksijos, ir nuo 
bulimijos. 

Knygoje Reviving Ophelia („Atgimstanti Ofelija“) Mary Pipher ra- 
šo, kad 1951 metais Mis Švedija buvo 170 centimetrų ūgio ir svėrė 
68,5 kilogramo. 1983-iaisiais nugalėtoja tapo 175,3 cm ūgio ir 
49,4 kilogramo svorio mergina. Autorė toliau teigia: „Tyrimai ro- 
do, kad kiekvieną mielą dieną Amerikoje pusė visų paauglių mer- 
gaičių laikosi dietos ir viena iš penkių merginų kenčia nuo valgy- 

mo sutrikimų. Iš viso Amerikoje valgymo sutrikimų turi aštuoni 
milijonai moterų“ *. 


Įkyriųjų priklausomybių sutrikimas 

Paprastai gerai būti tvarkingam ir organizuotam. Bet negerai, jei 
persekioja mintys ar ritualai, kurie atrodo nesuvaldomi. Aiškes- 
niais įkyriųjų priklausomybių sutrikimo atvejais, be biologinės prie- 
žasties, dar pastebimas išmoktas ir/ar susijaudinimą mažinantis 
veiksnys, kuris susijęs su tam tikromis smegenų dalimis, atsakin- 
gomis už pasikartojantį elgesį. Pavyzdžiui, kai kurie šunys gali 
turėti nesuvaldomo elgesio požymių, kai per poravimosi laikotarpį 
laižosi tol, kol nuplinka. Tyrinėtojai teigia, kad taip vyksta dėl sme- 
genų dalies, kuri yra atsakinga už instinktyvų poravimosi elgesį. 
Galimas atvejis, kad panašus mechanizmas sukelia kai kuriuos žmo- 
gaus įkyriųjų priklausomybių sutrikimo požymius. 

Įkyriųjų priklausomybių sutrikimą galima išgydyti kognityvine 
elgesio psichoterapija, kuria siekiama sustabdyti pasikartojantį el- 
gesį panaudojant paties žmogaus vidinę kalbą ir mąstymą. Padėtų, 
jei išmoktumėte atsipalaiduoti, taip pat nuodugnesnė psichoterapi- 
ja, veikianti susijaudinimą, sąlygojantį nesuvaldomą elgesį ar įky- 
rias mintis. Dažnai simptomai įveikiami SSRI ir antidepresantais, 
tokiais kaip prozakas ir jam giminingi vaistai, padedančiais išlai- 
kyti atitinkamą serotonino lygį. Įkyriųjų priklausomybių sutriki- 
mas lengvai pagydomas. 


Pjaustymasis 

Vietos žinių laidoje buvo parodytas reportažas apie nuolat besi- 
pjaustančius paauglius ir jaunuolius. Laidos rengėjai šauniai pa- 
dirbėjo tyrinėdami šią problemą, aiškindamiesi kai kurias jos prie- 
žastis ir kai kuriuos gydymo būdus. Sutrikimą jie iliustravo vieno 
paauglio pavyzdžiu, kuris 1990 metais buvo paguldytas į psichiat- 
rijos ligoninę ir ne sykį iš jos išrašytas kaip „nepagydomas“. Buvo 
akivaizdu, kad ligoninės personalas nenustatė, kokia šio gana daž- 


* Mary Pipher, Reviving Ophelia: Saving the Selves of Adolescent Girls, New York: 
Ballantine Books, 1995. 

nai pasitaikančio sutrikimo kilmė ar kaip jį gydyti. Mus tai mažų 
mažiausiai nustebino, nes buvo nustatytas simptomas ir gydymas 
ilgai truko. 

Pjaustymasis dažniausiai yra reakcija į šeimoje patirtą labai di- 
delį stresą ar traumą. Manoma, kad taip elgdamasis žmogus arba 
(1) patvirtina, kad vis dar egzistuoja jo fizinės ribos, arba (2) nesą- 
moningai sukuria tam tikrą padėtį, kad nukreiptų dėmesį nuo dar 
skausmingesnių vidinių žaizdų. Prie tokio elgesio galima priprasti 
kaip ir prie alkoholio ar narkotikų, todėl dažnai norint įveikti vidi- 
nę traumą reikia profesionalo pagalbos. 


Savižudybė 

1996 metais nusižudė daugiau paauglių ir jaunuolių, nei mirė nuo 
vėžio, širdies ligų, AIDS, apsigimimų, insulto, plaučių uždegimo, gripo 
ir chroniškų plaučių ligų kartu sudėjus. 1996 metais savižudybė buvo 
antroji pagal dažnumą aukštųjų mokyklų studentų mirties priežastis, 
trečioji pagal dažnumą penkiolikos-dvidešimt penkerių metų jaunuolių 
mirties priežastis ir ketvirtoji pagal dažnumą vaikų nuo dešimties iki 
keturiolikos metų mirties priežastis. Nuo 1980 iki 1996 metų savižu- 
dybių tarp penkiolikos-devyniolikos metų afrikietiškos kilmės ameri- 
kiečių vaikinų padaugėjo 105 procentais. Viltį žadina tai, kad nuo 1965 
iki 1987 metų beveik patrigubėjus paauglių ir jaunuolių savižudybėms 
per pastaruosius dešimt metų paauglių savižudybių mažėja tikriau- 
siai dėl to, kad tai lengviau atpažįstama ir gydoma“. 


Rimtai reikia Žiūrėti į kiekvieną grasinimą nusižudyti ir ypač svar- 
bu žinoti, kad kalbėdami apie savižudybę nepadidinsite tikimybės, 
kad kas nors nusižudys. Dabartiniai kognityviniai-bihevioristiniai 
savižudybės tyrimai rodo, kad svarbiausias emocinis savižudybės 
veiksnys yra bejėgiškumo jausmas. Žmonės gali būti prislėgti, liūd- 
ni, nelaimingi, sugniuždyti ir taip toliau, bet kai jie ima jaustis 
bejėgiai, savižudybės rizika gerokai išauga. Niekas nesuteikia tokio 


* Citata iš The National Alliance for the Mentally Ill (Nacionalinio psichikos ligonių 


susivienijimo), www.nami.org. 

bejėgiškumo jausmo, kaip manymas, kad esi visiškai vienas. Tai 
yra jausmas, kad niekas nemato „tikrojo tavęs“, kad negali pasi- 
kalbėti su artimais žmonėmis, nes jie tau liepia liautis nerimavus 
arba stengiasi viską sutvarkyti, o kartais patys ima labai blogai 
jaustis arba pykti. Tikėjimas ir viltis tiesiogiai priklauso nuo Žmo- 
nių santykių ir emocinio artumo. 


Žmogžudystė 

Jungtinėse Amerikos Valstijose įvykdoma daugiausia žmogžudys- 
čių iš visų išsivysčiusių šalių. Jauni žmonės labiausiai rizikuoja 
būti nužudyti, nes jie sudaro 60 procentų visų aukų. Vyrai sudaro 
tris trečdalius visų aukų. Šie skaičiai ypač dideli kalbant apie pa- 
auglius berniukus. Pusė nusikaltėlių yra nuo penkiolikos iki dvide- 
šimt ketverių metų. 1990 metais buvo nužudyta 92 iš 100 000 
tamsiaodžių vyrų nuo penkiolikos iki devyniolikos metų, o baltų- 
jų 13 iš 100 000. Nuo 1985 iki 1990 metų tamsiaodžių paauglių 
žmogžudysčių beveik padvigubėjo. Vaikų iki keturiolikos metų 
žmogžudystės jau pasiekė beveik rekordines aukštumas. Vieninte- 
lis teigiamas dalykas yra tai, kad 1997 metais sąlygiškai su amžiumi 
susijusių žmogžudysčių skaičius sumažėjo 12 procentų. 

Kaip šią knygą skaitantį paauglį, prašome tave pamąstyti, ką tau 
asmeniškai reiškia būti didžiausios visoje Žemėje išsivysčiusios 
žmogžudžių šalies piliečiu. Tada tau reikėtų grįžti į knygos pradžią 
ir dar sykį paskaityti apie impulsų valdymą, jausmus ir, be viso to, 
atsiribojimą bei stiprybę. Atmink, jog turėtum būti „atsijungęs“ ir 
atsiribojęs nuo kitų, kad galėtum nužudyti žmogų. Atmink, kad 
emociškai nuo kitų atsiskyrę žmonės daug dažniau gali atsiriboti. 
Atsimink, kad žmonių santykius visada galima pataisyti, jei nebi- 
jai rizikuodamas patirti gėdą ir nepatogumą. 


Patiriantys smurtą 

Daugumai suaugusiųjų sunku tai suprasti, bet supratus jų gyve- 
nimas labai pagerėja. Kai kurie visai neatsitiktinai kiekvieną sykį 
įsivelia į smurtinius santykius. Pradedant draugauti taip gali nu- 
tikti netyčia, bet tikrai normaliose šeimose užaugę Žmonės greitai 
išmoksta atskirti kad ir neryškiausius smurtauti linkusių žmonių 

bruožus. Augusieji ne visai sveikose šeimose tarsi užsidengia akis 
ir neįstengia suprasti ženklų, kol būna per vėlu. Todėl ir toliau 
užsidengę akis jie ilgiau nei sveika pakenčia tokius santykius. Aki- 
dangčius galima visam laikui nusiimti kas mėnesį ką nors pamažu 
keičiant. Kai pirmą kartą anksti nutrauksite bauginančius santy- 
kius, jausitės pasielgę blogai. Kitą sykį tai jau neatrodys taip blo- 
gai. Trečią sykį liūdėsite, bet tai visai neatrodys blogai. 

Jei jūsų draugas jus baugina - jei nuolat svaido piktas pastabas 
arba grasina smurtu, - tai galite būti tikras, kad toks Žmogus lin- 
kęs smurtauti. Jau vien tai, kad jis kelia baimę, yra smurtas. Svei- 
kose šeimose užaugę paaugliai turi pavyzdį ir sako sau: „Žinau, 
kaip atrodo saugus žmogus. Pažįstu jausmą, kai esi emociškai ir 
fiziškai saugus“. Kai jie būna su nesaugiu žmogumi, jo neįmano- 
ma nepastebėti. Nelabai normalioje šeimoje augęs paauglys - kurį 
lepino, su kuriuo elgėsi kaip su kūdikiu, kuris matė suaugusius 
girtaujant, patyrė fizinę ar emocinę nepriežiūrą ar kurį skriaudė ir 
taip toliau — turi kitokį pavyzdį ir sako sau: „O, jau anksčiau esu 
tai patyręs. Ne taip jau čia blogai. Galiu su tuo susitvarkyti“. Kai 
jis bendrauja su nesaugiu žmogumi, šis atrodo pažįstamas. Tada 
žmogus užsidengia akis. Tai galima pakeisti. 


Smurtautojai 
Jei jūsų pyktis gąsdina kitus Žmones, jei verčiate juos bijoti, jei 
esate linkę kontroliuoti, priversti paklusti ar smurtauti, prisipa- 
Žinkite sau, kad jaučiate baimę, skausmą arba gėdą ir iš to kyla jūsų 
pyktis. Jei neatpažįstate šių jausmų arba jei manote, kad tik pami- 
šėlis gali taip pasakyti, tai patariame jums rimtai susirūpinti šiais 
akidangčiais, kol neprisidarėte rimtų teisinių nemalonumų. Jei abe- 
Jojate, kad kada nors galite prisidaryti rimtų teisinių nemalonumų, 
tai norime jus patikinti, kad didelių sunkumų kils bendraujant su 
kitais tol, kol įveiksite savo problemas. To išvengti neįmanoma. 
Atminkite, jog pyktis reikalingas, kad mus apsaugotų. Kai pyktis 
nuolat kelia bėdų, tai jau beveik rodo, kad kai kas negerai mums, o ne 
visam pasauliui. Žinoma, jei dėl savo pykčio vis prisivirsite košės, 
manysite, kad visos bėdos kyla dėl kitų kaltės. Vargu ar taip yra. 

Apibendrinant 

Daug rašėme ir kalbėjome apie drąsų poelgį, kurį vadiname atsivė- 
rimu ir prisipažinimu. Žingsnis, skiriantis slėpimąsi iš gėdos nuo 
pagalbos ieškojimo, gali atrodyti neįmanomas kaip šuolis per Didį- 
jį kanjoną. Jei sustosite ir šiek tiek apie tai pagalvosite, jei apsidai- 
rysite aplink ir pažiūrėsite į jus supančius Žmones arba jei pažiūrė- 
site televiziją ar paskaitysite laikraščius, pamatysite, kad milijonai 
garsių ir paprastų Žmonių žengė tą visai įmanomą žingsnį ir įveikė 
savo „slaptą“ bėdą. 

Mūsų kolegė pasakojo, kaip atsivėrė ir prisipažino sau. Ji sakė 
taip bijojusi, kad kas nors sužinos apie jos bėdą, ir jautusi tokią 
didelę gėdą, jog dirbdama darbą, kuriame turėjo padėti kitiems, pa- 
ti turi rimtų sunkumų, kad turėjo atsisėsti ir surašyti visus žmo- 
nes, kenčiančius dėl tokios pačios bėdos. Tai, beje, pasirodė besąs 
labai ilgas sąrašas. Pradėjo nuo politikų, aktorių ir kitų visuome- 
nės veikėjų, kurie, jos žiniomis, turėjo tokią pačią bėdą. Tada ji 
leidosi į savo pasaulį, vardydama verslo partnerius ir toje pačioje 
srityje dirbančius žmones. Galiausiai į tą sąrašą įtraukė keletą nuo 
tokios pačios bėdos kenčiančių draugų ir šeimos narių. Tada atidė- 
jo sąrašą dvidešimt keturioms valandoms. Kai kitą dieną vėl į jį 
pasižiūrėjo, buvo aišku, kad viskas bus gerai, nes kiekvienas į sąra- 
šą įtrauktas Žmogus žengė tą žingsnį ir jam nieko neatsitiko. 

Tada ji pakėlė telefono ragelį, surinko numerį ir šis skambutis 
visiems laikams pakeitė jos gyvenimą. 

Gyvenimas - tai nesibaigiantys netikėtumai. 
Ralph Waldo Emerson, Circles („Apskritimai“), 1841 

Užpildyk raidos tarpsnius 

Kai į psichologą pagalbos kreipiasi žmogus, turintis bėdą, psichote- 
rapeutui dažnai labai svarbu nustatyti kliento raidos trūkumus ir 
pranašumus. Įsivaizduokite taurę, kurią galima pripildyti iki bet 
kurios ribos. Tada įsivaizduokite, kad jūsų taurė pripildyta tiek, 
kiek nuo gimimo iki brandos įgijote gyvenimo patirties. Emocinės 
sveikatos lygis taurėje priklauso nuo visos patirtos meilės arba meilės 
stokos, apribojimų arba jų nebuvimo, mokymo, paramos, apleidi- 
mo, kritikos ar paskatinimo, gauto augant. 

Devintame skyriuje rašėme, kad nustatydami Žmogaus raidos 
metmenis pasitelkėme Eriko Eriksono tarpsnius, nes jais remiantis 
galima lengvai išsiaiškinti, kur žmogus įstrigęs. Jei pas mus atėjęs 
iš šalies žiūrint labai išmaningas trisdešimt dvejų metų profesiona- 
las sako, kad gyvenime dėl asmeninių reikalų gali pasikliauti tik 
vienu žmogumi - žmona ar drauge, labai tikėtina, kad jis turi sun- 
kumų dėl pasitikėjimo. Juk visa emocinė parama suversta ant vie- 
no Žmogaus pečių turėtų būti labai sunki. Jei keturiasdešimt sep- 
tynerių metų moteris sako, kad norėtų grįžti į universitetą ir baigti 
bakalauro studijas, kurias prieš daug metų metė gimus pirmajam 
vaikui, bet niekaip negali įveikti užvaldančios kaltės, kuri kaip liga 
ją persekioja vien pagalvojus, kad vyras keletą sykių per savaitę 
turės pats pasigaminti valgį, tai turbūt ji stengiasi įveikti dilemą — 
iniciatyva ar kaltė. 

Norėtume su jumis pasidalyti kai kuriomis reikšmingomis ži- 
niomis apie raidą, jos buvo ypač naudingos mūsų klientams. Prie 
kiekvieno iš penkių Eriksono nustatytų raidos tarpsnių mes pa- 
prasčiausia išvardijame keletą požymių, kurie padėtų užpildyti tą 
taurės dalį. Gal kai kuriuos požymius atpažinsite ir iš savo elgesio. 
Atminkite, kad skaitydami galite ne tik patikrinti, kokie jūsų trū- 
kumai. Kiekvienas šio sąrašo sakinys - tai tikslas ar paženklinta 
vieta kelyje į sveiką suaugusiojo gyvenimą. 


Pasitikėti ar ne 

1. Žinau, kad pasaulyje yra pavojų, bet apskritai jaučiuosi gerai ir 
saugiai. 

2. Yra Žmonių, kuriems galiu atskleisti savo tikrąjį „aš“. 

3. Ištikus krizei žinau, ko galėčiau prašyti pagalbos. 

4. Tikiu, kad nors ir būdami ydingi, žmonės apskritai linki vieni 
kitiems gero. 


Būti savarankiškam ar gėdytis ir abejoti 
1. Mano nuomonė apie mirties bausmę labai skiriasi nuo draugų 
nuomonės. 
2. Mano vaikinas norėtų su manimi mylėtis, bet pasakiau jam, kad 
aš dar nepasirengusi. 
Į tą filmą nuėjau vienas. Daugiau niekas nenorėjo eiti. 
4. Man tai yra priimtina, nors tu manai kitaip. 


> 


Iniciatyva ar kaltė 

1. Tiesiog nuėjau ir parašiau prašymą priimti į darbą. 

2.  Nuploviau automobilį. Kaip manai, ar šią popietę galėčiau jį paimti? 

3. Nutariau mokytis Niu Hempšyro koledže. Taip, žinau, kad jis 
toli. 

4. Visų kaimynų paklausiau, gal galėčiau nupjauti jų žolę už penkis 
dolerius. 


Būti išmanančiam ar menkaverčiam 

1. Man patinka, kad gerai žaidžiu ledo ritulį. 

2. Noriu išmokti paruošti Šiaurės Italijos penkių patiekalų pietus. 
Norite tikėkite, norite ne - nesitveriu džiaugsmu, kai išsprendžiu 

tuos algebros uždavinius. 

4. Tėti, man patinka, kai tu mane mokai. 


- 


Suradęs save ar sutrikęs dėl tapatumo 

1.  Dusykius keičiau specialybę, kol supratau, kad mano tikroji aistra 
yra literatūra. 

2. Ne visada žinau, kur atsidursiu, kai būsiu trisdešimties, bet jaučiu, 
kad kol kas einu geru keliu ir kad viskas, ko išmoksiu dabar, labai 
pravers ateityje. 

3. Man puikiai sekasi Žaisti tenisą, o prie matematikos tikrai reikia 
pasėdėti ilgiau nei kitiems. 

4. Imu jausti savo tikrąjį „aš“. Jau neliko tokio didelio susirūpinimo 
dėl to, kas esu, kokį jaučiau pernai. 

Būk atkaklus 

Žmonės, kurie gali prisipažinti turį silpnųjų vietų ar bręstant atsi- 
radusių stabdžių, galiausiai užtaisys tas spragas. Žmonės, kurie 
per daug bijo ar gėdijasi tai padaryti, įstringa. Jus pradžiugins ži- 
nia, kad nesvarbu, kokio amžiaus esate, niekada nevėlu grįžti į praeitį 
ir imti pildyti tas spragas. Niekas niekada neįvykdys šių tarpsnių 
reikalavimų visiškai ar idealiai, todėl nereikėtų dėl to nerimauti. 
Tikslas yra užbaigti kiekvieną tarpsnį tiek, kad ant jo laikytųsi ki- 
tas ir nesugriūtų visas statinys. Labai įprasta ir normalu, kad su- 
laukę dvidešimties žmonės turi keletą didesnių trūkumų. Vis daž- 
niau pas mus ateina Žmonių nuo dvidešimt penkerių iki dvidešimt 
devynerių metų šiek tiek padirbėti ir išsiaiškinti savo tapatumą ar- 
ba užpildyti spragas, kaip dauguma tai įvardija. 

Ką turėsite daryti norėdami užpildyti spragas, iš dalies priklau- 
sys nuo to, kokio jos dydžio. Jei jūsų silpnoji vieta yra pasitikėji- 
mas, nes neturite stipraus emocinės paramos pagrindo (pasitikite 
tik vienu Žmogumi), tai jums gerai būtų įsitraukti į kokią nors 
veiklą, gal tiktų visuomeninė ar paslaugų grupė, kad atliktumėte 
norimą darbą. Jei spraga didesnė, nes apskritai nepasitikite žmo- 
nėmis, tai išeitis gali būti įsitraukti į psichoterapijos ar paramos 
grupę. Savo darbe žmonėms siūlome keletą psichoterapijos gru- 
pių, nes labai daug šiaip jau sėkmingai dirbančių amerikiečių turi 
menką emocinės paramos pagrindą. Psichoterapijos grupė dažnai 
būna pats veiksmingiausias būdas išmokyti žmones užpildyti šią 
spragą. 

Kad ir kokių spragų būtų atsiradę jums augant, galite būti ra- 
mūs, kad jas galima užpildyti... jei būsite atkaklūs. 

Visi dalykai turi vidurį; trumpai tariant, 
kiekvienoje pusėje yra nustatytos ribos, 

prie kurių negali egzistuoti tai, kas teisinga. 
Horacijus, Satyros, I, 25 m. pr. Kr. 

Asmenybei įvertinti skirtas Minesotos klausimynas (The Minnesota 
Multiphasic Personality Inventory, MMPI-2) yra labiausiai pasaulyje 
taikomas klinikinių sindromų psichologinis testas. Jis išverstas į be- 
galę kalbų, dabar jau gauti beveik šešiasdešimties metų tyrimų duo- 
menys, padedantys interpretuoti šį testą. Yra paaugliams skirtas testo 
variantas - MMPI-A, - nes kai paaugliai atlieka suaugusiųjų testą, 
jie atrodo... kaip čia pasakius... nelabai sveiki. Būti paaugliu nėra 
nenormalu, tik kiek kitaip, todėl buvo parengtas kitas testas su kito- 
kiais, paaugliams labiau pritaikytais, reikalavimais. 

Kitaip tariant, tarp paauglių ir suaugusiųjų yra svarbių asmeny- 
bės skirtumų ir būtų kvaila, jei stengtumės apsimesti, kad yra ki- 
taip. Mary Pipher rašo: „Ankstyvojoje paauglystėje emocinė sistema 
yra nebrandi. Jausmai yra kraštutiniai, dažnai keičiasi. Smulkme- 
nos gali sukelti neįtikėtiną reakciją. Neigiami žodžiai apie išvaizdą ar 
blogą kontrolinio darbo pažymį gali sukelti paaugliui tikrą sielvar- 
tą“*. Kaip jau minėjome ankstesniuose skyriuose, dalis tokio elgesio 
priklauso nuo suaugusiųjų ir paauglių smegenų skirtumų. 


Klaidingi filtrai 

Ką paauglys gali daryti dėl savo jausmų audrų ir polinkio per smar- 
kiai reaguoti? Dalis tokio elgesio yra paprasčiausiai išaugama. Kita 
dalis pradės keistis atradus geresnį požiūrį į pasaulį. Filtrai, pro ku- 
riuos interpretuojame pasaulį, yra svarbus veiksnys, lemiantis, ar svei- 
kais žmonėmis tapsime. Jei viską matysime pro „aukos filtrą“, tai 
pasaulis atrodys gana priešiška ir pavojinga vieta. Jei žiūrėsime pro 
„nusikaltėlio filtrą“, tai visur pasaulyje matysime lengvus taikinius. 
Žinoma, galiausiai žmonės jūsų nemėgs, nes niekas nenorės būti api- 
plėštas. 

Jei į viską žiūrėsite pro filtrą sakydami: „Nutikus blogiems daly- 
kams mano gyvenimas visada bus blogas“, tai gyvenimas taps la- 
bai apgailėtinas. Juk „blogų“ dalykų kartkartėmis nutinka visiems, 
nes gyvenimas nėra idealus. Jei nuleidus automobilio padangą pa- 
manysite, kad tai ženklas, jog visas likęs gyvenimas bus siaubin- 


* Mary Pipher, Reviving Ophelia: Saving the Selves of Adolescent Girls, New York: 
Ballantine Books, 1995, 57. 

gas, tai net nereikia aiškinti, kodėl jausitės taip pat siaubingai. Jei 
tai būtų tiesa, ir mes jaustumės labai blogai. Jei jūsų filtrai blogi, 
tai galbūt esate įstrigę paauglystės audrose, nors jūsų bendraam- 
žiai seniai iš jų išaugo. Tavo draugas pakeitė nuleistą padangą ir 
išdidus dirba dienos darbus, nes puikiai ir greitai įveikė šį sunku- 
mą. O tu pykdamas ant padangos ir kumščiu grūmodamas dan- 
gui stovi šalikelėje įsitikinęs, kad tavo gyvenimas, kaip ir žinojai, 
baigtas visiems laikams. 

Suprantant, kad mūsų jausmai priklauso nuo to, kaip filtruojame 
gyvenimą, argi nebūtų nuostabu, jei galėtume nuimti senus suge- 
dusius filtrus ir pakeisti juos naujais ir geresniais? Tai galima pada- 
ryti. Kognityvinio biheviorizmo psichologai, tokie kaip Aaronas Bec- 
kas, Martinas Seligmanas, Albertas Ellisas, Davidas Burnsas ir Chris- 
tine Padesky, sukūrė labai veiksmingas priemones, kurios kaip tik turėtų 
padėti jums tai atlikti. Mums ypač patinka Burnso The New Mood The- 
rapy („Nauja nuotaikos psichoterapija“), Seligmano Learned Optimism 
(„Išmoktas optimizmas“) ir be galo naudinga Greenbergerio ir Padesky 
pratybų knyga Mind over Mood („Protas svarbiau negu nuotaika“). 

Norėdami parodyti, kaip šios priemonės veikia, paimsime kraš- 
tutinio mąstymo pavyzdį ir pažiūrėsime, ką galima padaryti. Sa- 
kykime, kad ką tik susipykai su geriausia drauge. Parėjęs po pa- 
mokų jauti, tarsi aplink visas pasaulis būtų sugriuvęs. Bijai, stip- 
riai plaka širdis, atrodo, kad kas nors ką tik spyrė į pilvą, norėtum 
išnykti nuo Žemės paviršiaus, esi prislėgtas, tuščias, supykęs, vie- 
nišas, įskaudintas. Jausmai lyg maras siaubia tavo kūną. 

Tokiu atveju turėtum išsitraukti suliniuotą sąsiuvinį, užrašų kny- 
gutę ar dienoraštį ir viršuje užrašyti: 


Šeron ir aš ką tik susipykome ir. .. 
Tada turi atverti širdies potvynį saugančius vartus ir išsilieti! Ra- 
šyk viską, kas tik šauna į galvą, nesirūpindamas, ar tai tiesa ir ar 


tai protinga. Gal parašysi ką nors panašaus: 


Daugiau niekada jos nebematysiu. 
Daugiau niekada nebeturėsiu kitos geriausios draugės. 

Visą likusį gyvenimą praleisiu vienas. 

Visi apie tai sužinos ir kalbės tik apie mane. 

Aš turbūt mirsiu. 

Visai nesugebu draugauti. 

Tėvai pamanys, kad išprotėjau ar susirgau. 

Tėvai bus sugniuždyti - jie nežino, ką daryti, kai man liūdna. 


Tada išsirink sau skaudžiausią padarinį. Kito puslapio viršuje vėl 
užrašyk, kas nutiko ir ko labiausiai bijai: 


Šeron ir aš ką tik susipykome ir daugiau jos nebematysiu. 


Po šiuo teiginiu pradėk vardyti faktus, kurie prieštarauja šiai klai- 
dingai filtravimo sistemai: 


Mano sesuo buvo susipykusi su geriausiu draugu, bet jie liko geri 
draugai. 

Su Šeron pernai stovykloje buvome taip susipykę, kad beveik nieko kar- 
tu neveikėme, bet grįžę namo susitaikėme ir visą likusią vasarą puikiai 
sutarėme. 

Rytoj susitiksiu Šeron mokykloje, net jei ir visai nesikalbėsime. 

Aš ir Šeron esame geriausi draugai nuo darželio, o ilgai draugaudami 
visi tai susipyksta, tai susitaiko. 


Martinas Seligmanas tai vadina „ginčijimosi“ stadija, kada abejoja- 
te klaidingu įsitikinimu. Christine Padesky tai yra „karštakošiškos 
minties neremiančių įrodymų“ išvardijimas. Gali atrodyti keista ar 
iškreipta, bet šis metodas yra labiausiai tyrinėjamas. Buvo įrodyta, 
kad tai pati stipriausia psichoterapinė priemonė, kurią naudodami 
žmonės gali pataisyti nuotaiką, sumažinti depresiją ir susirūpini- 
mą bei pagerinti santykius. 

Kai kitą sykį įsivelsite į bauginantį prieštaringų ir skausmingų 
jausmų uraganą, išbandykite šį būdą. Tiesiog neįtikėtina, kaip kas- 
dieniai gyvenimo įvykiai priklauso nuo vaikystėje susikurtų filtrų. 
Niekam ne paslaptis, kad ir geriausi draugai susipyksta. Tai nor- 
malu. Kai atsiduri pačiame uragano centre, labai sunku pamatyti, 
ar esi arti Žemės, ar šimtus mylių nutolęs nuo kranto. Visas pa- 
saulis gali pasikeisti filtrus išėmus, išvalius ar pakeitus naujais. 


KETVIRTA DALIS 

Pergalės sparnais džiūgaudama suplazda viltis. 
Robert Burns, The Cotter's Saturday Night 
(„Kumečio šeštadienio vakaras“), 1785 

Po liūdnos Johno F. Kennedy jaunesniojo mirties laikraštis San Fran- 
cisco Sunday Examiner and Chronicle išspausdino Joan Ryan rašinį, 
pavadinimu „Lost Era, Lost Illusions“ („Prarasti laikai, prarastos 
iliuzijos“), apie besitęsiantį mūsų žavėjimąsi septintuoju dešimt- 
mečiu. Autorė citavo keletą skaitytojų laiškų, tarp jų vieno vyro 
laišką, kuriame šis rašė, kad Johnas F. Kennedy jaunesnysis prime- 
na mums laikus, „kai vyrai ir moterys buvo pašaukti apsispręsti“ 
dėl tokių dalykų kaip Vietnamo karas, pilietinės teisės ir šaltasis 
karas. Šis vyras toliau rašė, kad Johno F. Kennedy jaunesniojo mirtis 
taip pat primena mums, „kad esame susiję su didvyriškesniais sie- 
kiais, paaiškinančiais mūsų paskirtį žemėje, nei svarstymai, pirkti 
visureigį ar namą priemiestyje“*. 

Galų gale, kai reikalai tokie skausmingi, kad užuot apsimetę, jog 
sugrįžo laikai Father Knows Best („Tėvas žino geriausiai“) ar The 
Brady Bunch („Bredžio šeimynėlė“), žmonės ima kalbėti apie tai, 
kas iš tiesų su jais vyksta, nes girdime tėvus ir vaikus sakant, kad 
jie tokie prislėgti ir izoliuoti, jog visai nesijaučia su kuo nors susiję. 
Savo jaudinančioje perkamiausioje knygoje The Greatest Generation 
(„Iškiliausia karta“) NBC žinių vilties simbolis Tomas Brokawas 
pagarbiai iki epinių proporcijų išaukštino kasdienį, paprastą ir to- 
dėl nepaprastą vyrų ir moterų didvyriškumą, padėjusį šiai tautai 
ištverti Antrąjį pasaulinį karą. Toje pačioje knygoje jis išmintingai 
pabrėžia, kad šių Antrojo pasaulinio karo didvyrių vaikai brangiai 
sumokėjo, nes juos augino karo sužeisti ir emociškai prislėgti tė- 
vai. Labai retai gyvenimas būna tik juodas ir baltas. 

Baigdama savo apmąstymus apie Johną F. Kennedy jaunesnįjį 
Joan Ryan rašo: „Skaitydama laiškus galvojau, kaip šiuolaikiniai 
jaunuoliai stengiasi atkurti tą laikotarpį, net surengti dar vieną Vud- 
stoką. Sunku į tai ramiai žiūrėti, bet turiu prisipažinti, kad ir pati 
išgyvenau tokį laikotarpį. Galbūt netrukus ateis karta, kuri liausis 
Žvilgčiojusi per petį į geresnius laikus, išsivaduos iš cinizmo gniaužtų 
ir parašys naują amerikietišką pasaką“**. 


* Joan Ryan, „Lost Era, Lost Illusions“, San Francisco Sunday Examiner and Chronic- 
le, 1999 m. rugpjūčio 1 d., Zone 7. 
** Ten pat. 

Čia iš tiesų vertėtų apie šį bei tą pamąstyti. Dešimtasis dešimtme- 
tis buvo kupinas skausmingų sudėtingų prieštaravimų. Matėme 
beveik nepaaiškinamą ekonomikos augimą ir nedarbo mažėjimą. 
Tuo pačiu metu žmonių, atsidūrusių žemiau skurdo ribos, arba 
buvo tiek pat, arba ir toliau daugėjo, atsižvelgiant į tai, kaip buvo 
matuojamas skurdas. Matėme žmonių, kuriuos buvo beveik apsė- 
dęs asmeninės gerovės ir dvasingumo augimas, tuo pat metu vie- 
nišumas, atsiskyrimas, smurtas ir impulsyvumas siekė beveik epi- 
demijos lygį. Psichologai pripažįsta, kad asmenybės sutrikimų — 
sunkių, ilgai trunkančių emocinių sutrikimų - padaugėjo, nors per 
pastaruosius penkiasdešimt metų gerokai padidėjo mūsų gebėji- 
mas išgydyti emocinius sutrikimus. 

Prieštaravimai padidina mūsų nerimą. Nerimas nepatogus. Iš- 
sprendus prieštaravimus sumažėja nerimas. Todėl skubame ieškoti 
būdų, kaip išspręsti prieštaravimus, vildamiesi sumažinti nerimą. 
Kadangi žmonės nėra idealūs, dažnai prašauname pro šalį, sukur- 
dami vienodo dydžio, bet priešingą problemą. Kitą sykį savo dvily- 
pumą užglaistome grįždami į praeitį, pirmiausia rūpestingai min- 
tyse mistifikuodami praėjusius laikus, kad susikurtas vaizdas bū- 
tų visai kaip pasakoje. 

Kita vertus, nesame įsitikinę, kad visa tai blogai. Kuo skiriasi jau- 
nuolių noras surengti dar vieną Vudstoką nuo senukų troškimo pa- 
ūžti trečiojo dešimtmečio vakarėlyje ar pakartoti pilietinį karą? Vie- 
nas iš būdų įžvelgti istorijos prasmę yra atkartoti jos dalį. Taip dary- 
dami galime patirti ją ir prisitaikyti ne taip steriliai, abstrakčiai ir 
moksliškai. Gal ir liūdna, kad jaunuoliai surengė dar vieną Vudsto- 
ką, nes tai reiškė, kad jie ilgisi geresnių, seniai prabėgusių laikų; o gal 
tai tik puikus būdas įprasminti praeitį - priimti ją - ruošiantis nau- 
joms svajonėms, kurios jau užsimezgusios jų pasąmonėje. 

Iš istorijos žinome, kad visada kur nors vyks vietnamai, šaltieji 
karai, judėjimai už pilietines teises, nes būtent tai nuolat ugdo vi- 
suomenę - skatina pripažinti problemas ir jas spręsti. Dvidešimtojo 
amžiaus paskutinio dešimtmečio prieštaravimai buvo skausmin- 
gai rafinuoti, bet mes dedame viltis į kitą po mūsų ateinančią kar- 
tą, paskui į kitą ir dar kitą. 

Tikimės, kad šioje knygoje radote ką nors vertinga, kas padėtų 
pasiekti vien tai. 


PRIEDAS 


KODĖL SEPTYNI? 

Kartais atsitinka, kad kas nors taip stipriai paveikia tavo gyveni- 
mą, jog ilgai ilgai negali to pastebėti. Būdamas antro kurso koledžo 
studentas svarsčiau, ką turėčiau gyvenime veikti, ir jaučiau, kad 
reikia pasirinkti specialybę. Man atrodė, kad į teisę linkstu labiau 
nei į kitus dalykus, nes žavėjausi tėvu ir nepaprastu jo dorumu, 
kuriuo jis grindė savo, teisininko, karjerą. Tas išankstinis planas 
pasiteisino: kai kas nors paklausdavo, ką ketinu gyvenime daryti, 
turėjau šiokį tokį atsakymą. Tų metų pabaigoje du man dėstę pui- 
kūs profesoriai griebė mane už pakarpos ir ėmė stačia galva stumti 
į psichologiją. Vienas profesorius buvo klinikinės psichoterapijos 
specialistas, iš tiesų mokėjęs rasti ryšį su studentais. Kitas buvo 
eksperimentinės psichologijos specialistas, daugumą studentų, taip 
pat ir mane, užkrėtęs savo entuziastingu ir Žaismingu tyrimų ir 
eksperimentų pomėgiu. Tą pavasarį pareiškiau, kad kaip specialy- 
bę pasirenku psichologiją. 

Baigiantis paskutiniams studijų metams, mums reikėjo atlikti bai- 
giamąjį tiriamąjį psichologijos eksperimentą ir aš jau aiškiai žino- 
jau, ką noriu veikti. Šiam energingam profesoriui pavyko daugu- 
mą mūsų sudominti visai nauja informacijos apdorojimo sritimi, 
kurioje stengiantis suprasti žmogaus mąstymą ir atmintį buvo var- 
tojamos kompiuterių pradžiamokslio sąvokos. 1956 metais Geor- 
ge'as A. Milleris prestižiniam žurnalui Psychological Review („Psi- 
chologijos apžvalga“) parašė vieną iš garsiausių psichologijos isto- 
rijoje straipsnių. Jis vadinosi „The Magic Number Seven, Plus or 
Minus Two: Some Limits on Our Capacity for Processing Informa- 
tion“ („Stebuklingas skaičius septyni plius minus du: apie mūsų 
gebėjimų apdoroti informaciją ribas“). 

„Stebuklingasis skaičius septyni“ atspindi kanalo pajėgumą ar 

informacijos kiekį, kurį Žmogus pajėgia apdoroti vienu metu. Svar- 
biausi žodžiai yra „vienu metu“. Šis skaičius taip pat gali reikšti 
informacijos vienetus, kuriuos galime laikyti trumpalaikėje atmin- 
tyje konkrečiu laikotarpiu. Pavyzdžiui, jei kam nors pasakysite te- 
lefono numerį, o Žmogus neturės nei popieriaus, nei rašiklio, tai 
galės prisiminti tik septynis skaičius. Vienas iš Wechslerio suaugu- 
siųjų intelekto subtestų vadinasi „Skaičių pakartojimas“ (Digit Span). 
Tyrėjas skaito vis ilgesnius skaičių sąrašus, o tiriamojo užduotis 
yra iš karto juos pakartoti. Vidutiniškai žmonės gali teisingai pa- 
kartoti „septynis plius minus du“ skaičius. 

Galėtumėte prisiminti daugiau taikydami atminties lavinimo bū- 
dą, kai iškart pakartojamas visas sąrašas arba skaičiai suskirsto- 
mi grupėmis po du ar tris. Taip skaičiai grupuojami rašant telefo- 
nų numerius. Jei žinote savo vietovės kodą, jums nereikia jo pri- 
siminti, kai operatorė pasako telefono numerį, nes 651 arba 520 
atmintyje yra tarsi vienas skaičius. Jei žinote savo vietovės kodą 
ir septynių skaičių telefono numerį, tai bus vieni juokai pridėti 
keturių skaičių taksofono kortelės slaptažodį. Jums tereikia prisi- 
minti „visą savo telefono numerį“ ir dar 3791. Stebuklingas skai- 
čius yra „septyni plius minus du“, nes daugumos žmonių atmin- 
ties apimtis yra nuo penkių iki devynių. Apie tai rašiau baigia- 
mąjį mokslinį darbą ir tai buvo viso gyvenimo meilės mokslinei 
psichologijos sričiai pradžia. Didžioji klinikinės srities dalis buvo 
perprasta vėliau. 

Skaičius septyni yra vienas iš biblinių skaitmenų. Jis savaip svar- 
bus beveik kiekvienoje kultūroje. Štai prisiminiau jį kaip vieną iš 
svarbiausių dvidešimtojo amžiaus pradžios eksperimentinių tyri- 
mų ir eksperimentinių idėjų dalių. Paprastai žmonės patirdami 
sudėtingą sužadinimą gali prisiminti daugiau nei septynis daly- 
kus, pavyzdžiui, žmonių veidus, sudėtinius skonius ar kvapus ar 
sudėtinius jausmus. Nors, pagalvojus apie sąrašus, septyni yra 
beveik riba to, ką žmonės nori ar gali prisiminti. Septynių dalykų 
sąrašas, kaip ir septyni pilkos spalvos atspalviai, septyni skirtingi 
apskritimų ar kvadratų dydžiai ar septynetas įvertinimo skalėje 
(kai vienas reiškia niekada, o septyni - visada), leidžia mums su- 
telkti dėmesį, nes vienu metu galime turėti galvoje septynis daly- 

kus. Kitaip tariant, septynių sudedamųjų dalių sąrašas dažnai lei- 
džia skaitytojui mintyse susidaryti vientisą, suprantamą vaizdą. 
Mudu su Linda tikimės, kad skaitydami šią knygą galėjote aiškiai 
įsivaizduoti protingus paauglius, tampančius sveikais suaugusiai- 
siais. 

Taigi turime septynetą, stebuklingą skaičių. Dėkoju dr. Lawren- 
ce'ui E. Murphy, kuris pirmasis iš daugelio apšvietė mano protą 
psichologijos stebuklais. 

Dr. John C. Friel 

